
AZ  IFJÚ  KÖLTŐ. 


Mi  sürget  mondanom 
Nem  hallott  dolgokat, 

A  lélek  mélyiben 
Titkon  fogantakat? 

Nyugodt  és  tiszta  volt 
Ifjú  eszméletem, 

Mint  a  puszták  tava 
Regényes  keleten. 

Bájólag  tükröze 

Rám  csillagezreket ; 
Mikor  látok  megint 

Oly  tündérszép  eget?  . . 

Egy  Isten  néze  rám 
A  csillagok  közül 

S  üdvömnek  képe  állt 
A  jó  Isten  körül. 

De  angyal  jött  felém. 

Illette  a  vizet 
És  benne  dúlatag 

Szélvész  keletkezett. 

És  csiUagezreim 

S  a  gyermekálom-ég 
A  feldühült  habok 

Árjában  eltünék. 

Vörösmarty  mankái.  II. 


Most  lelkem  szenvedély 
Hullámi  verdesik, 

Szemeim  az  eget 
Hiába  keresik. 

S  szép  csillagod',  remény, 
S  tiéd,  oh  szerelem! 

A  vad  vihar  között 
Alig  hogy  sejthetem. 

S  mily  óriási  gond 
Sorsod  felett,  hazám! 

Hazámat  gyermekül 
Dicsőnek  álmodám. 

Most  látom  rongyait, 
Féhg  gyógyult  sebét, 

A  megkötött  kezek 
És  szózat  szégyenét. 

Imádlak,  féltelek. 

Oh  drága  szent  haza, 

Mi  adna  még  gyönyört, 
Ha  sorsod  mostoha? 

És  kérdem,  aki  üy 
Gondokkal  ostoroz. 

Csendrabló  angyalom 
Jó  volt-e  vagy  gonosz? 


Derűl-e  még  öröm,  Vagy  kétség,  gj^ötrelem 
Enyhül-e  fájdalom.  Kísérnek  síromig, 

Ha  éltemet  talán  És  semmi  vágy  után 
Hosszúra  folytatom?  Áldás  nem  érkezik? 

Oh,  adjatok  nekem 

Jobb  álmot,  istenek, 
Vagy  sírom  zártáig 

Meg  nem  pihenhetek. 


NÉVNAPI  KÖSZÖNTÉS. 

Laurához . 

Kár,  hogy  a  pap  megkeresztelt. 
Jobb  volnál  pogánynak. 

Mert  pogány  vagy  és  kegyetlen 
Híved  fájdalmának. 

Vagy  ha  már  meg  kellé  lenni, 
Mondtak  volna  másnak, 

Szép-,  hamisnak,  kellemesnek. 
Csak  ne  Laurának. 

Mondták  volna  :  légy  gyönyörré 

Mindenek  szemében. 
És  örömnek  kútfejévé 

Férfiak  szívében  ; 

Vagy  neveztek  volna  inkább 

Fájdalom  napjának, 
Gyötrelmemnek,  bánatomnak, 

Búm  okozójának. 

Gyötrelem  bár  s  bánat  és  bú, 

De  az  enyém  volnál. 
Már  keresztségedtől  fogva 

Lelkemhez  tartoznál. 


Hátha  még  jobb  szíved  volna, 

Hátha  még  szeretnél, 
Lelke  lennél  életemnek, 

Drágább  enlelkemnél. 

Nincs  az  a  kincs,  nincs  dicsőség. 

Melyért  od'  adnálak  : 
Egy  életre  elég  volnál 

Isten  áldásának. 


LAURAHOZ. 

Nagy  szálka  vagy  szememben,  kis  leányi 
Nem  látok,  bár  szememben  nincs  hiány  ; 
Nem  láthatom  miattad  a  napot  ; 
Hajh  az  nekem  már  rég  lenyugodott. 

Nem  láthatom  miattad  a  tavaszt, 
Elégeté  hő  szenvedélyem  azt  ; 
Nem  láthatok  sem  földet  sem  eget, 
Csak  tégedet,  csak  bűvös  képedet. 

És  kérdezem,  a  nap  rajzolt-e  le, 
Hogy  a  világ  képeddel  oly  tele? 
Ez  jár  velem,  ez  kísér  mindenütt, 
Mint  üldöző  mindenhol  rajtam  üt. 

Nem  látok  mást,  mint  holló  hajadat. 
Hamis  szemed'  és  kedves  arcodat. 
Szeretlek-e,  vagy  tán  őrült  vagyok? 
Tudná  az  ég,  nem  szabadulhatok. 

Hozzád  vag}^on  láncolva  szellemem, 
S  e  szellemlánc  legfájóbb  szerelem  ; 
Hozzád  van  az  teremve  mint  az  ág. 
Letörve  már,  és  mégsem  holt  virág. 


Eltépj em-e  a  kínos  láncokat? 
MegéÚiet-e  az  ág,  ha  leszakadt? 
Sorsom  te  vagy,   egy  szód,   lehelleted, 
S  élek  halok,  amint  te  végezed. 

KESERŰ  POHÁR. 

(Bordal  «Czilley  s  a  Hunyadiak*  szomorújátékból.) 

Ha  férfi  lelkedet 

Egy  hölgyre  föltevéd, 

S  az  üdvösségedet 

Könnyelműn  tépi  szét ; 

Hazug  szemében  hord  mosolyt 

És  átkozott  könyüt, 

S  míg  az  szivedbe  vágyat  olt 

Ez  égő  sebet  üt  ; 
Gondold  meg  és  igyál : 
Örökké  a  világ  sem  áll ; 
Eloszlik,  mint  a  buborék, 
S  marad,  mint  volt,  a  puszta  lég. 

Ha,  mint  tenlelkeden, 

Függél  barátodon, 

És  nála  titkaid  : 

Becsület  és  a  hon, 

S  ő  sima  orgyilkos  kezét 

Befúrja  szívedig, 

Míg  végre  sorsod  árulás 

Által  megdöntetik  ; 
Gondold  meg  és  igyál ; 
örökké  a  világ  sem  áll : 
Eloszlik,  mint  a  buborék, 
S  marad,  mint  volt,  a  puszta  lég. 

Ha  szent  gondok  között 
Fáradtál  honodért, 
Vagy  vészterhes  csatán 
Ontottál  érte  vért, 


S  az  elcsábúltan  megveti 

Hü  buzgóságodat, 

S  lesz  aljas-,  gyáva-,  és  buták 

Kezében  áldozat  ; 
Gondold  meg  és  igyál : 
örökké  a  világ  sem  áll ; 
Eloszlik  mint  a  buborék, 
S  marad,  mint  volt,  a  puszta  lég. 

Ha  fájó  kebleden 

A  gondok  férge  rág, 

S  elhagytak  hitlenül 

Szerencse  és  világ, 

S  az  esdett  hír,  kéj  s  örömed 

Mind  megmérgezve  van, 

S  remélni  biztosabbakat 

Késő  vagy  hasztalan  ; 
Gondold  meg  és  igyál : 
örökké  a  világ  sem  áll ; 
Eloszlik,  mint  a  buborék, 
S  marad,  mint  volt,  a  puszta  lég. 

S  ha  bánat  és  a  bor 

Agyadban  frigyre  lép, 

S  lassanként  földerül 

Az  életpuszta  kép. 

Gondolj  merészet  és  nagyot, 

És  tedd  rá  éltedet  : 

Nincs  veszve  bármi  sors  alatt 

Ki  el  nem  csüggedett. 
Gondold  meg  és  igyál : 
Örökké  a  világ  sem  áll ; 
De  amíg  áll,  és  amíg  él. 
Ront  vagy  javít,  de  nem  henyél. 


HONSZERETET. 

Szeresd  hazádat  és  ne  mondd  : 
A  néma  szeretet 
Szűz  mint  a  lélek,  melynek  a 
Nyelv  még  nem  véthetett. 

Tégy  érte  mindent  :  éltedet, 
Ha  kell,  csekélybe  vedd  ; 
De  a  hazát  könnyelműen 
Kockára  ki  ne  tedd. 

S  nem  csak  dicsőké  a  haza  ; 
A  munkás  pór,  szegény, 
Bár  észrevétlen  dolgozik 
A  hon  derűlet  én. 

Tűrj  érte  mindent  ami  bánt, 
Kínt,  szégyent  és  halált ; 
De  el  ne  szenvedd,  el  ne  tűrd 
Véred  gyalázatát. 

S  ne  csak  veszélyben  légy  serény, 
A  béke  vészesebb, 
S  metyet  vág  álmos  népeken, 
Gyógy íthatlanb  a  seb. 

Gondold  meg,  mennyit  érsz  :  eszed, 
Szíved,  pénzed,  karod, 
S  fukar  légy,  alkván  a  honért, 
Ha  azt  feláldozod. 

S  midőn  a  legtöbb  emberek 
Csüggednek  várni  jót 
Család] ok-,  társaik-  s  magokért. 
Ha  sorsuk  csalfa  volt  : 


Midőn  nem-méltatott  erény 
És  bűn,  mely  célt  nem  ér, 
Kifárad  újra  küzdeni 
A  vágyott  javakért ; 

Midőn  a  legbuzgóbb  anya 
Remény-  s  munkátalan, 
S  a  veszni  indult  gyermekért 
Csak  sóhajtása  van  ; 

Te  még,  oh  honfi,  ébren  állj, 
Remélni,  tenni  hő, 
Míg  a  honból,  kin  lelked  függ, 
Van  egy  darabka  kő. 

S  midőn  setét  lesz  a  vüág 
És  minden  tűz  kiég, 
A  honfiszívben  fennmarad 
Egy  élő  szikra  még. 

S  hol  honfi  hunyt,  e  szikra  ég 
Fenn  a  sírhalmokon. 
Bal  századoknak  éjin  át 
E  lángban  él  a  hon. 

S  kihűlt  hamvából  a  dicső 
Göröghon  újra  kél, 
Felhozza  régi  hőseit 
E  szikra  fényinél. 

E  szikra  a  hon  napja  lesz, 
S  hol  fénye  hőn  rag>^og, 
Az  élet  a  hon  kebelén 
Ujúlva  feldobog. 

És  újra  felvirul  a  föld 
Amerre  a  szem  néz. 
És  minden,  aki  rajta  él. 
Munkára,  tettre  kész. 


S  a  nemzet  Isten  képe  lesz. 
Nemes,  nagy  és  dicső, 
Hatalma,  üdve  és  neve 
Az  éggel  mérkező. 

Oh  honfi,  őrizd  e  tüzet, 
S  ne  félj,  ha  vész  borúi : 
E  szikra  fényt  ad  és  hevet 
S  ég  olthatatlanul. 

SZABAD  FÖLD. 

E  ház,  hová  most  lábamat  teszem, 
Fáradt  fejem  békén  pihentetem, 
Hol  a  konyhán  barátságos  tüz  ég, 
S  mellette  fürge  gondos  feleség  ; 
E  honi  föld,  mit  szántok  és  vetek, 
Hol  hőt,  fagyot  gyakorta  szenvedek, 
Mely  táplál  engem  s  kis  szolgáimat, 
S  keblébe  végre  híven  befogad  ; 
E  föd,  e  ház,  e  kert  —  megérhetem, 
Akarta  Isten,  hogy  most  mind  enyém. 
Nem  ismerém  e  szót  mind  e  napig  : 
A  puszta  lélek  volt  enyém  alig. 
Most  bizton  állok  itt  sajátomon. 
És  áldlak  érte  kétszer  drága  hon! 
Talán  nem  adtam  vért,  nem  őseim  ; 
De  fáradoztak  híven  kezeim  ; 
S  munkám  után  virító  lett  a  föld, 
Isten-  s  embernek  benne  kedve  tölt. 
Szép  a  vetés,  dús  volt  az  aratás, 
Sok  gond  után  kedves  vigasztalás. 
Most  már  enyém  e  munkán  vett  örök, 
Mit  ím  örömkönyüvel  öntözök! 
S  ne  mondja  senki,  hogy  henyén  talált 
Szolgáltam  érte  országot,  királyt. 
Majd  gyermekimre  szállnak  javaim, 
Rajok  maradnak  tartozásaim  ; 


Adónkat,  legyen  bár  pénz,  munka,  vér, 
örömmel  adjuk  biztos  napokér'; 
S  erős  lesz  országunk,  nagy  a  király, 
Hol  ennyi  ember  boldog  hont  talál. 


A  HAZAFI. 

Látogató  ha  keres,  mondjátok,  nem  vagyok  itt  benn  : 

Lelkem  a  kedves  hon  messze  határira  szállt, 
S  tartja  ölelve  hegyét,  völgyét,  és  síkjait,  és  az 

Országos  folyamon  tengerek  árjáig  ér. 
Fölhat   a   trón   kebelébe   szilárd,   hüségteli   gonddal, 

Munkás  szánat  közt  a  kalibákba  benéz. 
És  megnyílnak  előtte  az  elmúlt  századok  évi, 

S  ami  jövendőt  a  végzetek  árnya  takar. 
S  aggodalom  s  szent  érzelmek  közt  kérdi  magától  : 

Mit  kell  szólnia,  mit  tennie  érted,  o  hon! 
De  jön  idő,  melyben  süker  éri  a  fáradozó  főt : 

Akkor  nyílt  ajtóm  látogatóknak  örül ; 
És  a  barátságnak  megnyílnak  termeim  újra, 

Szívvel,  lélekkel  honn  lesz  a  gazda  megint. 
Még  jön  idő,  melyben  poharat  fogok  ütni  vidáman, 

S  jobbom  jó  kezeket  híven  ölelve  szorít. 
Addig  zárva  vagyok,  test,   melynek  lelke  kiszállott, 

S  zöld  ágat  keres  a  hon  koszorúja  közé. 


A  TÓT  DEÁK  DALA. 

Ha  kedvem  elborul. 
Mert  pénzem  nincs,  vagy  nem  is  volt, 
Nadrágom,  csizmám  csupa  folt, 
S  kapcám  mégis  szorul : 
Csak  rajtad  bámulok, 
S  tüstént  kigyógyulok, 
Roppant  világ. 
Dicső  világ! 

Mi  szépek  tájaid  : 
A  hegy,  völgy  és  a  nagy  terek, 
Hol  dús  kalászok  rengenek. 
És  zöld  borág  virít ; 

Mely  drága  gyűjtemény, 
És  ez  mind  nem  enyém! 
Oh  szép  világ, 
Gazdag  világ! 

Akárhová  megyek, 

—  S  miért  ne  mennék?   nem  tudom 
Szép  városokhoz  visz  a  nyom, 
Hol  megpihenhetek  ; 
Pedig  látá  az  ég. 
Egy  házat  sem  rakék. 
Oh  szép  világ, 
Pompás  világ! 

S  ha  féktelen  vízár. 
Jég,  tűz,  vihar  pusztítanak, 
A  ház  és  mező  megromlanak  : 
Mi  gondom?  semmi  kár! 
Az  ég  be  nem  szakad, 
A  föld  még  megmarad. 
Erős  világ. 
Szilárd  világ! 

S  ha  itt-ott  éhezem. 
Mi  baj?  van  aki  jól  lakott, 
És  hány  van,  aki  jót  ivott! 
Ha^  ezt  elképzelem  : 
Étvágyam  csöndesül, 
A  sor  majd  rám  kerül. 
Oh  jó  világ. 
Boldog  világ! 

S  nem  ingyen  süt-e  rám 
Az  Isten  napja  mindenütt? 
Kivévén,  már  ha  lefeküdt, 
S  akkor  nincs  éjszakám  : 


II 


A  hold  leszen  napom, 
Világát  bámulom. 

Arany  világ, 

Ezüst  világ! 

S  ha  mindezt  megunom, 
Csak  tőlem  függ,  mivé  legyek. 
A  legdicsőbb  magyar  leszek, 
Mihelyt  csak  akarom  : 
Hazám'  naggyá  teszem, 
Ki  szólhat  elíenem? 
Dicső  világ, 
Magyar  vüág! 

S  ha  majd  nagy  úr  leszek  : 
Ispán,  alispán,  potrohos, 
Magam,  cselédem  aranyos, 
S  mind  rajtam  függenek  : 
Ki  hinné  :  én  vagyok. 
Ki  most  itt  koplalok? 
Oh  szép  világ. 
Dicső  világ! 


AB  R  AND. 

Szerelmedért 

Feldúlnám  eszemet 

És  annak  minden  gondolat] át, 

S  képzelmim  édes  tartományát  ; 

Eltépném  lelkemet 

Szerelmedért. 

Szerelmedért 

Fa  lennék  bérc  fején. 

Felölt  eném  zöld  lombozat  ját, 

Eltűrném  villám  s  vész  haragját, 

S  meghalnék  minden  év  telén 

Szerelmedért. 

Szerelmedért 

Lennék  bérc-nyomta  kő, 

Ott  égnék  földalatti  lánggal, 

Kihalhatatlan  fájdalommal, 

És  némán  szenvedő. 

Szerelmedért. 

Szerelmedért 

Eltépett  lelkemet 

Istentől  újra  visszakérném, 

Dicsőbb  erénnyel  ékesítném, 

S  örömmel  nyújtanám  neked 

Szerelmedért ! 


AZ  ELVESZETT  ORSZÁG. 


Arcom,  ne  kérdjétek, 
Miért  oly  halovány  : 
Legbátrabb  fiaim 
Elestek  a  csatán. 

A  fennmaradtakat 
Vad  ínség  kergeti : 
Nincs  kő,  hova  fejét 
Csak  egy  is  teheti. 


Hő  keblemen,  hol  ők 
Lágyan  feküdt  ének, 
Most  a  kétségbe'sés 
Kígyói  fürdenek. 

És  látni  nincs  remény 
Többé  jó  napomat : 
Bosszút  ki  állana. 
Nem  szülhetek  fiat! 


AZ  ANYÁTLAN  LEÁNYKA. 


Hadd  lássalak,  te  kis 
Virágszemű  leány : 
Szemedben  ég  van-e 
Vagy  tavaszi  virány? 

Vagy  ég  és  a  virány 
Úgy  egyesültének, 
Hogy  báj  világ  gyanánt 
Szemedben  égjenek? 


Anyádnak  lelke  tán 
Virággá  változott, 
S  a  honbul,  melybe  kelt, 
Égszín  ruhát  hozott? 

És  e  virágra  vált 
Kis  mennyben  itt  mulat, 
Folytatni  üdv  gyanánt 
A  földi  napokat. 

Mosolygj  csak  kis  leány, 
Mosolygjon  két  szemed ; 
Szent  fény,  mi  benne  ég  : 
Remény  s  emlékezet. 


MERENGŐHÖZ. 

(Laurának.) 

Hová  merült  el  szép  szemed  világa? 

Mi  az,  mit  kétes  távolban  keres? 

Talán  a  múlt  idők  setét  virága, 

Min  a  csalódás  könnye  rengedez? 

Tán  a  jövőnek  holdas  fátyolában 

Ijesztő  képek  réme  jár  feléd, 

S  nem  bízhat ol  sorsodnak  jóslatában, 

]\Iert  egyszer  azt  csalúton  keresed? 

Nézd  a  világot  :  annyi  milliója, 

S  köztük  valódi  boldog  oly  kevés. 

Ábrándozás  az  élet  megrontója. 

Mely,  kancsalúl,  festett  egekbe  néz. 

Mi  az,  mi  embert  boldoggá  tehetne? 

Kincs?  hír?  gyönyör?  Legyen  bár  mint  özön, 

A  telhetetlen  elmerülhet  benne, 

S  nem  fogja  tudni,  hogy  van  szívöröm. 

Kinek  virág  kell,  nem  hord  rózsaberket  ; 

A  látni  vágyó  napba  nem  tekint ; 

Kéjt  veszt,  ki  sok  kéjt  szórakozva  kerget  : 

Csak  a  szerén }Tiek  nem  hoz  vágya  kint. 

Ki  szívben  jó,  ki  lélekben  nemes  volt, 

Ki  életszomját  el  nem  égeté. 

Kit  gőg,  mohó  vágy  s  fény  el  nem  varázsolt. 

Földön  hónát  csak  olyan  lelheté. 

Ne  nézz,  ne  nézz  hát  vágyaid  távolába  : 

Egész  vüág  nem  a  mi  birtokunk ; 

Amennyit  a  szív  felfoghat  magába, 

Sajátunknak  csak  annyit  mondhatunk. 

Múlt  és  jövő  nagy  tenger  egy  kebelnek, 

Megférhetetlen  oly  kicsin  tanyán  ; 

Huliámin  holt  fény  s  ködvárak  lebegnek. 

Zajától  felrémül  a  szívmagány. 

Ha  van  mihez  bízhatnod  a  jelenben, 

Ha  van  mit  erezz,  gondolj  és  szeress, 

Maradj  az  élvvel  kínáló  közelben, 

S   tán   szebb,   de   csalfább   távolt  ne  keress, 

A  birhatót  ne  add  el  álompénzen, 

Melyet  kezedbe  hasztalan  szorítsz  : 

Várt  üdvöd  kincse  bánat  ára  lészen. 

Ha  kart  hízelgő  ábrándokra  nyitsz. 

Hozd,   oh  hozd  vissza  szép   szemed  világát ; 

Úgy  térjen  az  meg,  mint  elszállt  madár, 

Mely  visszajő,  ha  meglelé  zöld  ágát. 

Egész  erdő  viránya  csalja  bár. 

Maradj  közöttünk  ifjú  szemeiddel. 

Barátod  arcán  hozd  fel  a  derűt  : 

Ha  napja  lettél,  szép  delét  ne  vedd  el. 

Ne  adj  helyette  bánatot,  könyűt. 


KATONA. 
I. 

A   sorshúzás. 

Sorba  legény,  sorba  szép  legénység, 
Ide  álljon,  kit  nem  bánt  a  vénség. 
Akit  Isten  ép  kéz-lábbal  áldott. 
Védelmezni  tartozol  hazádat. 
Nem  lesz  önkény  és  nem  lesz  kivétel. 
Nem  fogunk  már  senkit  is  kötéllel : 
Katona  lesz,  akit  a  sors  talál, 
De  a  katonaság  még  nem  halál. 
Katonának  sokszor  jól  van  dolga. 
Sóra,  fára  többé  semmi  gondja  ; 
És  ha  szenved,  szenved  országunkért. 
Apja,  anyja,  s  mindnyájunk  javáért. 

Majd  ha  harsog  a  kürt,  a  dob  pörög, 
Puska  roppan,  az  ágyú  mennydörög, 
S  ló  és  ember  alatt  reszket  a  föld, 
Vész,  sikoltás  minden  lelket  eltölt  : 
Akkor  tetszik  meg  majd,  ki  a  legény, 
Kinek  magyar  szíve  van  a  helyén, 
Mert  nem  csárdán  terem  a  vitézség. 
Bornyeléshez  nem  kell  nagy  meré-zség  ; 
De  ki  bátran  halál  szemébe  néz, 
Az  a  legény  talpán,  az  a  vitéz. 
Rajta  ifjak!  bátor,  ép  legények, 
A  sorshúzást  ti  ne  rettegjétek. 
Ha  talál  i^  a  sors,  nem  a  világ, 
Haza  tértek,  míg  meg  sem  gondolnák. 
Nyolcad  évre  ismét  látjuk  egymást, 
It-  vagy  máshol.  Isten  hoz/.ád,  pajtás! 

n. 

Márton  gazda. 

«A  táncban  mért  hányod  fonákul  lábadat? 
Ha  iszol,  mért  adod  bánatnak  m  gadat? 
Mint  kinek  a  tyúkok  ették  meg  kenyerét. 
Vagy  kinek  borában  légy  találta  vesztét. 
Másszor  ha  legyet  látsz,   igyál  előbb  magad. 
És  a  kenyér  helyett  edd  meg  rossz  tyúkodat. 
Vagy  tán  szeretőd  volt,  majd  szőke,  majd  barna, 
És  most  nincs  semilyen,  ki  levest  habarna? 
Ne  aggódjál  rajta,  azt  gondold,  hogy  gombház. 
Példabeszéd  mondja,  ha  leszakad  lesz  más. 
Asszony  nemzetséggel  nem  jó  cimborálni, 
Az  ő  me-terségök  :  csahii  és  darálni. 
Csalni  azt,  ki  bennök  bizodalmat  vetett, 
S  eldarálni  az  ép  tiszta  becsületet. 
Endre,  Endre!  bizony  félek,  hogy  megjártad. 
Szíved  igaz  pénzét  könnyen  kidobáltad. 
És  kaptál  jó  pénzért  hamis  ro  sz  portékát. 
Hordja  el  a  karvaly  a  sok  rossz  asszonyát. i> 

így  szólt  Márton  gazda  búsongó  Endréhez 
Mellé  telepedvén  az  asztal  végéhez. 
Endre  ült,  könyökét  asztalhoz  szegezve, 
Kalappal  orcáját  mélyen  betemetve. 
A  gyertya  előtte  búsan  pislokálván 
Gyászt  látszott  viselni  elkonyúló  hamván. 
De  hogy  becsületes  Márton  gazdát  hallá, 
Felolvadott  néma  bánat  ja  panasszá. 
«Mit  beszél  kend  nekem  légyről  és  tyúkokról, 
Nem  származik  az  én  bajom  állatoktól. 
De  hajh  a  szerető,  atyámfia  Márton, 
Szerető  elég  van  széles  e  világon  ; 
Csak  igaz  szerető  nincsen  az  ég  alatt : 
Minek  rontsam  vele  szép  ifjúságomat? 
Miattam  akár  mind  hordja  el  a  kánya  : 
Nem  ér  egy  fakovát  száz  falu  leánya. 
Katonává  lettem,  mert  engem  ért  a  sor, 
Azért  nem  vigasztal  sem  a  tánc,  sem  a  bor, 
Itt  kell  hagynom  apám',  anyám',  s  testvérimet, 
Ki  mondja  meg,  hová  hajtom  le  fejemet? 
A  jó  Isten  tudja,  megjövök-e  vagy  sem? 
De  már  ha  menni  kell,  azt  nem  is  keresem, 
Hátat  fordítok  a  falu  határának, 
S  jó  éjszakát  mondok  az  egész  világnak.* 
Ezzel  a  palackot  szájához  emelé. 
Mígnem  feneke  a  pallást  fenyegeté. 
Márton  megfeddé  őt  a  mohó  ivásért. 
Hogy  ily  rossz  kedvével  Istent,  embert  megsért, 
S  addig  tartóz  atá  szép  vigasztalással. 
Hogy  Endre  békülni  kezde  új  sorsával. 

III. 

A  kis  leány. 

Jött  Márton  gazdának  tíz  éves  lánykája. 
Függvén  kis  karjáról  kézi  kosárkája. 
Szemes  volt  a  leány  és  nem  bátortalan, 
S  vidám,  mint  akinek  nem  rossz  szándéka  van. 

«Anyám   köszönteti  kendet,   Endre  bátya, 
S  kívánja,  hogy  legyen  boldog  utazása. 
Fogadja  jó  szívvel  e  kis  útravalót. 
Pogácsát,  pecsenyét  és  egy  fehér  cipót. 
Azt  is  izeni  még  édes  an3'ám  kendnek, 
Hogy  rólam,  ha  elmegy,  ne  felejtkezzék  meg, 
Nyolc  esztendő  múlva  már  nagy  leány  leszek 
Kendhez,  ha  megtetszem,  feleségül  megyek. 
Addig  megtanulok,  szőni,   fonni,  varrni, 
A  fáradt  gazdának  jó  ételt  habarni. 
Megbecsülöm  kendet,  amint  kend  engemet. 
Vezesse  az  Isten  útjában  kelmédet. » 
Márton  ga  da  amint  hallá  a  beszédet, 
Könnybe  lábbadt  szeme  az  örömtől  égett. 
Legifjabb  lánykáját  mert  igen  szerette. 
De  hogy  ilyen  okos,  azt  nem  is  sejtette. 
Endre  szomorún  bár,  mosolygott  a  lányra, 
Mert  neki  is  tetszett  elmés  indítványa. 
«Ki  tudja,  kis  hugám,  mi  lesz  még  belőlünk, 
Nyolc  esztendő  múlva,  ha  akkor  még  élünk? 
Addig  meghalhatok  nehéz  szolgálatban, 
Vagy  te  másba  szeretsz,  mert  legény  elég  van. 
De  ha  úgy  tetszenék  jóságos  Istennek, 
Hadi  szolgálatból  hogy  visszajöhessek, 
Majd  szemedbe  nézek  nyolc  esztendő  múlva, 
S  meglátom,  nem  vagy-e  szívben  megváltozva. » 
így  szólt  s  kezet  fogott  jó  jMárton  gazdával, 
Vidám  szemet  váltott  kicsi  mátkájával : 
Leönté  a  holmit  tágas  szürújjába, 
S  a  bíró  házához  útnak  indult  lába. 


IV. 

A   puszta  kút. 

Távol  a  falutól  Gyalogút  ja  mellett 

Nyugot  felül  Mai  napig 

Nagy  rónaság  terjed  Egy  száraz  kútágas 

Végetlenül.  Bámészkodik. 

Vörösmarty  munkái.  II.  2 

Míg  jobb  idők  jártak 

Feje  fölött, 
Kútjánál  sok  edény 

Megtöltözött ; 

Sok  ifjú  és  leány 

Barátkozék, 
Csendes  tanú j ok  volt 

A  kút  s  az  ég. 

Hejh,  sok  szegény  utas 
Lelt  enyhet  ott, 

S  keskeny  árnyékában 
Kinyiígodott. 


Most  a  kút  elapadt, 

S  gémetlenül 
A  puszta  kútágas 

Ali  egyedül. 

Elátkozott  fején 
Nincs  semmi  dísz,. 

Rideg  fájának  a 
Madár  se'  hisz. 

Csak  ünnep-estenként 

Jön  a  leány, 
S  vigasztalást  keres 

A  puszta  fán. 


Tán  oly  boldogtalan 

Ö  is  szegény. 
Hejh,  mert  soká  késik 

A  várt  legény. 


V. 

A  jövevény. 


Ne  várd,  babám,  ne  várd 

Legényedet, 
Ki  tudja  merre  jár 

S  hová  veszett? 


De  hajh,  nincs  oly  leány. 

Ki  várna  rám! 
Ki  kapna  ily  kopott 

Rossz  katonán? 


Mit  ér  az  oly  legény 
Ki  el  nem  jő. 

Ha  rá  várakozik 
Hü  szerető. 


Pedig  habár  ruhám 
Ütött,  kopott, 

Szívem  azért  még  el 
Nem  száradott. 


Lásd  én  tűzön,  vizén 

Átszállanék, 
Hogy  tőle  megtudjam, 

Szeret-e  még? 


Szeress  engem,  babám. 

Ha  még  lehet, 
Ha  még  nem  adtad  el 

Kis  szívedet. 

Ha  nem  igaz  hozzád 

Akaratom, 
Ne  legyen,  míg  élek, 

Egy  jó  napom. 

VI. 

Hadi  élei. 

Derék  szál  férfi  volt  a  szolgált  katona, 

S  a  leány  a  falu  legszebb  hajadona. 

Ott  álltak  kettecskén  a  kútágas  mellett, 

Mindenik  magában  sokat  töprenkedett, 

S  hogy  megindult   a   szó,  -   szemök  keveredett, 

Be  zélt  a  katona  sok  cifra  esete    : 

Miként  járt  iszonyú  magas  hegyek  felett. 

Hogy  hátával  szinte  dörzsölte  az  eget, 

Tari  zn^'ára  szedett  holdat,  csillagokat, 

M  lyek  mind  megszöktek,  mikorra  felvirradt  ; 

Hogy  sétált  a  göncöl  szekerén  fel  s  alá. 

Bakancsa  talpát  a  tenger  nyalogatá  ; 

S  hogy  végre  kiült  a  világnak  szélire, 

S  úgy  ló-atta  lábát  a  fakó  semmib\ 

De  még  e  dicsőség  nem  tartván  örökké, 

Hogy  ideje  lejárt,  indult  haza  felé. 

S  addig  gyalogolt,  hogy  lába  majd  elkopott. 

Fejében  a  sapka  összezsugorodott  : 

Csak  szive  ép  s  egész,  min    az  Isten  adta. 

Azt  egy  kis  leánynál  itt  zálogban  hagyta  ; 

De  a  kis  leányból  azóta  nagy  lány  lett, 

Azóta  talán  már  férjhez  is  mehetet  . 

VII. 
Vallomás. 

♦Endre  bátya,  Endre  bátya. 

Hát  nem  ismer  engem? 
Hogy  hihette  kend  azt  rólam. 

Hogy  tán  elfeledtem. 


ao 


Az  esztendőt  édes  anyám 

Gerendára  rótta  : 
Kendre  vártam  télen-nyáron 

Nyolc  esztendő  óta. 

Avval  nőttem  hajadonná. 

Hogy  ha  kend  még  megjő, 
Felesége  leszek  kendnek, 

S  víg  lesz  a  menyegző! 

Itt  vagyok  most  Endre  bátya. 

Ha  nem  tetszem  kendnek, 
Adjon  kend  el  s  vegyen  rajta 

Gyolcsot  szemfüdélnek.)) 

«Tüzes-adta  kis  leánya, 
Szivem-lelkem  Katicája, 

Hát  te  szeretsz  engem. 
Már  sok  országot  bejártam. 
Ily  csodára  nem  találtam! 

Áldjon  Isten  lelkem! 

Alig  akadok  magadra. 

Ügy  megnőttél  szépre,  nagyra. 

Hogy  nem  győzlek  nézni. 
Nincsen  ember  a  világon 
Akivel  most  boldogságom 

El  tudnám  cserélni. » 

így  szóltak  egymással  Katica  és  Endre, 
Tarka  beszedj ökben  nem  vigyáztak  rendre, 
Szívok  sem  dobogott  most  úgy  miként  máskor, 
Pedig  egyikét  sem  zavarta  meg  a  bor. 
Még  vizet  sem  ittak,  mert  a  kút  elapadt ; 
De  szerelmes  szívok  annál  inkább  dagadt. 
S  Endre  a  bakancsot  könnyebben  emelé, 
Hogy  a  szép  Katicát  meg-megölelgeté  ; 
Szorul  szóra  végül  kezet  is  nyújtottak. 
Egymásnak  újólag  hü-éget  fogadtak. 

A  fogadás  közben  ö  szeforrva  száj  ok, 
Hogy  a  versíróknak  nincs  ily   Katicájok! 
így  ballagtak  el  a  faluba  kettecskén, 
Útközben  gyakorta  egymásra  tekintvén, 
Beszédes  száj  ok  is  elnémult  mint  a  hal, 
Mert  leikök  tele  volt  örömgondolattal. 
A  kútágas  pedig  még  szomorúbb  fa  lett, 
Ösvénye  is  benőtt  s  a  fűben  elveszett. 
Az  üres  egekbe  nyújtózik  hasztalan. 
Neki  a  világon  már  nem  nagy  becse  van. 
Hacsak  a  boldog  pár  meg  nem  ássa  kútját  : 
Fordítsa  az  Isten  jóra  házok  dolgát. 


ROSSZ  BOR. 

Igyunk  barátim,  szomjas  a  világ, 
Kivált  a  költő,  aki  tollat  rág, 
Hiszen  mi  írtuk  a  jó  Fóti  dalt. 
Igyuk  meg  há    ez  átkozott  italt. 
Csapláros,  méregkeverő  I 
Ne  pislogj  ;  jobb  bort  adj  elő. 
Cudar  biz'  ez  ;  de  ám  igyunk. 
Hiszen  magyar  költők  vagyunk. 

Gyalázatos  bor!  ilyet  idogál 
Magyar  hazánkban  ifjú  s  agg  szakáll, 
Kivévén  a  bölcset  meg  a  papot  : 
A  költő  versben  lát  csak  jó  napot. 
Csapláros,  méregkeverő! 
Ne  pislogj  ;  jobb  bort  adj  elő. 
Cudar  biz'  ez  ;  de  ám  igyunk, 
Hiszen  magyar  költők  vagyunk. 

Mondják  :  Egernél  híres  bor  terem. 
Verembe  szűrik  tán?  nem  ismerem. 
Megénekelem  harcait,  borát, 
S  mind  e  napig  nem  láttam  áldomást. 

Csapláros,  méregkeverő ! 

Ne  pislogj  ;  egrit  adj  elő. 

Cudar  biz'  ez  ;  de  ám  igyunk, 
Hiszen  magyar  költők  vagyunk. 

Mi  szép  vagy  kolna  Ménes  oldalán! 
Borod  setét  mint  a  cigány  leány, 
És  benned  a  szív  édes  lángja  ég, 
Kuruc,  tatár!  csak  ilyen  kéne  még. 
Csapláros,  méregkeverő ! 
Ménes  borából  adj  elő. 

Cudar  biz'  ez  ;  de  ám  igyunk. 
Hiszen  magyar  költők  vagyunk. 

Ki  látta  bort,  zöldet,  mint  drágakő? 
És  híg  aranyt,  mely  nyakba  önthető? 
Somló,  Tokaj,  halljátok  a  panaszt : 
Fösvény  hegyek!   nekünk  nem  szíírtök   azt. 
Csapláros,  méregkeverő! 
Legjobb  borodból  adj  elő. 

Cudar  biz'  ez  ;  de  ám  igyunk. 
Hiszen  magyar  költők  vagyunk. 

Elég!  elég!  Fejünk  majd  megszakad, 
Szemünk  borúi  és  nyelvünk  elakad. 
Költődnek,  oh  hatalmas  Hunnia, 
Légy-étetőt  engedsz-e  innia! 
Csapláros,  méregkeverő ! 
Pusztulj,  ne  adj  több  bort  elő. 
Nagyon  cudar,  de  drága  volt  : 
ízleld  meg  érte  a  pokolt! 


DESSEWFFY  AURÉL. 

Kétes  utón  jártál,  kevesektől  értve,  s  ha  célod 
Nagy  vala,  elfedezé  azt  kor  előtti  halál. 

Díjzatlan  ha  jeles,  meg  nem  büntetve  ha  vétkes, 
Élve,  temetve  talány  hagyta  el  a  honi  tért. 

Nem  veszténk-e  nagyot?  kérdjük  most  aggva  magunkban, 
S   a    szent   nemzetiség   angyala  súgja  :  Igen. 

HAHNEMANN. 
I. 

Eddig  anyag  harcolt  anyag  ellen  a  bús  beteg  ágyán, 
S  durva  csata j ok  közt  kín  vala  élni  tovább. 

De  te  jövel,  s  a  parányokból  felidézted  az  alvó 
Szellemeket,  s  küldéd  mesteri  bű  vöd  alatt. 

S  újra  szelíd  nemtők  kísérik  az  emberiséget, 
És  a  halál  retteg  gyötreni  áldozatát. 

2. 

Meghaltál,  hogy  kötve  ne  légy  egy  testhez  örökké  : 
S  lelked  az  ős  elemek  gyógyerejébe  vegyült. 


MEGYERI. 

I. 

Mely  nevetés  ez  alant?  mi  öröm  van  a  síri  világban? 
A  komor  árnyak  közt  Megyeri  szelleme  jár. 

2. 

Eddig  néma  valék,  bércekbe  temetve  vadon  kő, 
Most  szomorú  emlék,  gyásznak  alakja  vagyok. 

Meg  ne  ítéljetek  a  víg  arcért.  Megyeri  sírján 
Lelke  van  a  kőnek  :  élnie  s  kacagnia  kell. 

KÖLCSEY. 

Meg  ne  ijedjetek,  a  hazaföldnek  szive  dobog  fel  : 
Kölcsey  sírjától  keble  örökre  sebes. 

TÓTH  LŐRINC  EMLÉKKÖNYVÉBE. 

Hosszú  életet  élj,  hogy  elérd,  amit  mi  reméltünk, 
S  a  mi  reményünkön  túl  vala,  érni  reméld 

S  mondhassad,  ha  porainkat  jősz  üdvözleni :  küzdők 
Hamvai,  bék  veletek  ;  a  haza  boldog,  erős. 


HUBENAYNE. 

(1844.) 


Ily  hamar,  oh  anyaföld,  mért  sűlyedtél  el  alatta? 
Nem  lehetett  neked  e  szellemi  nőké  nehéz. 


II. 

Élni,  örülni  az  életnek  —  fiatal  vagyok  és  nő  — 

Élni  kivan  ok  még.  hagyjatok  élni  tovább. 
Oh  hagyjátok  a  hon  levegőjét  színom  örömben, 

Bánatban,  bármily  végzetek  árnya  alatt. 
Hagyjátok  meg  az  álarcot  s  a  színpadot  és  az 

Élet  játékát,  nemzetem.  Isteneim! 
Színésznő   vagyok,   életemért   reszketve  könyörgő, 

Hagyjátok  végig  játszanom  életemet. 
Lltem  kettős,  bár  nem  enyém :  de  az  ami  nyomasztó 

Benne,  mi  fáj,  ég,  az  kétszerezetten  az  enyém. 
És  mégis  mi  öröm  szolgálnom  tégede',  oh  hon. 

És  mégis  mi  öröm  látni  virúlatodat! 
Ah  de  mi  bal  súgót  hallok!  szerepembe  ijesztő 

Szózatokat  súg  a  végtelen  álmu  halál. 
A  függöny  leesik,  tündér  képeinek  alatta 

Fekszik  az  éj  rémes  tábora  zajtalanul ; 
És  a  díszítmény  négy  puszta  fa,  melynek  ölében 

Aki  bezárkózott,  nem  szabadul  ki  soha. 
Vagy  játék-e  ez  is?  s  csak  most  kezdődik  az 

És  e  függöny  után  feltűnik,  ami  való? 


S  a  kirepült  lélek  szabadon  megy  vágyai  szárnyán, 

Merre  hiába  vivott  földi  hatalma  szerint? 
Vagy  tán  szellemem  az,  mi  nemesb  élvekre  tanítva 

Általszáll  e  nép  ifjai-  s  lányira? 
S  a  haza  napjában,  mely  fel  fog  jőni  bizonnyal. 

Gyenge  sugárként  hü  lelkem  is  élve  marad? 
lis  tán   lesz,   ki   poraim   így  üdvözlendi  :  szelíd   nő! 

Tiszta  kebelbéli  hang,   hajnah   tiszta  sugár! 
Eltűntél,  elhangzottal  ;  de  mi  hü  szíveinkben 

Még  sok  időkön  túl  hallani,  látni  fogunk! 


MIT  CSINÁLUNK? 

Mit  csinálnak  Magyarhonban? 
Esznek,  isznak  és  danolnak. 
Semmi  baj  sincs?  semmi  gondrém, 
Hogy  majd  érte  meglakolnak? 
Van  biz'  itt  baj  ;  de  hiába 
Enni  csak  kell  az  embernek  ; 
S  inni  hogy  ne  kéne,  ahol 
Oly  dicső  borok  teremnek  : 

Csakhogy  aztán 

Majd  ha  ember  kel  a  gátra, 

Korhely-gyáván 

Ne  maradjon  senki  hátra. 

Mit  csinálnak  Magyarhonban? 
Esznek,  isznak,  álmodoznak. 
Semmi  baj  sincs?  semmi  gondrém, 
Hogy  az  álmok  megszakadnak? 
Van  biz'  itt  baj  ;  de  hiába 
Olyan  édes  álmodozni! 
S  néha  tán  jobb,  mint  fejünkkel 
Faltörősdit  játszadozni : 

Csakhogy  aztán, 

Majd  ha  ember  kell  a  gátra, 

Álmos-gyáván 

Ne  maradjon  senki  hátra. 

Mit  csinálnak  Magyarhonban? 
Esznek,  isznak,  gondolkoznak, 
És  miről  az  istenadták? 
Hogy  tán  élni  kén'  a  honnak! 
Kár  biz'  az  ;  de  már  hiába, 
Gondolatnak  nincsen  gátja, 
És  ha  úgy  van,  mint  mondják, 
Gondolat  a  tettek  bátyja  : 

Csakhogy  aztán, 

Majd  ha  ember  kell  a  gátra, 

Méla-gyáván 

Ne  maradjon  senki  hátra. 

Mit  csinálnak  Magyarhonban? 
Esznek,  isznak,  hadakoznak. 
Szörnyűség!  —  No  nem  kell  félni, 
Csak  szavakkal  kardlapoznak. 
Kár  a  szóért  ;  de  hiába 
Szóból  ért  a  magyar  ember, 
S  gyakran  a  szó  dolgokat  szül, 
Gyakran  a  szó  éles  fegyver  : 

Csakhogy  aztán. 

Majd  ha  ember  kell  a  gátra, 

Nyelves-gyáván 

Ne  maradjon  senki  hátra. 

Mit  csinálnak  Magyarhonban? 
Esznek,  isznak  s  tán  dolgoznak? 
Félig-meddig,  mert  nem  tudják 
Másnak  lesz-e  vagy  magoknak. 
Ennyi  is  kár  ;  de  hiába 
Munka  jobb  a  koplalásnál, 
S  jobb  az  edzett  kar,  ha  ép  vagy, 
Mint  ha  selymen  sántikálnál. 

És  hogy  aztán. 

Majd  ha  ember  kell  a  gátra. 

Gyenge-gyáván 

Ne  maradjon  senki  hátra. 

^lit  csinálnak  Mag^'arh ónban? 
Szőnek,  fonnak  és  akarnak  — 
Tán  vakarnak?  semmi  tréfa! 
Posztó  is  kell  a  magyarnak. 
Hát  takács-e  a  magyar  nép? 
Nem  szégyenli  a  vetéllőt? 
Semmi  baj !  tán  összefűzi, 
Amit  a  sors  egybe  nem  szőtt  : 

Csakhogy  aztán. 

Majd  ha  ember  kell  a  gátra, 

Gépi-gyáván 

Ne  maradjon  senki  hátra. 

És  pedig  —  mit  is  beszéltem? 
A  vadásznak  jó  a  cserje  ; 
A  költő  had  álmodozzék  ; 
A  kovács  a  vasat  verje. 
Minden  ember,  amihez  tud 
Ahhoz  lásson  télen,  nyáron, 
S^  a  paraszt  borbély  helyében 
Úr-szakállat  ne  kaszáljon. 

És  hogy  aztán, 

Majd  ha  ember  kell  a  gátra, 

Aki  hitvány, 

Félre  tőlünk,  menjen  hátra! 


HÁNYSZOR  HALLÓK . . 

Hányszor  hallók  :  életet  vért 
Megtámadt  hazánkért! 
Ősink  néha  meg  is  adták 
Dúsan  a  nehéz  bért. 
Fennmaradt  e  szenvedő  hon 
Megrongálva  vésztől, 
Kór,  szegény,  bús  és  pirongó 
önnön  szégyenétől. 

GONDOLATOK  A  KÖNYVTÁRBAN, 

Hová  lépsz  most,  gondold  meg,  oh  tudós, 
Az  emberiségnek  elhányt  rongyain 
Komor  betűkkel,  mint  a  téli  éj, 
Leírva  áll  a  rettentő  tanulság  : 

«Hogy  míg  nyomorra  milliók  születnek. 
Néhány  ezernek  jutna  üdv   a  földön, 
Ha  Isten  ésszel,  angyal  érzelemmel 
Használni  tudnák  éltök  napjait». 

Miért  e  lom?   hogy  mint  juh  a  gyepen 
Legeljünk  rajta?  s  léha  tudománytól 
Zabáitan  elhenyéljük  a  napot? 
Az  Isten  napját!  nemzet  életét! 

Miért  e  lom?  szagáról  ismerem  meg 
Az  állatember  minden  bűneit. 
Erény  van  írva  e  lapon  ;  de  egykor 
Zsivány  ruhája  volt.  S  amott? 
Az  ártatlanság  boldog  napjai 
Egy  eltépett  szűz  gyönge  öltönyén. 
Vagy  egy  dühös  bujának  pongyoláján. 
És  itt  a  törvény  —  véres  lázadók. 
Hamis  birák  és  zsarnokok  mezéből 
Fehérre  mosdott  könyvnek  lapjain. 
Emitt  a  gépek  s  számok  titkai! 
De  akik  a  ruhát  elszaggaták, 
Hogy   majd  belőle   csinos   könyv   legyen. 
Számon  kívül  maradtak  :  Ixion 
Bőszült  vihartól  űzött,  kerekén 
örvény  nyomorban,  vég  nélkül  kerengők. 
Az  őrült  ágyán  bölcs  fej   álmodik  : 
A  csillagászat  egy  vak  koldus  asszony 
Condráin  méri  a  világokat  : 
Világ  és  vakság  egy  hitvány  lapon! 
Könyv  lett  a  rabnép  s  g3^ávák  köntöséből 
S  most  a  szabadság  és  a  hősi  kor 
Beszéli  benne  nagy  történetét. 
Hűség,  barátság  aljas  hitszegők 

Gúnyáiból  készült  lapon  regél. 

Irtózatos  hazudság  mindenütt! 

Az  írt  betűket  a  sápadt  levél 

Halotti  képe  kárhoztatja  el. 

Országok  rongya!  könyvtár  a  neved, 

De  hát  hol  a  könyv,  mely  célhoz  vezet? 

Hol  a  nagyobb  rész  boldogsága?  —  Ment-e 

A  könyvek  által  a  világ  elébb? 

Ment,  hogy  minél  dicsőbbek  népei, 

Salakjok  annál  borzasztóbb  legyen, 

S  a  rongyos  ember  bőszült  kebele 

Dögvészt  sóhajtson  a  hír  nemzetére. 
De  hát  ledöntsük  amit  ezredek 

Esz  napvilága  mellett  dolgozának? 

A  bölcsek  és  a  költők  müveit, 

S  mit  a  tapasztalás  arany 

Bányáiból  kifejtett  az  idő? 

Hány  fén^^es  lélek  tépte  el  magát, 
Virrasztott  a  szív  égő  romja  mellett, 
Hogy  tévedt,  sújtott  embertársinak 
Irányt  adjon  s  erőt,  vigasztalást, 

Az  el  nem  ismert  érdem  hősei. 

Kiket  —  midőn  már  elhunytak   s  midőn 

Ingyen  tehette  —  csúfos  haladattal 

Kezdett  imádni  a  gálád  világ, 

Népboldogító  eszmék  vértanúi 

Ok  mint  a  többi  rongykereskedővel, 

Ez   únt   fejek-   s   e   megkorhadt    szivekkel 

Rossz  szenvedélyek  oktatóival 

Ök  mindegyütt  —  a  jók  a  rossz  miat.  — 

Egy  máglya  üszkén  elhamvadjanak? 

Oh  nem  nem!   amit  mondtam  fájdalom  volt, 
Hogy  annyi  elszánt  lelkek  fáradalma, 
Oly  fényes  elmék  a  sár  fiait 
A  sülyedéstől  meg  nem  menthetek! 
Hogy  még  alig  bír  a  föld  egy  zugot. 
Egy  kis  virányt  a  puszta  homokon, 
Hol  legkelendőbb  név  az  emberé, 
Hol  a  teremtés  ősi  jogai 

E  névhez  «ember!»  advák  örökül  — 
Kivéve  aki  feketén  született, 
Mert  azt  baromnak  tartják  e  dicsők 
S  az  Isten  képét  szíjjal  ostorozzák. 

És  mégis  —  mégis  fáradozni  kell. 
Egy  újabb  szellem  kezd  felküzdeni, 
Egy  új  irány  tör  át  a  lelkeken  : 
A  nyers  fajokba  tisztább  érzemény t 
S  gyümölcsözőbb  eszméket  oltani, 
Hogy   végre    egymást    szívben   átkarolj  ák> 
S  uralkodjék  igazság,  szeretet. 
Hogy  a  legalsó  pór  kunyhajában 
Mondhassa  bizton  :  nem  vagyok  magam! 
Testvérim  vannak,  számos  milliók  ; 
Én  védem  őket,  ők  megvédenek  engem. 
Nem  félek  tőled,  sors,  bár  mit  akarsz, 

Ez  az,  miért  csüggedni  nem  szabad. 
Rakjuk  le,  hangyaszorgalommal,  amit 
Agyunk  az  ihlett  órákban  teremt 
S  ha  összehordtunk  minden  kis  követ, 
Építsük  egy  újabb  kor  Bábelét. 
Míg  oly  magas  lesz,  mint  a  csillagok 
S  ha  majd  benéztünk  a  menny  ajtaján 
Kihalhatok  az  angyalok  zenéjét, 
És  földi  vé  ünk  minden  cseppjei 
Magas  gyönyörnek  lángjától  hevültek, 
Menjünk  szét  mint  a  régi  nemzetek, 
És  kezdjünk  újra  tűrni  és  tanulni. 

Ez  hát  a  sors  és  nincs  vég  semmiben? 
Nincs  és  nem  is  lesz,  míg  a  föld  ki  ne  m  ha 
S  meg  nem  kövűlnek  élő  fiai. 
Mi  dolgunk  a  világon?  küzdeni, 
És  tápot  adni  a  lelki  vágyainknak. 
Ember  vagyunk,  a  föld  s  az  ég  fia, 
Lelkünk  a  szárny,  mely  ég  felé  viszen, 
S  mi  a  helyett,  hogy  törnénk  fölfelé, 
Unatkozunk  s  hitvány  madár  gyanánt 
Posvány  iszapját  szopva  éldegélünk. 
Mi  dolgunk  a  világon?  küzdeni 

Erőnk  szerint  legnemesbekért. 
Előttünk  egy  nemzetnek  sorsa  áll. 
Ha  azt  kivittük  a  mély  sülyedésből, 
S  a  szellemharcok  tiszta  sugaránál 
Olyan  magasra  tettük,  mint  lehet, 
Mondhatjuk,  térvén  őseink  porához  : 
Köszönjünk  élet!  áldomásidat. 
Ez  jó  mulatság,  férfi  munka  volt! 

HYMNUS. 

Isten  segíts!  királyok  Istene! 
Emeld  fel  hozzád  a  király  szívét, 
Értelme  légyen  mint  napod  szeme, 
Hogy  végig  lássa  roppant  helyzetét, 
Hogy  aki  fényben  milliók  felett  van, 
Legyen  dicsőbb,  erényben  hatalomban. 

Isten  segíts!  népeknek  Istene! 

Tedd  jóra  munkássá  e  nemzetet, 

Hogy  a  mihez  fog  óriás  keze. 

Végére  hajtson  minden  kezdetet. 

Add,  hogy  mit  emberész  és  kéz  kivíhat, 

Ne  várja  mástól  mint  szerencsedíjat. 

Isten  segíts!  országok  Istene! 
Ruházd  fel  áldásoddal  e  hazát, 
Hogy  mint  az  őskor  boldog  édene 
Dúsan  virítson  bércen,  síkon  át. 
És  míg  keblén  a  hűk  örömben  élnek, 
PaUost  mutasson  fondor  ellenének. 

Isten  segíts!  szabadság  Istene! 
Add,  hogy  megértsük  e  nagy  szózatot, 
Adj  csüggedetlen  szívet  is  vele. 
Hogy  tűrni  tudjuk,  mint  szent  közjogot  : 
T  szteljük  azt  a  törvény  érc  szavában, 
S  ha  víni  kell,  a  vérnek  bíborában. 

Mindenható  egyesség  Istene 
Ki  összetartod  a  világokat! 
Engedd,  hogy  bármi  sorsnak  ellene, 
Vezessen  egy  nemes  s  nagy  gondolat, 
Hogy  nemzetünknek  mindenik  nyomára 
Ragyogjon  emberméltóság  sugara. 


MADARHANGOK. 

Szól  a  pacsirta  fönn  lebegvén 
S  az  égiekhez  közeledvén  : 
Érzem  szelíd  lehelleted 
Üdvözlek,  oh  szép  kikelet! 
A  tél-  s  nyomornak  vége  már, 
Derült  az  ég,  nyilt  a  határ. 
Már  búvik  a  fü,       mely  felett 
Rakandom  kisded  fészkemet. 
S  mely  ifjan  oly  szép,  enyhe,  zöld. 
Terített  aztal  lesz  a  föld. 

Oh  kéj,  öröm! 

Oh  kéj,  öröm! 
Gyönyörtanyánk  leend  a  föld. 

Jön  a  veréb  a  nagy  faló. 
Röptében  igyen  szólaló  : 

Csip,  csép! 

Csip,  csép! 
Nem  kell  egyéb,  mint  hulladék, 
Csak  sok  legyen,  tüstént  elég. 
Paraszt  betyár  vagyok, 
Éhségim  oly  nagyok 
Mint  senkié. 

Sem  szántok,  sem  vetek. 
Mégis  kitelelek. 
Mint  bármi  méh. 
Fáradjon  más,  én  majd  eszem, 
Mit  lophatok,  meg  nem  veszem. 

Csip,  csép! 

Csip,  csép! 
Nekem  nem  kell  nagy  élelem, 
Csak  egy  kis  elhullt  búzaszem, 
És  jőneíc  a  zenészek  : 
Pintyőke  és  a  csíz, 
A  cinke  és  rigófaj 
S  a  cifra  tengelic  ; 
S  amerre  csak  tavasz  van, 
Erdő,  mező,  berek, 
Víg  énekök  zajától 
Harsogva  íölzeneg. 
Mind  boldogok,  s  vigadnak 
A  nyár  utoljáig, 
S  öröm  s  a  dal  hevétől 
Reszketnek  tollaik. 
Csak  egy,  a  főmüvésznő, 
Egy  gyönge  csalogány 
Csattogja  g^^ász  zenéjét, 
A  cserje  vad  bogán. 
És  annyi  fájdalom  van 
És  annyi  kín  szívén  ; 
Embert  megölne  százszor 
Ily  gyilkos  érzemén}^ ; 
Hol  éjeim? 

Hol  napjaim? 

Szerelmeim? 

Vigalmaim? 
Ah  messze  más  vidék  határain 

Lekötve  vannak 

Mély  bánatomnak 
A  hitszegő  társ  könnyű  szárnyain. 

Ki  halja  meg, 

Hogy  szenvedek. 

Hogy  szíím  beteg? 

A  rengeteg! 
A  rengetegbe  hang  visszhangra  lel. 
Nekem  magamnak  egy  hang  sem  felel. 


Vörösmarty  munkái.  II. 


34 


Ha  sas  vagyok 

S  vad  keblem  ég, 

Fenn  szárnyalok, 

Fenn,  mint  az  ég, 
S  a  nap  tüzéhez  adva  lángomat, 
Felgyújtom  e  hitetlen  lombokat, 

De  én,  de  én 

Csak  sírhatok. 

Oh  én  szegény! 

S  meghalhatok. 
Szakadj  ki  lelkem  s  zengj  el  mint  dalom  ; 
Mi  vagy  te  más  mint  hangzó  fájdalom! 
így  énekelt  a  cserje  vad  bogán 
Az  erdő  szíve,  a  kis  csalogány, 
S  ki  szólna,  míg  az  erdő  szíve  fáj? 
Búsan  merengve  hallgatott  a  táj! 


HÁROM  REGE. 

(B.  E.  ifjú  grófnőnek  ajánlva.) 

I. 

A  fa  és  a  madár. 

A  tavaszban  elhullván  virága, 
Őszi  dértől  lévén  lombja  sárga, 
A  szedett  fa  búsan  állt  magában 
S  kis  madárhoz  így  szólt  bánatában 
«Szállj   le  hozzám,  szállj   le  hozzám, 
Repkedő  kicsiny  madárkám. 
Szállj  le  rám,  szerelmem! 
Látod  éltem  milyen  árva. 
Télnek  és  a  vésznek  tárva  : 
Vigasztalj  meg  engem! 
Ékesíts  fel  tollaiddal. 
Zengj,  hogy  felderítsen  a  dal 
És,  felejtve  mindent. 
Boldog  álmokkal  pihenjek 


35 


Karja  közt  a  zord  hidegnek, 

Míg  a  sors  ki  nem  ment. 

Szállj  le  bár  egy  pillanatra  ; 

Felvirulok  a  tavaszra, 

S  lombom  sátorában 

Ké,re  s  örömre  várlak. 

És  tied  lesz  a  kicsiny  lak, 

Míg  rajtam  levél  van!» 
Gyökerétől  legfőbb  sudaráig 
A  szegény,  szedett  fa  reszket,  fázik, 
És  hiába  vár  a  kis  madárra. 
Az  tovább  száll  boldogabb  tanyára, 
S  melyet  oly  hőn  esdekelve  kére. 
Hasztalan  vár  bájos  énekére  : 
Száraz  ágán,  búsabban  nevénél, 
Dérporos  hajával  dermed  a  tél .  .  . 

Ifjú  sugaraktól  átkarolva 
Új  öröm  hevében  reszket  a  fa 
Gyökerétől  legfőbb  sudaráig 
S  életdúsan  ú  ra  felvirágzik, 
Ékszerül  az  ébredő  tavasznak, 
Ágaim  gyöngy-harmatok  rag}^ognak. 
És  hol  nap  és  lég  kéjek  közt  enyelge, 
A  rügyekből  fejlik  zöld  levélke. 
S  a  felvirult  fa  áll  dicsőén, 
Gazdag  fürtözettel  a  mezőben  .  .  . 

Most  ki  az,  ki  lombja  >át órában 
Fenn  tanyázik  bizton  és  vidáman? 
A  madárka  fészkét  oda  tette, 
És  kicsinyke  párja  van  mellette  : 
Nap  nyilától  és  a  vészek  ellen 
Óva  éhiek  boldog  kényelemben, 
Hajlik  a  fa,  érik  szép  gyümölcse, 
Hol  van  a  nép,  mely  azt  majd  elköltse? 
A  madárka  hozza  kis  család  át, 
S  hüs  gallyak  közt  gazdag  lakomát  ád. 

Gyökerétől  legfőbb  sudaráig 
Reszket  a  fa  s  ily  szózatja  hangzik  : 


3* 


«Most  belőlem  bánat  és  öröm  szól, 
Ments  meg  Isten  a  baljóslatoktól! 
Majd  ha  tél  jön  és  a  lergeteg  tép, 
Nem  hagyand-e  mind  el  e  vidám  nép? 
Tümi  kész-e  balszerencse  napján, 
Hogy  vigadjon  jobbra  fordulat] án? 
Vajha  volnék  az  örömnek  fája. 
Mely  virágát  soha  el  nem  hányja! 
Vajha  volnék  gazdag  és  erős  ía, 
Vésszel  és  a  villámmal  dacolva! 
Vajha  volnék  lelkes  nép  hazája, 
Melynek  értem  zengne  dal-imája  : 
Úgy  nem  kéne  félnem  jóslatoktól .  .  . 
Most  belőlem  bánat  és  öröm  szól> 

II. 

A   rét  és  a  virág. 

♦Borulj  reám, 

Kis  violám  : 

Hagyd  e  kéjt  érzenem. 

Én  szültelek. 

Neveltelek  ; 

Pihenj  meg  keblemen. 

Ha  szép  fejed 

Rám  fekteted. 

Mi  kéj  s  öröm  nekem! 

Ha  harmatod 

Rám  hullatod, 

Megifjúl  életem.* 
Kis  virághoz  így  könyörge  a  rét 
A  virág  nem  hallgatá  beszédét. 
Kék  fejét,  zöld  bokrának  felette, 
A  kis  álnok  büszkén  fölemelte, 
És  a  naphoz,  harmatgyöngy  szemével 
Édes-epedezve  nézegélt  fel.  — 
Fél  világot  lángjával  borítván 
Mind  fölebb  ment  a  nap  égi  útján, 


97 


S  g^'enge  szirmai  a  kis  violának 

Égető  hevétől  fonnyadának. 

Bús  fejével  ekkor  a  kis  árva 

Meghajolt  a  rétnek  pázsitára, 

S  a  beteg  virágnak  a  szelíd  rét 

Szeretettel  általadta  keblét. 

Lág}-'  füvekből  párnát  szőtt  fejének, 

S  hogy  ne  ártson  semmi  szenderének, 

Pára-fátyolt  készített  körüle, 

Mely  sóhajtól  néha  megrendüle.  — 

Anyja  volt  a  rét  a  violának  — 

A  fohászok  tőle  származának! 

S  míg  sóhaj  közt  szólni  kezde  a  rét, 

Minden  fűszál  hallgatózva  eszmélt  : 

Szép  virágom,  mondd  el  mi  bajod  van, 

Hogy  reám  hullsz  üyen  fáradottan? 

Kérsz-e   ágyat,   hogy   pihenj    ki   rajta? 

Kérsz-e  sírt,  hog\'  hamvadat  takarja? 

Száraz  emlőm  vére  kell-e?  ébredj. 

Vedd  el  azt  is,  csak  halált  ne  szenvedj ! 

Vag\'  csak,  —  oh  kín !  —  akkor  vagy  sajátom. 

Bájaid  ha  hervadozni  látom? 

És  ha  szirmai  fonnyadó  kelyhednek 

Gyász  fedélül  szívemen  hevernek?  .  .  . 

Élj,  virulj  fel  kis  beteg  virágom, 

Életedtől  én  is  felvirágzóm. 

Élj,  virulj  fel,  és  mutasd  háládat  — 

Kit  szeretnél  inkább  mint  anyádat?* 

III. 
A   forrás  és  a  patak. 

Hegy  oldalában 
Mi  zúg,  mi  hangzik? 
Forrás  buzog  fel 
S  tovább  patakzik. 
S  forrás  s  patakhang 
Mint  bűvös  ének 

Zeng,  mintha  titkon 
Versengenének  : 
«Ne  menj  el  innen, 
Ne  menj  el  messze. 
Fogyó  erőd'  hogy 
Erőm  növessze! 
Maradj  e  völgyben  : 
Tengerre  gyűlve 
Maradjunk  együtt 
Hevülve  hűlve, 
Hogy  minden  cseppem 
És  minden  csepped 
Együtt  legyen  víg, 
Együtt,  ha  szenved. 
Te  fenn  a  fényben 
Tündérkedendel, 
Egekbe  nézvén 
Hullám  szemeddel, 
És  felhevítesz 
Hő  habjaiddal. 
Míg  engem  itt  lenn 
Nap  nem  vigasztal. 
És  én  viszontag. 
Midőn  nap  éget, 
Hűs  nedveimmel 
Vidítlak  téged. 
S  leszünk  hatalmas 
Hullámok  árja  : 
Képét  a  menny  is 
Bennünk  csodálja. 
Maradj,  ne  hagyj  el, 
Ne  menj  el  innen. 
Nehogy  szeszélyed 
Eltévelítsen,  — 
S  te  vészes  úton, 
Én  elhagyatva, 
Vesztünket  érjük 
Búnak  miatta !» 
Esdett  a  forrás  ; 

De  a  patak  ment, 
Kőről  kavicsra 
Táncolva  szökkent, 
Mint  a  szilaj  vér 
Ifjú  erekben  : 
Futott  a  völgyre 
Mindig  sebesben, 
S  mint  ifjú  vérben 
Víg  érzemények, 
Benn  gyors  galócák 
Szökdécselének  ; 
Pajzán  gyönyörrel 
Körül  futosván 
Kéjekre  gyúlt  a 
Vadrózsa  lángján  ; 
Tovább  tovább  ment, 
És  minden  bokrot. 
Minden  virágot, 
Hajába  fodrott  ; 
örült  a  napnak, 
örült  az  éjnek, 
Az  árjain  kelt 
Szellő-zenének. 
S  vidor  zajától 
Hangzott  a  völg\'ség, 
Utána  bájos 
Visszhang  huzódék  .  .  . 
De  fenn  a  forrás 
Hegy  oldalában 
Bús  aggalommal 
Zúgott  magában. 

A  kis  völgy  megszakadt  ; 

Alatta  rónaság 

Elérhetetlenül 

A  láthatárba  vág  : 

De  a  völgyet  hiven 

Elzárja  sziklagát, 

Mely  a  térség  fölött 


Mereszti  föl  falát. 
Könnyelműn  a  patak 
A  sziklához  rohan, 
Morgása  hirdeti, 
Hogy  tiltott  őre  van  ; 
De  húzza  őt  varázs- 
Erővel  a  veszély. 
Mint  ember  életét 
Az  első  szenvedély. 
S  amint  mohón  alá 
Indul  sikamlani, 
Függvén  a  mély  felett 
Rémült  hullámai ; 
Fel-felsivalkodik 
A  sziklagáton  át 
S  iszonynak  hangjai 
Töltik  be  a  magányt. 

A  rónán  délibáb 
És  szellő  lengenek. 
Közöttük  felmosolyg 
A  tündér  tömkeleg  ; 
Az  összetört  patak 
Még  egyszer  föltekint. 
Hol  csábosán  felé 
A  rónatávol  int  ; 
Még  egyszer  élni  vágy, 
Még  egyszer  útra  kél ; 
A  szenvedés  után 
Megnyúgovást  remél. 
Fakó  füzek  között, 
A  puszta  tereken, 
Beteg  hullámival 
Megy  némán,  ridegen. 
Útjában  egy  virág 
Még  néhol  felvirít. 
De  ő  ábrándosan 
A  tündérhonba  szít. 
S  amint  megy  zajtalan. 

Bozontos  part  alatt, 
A  csalfa  déli  hölgy 
Tovább-tovább  halad, 
És  tündérkerteit, 
És  lenge  sátorát 
Látatlan  kezei 
Mélyebbre  helyzik  át.  — 
Lomhán,  erőtlenül 
Alább  megy  a  patak, 
S  mindinkább  elvadul 
A  szürke  sivatag  ; 
Zord  sásnak  élei 
Hasítják  a  szelet. 
Kísértő  zene  szól 
A  halvány  nád  felett  ; 
Már  a  szegény  patak 
Nem  látja  partjait, 
A  tündérképeket, 
Melyeknek  álma  hitt  ; 
Vad  puszták  kebelén 
Ott  áll  védetlenül : 
S  a  csalfa  délibáb 
Szélszárnyon  elrepül  .  .  . 

Mint  emlő,  honnan  az 
Édes  kis  gyermek  leszakadt, 
A  forrás  a  hegyen 
Kiszárad  terhes  bú  miatt  .  . 
S  a  szomjazó  patak 
A  róna  sík  csészéiben 
Pang,  romlott  vér  gyanánt 
Áll  csillogással,  betegen. 
Nézd  vad  növényzetét, 
Hajának  zordon  szálait, 
S  a  kór  virág  alatt 
Zaj  nélkül  fekvő  árjait! 
Benn  undok  állatok 
Tenyésznek  számlálhat lanúl. 
Mint  a  rossz  szenvedély, 

Midőn  az  emberszív  elaljasul. 

Még  a  szabad  madár 

Pihenni  megszáll  özönén. 

Mint  rossz  kebelbe  is 

Száll  néha  tisztább  érzemény, 

De  mint  ez,  úgy  az  is 

Jő  és  megy  kérlelhetlenül, 

S  az  elhagyott  mocsár 

Mindinkább  elkietlenűl. 

Most  g>'ász  felhőt  sóhajt 

Kínjában  a  hév  nap  alatt, 

S  keríílni  szégyenét 

A  földkebelben  váj  utat. 

A  felhő  szárnyra  kél, 

S  a  néma  föld  alatt  az  ér 

Felküzdve  a  hagyott 

Anyához  ismét  visszatér  ; 

S  míg  az  hő  könnyeit 

Hullatja  rá  fájdalminak, 

Hozzá  a  titkos  ér 

Sugári  felszivárganak. 

És  újra  élni  kezd 

A  forrás  s  elpártolt  patak  ; 

Zajokra  vidoran 

Hegy  és  völgy  visszahangzanak. 

Mezőben  egy  szép  kis  leányka  jár. 

Szép  mint  virág,  szabad  mint  a  madár, 

És  tiszta  mint  a  szirtből  kelt  patak, 

Melyben  átlátszó  gyöngyök  habzanak. 

Körüle  a  madár  vigan  zenél. 

De  ő  haraggal  hozzá  így  beszél : 

«Te  csúf  madár !  hogy  mersz  megszállni  fát, 

Hogy  rajta  élj,  míg  enyhet  s  tápot  ád ; 

Tettél-e  érte  valamit?  soha! 

De  elhagyod,  ha  sorsa  mostoha. 

Ha  én  fa  volnék,  megráznám  magam, 

Tudom,  nem  volna  több  ily  madaram». 

Aztán   lement,   hol   búsongott   a   rét, 

S  a  kis  virághoz  ilyképen  beszélt  : 
«Te  rossz  virág!  ez  hát  a  szeretet? 
Anyád'  míg  ép  vagy  büszkén  megveted 
Bágyadtan  rá  borulsz,  ha  fogy  erőd, 
Hogy  búval  és  nyomorral  verd  meg  őt. 
Tudod  mi  vár  hervadt  hűségedért? 
Kettős  halál  ad  érte  gyászos  bért». 
S  végül,  hogy  a  patakhoz  eljutott, 
Feddőleg  ilyen  szókat  hallatott  : 
♦Boldogtalan,  te  későn  hü  patak! 
Hullámaid  szörnyen  lakoltanak! 
Eltávozál  név  nélkül,  idegen 
A  csalfa  bájú  messze  tereken. 
Mi  tarthatandott  fel?  a  szeretet, 
S  te  szütlen  hagytad  el  honföldedet».  — 

Megszégyenülten  ekkor  a  patak, 
S  virág,  madár  üykép  áldoztanak  : 
Tollat,  levélkét  és  egy  csepp  vizet, 
A  kis  tündér  oltárhoz  lebegett  ; 
Hogy  feltévé  a  tollat,  rohanó 
Szárnyak  verése  lőn  kihallható. 
Szárnyak,  minők  felkérik  az  eget 
S  födözni  képesek  egy  nemzetet  .  .  . 
S  hogy  a  levélkét  nyujták  kezei : 
Tavaszvirány  kezdett  kifejleni. 
Tavasz,  minőnek  gazdag  és  szegény 
örült   egy  hervadt   ország  kebelén  .  .  . 
S  hogy  végre  feltévé  a  csepp  vizet: 
Forrott  a  csepp  és  tenger  árja  lett. 
És  a  tenger  gazdag  folyamba  vitt 
Nem  egy  vüágrész  drága  kincseit. 
És  a  folyamnál  dús  várost  talált, 
Melynek  csodáján   a  nap  is  megállt. 

Mi  volt  a  cseppvíz,  a  levélke  s  toll? 
Az,  amivel  hazádnak  tartozol : 
Mindenből,  amivel  bírsz,  egy  parány. 
De  összetéve  roppant  adomány. 
Mi  volt  az  oltár?  Kárpát  bércfala ; 
S  a  kis  leány?  honunk  jobb  angyala. 


Jó  BOR. 

Kit  illet  e  pohár, 

Mely  kézről  kézre  jár? 

A  hős  Egert,  Hevesnek  fiait, 

Te  vagy  Heves,  kit  felköszöntök  itt. 

Boldog  vidék!  egy  holló  szállá  le, 

S  nem  láttam  :  földed  olyan  fekete. 

Te  hogy  derítsd  a  költő  asztalát, 

Hozzá  borodnak  fűszerét  adád  ; 

Mégis  van  egy  panasz,  mely  szívre  hat : 

Mért  látom  vérbe  mártott  tolladat? 

ToUaidra  —  bár  fehér  vagy  feketék  — 

Ellenség  vére  jobban  illenék. 

Ki  a  magyar,  ha  még  Heves  sem  az? 

Mégis  közöttük  gyűlölség  hadaz. 

De  mit  beszélek,?  itt  a  bor, 

Cseppjeiben  hősök  vére  forr. 

Igyunk!  javuljon  a  beteg! 

Ki  ép,  az  Isten  tartsa  meg! 

S  e  második  pohár 

Kinek  nevére  vár? 

Egy  új  világ  van  Méneshegy  alatt, 

Mely  gyors  erővel  cél  felé  halad. 

Hegyen  és  síkon  annyi  ott  a  kincs  : 

Azt  kérdezhetnéd,  hogy  még  mije  nincs? 

Végig  fut  rajt'   a  jövevény  Maros, 

S  bár  nem  mind  üdvös,  mit  vad  árja  hoz, 

De  büszke  fejjel  termő  partinál 

Egy  ifjú  város  tündérképe  áll, 

Tűzpont  gyanánt  függ  e  város  szeme 

S  alatta  áll  az  alföld  szelleme. 

Magyar  szellem!  lobogj  e  városon  : 

Magas  reménnyel  néz  felé  a  hon. 

Csordultig  a  pohár,  igyunk, 

S  az  istenekkel  álmodunk  : 

Éljen!  ki  hátra  nem  marad! 

Virulj  fel  ifjú  szép  Arad! 


Kiért  e  lángpohár, 
Fényes  mint  napsugár? 
Nem  folyt-e  vér  az  ős  Tokaj  körül, 
Hogy  e  bor  végkép  meg  nem  feketül? 
Vagy  tán  arany  jövendőt  vár  hazánk, 
Azért  mosolyg  Tokajnak  nedve  ránk? 
Arany  borod,  tüzlelkük  fiaid  : 
Hárítsd  el  észak  rémes  árnyait. 
S  mért  itt  e  tenger?  Bodrogod,  Tiszád 
Törvénj^t  nem  ismer,  és  ez  nagy  hibád. 
Sok  víz  ez  ennyi  borhoz.  Ébren  állj, 
Hogy  el  ne  rontson  a  víz  és  viszály. 
De  mit  beszélek?  itt  a  bor. 
Benn'  a  világok  kincse  forr  ; 
Nap  a  jövő,  a  múlt  csak  hold  : 
Több  jó  napot,  mint  mennyi  volt! 

Kit  illet  e  pohár. 
Mely  hü  ajakra  vár? 
Szívemnek  vére  egy  pohár  borért, 
És  a  pohár  legjobb  barátimért! 
Rideg  Somló,  térföldi  remete, 
Reád  száll  a  mezők  lélekzete. 
Körülfoly  a  nap    mint  hü  szerető, 
Osztatlan  hévvel  téged  ölelő. 
A  távol  Marcal  szellőt  küld  feléd, 
Hogy  illat  és  fény  olvadjon  beléd. 
Mégis  Somló  benned  nincs  érzelem. 
Tőid  levét  hiába  szeretem  : 
Megszégyenítni  fösvény  kebledet, 
Baráti  kéz  tölte  e  serleget. 
De  mit  beszélek?  itt  a  bor, 
Ahány  csepp,  éljen  annyiszor 
A  hü  barát  s  a  szeretet. 
Rideg  Somló!  Isten  veled! 

Ismét  egy  új  pohár. 
Mely  tiszta  vágyat  zár. 


43 


Egy  T-égi  és  egy  új  barát  kezén 
Került  hozzám  e  távol  szerzemén3^ 
Érmellék  drága  nedve.  Volna  bár 
Tengernyi,  értük  folyna  e  pohár. 
Biharnak  vére  forróbb  mint  te  vagy, 
Szelíd  bor!  tán  azért  hogy  enyhet  adj 
A  honfi  szívnek  annyi  baj  után, 
Midőn  kifárad  nyert  s  vesztett  csatán. 
Enyhítsd  a  jót,  égesd  az  árulót, 
Ki  elforgatni  kész  a  férfiszót. 
Légy  tiszta  forrás  tiszta  keblünek, 
S  zavart,  ha  korcsok  rád  tekintenek. 
De  mit  be  zélek?  itt  a  bor, 
Baráti  kézzel  áldozunk  : 
Biharnak  jobb  időt :  igyunk! 

S  e  végpohár  kiért? 
A  tiszta  szűz  boráért! 
Amint  leszállt  fajunknak  érdeme, 
A  hon  borának  úgy  szállott  becse. 
Becsület,  minden  szennytől  tiszta  kéz. 
Hü  szorgalom,  munkában  éber  ész, 
Ész  és  erény  lát  víg  s  bő  szüretet  : 
Butult  gazság  ad  mérget  bor  helyett. 
Dicső  hegyek!   hány  ronda  kéz  habar 
Gerezditekből  bort,  mely  visszamar. 
Mind  a  dühödt  eb,  vagy  kábít  s  gyötör, 
Hogy  kínba  fúl  a  tőle  várt  gyönyör. 
Istennek  büntetése  rajtatok  : 
Nem  issza  senki  maszlag  borotok. 
De  mit  beszélek?  jó  bor  ez. 
Magyar  kezekből  csörgedez, 
Kerüljön  egyszer  már  a  sor  : 
Magyar  hon!  és  a  tiszta  bor! 

KIS  LEÁNY  SÍRJÁRA. 

I. 

Mit  jelent  a  rózsafelhő 
E  zöld  sírhalomnál? 
Kis  leánynak  lelke  az,  mely 
Az  egekbe  felszáll. 

Mit  jelent  a  forró  harmat 
Gyászvirágok  hamván? 
A  szülői  könny  omolt  le, 
Sírba  vágyakozván. 

Szá'lj  fe    harmat,  és  ne  égesd 
Földben  a  halottat 
Fényes,  szűzi  szelleméhez, 
Menny  felé  van  utad. 

II. 

Mint  szeretél,  oh  drága  szülőm,  én  mint  szeretélek! 

S  most  ketté  szakadott  volna  örökre  szivünk? 
Nem  vagyok-é  most  is  lelked  fájdalma?   szemednek 

Gyöngyeiben   nem   hü   képem-e    ami   ragyog? 
Szellememet  nem  haUod-e  visszasohajtani  hozzád? 

Napjaid  álma  csak  én!  álmaid  élete  én! 
Az  vagyok,  ah,  az  Ion  lányodnak  sorsa,  hogy  annyi 

Szere:etért  bút  és  bánatot  ád  örökül. 


A  SORS  ES  A  MAGYAR  EMBER. 

(Rege.) 

A  sors  előtt  (ki  légyen 
E  nagy  szeszély ü  nő. 
Jól  tudja  minden  jámbor) 
Áll  egy  esedező. 


Fél  vállán  ócska  mente. 
Rezes  kard  oldalán, 
Az  üstök  hátra  kötve 
Lóg,  mint  egy  buzogány. 

Lóháton  rég  nem  ült  már. 
De  vén  bokáiról 
Az  elpártolt  időknek 
Vas  sarkantyúja  szól. 

Azonban  drága  kedve 
Már  jócskán  oda  van  : 
Sírásra  ferdült  szája, 
Beszéde  súlytalan. 

De  sors  asszonyt  (szerencse!) 
Épen  vigan  leié, 
Mert  egy  nagy  égő  várost 
Pöfékelt  felfelé. 

Forgószél-pipaszára 
Füstölt,  mint  a  pokol, 
Míg  lenn  az  árva  ember 
Veszettül  bőg  s  dobol. 

«Mi  baj,  szívem  magyarkám? 
Beszéld  el  szaporán. 
Mi  kéne  még,  ha  volna? 
Kell  egy  pipa  dohány? 

Már  adtam  gazdag  földet, 
Csatákat,  diadalt, 
Sok  őst  és  cifra  köntöst 
És  mennyi  hivatalt! 

De  szólj,  mi  kell?   legyen  meg!» 
Szólt  sors  és  úgy  pipált. 
Hogy  egyre-másra  nap,  hold 
Tüszkölve  felbakált. 

De  a  magyar  - —  mit  tudna, 
Ha  még  pipázni  sem?  — 
Csak  nem  is  hunyorított  ; 
(Ez  már  aztán  a  szem!) 

Sőt  mintha  észre  jőne 
A  füst  hullámiban, 
Panasszal  elsorohii 
Kezdé,  mi  baja  van. 

Kért  hosszú  békeséget 
És  csendes  háborút 
Olyfélét,  mint  a  permet, 
Mely  kár  nélkül  lefut. 

Egy  kis  reszelt  alkotmányt. 
És  hü  jobbágyokat. 
Lengyelnek  pénzt,  Tokajnak 
Jó  bort,  pedig  sokat. 

Sőt  híreért  kívánta, 
Hogy  tenger  is  legyen, 
HaUá  :  mi  ritka  látvány 
A  tenger  a  hegyen. 

S  hogy  vesszen  a  pityóka, 
Teremjen  csak  búza. 
Juhának  gyapja  nőjön, 
Melyet  már  megnyuza. 

S  hogy  lenne  télen,  nyáron 
Jó  útja  (majd  ha  fagy!) 
Mert  hejh,  Ráró  nem  indít, 
Bár  buzgósága  nagy. 

S  kivána  sok  bolondot 
És  jókat  is  vegyest. 
Míg  a  beszélgetőket 
Megcserkelé  az  est. 


Vörösmarty  munkái.  U. 

Sors  istennő  megunta 
E  hosszú  dolgokat, 
Ásít  mint  egy  repedt  ég. 
Oly  szörnyű  nagyokat. 

S  már  jobbadán  Ígérget, 
Mit  ád  és  mit  nem  ád. 
Csakhogy  lerázza  végre 
A  rozsdás  daliát. 

S  borzasztó!  míglen  alkvék, 
Ásíta,  nyöge,  fútt, 
Elejté  pipaszárát, 
Pipája  kialutt. 

A  gaznép  ott  a  földön 
Kioltá  a  tűzet. 
Mondják,  egész  cseberrel 
Hordták  rá  a  vizet. 

Ez  aztán  már  bosszúság! 
Lőn  szörnyű  végezet  : 
«Legyen  meg,  amit  kértél, 
Csak  hogy  hasznát  ne  vedd». 

Az  ócska  honíi  ekkor 
Nagy  búsan  haza  ment, 
Sok  üdvös  éven  által 
Eszméletlen  pihent. 

Meglőn  a  hosszú  béke, 
De  ő  nem  dolgozott  : 
A  gaztól  parrag  földe 
Farkasbundát  kapott. 

Tanulni  nem  volt  kedve, 
Miből,  ha  könyve  nincs? 
Könyvet  csinálni  szégyen, 
Hol  kutyabőr  a  kincs. 

És  könyvet  venni?  kölcsön! 
Úgy  már  megengedem  ; 
A  sógor  bőven  szolgált 
S  Ion  újabb  gyötrelem. 

A  sors-üldözte  fajnak 
A  tudomány  is  árt  : 
Korccsá  lett,  mint  az  öszvér, 
Hazája  ellen  párt. 

És  már  tanult,  tudott  is 
Sok  tarkát  és  keselyt  : 
Elméje,  szíve,  nyelve 
Külföld  után  delejt. 

Hát  még  a  többi  tréfa! 
Ha  tán  kapált,  vetett, 
A  szomszéd  *  elseperte 
A  gabnát  s  szüretet. 

S  a  lengyel  zsidónak 
Fizetne  örömest. 
De  annyi  bal  esethez 
Nem  óhajt  ecetet. 

S  az  ország  visszafordul 
Ügy,  mint  Árpád  leié  : 
Regényes  szép  vadonság 
Ásít  az  ég  felé. 

S  dágványos  út,  kidőlt  ló, 
Száz  tenger  egy  helyett  : 
Rút  posvány  és  morotvák, 
A  föld  rongyolt  sziget. 


*  A  asidót  nevezi  a  magyar  szomszédnak. 

Van  csendes  háború  is  : 
Saját  vérén  vitéz, 
Megvásárolt  kezekkel 
Egymást  kiölni  kész. 

Szegény  magyar!  tulajdon 
Vérébe  vert  csapot, 
Hogy  rajta  német  és  tót 
Két  fülre  kacagott. 

«Sok,  ami  sok!  megállj unk» 
Kiált  sors  :  «halld  magyar! 
Ezt  mégsem  így  gondoltam*. 
S  új  alku  vast  akar. 

De  a  magyar  föleszmélt, 
Szégyennel  homlokán. 
Szívében  mély  keservek, 
Haragtól  fél  pogány. 

Lehányja  régi  bőrét 
S  pusztán,  de  ifjan  áll, 
Bevárni  a  csalárd  sors   • 
Honának  mit  ajánl. 

Sors  asszony  a  belépőt 
(Tetszett  az  új  legény) 
Kéj  telve  súlyogatta 
Szemének  mérlegén. 

És  szóla  :  «Mit  kívánnál 
Ifjú  hűségedért ?» 
«Semmit!»  szólt  eltökélten 
A  honfi  :  «semmi  bért! 

Asszonyszeszélyre  többé 
Hazám  nem  bizhatom  : 
Mit  tenni  hátra  van  még, 
Magamra  vállalom. 

Kiolvasom  szeméből, 
Mi  az,  mit  tenni  kell, 
S  megváltom  őt  szívemnek 
Legtisztább  vérivel. 

S  élek  halok  ;  de  többé 
Vak  ámításaid 
Nem  fogják  fátyolozni 
E  honnak  napjait. » 


Azóta  foly  a  munka 
Jól,  rosszul,  mint  lehet 
A  sors  borongva  néz  el 
A  küzdő  hon  felett. 


DEÁK  FERENC. 

Alkudtál  s  mondtad  :  «Nem  kell    amit  ti  szerettek, 

Vagy  nem  kell  úgy,  mint  élni,  szeretni  szokás. 
Munkabíró  lelket  kívánok,  félni  tudatlant, 

S  félni  merőt  :  amint  a  haza  jobb  ügye  hí ; 
És  emberszerető  szívet,  ha  vad  indulatokkal 

És  ál  eszmékkel  küzdeni  síkra  kelek  ; 
Tűrni  viszályt  és  pártharagot,  s  ha  kerülni  lehetlen. 

Régi  baráttól  is  tűrni  a  néma  döfést  ; 
S  amit  kezdettem  fiatalkori  lelkesedéssel, 

Arról  hálaimát  mondani  végnapomon. 
Mind  ezekért   a  díj,   amelyet   elérni  reményem  : 

Vajha  kicsin  legyek  a  haza  nagy  hősei  közt». 


ZALAMEGYEIEKNEK. 

Nevet  kerestek  jó  ügynek  baráti? 
Van  név  :  az  egy,  az  osztatlan  haza. 
Ezzel  betelnek  szív  és  ész  határi ; 
Ki  hallott  ennél  szebbet  valaha? 

Csakhogy  ha  név,  őszinte  név  legyen, 
Ki  mely  nevet  hord,  a  szerint  tegyen. 

Viszály  ne  csapjon  a  jók  táborába, 
Habár  egy  új  cím  jobban  tetszenék. 
Nevet  cseréljen  a  gaz  és  a  kába, 
Becsületesnek  egy  jó  név  elég. 
S  ha  egy  a  cél  is,  Zala  fiai! 
Minek  két  név  :  legény  és  atyafi? 

Egy  név,  egy  elv,  s  Zalának  büszkesége. 
Oly  férfi,  milyen  ritkán  születik  : 
Mi  kell  egyéb,  mint  a  jók  összesége? 
S  a  vész  hatalma  rajtunk  megtörik. 
És  újra  ember  lesz  a  gáton  ott. 
Hol  eddig  a  viszály  uralkodott. 


LAURÁNAK. 

(1845.) 

Nem  fáradsz-e  reám  mosolyogni,  ha  csüggedek,  és  ha 
Megszédít  a  gond,  tíirni  szeszélyeimet? 

Nagy  feladás  vár  rád  :  fiatal  szívednek  erényét 
Tenni  napul  megtört  életem  árnya  fölé. 

FELIRAT. 

A  szerencse  jelképü  karikára  a  lövöldében. 

Félszázados  nádort  köszönt  e  hon  : 

Forgó  szerencse  állj  meg  e  napon! 

Te  meg  nem  állsz,  tudom,  mert  nincs  szived, 

Repül  golyóm  megszegni  röptödet. 

csík  FERKE. 

Csík  Ferkének  elfogyott  a  telke, 
Annál  inkább  haza  jár  a  lelke, 
De  a  lélek  bundát  visz  a  hátán  : 
így  jár  haza  éjnek  éjszakáján. 
Csík  Feri,  ha  végig  megy  az  utcán, 
A  kuvasz  nyí,  visszahunyászkodván. 
Csík  Ferit  ha  valaki  meglátja, 
Keresztet  vet,  oly  sápadt  orcája. 

Most  jött  haza  hosszú  bujdosásból, 
Híre  hamva  eltűnt  a  határból. 
Azt  csak  ő  és  a  jó  Isten  tudja, 
Mily  keserves  lehetett  az  útja. 
Jó  fiú!  már  tíz  év  óta  árva 
És  ezért  Ion  telkéből  kizárva. 
De  fejét  ő  addig  le  nem  hajtja. 
Míg  az  udvart  végig  nem  kutatja. 

Legelőbb  benéz  az  ablakrésen  : 
Apja,  anyja  ott  tan3^áztak  régen. 
Félve  néz  be,  mintha  búját  lopná, 
Hajh,  pedig  beh  örömest  od'adná! 
Most  leül  a  lócán  a  tornácban, 
Itt  ült  egykor  ünnepi  ruhában. 
És  előtte  gyermek-ifjúsága 
Áthuzódék,  mint  a  hold  világa. 

Majd  tovább  megy  s  a  Kajlát  az  ólban 
Ott  találja  egy  almos  zugolyban. 
Míg  ki  nem  hűlt  apja  örökéből, 
Jó  izüket  hörpölt  a  tejéből. 
Csík  Feri  most  a  kertet  vizsgálja  : 
Megvan-e  még  három  szilvafája? 
És  a  méhek  ott  a  kert  mélyében 
Mit  beszélnek  a  komor  éjfélben? 

Csík  Feri  hogy  megvizsgála  mindent, 
Félre  vetve  bundáját,  körülment, 
És  kapált,  és  seprett,  árkot  ása, 
Ámbár  csak  sóhaj  volt  áldomása. 
Gyakran  egy  kis  elhagyott  kamrában 
Mécsvilágnál  f úr-farag  magában, 
S  mintha  vész-zaj  dübörögne  távol, 
Szomorú  dal  hangzik  ajakáról. 

így  jön  ő  nagy  későn,  mint  az  éjfél, 
És  korán  megy,  míg  a  nap  fel  nem  kél, 
S  a  lakosság  sok  kísértetet  lát, 
Elkerülik  rossz  szomszédjok  házát. 
De  a  gazda  reggel  hogy  felébred. 
Szeme  háza  környékén  megtéved. 
Alig  ismer  görbe  boglyájára, 
Tört  szekere  s  betömült  árkára. 

Folytonos,  bár  lassú  működéssel 
Ferke  végez  minden  munkát  éjjel. 
S  hétről  hétre  szépen  van  látszatja. 
Hogy  magát  itt  valaki  mulatja. 
És  a  fösvény,  kit  keresztfiának 
Háza,  telke  felgazdag ítának, 
Félelemmel  és  gyanúval  nézi. 
Dolgait  hogy  más  keze  intézi. 

De  a  háznál  még  több  ember  is  van. 
Nyugtalan  vágy  ébred  Sárikában  ; 
Mintha  látott  kép  után  epedne, 
Titkon  ébred  tündéres  szerelme. 
«Hátha  ő  az?»  szól  a  vétkes  gazda. 
Kit  gondolt,  azt  mással  nem  tudatta. 
«Hátha  értem  jő»  szól  szép  leánya, 
A  vidéknek  legszebb  Sárikája. 
<íS  haljon!  éljen !»  volt  a  két  kívánat. 
Melyet  súga  rögzött  bűn  és  szánat. 
♦Haljon,  éljen !»  s  jórész  úgy  van  dolga. 
Mintha  élne  s  mégis  meghalt  volna. 


57 


így  megy  egykor  félhold  éjszakáján, 
Egy  törött  szántóvas  van  a  vállán, 
És  megáll  egy  künnfelejtett  háznál, 
Mintha  vendég  volna  önmagánál. 
De  utána  egymást  nem  gyanítva, 
Megy  a  gazda  és  a  gazda  lánya. 
És  mikor  a  házhoz  lopakoznak. 
Hangját  hallják  rémséges  zajoknak  : 
Mély  sóhajtás  hallik,  mintha  vadkan 
Fúna  mérget  s  vért  habzó  kínokban  ; 
Felvilágol  a  ház  és  utána 
Csengő  s  tompa  hangok  zuhanása. 
Rémülés  száll  a  közelgetőkre, 
Vissza  is  mennének  nyakra  főre, 
De  erős  a  jó  és  rossz  kívánság  ; 
Nem  lehet,  hogy  titkát  meg  ne  lássák, 

Áll  a  gazda  az  ajtóval  szemben. 
Vad  merénytől  izzó  félelemben. 
Borzadozva,  s  mint  a  fal,  fehéren, 
A  leán3'ka  az  ablakhoz  még^^en. 
Csík  Feri  meg  lángot  szít  kohában, 
S  csüggedetlen  pőrölyöz  magában. 
Azt  reményli  jámbor  jó  hitében. 
Hogy  jót  várhat  a  jótét  helyében. 

És  látá  a  gazda,  kit  talál  itt  — 
Gyámíiát,  kit  régen  elholtnak  hitt. 
Félre  állott,  mintha  tanakodnék  : 
Mit  tegyen,  hogy  meg  ne  károsodjék. 
«Mennyit  fáradt  s  mégis  mind  hiába  l 
E  gézengúz  üljön  birtokába ?» 
Gondola  és  gyorsan  eltökélve 
Monda  :  Innen  nem  szabadul  élve. 

S  míg  a  lányka  nézi  ábrándozva. 
Csík  Feri  a  pörölyt  mint  hordozza, 
Ropog  a  nád  a  ház  túlsó  sarkán. 
Szél  és  a  láng  bele  harapózván. 

És  az  ajtó  hirtelen  csapással 
Elzáródik  egy  kulcsfordulással. 
Ferke  hallgat  s  gyors  lábak  futását 
Hallja  s  lát  egy  arcot  ablakán  át. 

Csík  Ferkének  hűl  a  vér  erében  : 
Mi  leié?  nem  tudja  hevenyében, 
Majd  az  ajtót  kémli,  s  látja  végre, 
Hogy  bezárták  vég  veszedelmére. 
«A  kovácsot  zárni  műhelyébe 
Csak  bolondnak  juthatott  eszébe. » 
Monda  Ferkó  s  csapkod  pőrölyével, 
Hogy  a  vas-zár  darabokra  hull  el. 
«Hol  vagy  gyilkos ?»  szól  most  kirohanva, 
A  szegény  lányt  csaknem  eltapodva  : 
A  lány  nyitni  jött  elé  az  ajtót 
És  elájult,  hogy  kulcs  benne  nem  volt. 
Csík  Feri  most  észre  jött  egészen, 
A  leányt  hogy  látta  szépségében, 
Vagyis  inkább  úgy  megháborodék, 
Elfelejté,  hogy  fején  a  ház  ég. 

Ök  azonban,  egymást  jól  megértvén. 
Nem  mulattak  a  veszély  vidékén, 
Ferke  a  kész  vassal  ment  terhelve, 
Sári  Ferke  sorsán  epekedve  ; 
Mentek,  mendegéltek  és  nem  volt  vég 
A  panaszban,  míg  a  házat  érék  : 
Oly  sok  rosszat  tőn  a  fösvény  gazda, 
Hogy  mind  csaknem  elvesztek  miatta. 

Múlt  az  éj,  és  a  hajnal  közelgett, 
Állt  a  gazda  egy  nyilt  szekrény  mellett, 
Egy  nagy  kulcsot  forgatott  kezében 
És  sokáig  ránézett  merően. 
«Ide  zárjam  vagy  a  kútba  vessem, 
Bajba,  vagy  gyanúba  hogy  ne  essem? 
Ezzel  zártam  őt  a  más  világra. 
Hogy  ne  vágyjon  többé  birtokára, 

Ez  felérhet  száz  koporsószeggel, 
Vissza  nem  tér,  akit  ez  rekeszt  el.» 
S  rejti  kulcsát  a  szekrény  mélyére. 
Mélyebben  még,  majd  ha  reggelt  ére. 

És  alunnék  ;  de  az  éj  kietlen, 
A  hold  bujkál  úszó  fellegekben, 
És  az  alvó,  gyakran  felijedve. 
Képeket  lát,  milyekhez  nincs  kedve  : 
Látja  halvány  képét  az  árvának, 
Hajai  mint  égre  borzadának  ; 
S  amint  öntanyáján  csontig  égett, 
Hogy  nem  látni  rajt  emberképet. 
Föl-fölkelne,  de  hová  vonuljon? 
Vele  jár  e  kínkép  minden  úton. 
Nincs  menekvés,  virraszt  álmodozva, 
S  alszik  egy  jó  percet  sem  nyugodva. 

?>Iost  felugrik  s  rohan  a  kamrába, 

Belemarkol  Sárika  hajába  : 

«Nem  láttál  egy  embert?  szólj,  ki  volt  az?» 

Sári  felriad  s  szól:  ««Ég,  irgalmazz !»» 

«Nem  láttál  egy  embert,  egy  halottat. 

Egy  elégett-  s  feltámadottat? 

Halavány  volt,  mint  a  hold  sugara, 

Mely  lesütött  rémes  orcájára. 

O  volt,  ő  volt!»  és  választ  nem  várva. 

Vasvillával  rohant  udvarára. 

És  az  udvart  és  kertet  bejárván. 
Megbotlott  egy  feldőlt  eke  szarván. 
S  hogy  ráismert  új  szántóvasára, 
Visszahökkent  s  köd  borúit  agyára. 
<(Hát  ez  a  vas,  melyet  ő  kovácsolt, 
ő,  ki  régen  és  most  újra  megholt ?» 

Nem  lőn  maradása  ;  menni  kezdett, 
Elhagyá  a  házat,  udvart,  kertet, 


6o 


Bujdokolva  ment  a  faluvégig, 
Késő  bánat  és  iszony  kisérik. 
«Elmenjen  hát,  soha  meg  ne  álljon, 
Hátha,  amit  láta,  csak  vad  álom?» 
Még  megfordult  egyszer  s  visszanézett, 
S  ím  fehéren  ott  állt  a  kísértet  : 
A  rettentő  pőröly  csontkezében, 
S  barna  keze  villogott  setéten. 
Most  már  nincs  a  földnek  urodalma. 
Melynek  birtokáért  megfordulna  : 
Megy,  mint  kóró,  melyet  fölkergetnek 
Számj^ai  a  zúgó  förget égnek. 


Évek  múlva  már,  midőn  az  árva 
Mint  nejére  nézett  Sárikára, 
S  gj^ermekekkel  népesült  meg  a  ház  : 
És  volt  rajta  minden  istenáldás  : 
Egy  agg  ember  jött  koldulni  reggel 
Dúlt  hajakkal  és  őrült  szemekkel. 
És  kiült  az  út -árok  partjára, 
Mintha  várna  gazdag  adományra. 

S  íme  fürgén  és  vidám  orcával 

Két  kis  gyermek  jött  ki  nagy  lármával. 

És  örült  és  játszott  fáradatlan  : 

Két  boldogság  testesült  alakban. 

Néz  az  őrült,  mintha  most  eszmélne, 
Ajka  reszket,  mintha  szólni  félne. 
Szemein  egy  régi  fájdalomnak 
Jégsziklái  könnyre  olvadoznak. 

így  ül  estig  és  sír,  mint  a  gyermek,. 
Valahányszor  a  fiúk  közelgnek  ; 
Néha  suttog  s  láng  fut  el  orcáin  : 
♦Jertek  hozzám,  szép  kis  unokáim*. 

Félve  néznek  hozzá  a  gyerkőcék, 
És  vigyáznak,  hogy  tán  meg  ne  sértsék. 
Végre  áhnot  hoz  rájok  az  este  : 
Elvonulnak,  jóízűn  lihegve. 

Támaszkodván  föld  fúrt  botjára 
Az  agg  koldus  vár  az  éjszakára, 
Éjszakára,  mely  sötét  határt  von 
Közted,  élet!  s  félve  várt  örök  honi 

Arcain  az  eldühöngött  észnek 
Vad  redői  holtra  dermedének, 
És  midőn  a  reggel  ismét  eljo 
Némán  ül  az  őrült  mmt  a  sírkő. 


AZ  EMBEREK. 
I. 

Hallgassatok,  ne  szóljon  a  dal, 
Most  a  vüág  beszél, 
S  megfagynak  forró  szárnyaikkal 
A  zápor  és  a  szél. 
Könnyzápor,  melyet  bánat  hajt, 
Szél,  melyet  emberszív  sóhajt. 
Hiába  minden  :  szellem,  bün,  erén>-  : 
Nincsen  remény! 

II. 

Hallátok  a  mesét  :  a  népnek 

Atyái  voltának, 

S  amint  atyái  vétkezének. 

Ők  úgy  huUottanak  : 

A  megmaradt  nép  fölsüvölt  : 

Törvényt!  a  s  tör\^ény  újra  ölt.  ^ 

Bukott  a  jó,  tombolt  a  gaz  mereny 

Nincsen  remény! 

III. 

És  jöttek  a  dicsők,  hatalmas 
Lábok  a  törvény  felett. 
Volt  munka  :  pusztított  a  vas ! 
S  az  ember  kérkedett. 
S  midőn  dicsői  vesztenek, 
Bújában  egymást  marta  meg. 
S  a  hír?  viUám  az  inség  éjjelén  : 
Nincsen  remény! 

IV. 

És  hosszú  béke  van  s  az  ember 
Rémítő  szapora. 

Talán  hogy  a  dögvésznek  egyszer 
Dicsőbb  legyen  tora  : 
Sóvár  szemmel  néz  ég  felé. 
Mert  hajh  a  föld!  az  nem  övé, 
Neki  a  föld  még  sírnak  is  kemény  : 
Nincsen  remény! 

V. 

Mi  dús  a  föld,  s  emberkezek  még 

Dúsabbá  teszik  azt. 

És  mégis  szerte  dúl  az  inség 

S  rút  szolgaság  nyomaszt. 

így  kell-e  lenni?  vagy  ha  nem, 

Mért  oly  idős  e  gyötrelem? 

Mi  a  kevés?  erő  vagy  az  erény? 

Nincsen  remény! 

VI. 

Istentelen  frigy  van  közötted, 
Ész  és  rossz  akarat! 
A  butaság  dühét  növeszted. 
Hogy  lázítson  hadat. 

S  állat  vagy  ördög,  düh  vagy  ész, 
Bármelyik  győz,  az  ember  vész  : 
Ez  őrült  sár,  ez  istenarcú  lény! 
Nincsen  remény! 

VII. 

Az  ember  fáj  a  földnek  ;  oly  sok 
Harc-  s  békeév  után 
A  testvérgyülölési  átok 
Virágzik  homlokán  ; 
S  midőn  azt  hinnők,  hogy  tanúi, 
Nagyobb  bűnt  forral  álnokul. 
Az  emberfaj  sárkányfog-vetemény 
Nincsen  reménv!  nincsen  remény! 


ORSZÁGHÁZA. 

A  hazának  nincsen  háza. 

Mert  fiainak 

Nem  hazája ; 

Büszke  fajnak 

Küzdő  pálya. 

Melyen  az  magát  rongálja. 

Kincsnek,  vérnek  rossz  gazdája. 

És  oh  szégyen!  rosszra,  jóra 

Még  szavazni  jár  dobszóra. 

Ura  s  rabja  millióknak 

Kik  gyűlölnek  és  dacolnak  ; 

Zsarnok,  szolga  egy  személyben, 

Ki  magával  sincs  békében. 

S  vas  eszével 

Jég  szivével 

Fölmerül  a  külfaj  árja, 

A  meleg  vért  általjárja, 

És  a  nemzet  áll  fagyottan 

Tompa,  zsibbadt  fájdalomban. 

Nincsen  egy  szó 
összehangzó 
Honfiaknak  ajkáról, 
Nincsen  egy  tett 
Az  eggyé  lett 
Nemzet  élete  fájáról. 

A  hazának  nincsen  háza.  Mért? 

Volt  idő,  midőn  nevére 

Fölkelének,  s  amit  kére 

Nem  keresvén  cifra  szóban, 

Ami  a  szív  legmélyén  van, 

Adtak  drága  bért, 

Adtak  érte  vért. 

Most  midőn  leszállt  a  béke 

S  a  vérontó  harcnak  vége, 

S  a  hazának, 

Mint  anvának, 

Aki  gyermekei  köreben 

Áll  ragyogva  örömében. 

Földerülne  boldog  napja. 

Most  fejét  szenny  s  gyász  takarja. 

Földön  futva, 

Bujdokolva, 

Mint  hívatlan  vendég  száll  be 

A  szegény  s  kaján  telekbe, 

Hol  nevét  rút  ferditésben 

Ismerik  csak     átokképen. 

Neve  :  szolgálj  és  ne  láss  bért, 

Neve  :  adj  pénzt  és  ne  tudd  mért, 

Neve  :  halj  meg  más  javáért, 

Neve  szégyen,  neve  átok  : 

Ezzé  lett  magyar  hazátok. 


A  SZENT  EMBER. 

I. 

Vészek  ellen 

Szirtbe  öltözött 

Kis  szigetben 

Tengerzaj  között 

Egy  virító  völgykebel  nyilik  meg 

A  tavasznak  és  a  szerelemnek. 

De  tavasznak,  szerelemnek 

Nem  jut  ember,  mert  csak  egy  van. 

És  neki  már  nem  teremnek 

A  virágok  e  kis  honban  : 

Osz  szakálla,  mint  a  tél 

Zöld  tavaszba  szőve 

Átvilágol  merre  kél 

A  kies  mezőbe. 

Amit  vár  nem  földi  jó  ; 

Lelke  túl  jár  a  világon, 

Ajkiról  szent  imaszó 

Száll  az  égbe  hálaszárnyon. 

Élte  hányszor  volt  veszélyben, 

És  családa 

És  hazája! 

Védelmezte  a  nagy  Isten. 

S  ő  megérte,  hogy  körüle 

Vére  ifjú  koszorúja 

Felzsendüle 

S  a  szabaddá  lett  hazát 

Már  nem  dúlja 

Ellenség  és  álbarát. 

És  a  hála 

Értök  szállá 

Évről-évre  a  nagy  éghez 

A  nagy  égnek  Istenéhez. 

Itt  az  ősz,  bár  lelke  gazdag, 
Elfelejte  már  beszélni  : 
ö  imában  tud  csak  élni 


Vörösmarty  munkái.  II. 

És  azontúl  ajka  hallgat. 

És  imája  vad,  kegyetlen, 

Gondolatban  tiszta,  szent  bár. 

De  szavakban  Isten  ellen 

Lázadást  és  pártütést  zár  : 

Mintha  benső  érzemény 

S  a  hazudni  termett  szó 

Váltig  meg  nem  egyezvén, 

S  mindenik  bízván  ügyébe'. 

Mint  makacs  két  osztozó, 

Felvinnék  a  pert  az  égbe. 

S  szent  imája. 

Vad  danája 

Hangzott  messze,  hangzott  ígyen  : 

«Légyen  átkozott  az  Isten !» 

Csengve  hull  az  ér  a  tóba  s  lenn 
Partvirány  közt  függ  a  menny, 
Változékony  lenge  kép. 
Lomb  közé  zárt  végtelenség. 
Melyben  hűvös  napsugár  ég, 
S  így  is  mely  dicső,  mi  szép! 
Fenn  a  lombok  sudarán 
Ringadozva  játszik  a  szél ; 
Könnyű,  lengeteg  nyomán. 
Halk,  varázsos  suttogás  kél 
S  a  madárszó  esti  fuvolája 
A  vidéket  álommal  kínálja. 
Ennyi  báj  közt,  ennyi  kéjben 
Zeng  a  szent  ember  danája, 
Fáradatlan  mondja  szája  : 
«Légyen  átkozott  az  Isten!* 

És  ha  vész  jön 
S  a  föld  vérét,  a  nagy  tengert. 
Melyen  szárnya  tajtékot  vert, 
Az  egekre  feldobálja 
S  mint  ítélet  harsonája 
Átüvölt  a  habmezőkön  ; 
S  a  szigethon  rejtekében, 

Mint  farkas,  mely  kútba  lépett, 
Zsarnok,  aki  már  nem  véthet, 
Megszorulva  sír  mérgében  : 
A  szent  férfi  égre  néz, 
S  hangosabban  mint  a  vész, 
Mint  a  tengerek  nyögése. 
Harsog  hála-kitörése. 
Zengi  folyton  csüggedetlen  : 
«Légyen  átkozott  az  Isten!* 

II. 

Vész  elől  a  szirtöbölbe 

Utazók  j övének 

És  előttük  megnyílt  enyhe 

A  völgy  rejtekének. 

Ott  az  ősz  szent  térden  állva, 

Kis  kereszté  mellett. 

Súlyos  átkot  Isten  eUen 

Hőn  imádva  zengett. 

Bámulattal  körbe  fogják 

S  haUva,  mely  imát  szól, 

Jobban  mint  a  fergetegtől, 

Félnek  az  imától. 

Csak  Gerő,  a  jámbor  püspök. 

Nem  csalódik  benne, 

Mert  nem  függ  a  szóbeszéden 

Egyedül  figyelme. 

O  ez  eltévedt  szavakban 

Legbuzgóbb  imát  ért, 

S  oktatólag  közbe  szólal 

Isten  szent  nevéért. 

És  az  ősz,  hogy  embert  szemlél. 

Ember-szózatot  haU, 

Szemre  főre  nézve  hallgat 

Boldog  ámulattal. 

S  mintha  lelkét  feltaláhiá, 
Szíve  újra  élne, 

A  megjobbított  imára 
Ébred  szenvedélye. 
S  amint  zengi  szórói-szóra 
Magasabb  lesz  kedve  : 
«Legyen  áldott  a  nagy  Isten!* 
Mondja  lelkesedve. 

S  száraz  arcán,  napvilága 
Mellett  az  örömnek, 
Tiszta  fényes  gyöngyszemekben 
Szent  könyük  ömölnek. 

III. 

Lassan  mint  a  bőszült  ember 

Indulatja, 

Szűnik  a  vad  tenger 

Magas  áradat  ja. 

S  oly  sok  élet  s  kincsszerek 

Temetői, 

Nyájasodni  kezdenek 

Arca  mély  redői. 

S  a  hajósnép 

Vígan  fellép 

Lenge  haj  lakára 

Eljutandók  nemsokára, 

Ahol  a  hon 

Vár  fiára, 

S  túl  a  csalfa  tengeráron 

Leng  elébe 

Szép  határa 

Tündér  képe  : 

Mégis  a  szigettanyára 

Vissza-visszanéznek 

S  míg  regélnek 

Egyre  másra, 

Bámulattal  a  szent  férfit, 

Kit,  mint  vélték,  őriz  a  hit, 


Épen  a  hajóval  szemben, 

Futva  látják  s  rémületben. 

Ahol  a  part  víz  felé  lejt, 

S  a  tengerbe 

Hosszú  keskeny  nyelvet  ölt  be, 

Mintha  versenyt 

Futna  széllel  habbal, 

Ott  szalad  nagy  sebbel-lobbal.^ 

Most  iszonnyal  felsikolt  a  nép  : 
A  remete  a  tengerre  lép. 
Őrültnek  látszik  vak  merénye 
S  hol  halált  kér  oly  szilárd  erénye 
S  ím  csodák  csodája! 
Elsimul  a  hab  dagálya, 
S  mint  egy  óriási  szem 
Bámulattól  megmeredve, 
Mintha  jéggé  fagyna  nedve, 
Áll  a  roppant  víz-elem. 
S  már  a  híg  mélynek  felette 
Jár  a  puszta  honnak  szenté, 
S  egy  rövidke  pülanatban 

A  fedélen,  a  hajón  van. 

Ott  rebegve. 

Hőn  esengve 

Mit  kereshet,  mit  akarhat? 

Mért  tévé  e  vészes  utat? 

Visszakéri  szívnyugalmát  : 

Elfelejté  jobb  imáját. 

Bölcs  Gerő  e  nagy  csodára 

így  szól  a  nép  hallatára : 

{(Embereknek  hangzik  a  szó, 

Isten  szív  után  itél  : 

Aki  hisz,  szeret,  remél,  ^ 

Az  jobbjához  feljutandó. 

Csalfa  szívre,  cifra  szóra, 

A  szerencsés  hazudóra 

A  vüág  hallgat  bolondul, 

A  magas  menny  meg  nem  indul. 

Téged  Isten 

Jól  megértett, 

Életedben 

Angyallá  tett  : 

Mondd  tovább  is  bátran  szent  imádat 

És  ne  rettegj  semmi  földi  vádat». 

A  NEFELEJTSHEZ. 

Nefelejts!  te  gyáva  kékszemű  virág, 

Kit  birkaképpel  néz  a  kábaság, 

Kit  annyiszor  megemlít  szerelem, 

És  a  barátság,  két  hős  érzelem. 

Kit  sírra  és  kebelre  egyaránt 

Tűzdelnek  gyengéd  búcsújel  gyanánt, 

Mi  vagy  te  jámbor  gyom,  hogy  tégedet 

Segédül  hí  a  hű  emlékezet? 

A  síron  fázol,  hervaszt  a  kebel. 

Élet,  halál  rád  egy  romlást  lehel, 

S  te  hű  emlék  vagy?  mely  nem  változik 

Míg  a  hűség  tart  —  egy  pillanatig. 

Igen!  szemed  ha  volna  fekete, 

Mint  a  korom,  hogy  írhatnál  vele, 

S  a  jókkal  szembenéző  álnokot 

Lefestenéd,  hogy  rútul  hazudott. 

Az  élet  fényben  úszó  árjain 

Átrémlenél,  mint  feddő  durva  szín  : 

Ne  felejtsd  el  szent  nagy  esküdet,  király! 

Ne  felejtsd  a  hálát,  nép,  ha  feljutái. 

Ne  felejtsd  el,  gyermek,  ősz  szülőidet. 

Szülő,  ne  hagyd  elveszni  gyermeked', 

Ne  felejtsd  a  munkát  és  becsületet. 

Hogy  a  jutalmat  a  szerint  vehesd. 

Ne  felejts  el  lenni  ember  s  hű  barát, 

Soha  ne  felejtsd  el,  honfi  a  hazát! 

Ha  erre  intenél,  szelíd  virág, 

S  hervadna,  nem  te,  aki  bűnbe  vág. 

Akkor  volnál  valódi  nefelejts. 

Most  vagy,  hogy  gyarló  lelkeket  megejts. 


71 


A  SZEGÉNY  ASSZONY  KÖNYVE. 

Egy  szegény  nő,  Isten  látja, 
Nincs  a  földön  egy  barátja, 
Agg,  szegény  és  gyámolatlan, 
Ül  magán  a  csendes  lakban. 
Gyásza  nincsen,  gyásza  rég  volt, 
Még  midőn  jó  férje  megholt ; 
De  ruhája  mégis  gyászol : 
Szíve  fél  a  tarkaságtól. 
Dolga  nincs,  hogy'  volna  dolga? 
Kis  ebédhez  nem  kell  szolga, 
S  az  ebédnél  nincs  vendége. 
Csak  a  múlt  idők  emléke, 
Aki  maga  néz  a  tálba, 
Azt  az  étel  nem  táplálja  : 
Több  annak  a  gondolat  ja, 
Mint  amenn^'i  jó  falatja. 
Gondol  vissza  és  előre 
A  sok  jó  és  bal  időre, 
S  félig  étel,  félig  bánat  : 
Mindkettőbe  belefárad. 

Hejh  nem  így  volt  hajdanában 
Míg  nem  járt  özvegyruhában  : 
Tele  kamra,  tele  pince 
S  mindig  kézben  a  kilincse, 
És  szegénynek  és  boldognak 
Udvar  és  ház  n^átva  voltak, 
Vendéget  nem  kellé  kérni : 
önként  szoktak  ők  betérni, 
Víz'  dicsérni,  bor'  fecsélni, 
És  a  gazdát  nem  kímélni. 
A  szegény,  kit  Isten  küldött, 
Ide  gyakran  beköszöntött, 
És  azon  mit  innen  elvitt, 
Lelkében  nem  tört  meg  a  hit  : 

Nem  hideg  pénz,  hideg  arcok, 

Eleség  volt  az  ajándok. 

És  ha  néha  úgy  történek, 

Bár  nagy  ritkán,  nem  jött  vendég. 

Akkor  sem  Ion  üres  a  ház. 

Bőven  volt  az  istenáldás  : 

Jobbra,  balra  a  sok  g3^ermek 

Játszottak  és  verekedtek, 

S  gondjaiért  az  anyának 

Sok  bajt,  örömet  adának. 

Hajh  azóta  csak  bút  látott, 
Hogy  a  gazda  sírba  szállott : 
Gyermekei  szétfutottak 
Napkeletnek,  napnyugotnak, 
S  a  szegény  nő  elhagyatva 
Úgy  maradt,  mint  a  szedett  fa. 

Az  idő  jár,  s  ő  csak  megvan. 
Hol  reményben,  hol  bánatban. 
Szűken  teng  kis  vagyonábúl, 
És  ha  néha  sorsa  fordul, 
Gazdálkodni  még  most  sem  tud. 
Ha  neki  van,  másnak  is  jut  : 
Jobb  időkből  rossz  szokása, 
Hogy  a  könnyeket  ne  lássa, 
Megfelezni  kis  kamráját, 
S  maga  gyakran  szükséget  lát. 

Most  ott  ül  az  asztal  mellett. 
Imakönyvében  keresget. 
Könyvét  híják  Rózsáskertnek, 
Melyben  szent  rózsák  teremnek. 
Régi,  jó,  de  kopott  jószág, 
Melyet  még  csak  a  barátság 
S  egy  pár  ernyedt  szál  tart  öszve. 
Oly  igen  meg  van  viselve. 
S  ím  kopognak,  és  köhentve 
Az  öreg  jó  Sára  lép  be  : 

♦Isten  áldja  meg,  nagyasszony! 
Most  ugyan  csak  legjobb  itthon. 
Jó,  hogy  ilyenkor  ki  nem  jár, 
Majd  elvesztem,  oly  nagy  a  sár». 
♦Hát  mi  jót  hoz  Sára  néni?» 
«Istenem!  bár  tudnék  hozni. 
Egy  kéréssel  jöttem  volna, 
Ha  miatta  meg  nem  szólna. 
Oly  nehéz  most  a  szegénynek, 
Tán  jobb  volna,  ha  nem  élnek. 
Imádságos  könyvet  kérnék, 
Higye  meg,  most  oly  jól  esnék. 
Mert  hiszen  ha  már  az  ember 
Szépszerint  jól  lakni  sem  mer, 
Már  ha  szűken  él  kenyérrel, 
Éljen  Isten  igéjével, 
így  legalább  árva  lelkünk' 
Az  imádság  tartja  bennünk. 
Itt,  tudom,  van  heverőben  : 
Adjon  az  Isten  nevében. » 

«Jó  asszony,  felelt  az  özvegy. 
Könyvem  nincs  több,  csak  ez  az  egy 
De  ha  már  úgy  megkívánta, 
És  ettől  függ  boldogsága. 
Vegye  egy  felét  jó  névvel, 
Én  beérem  más  felével. » 
S  fele  ide,  fele  oda, 
Köny\'ét  két  felé  osztotta. 

Most  a  két  jó  öreg  asszony 
Hogy  semmi  jót  ne  mulasszon, 
Fél  könyvből,  de  nem  fél  szívvel 
Imádkoznak  este  regvei, 
S  ha  van  Isten  mennyországban. 
Nem  imádkoznak  hiában. 

B.  K...  P...  SÍRKÖVÉRE. 

(Meghalt   i6-ik  évében.) 

I. 

Aki  fiának  örül,  mert  szép,  jó,  ritka  tehetség. 
Mert  delien  serdűl  s  lelke  nagyokra  törő. 

Mert  ihletve  van  a  nagy  erények  örök  hite  által 
S  szent  akarattal  lép  a  komoly  élet  elé  : 

El  ne  beszélje  nekünk  örömét.  Mi  egy  életi  üdvöt, 
Vérünk  büszke  faját  e  kora  sírba  tevők. 


Végivadék  vagyok  én,  a  hős  Kray  Pál  unokája, 
Drága  szülőimnek  gyásza,  keserve  korán. 

Éltem  volna,  erős  szándék  lángol  vala  bennem, 
Lenni  dicsőségök  a  haza  jobbjai  közt. 


E  követ  a  végső  ivadéknak  egy  ősi  családból 
Adjuk  gyermeknek  fájdalom-érte  szülők. 

E  kő  mind  végig  nehezen  fog  nyomni  szivünkön, 
E  követ  onnan  csak  egy  teszi  félre  —  halál. 


VÁSÁRHELYI  PÁL  SÍRKÖVÉRE. 


Mértem  az  országot,  vizinek  kísérve  futását, 

És  utat  a  csüggő  sziklafalakba  törék. 
Elfeledem,  hogy  utam  bizonyos,  s  hogy  amennyi  nekem  kell 
Amint  megszületem,  mérve  lőn  a  kicsi  föld 

Hallom-e  még  zúgásaidat,  Tisza  féktelen  árja! 

Látom-e,  zöld  koszorús  róna,  virányaidat? 
Eljön-'j  a  délbáb  tündér  palotáival  álmom 

Képeihez,  szebbnek  festeni  a  honi  tért? 
Oh  siket  és  vak  a  föld.  De  ha  nemzetem  egykor  idézné 

Hű  nevemet,  lelkem  hallja  s  megérti  e  szót. 


MI  BAJ? 


Mi  ok,  hogy  tégedet 
KeU  féltenem, 
Mi  kéne  még  neked, 
Én  nemzetem? 

Földed  bort  és  búzát 
S  aranyat  ád, 
Mégis  szegény  fejed 
Szükséget  lát. 

Az  arany  kirepül 

Fejed  felett. 

Vad  éhség  néz  veled 

Farkasszemet. 

Kit  egykor  gyűlölél, 
Most  kedvesed, 
Még  a  pityóka  is 
Rajtad  veszett. 

És  pénzed  soha  sincs, 
Csodálatos ! 
Pedig  még  vized  is 
Aranyat  hoz. 

Gondolkozál-e  már 
Mi  adna  pénzt? 
Tégy  mint  más  nemzetek: 
Végy  kölcsön  —  észt. 


Szabadságod  dicső, 
De  magtalan  ; 
Üdv  nem  terem  sötét 
Árnyékiban. 

Törvényid  száma  nagy. 
Ki  tartja  meg? 
Betegség  ez  a  sok 
Törvény  neked. 

És  volna  szép  Dunád, 
De  berekedt. 
Végén  egy  jó  barát 
Hurkot  vetett. 

Széles  határod  is 
Görcsöt  kapott, 
Mindinkább  befelé 
Vonogatod. 

Mi  lelt,  beteg  vagy-e, 
Mi  kéne  még. 
Mit  adjon,  hogy  üdülj 
A  kegyes  ég? 

Rossz  gazda  vagy,  szegény 
Jó  nemzetem. 
Gazdálkodásodat 
Nem  szeretem. 


Kívánod  ami  nincs,  De  mind  ez  még  sebaj, 

S  nem  kapható,  Ha  lelked  van, 

S  mid  van,  kezed  között  Ha  lelked  csábokért 

Olvad  mint  hó.  Nincs  áruban  ; 

Hol  a  hü  szorgalom  Ha  lelked  ébren  áll 

S  szent  indulat,  Jó  s  rossz  napon. 

Emelni  s  védeni  Világol  és  hevit 

Országodat?  Munkáidon. 

Helyt  adni  másnak  is  Ha  ezt  is  eladod 

A  jog  terén,  Jó  éjszakát, 

S  nem  tűrni  a  jogot  Nincs  Isten,  aki  le 

Bitor  kezén?  Tekintsen  rád. 


FORGET  NOT  THE  FIELD. 

(Szabad  fordítás  Moore  Tamás  után.) 

El  ne  feledd  a  mezőt,  ahol  ők  elhulltanak,  a  hűk 

És  a  legvégsők  a  haza  jobbjaiból 

Mind  oda  vesztenek,  és  oda  van  nagy  fényű  reményünk. 

Melyet  tápláltunk  :  sírba  merüle  velők. 

Vajha  ama  sziveket  a  haláltól  visszavehetnők 

Teljes  erőben  úgy,  mint  dobogának  elébb, 

Még  egyszer  vérharcaidat  megvíni,  szabadság! 

A  magas  Istennek  színe,  világa  előtt. 

Vajha  e  lánc  egy  pillanatig  meg  tudna  szakadni, 

Melyet  a  zsarnokság  vas  keze  füze  reánk. 

Oh  sem  az  ég,  sem  a  föld  nem  képes  tenni,  hogy  azt  a 

Zsarnok  még  egy  zer  visszacsatolja  reánk. 

De  megvan.  S  ámbár  győzőnk  neve  büszke  nyomokban 

A  történetírás  lapjain  égve  ragyog, 

Átok  ül  a  szabadok  sziveit  gázolta  dicsőség 

Hadjárása  fölött,  átok  örökre  s  bosszú. 

Sokkal  drágább  a  sír,  a  börtön,  melybe  világot, 

Eltapodottan  bár,  önt  el  a  honíi  neve, 

Mint  minden  diadaljeleik,   kik  hírre  jutottak, 

ösi  szabadságunk  gyászteli  romja  felett. 

JÓSLAT. 

Ki  mondja  meg,  mit  ád  az  ég? 
Harag,  káromlás  volt  elég  ;  ^ 
Gyűlöltünk  mint  kuruc,  tatár. 
Bánkódtunk  mint  a  puszta  vár  • 
Ügyünk  azért 
Sikert  nem  ért. 

Pedig  neked  virulnod  kell,  oh  hon, 
Lelkünk  kihalna  hervadásodon. 

Hát  félre  bú  és  gyűlölet! 

Vagy  bár  gyűlöljünk  szellemet, 

Azt,  mely  közöttünk  lakozott. 

És  eggyé  lenni  nem  hagyott  : 

E  gyűlölet 

A  szeretet. 

Mert  még  neked  virukiod  kell,  oh  hon, 

Túl  és  innen  sok  késő  századon. 

A  gyűlöletnél  jobb  a  tett, 

Kezdjünk  egy  ujabb  életet.^ 

Leg\^en  minden  magyar  utód 

Különb  ember,  mint  apja  volt. 

Ily  áldozat 

Mindig  szabad. 

Mert  még  neked  virulnod  kell,  oh  hon, 

Vagy  szégyen  rögzik  minden  fiadon. 

Mi  tilt  jobbakká  válnotok? 

Ha  eddig  pazaroltatok, 

S  idő,  ész,  pénz  elszóratott 

Megvenni  a  gyalázatot  : 

Elég  az  ok 

Javulnotok. 

Mert  még  neked  virulnod  kell,  oh  hon 

Bár  bűneink  felhőznek  arcodon. 


78 


A  verseny  nyilt,  a  nemzet  él, 

Ha  egy  jobb  tagja  sem  henyél, 

Jut  ember  és  kéz,  munka,  vér  ; 

Mi  volna  az,  mit  el  nem  ér? 

S  legyen  dicsőbb 

Ki  tettre  főbb. 

Mert  még  neked  virulnod  kell,  oh  hon, 

Ragyogva  hírben  büszkén,  szabadon. 

Itt  még  e  föld,  mély  sírjaiból 

Az  elhunyt  ősök  lelke  szól. 

Munkát  reá  s  szabad  kezet  : 

Dicső  kert  lesz  a  sír  felett, 

Zöldelni  fog 

Bérc  és  homok. 

Mert  még  neked  virulnod  kell,  oh  hon. 

Miért  volnál  az  éggel  oly  rokon? 

Mit  a  míí vészét,  tudomány 

Csodásat,  üdvöst  hagy  nyomán. 

Adjuk  meg  e  hazának  azt 

A  hervadatlan  szép  tavaszt. 

Múlt  és  jövő 

így  egybe  nő. 

Mert  még  neked  virulnod  kell,  oh  hon. 

Fölül  időn  és  minden  sorsokon. 

Vagy  nincs  erőnk?  Az  nem  lehet  : 

Ártunk  egymásnak  eleget. 

Lesz  költő,  szónok  és  vezér, 

Es  tudomány,  mely  eget  ér  ; 

De  tisztelet 

A  gúny  helyett! 

Mert  még  neked  virulnod  kell,  oh  hon, 

A  szellemek  kincsével  gazdagon. 

Fut,  fárad  a  sok  idegen, 
Miért?  hogy  tápja  meg  legyen. 


S  mi  tőlük  várjuk  a  csodát 

Fölékesítni  e  hazát? 

E  jog  nekünk 

Szent  örökünk. 

És  még  neked  virulnod  kell,  oh  hon, 

Vérünknek  lángja  ég  oltárodon. 

Kié  e  hon,  ha  nem  miénk? 

Ha  érte  mindent  megtevénk, 

Ha  tiszta  kézzel  áldozánk, 

S  lettünk,  mi  eddig  nem  valánk  : 

Nincs  hatalom, 

Mely  visszanyom. 

És  még  neked  virulnod  kell,  oh  hon, 

Mert  Isten,  ember  virraszt  pártodon. 


ISTVÁN  NÁDORNAK 


I. 

Itt  születtél :  a  föld  örömében  reszket  alattad. 
Mint  anya,  mely  kebelén  érzi  repesni  fiát. 

És  itt  őrzi  szived  legdrágább   sir  ját  a  föld : 

Nem  vagy-e  m  ndenkép  :  gyászra,  örömre,  miénk? 


Mit  várunk  tőled,  kérdezd  meg  atyádat  a  sirban. 
Mmt  bízunk  benned,  haUd  ez  örömriadást. 


3. 

Itt  születtél,  fia  vagy  minden  csepp  vérrel  e  honnak 
Minden   csepp  vérünk,   így  rokonulva  tied. 

El  ne  feledd  a  jogtalanok  sorsára  tekintvén, 
Hogy  ten  véreidet  nyomja  az  ősi  iga. 

Jobban  mint  mi  birok  nappallá  tenni  ez  estét 
Bird  te  világossá  tenni  a  szellemi  éjt. 

5. 

Jíogy  nem  egyenlő  hang  üdvöz'l  országos  utadban 
Vádat  azért,  fenség,  honíiaidra  ne  tégy. 

Szólnának,  de  kezök,  nyelvök  van  régi  bilincsen  : 
Oldd  meg  s  tapsaikat  hallani  fogja  az  ég. 


SZABAD  SAJTÓ. 

Kelj  föl  rabágyad  kőpárnáiról 
Beteg,  megzsibbadt  gondolat! 
Kiálts  föl  érzés,  mely  nyögél 
Elfojtott  vérző  szív  alatt! 

Oh  jőjetek  ki  láncra  vert  rabok, 
Lássátok  a  boldog  dicső  napot, 
S  a  honra,  mely  soká  tűrt  veletek, 
Derűt,  vigaszt  és  áldást  hozzatok. 


HARCI  DAL. 

Azért,  hogy  a  szabadság 
Vérben  füröszti  zászlaját  ; 
Azért,  hogy  szent  nevére 
Hálátlan  és  gaz  vészt  kiált. 
Ne  lássam,  oh  dicső  hon! 
Halványan  arcodat  ; 
Vagy  drágán  megfizessék 
E  halványságodat. 
A  síkra,  magyarok! 
Fegyvert  ragadjatok. 

Hazánkat  újra  meg  kell  váltani. 

E  drága  föld  szinét 

Borítsák  szerte-szét 

A  pártütőknek  véres  csontjai. 

A  fondor  hatalommal 

Rabló,  zsivány  szövetkezett  ; 

S  a  nép  szivébe  mérget, 

Undok  koholmányt  ültetett. 

S  a  nép,  melyet  szabaddá 

Emeltél  föl  veled. 

Most  irtó  háborút  kezd 

Oh  nemzet,  ellened. 

A  síkra,  magyarok! 

Fegyvert  ragadjatok. 

Hazánkat  újra  meg  kell  váltani. 

E  drága  föld  szinét 

Borítsák  szerte-szét 

A  pártütőknek  véres  csontjai. 

Alant  apáink  sírja  ; 

Itt  minden  rög,  fűszál  miénk  ; 

Egy  ezredéves  harcban 

Véráldozattal  öntözénk. 

Magyarok  lelke  áll  őrt 

Minden  fűszál  felett  ; 

Magyarnak  lelke,  karja 

Véd  minden  porszemet. 

A  síkra,  magyarok! 

Feg}^-ert  ragadjatok. 

Hazánkat  újra  meg  kell  váltani. 

E  drága  föld  szinét 

Borítsák  szerte-szét 

A  pártütőknek  véres  csontjai. 

Isten,  világ  Ítéljen! 
Ha  vétettünk  is  valaha, 
Kiszenvedénk,  s  megadtuk 
Embernek  ami  ős  joga. 

Vörösmarty  munkái.  II. 

Zászlónkon  a  szabadság 

S  függetlenség  ragyog! 

Vész  és  halál  reá,  ki 

Ez  ellen  fegyvert  fog. 

A  síkra  magyarok! 

Fegyvert  ragadjatok. 

Hazánkat  újra  meg  kell  váltani. 

E  drága  föld  szinét 

Borítsák  szerte-szét 

A  pártütőknek  véres  csontjai! 

JÓ  TANÁCS. 

(1848.) 

Légy  buzgó,  de  szerény,  bírónak  még  te  kicsin  vagy 
Élj,  küzdj  és  munkálj  s  várd  el  ítéletedet. 


EMLÉKKÖNYVBE. 

Setét  eszmék  borítják  eszemet. 
Szívemben  istenkáromlás  lakik. 
Kívánságom  :  vesszen  ki  a  világ 
S  e  földi  nép  a  legvégső  fajig. 

Mi  a  világ  nekem,  ha  nincs  hazám? 
Elkárhozott  lélekkel  hasztalan 
Kiáltozom  be  a  nagy  végtelent  : 
Miért  én  éltem,  az  már  dúlva  van. 

Ily  férfitól,  nemes  hölgy,  mit  kívánsz 
Emléklapodba?  Inkább  adj  nekem 
Hitet,  sejtelmet,  egy  remény sugárt. 
Hogy  el  nem  vész,  hogy  él  még  nemzetem, 

Koldulni  járnék  ily  remény-  s  hitért. 
Megvenném  azt  velőm-  és  véremen. 
Imádkozzál  —  te  meghallgat tatol  — 
Az  tán  segíthet  ily  vert  emberen. 

ELŐSZÓ. 

(Töredék.) 

Midőn  ezt  írtam,  tiszta  volt  az  ég. 
Zöld  ág  virított  a  föld  ormain. 
Munkában  élt  az  ember  mint  a  hangya 
Küzdött  a  kéz,  s  szellem  működött, 
Lángolt  a  gondos  ész,  a  szív  remélt, 
S  a  béke  izzadt  homlokát  törölvén 
Meghozni  készült  a  legszebb  jutalmat, 
Az  emberüdvöt,  melyért  fáradott. 
Ünnepre  fordult  a  természet,  ami 
Szép  és  jeles  volt  benne  megjelent. 

öröm-  s  reménytől  reszketett  a  lég, 
Megszülni  vágyván  a  szent  szózatot, 
Mely  által  a  világot  mint  egy  új,  egy 
Dicsőbb  teremtés,  hangján  üdvözölje  ; 
Hallottuk  a  szót.  Mélység  és  magasság 
Visszhangozák  azt.  S  a  nagy  egyetem 
Megszűnt  forogni  egy  pillanatig. 
Mély  csend  lőn,  mint  szokott  a  vész  előtt. 
A  vész  kitört.  Vérfagylaló  keze 
Emberfejekkel  labdázott  az  égre. 
Emberszivekben  dúltak  lábai. 
Lélekzetétől  meghervadt  az  élet, 
A  szellemek  világa  kialudt, 
S  az  elsötétült  égnek  arcain 
Vad  fénnyel  a  villámok  rajzolják  le 
Az  ellenséges  istenek  haragját. 
És  folyton  folyvást  ordított  a  vész, 
Mint  egy  veszetté  bőszült  szörnyeteg. 
Amerre  járt  irtóztató  nyomában 
Szétszaggatott  népeknek  átkai 
Sóhajtanak  fel  csonthalmok  közöl. 
És  a  nyomor  gyámoltalan  fejét 
Elhamvadt  városokra  fekteti. 
Most  tél  van  és  csend  és  hó  és  halál, 

A  föld  megőszült ; 

Nem  hajszálanként,  mint  a  boldog  ember, 

Egyszerre  őszült  az  meg,  mint  az  Isten, 

Ki  megteremtvén  a  világot,  embert 

A  félig  istent,  félig  állatot. 

Elborzadott  a  zordon  mü  felett 

És  bánatában  ősz  lett  és  öreg. 

Majd  eljön  a  haj  fodrász,  a  tavasz, 
S  az  agg  föld  tán  vendéghajat  vészen. 
Virágok  bársonyába  öltözik. 
Üvegszemén  a  fagy  fölengedend, 
S  illattal  elkendőzött  arcain 
Jó  kedvet  és  ifjúságot  hazud  : 
Kérdjétek  akkor  azt  a  vén  kacért, 
Hová  tévé  boldogtalan  fiait? 


SlRVERSEK. 
I. 

Vére  szerint  nem  anyám,  nagyanyám  és  mostoha.  Oh,  de 
Legjobb  lelke  szerint  volt  igaz  édesanyám. 

Mint  árvát  s  gyengét  táplált  jósága  tejével, 
S  meg  nem  szűnt  gondos  jó  anya  lenni  mig  élt. 

Tiszteltem,  szeretem,  hálám  kísérte  a  sírba, 
S  drága  porát  még  a  sírban  is  áldja  szivem. 

2. 

Állítsátok  az  emléket  hideg  ésszel  azoknak. 
Kikre  az  életben  nem  vala  gond  s  ügj^elet. 

Én  vérző  szívvel  teszem  a  követ  a  szeretetnek  : 
Testvér  s  lelkemnek  szebb  fele  nyugszik  alant. 

3. 

Álom  volt-e,  hogy  oly  hamar  eltűnt  életök?  Álmot, 
Mely  kedvesebb  s  gyönyörűbb  volna,  nem  adhata  ég. 


85 

Oh  mért  kellé  felébrednünk!  a  gyenge  leánykák 
Mint  a  virág  elhervadtak  időnap  előtt  : 

Szellemök  illatként  szállott  fel  s  visszaesőben 

Harmat  gyöngye  gj^anánt  hév  könnyeinkbe  vegyül. 


Építek  s  melyet  titkon  képlettem  az  eszme 
Kezde  szilárd  testté  nőni  hatásom  alatt. 

De  beleszólt  a  halál  :  lefelé  építsetek,  úgymond, 
S  e  fekete  házat  adta  örökre  lakul. 


Mért  hagytál  egyedül,  testvér,  e  puszta  világon, 
Hol  mee:dermed  a  szív  s  végre  kifárad  az  ész. 

Nélküled  én  most  két  életnek  hordom  igáját  : 
Gyászodon  a  tiédet,  lelkemen  a  magamét. 

MINT  A  FÖLDMÍVELÖ. 

Mint  a  földm.ívelő  jól  munkált  földbe  magot  vet 
S  várja  virulását  Istene  s  munka  után  : 

Ügy  a  sírokkal  felszántott  földbe  halottit 
Hordja  koronkint  a  végtelen  emberiség. 

És  halován^'on  a  dús,  a  szegény  és  a  koronás  fők 
Mennek  alá,  víg,  bús,  balga,  mogorva  vegyest. 

A  SZÁMŰZÖTT.* 

(1854.) 

Mit  mond  itt  e  sír,  e  nemes  föld  és  e  dicső  ég? 

Némán  igy  szólnak  :  ime  a  száműzetett. 
Számkivetette  magát,  nem  akart  honn  szolga  maradni 

Honn  ha  maradhata  még,  a  haza  volna  szabad. 

*  Gr.  Batthyány  Kázmér. 

AZ  EMBER  ELETE. 


Mint  az  érett  gyümölcs, 
Az  élet  fájáról : 
Hull  a  fáradt  ember, 
Midőn  órája  szól. 


önzetlen  áldozat 
Volt  tiszta  élete, 
Az  embereknek  üdv 
Magának  dús  köre. 


S  erény  vagy  bűn,  öröm  S  ha  lelke  húrjait 

Vagy  bánat  miben  élt,  Az  élet  megüté. 

Sírjánál  írva  lesz,  Oly  kedves  volt  e  hang, 

A  nép  Ítéletén.  Mint  a  legszebb  dalé. 


De  mint  dúlt  lant  után 
A  megtört  zengemény  : 
Ügy  vész  el  sok  derék 
Pályája  közepén. 

Hiába  volt  dicső 
Ifjú,  szép  és  erős  : 
A  társaságba'  gyöngy, 
A  pályán  elszánt  hős. 

Hiába  volt  gyönyör 
Hölg)mek,  ki  látta  őt, 
Maga  merész  öröm 
A  honfiak  előtt. 

Míg  más  kincset  sóvárg. 
ö  boldogságban  élt. 
Ha  fensőbb  vágyakért 
Adhatta  életét. 


Hiába!  mennie 
Kellett  idő  előtt, 
Kérlelhetetlenül 
A  sír  lehúzta  őt. 

De  aki  annyit  élt 
Sír  el  nem  temeti, 
Sírját  a  hála  szent 
Kezekkel  öleli. 

Emléke  oltva  van 
A  földbe,  melyen  élt, 
Mélyen  bocsátja  be 
Megáldott  gyökerét. 

S  midőn  magasra  nőtt, 
A  fának  sudarán 
Ragyognak  tettei, 
Arany  gyümölcs  gyanánt. 


S  idő  és  a  világ 
Be  végzik  a  müvet. 
Mit  véghez  jutni  sors 
S  élet  nem  engedett. 

EMLÉKSOROK  EGY  SÍRKŐRE. 


A   sírból   ne   nagyot,   ha   szerénységére   lesz   emlék 
Egyszerű,   önzetlen   hazafi   hamva  van   itt. 

Ámha  erénye  becséhez  akarjuk  mérni  a  házat, 
Templomot  építsünk  jelleme  képe  körül. 


2. 

Gróf  Batthyány  van  itt,  magas  ősök  gyermeke,  méltóbb 
És  magasabb  önnön  érdeme,  szíve  szerint. 


Gróf  Batthyány  vagyok,  úr  még  síromban  is,  engem 
Nem  verhet  le  vihar,  meg  nem  avithat  idő. 

Én  uraságomat  a  nép  közt  osztám  meg  egyenlőn  ; 
Amit  adék,  örök  és  trónom  alapja  marad. 


A  VEN  CIGÁNY. 

Húzd  rá  cigány,  megittad  az  árát, 
Ne  lógasd  a  lábadat  hiába  ; 
Mit  ér  a  gond  kenyéren  és  vízen, 
Tölts  hozzá  bort  a  rideg  kupába. 
Mindig  így  volt  e  \dlági  élet. 
Egyszer  fázott,  másszor  lánggal  égett  ; 
Húzd,  ki  tudja  meddig  húzhatod, 
Mikor  lesz  a  nyűtt  vonóbul  bot  ; 
Szív  és  pohár  tele  búval  borral, 
Húzd  rá  cigány,  ne  gondolj  a  gonddal ! 

*  Ezek  is  gr.  Batthyány  Kázmér  emlékére  Írattak. 

Véred  forrjon  mint  az  örvény  árja, 
Rendüljön  meg  a  velő  agyadban. 
Szemed  égjen  mint  az  üstökös  láng, 
Húrod  zengjen  vésznél  szil  aj  abban. 
És  keményen  mint  a  jég  verése, 
Oda  lett  az  emberek  vetése  — 
Húzd,  ki  tudja  meddig  húzhatod, 
Mikor  lesz  a  nyűtt  vonóbul  bot  ; 
Szív  és  pohár  tele  búval  borral, 
Húzd  rá  cigány,  ne  gondolj  a  gonddal! 

Tanulj  dalt  a  zengő  zivatartól. 
Mint  nyög,  ordít,  jajgat,  sír  és  bömböl ; 
Fákat  tép  ki  és  hajókat  tördel, 
Életet  fojt,  vadat  és  embert  öl ; 
Háború  van  most  a  nagy  világban 
Isten  sírja  reszket  a  szent  honban. 
Húzd,  ki  tudja  meddig  húzhatod, 
Mikor  lesz  a  nyűtt  vonóbul  bot  ; 
Szív  és  pohár  tele  búval  borral, 
Húzd  rá  cigány,  ne  gondolj  a  gonddal  I 

Kié  volt  ez  elfojtott  soliajtás, 
Mi  üvölt,  sír  e  vad  rohanatban, 
Ki  dörömböl  az  ég  boltozatján, 
Mi  zokog  mnnt  malom  a  pokolban? 
Hulló  angyal,  tört  szív,  őrült  lélek, 
Vert  hadak  vagy  vakmerő  remények? 
Húzd,  ki  tudja  meddig  húzhatod. 
Mikor  lesz  a  nyűtt  vonóbul  bot  : 
Szív  és  pohár  tele  búval  borral. 
Húzd  rá  cigány,  ne  gondolj  a  gonddal! 

Mintha  újra  hallanók  a  pusztán, 
A  lázadt  ember  vad  keserveit, 
Gyilkos  testvér  botja  zuhanását, 
S  az  első  árvák  sír  beszédeit, 
A  keselynek  szárnya  csattogását, 
Prométheusz  halhatatlan  kínját. 

Húzd,  ki  tudja  meddi/^;  húzhatod, 
Mikor  lesz  a  nyűtt  vonóbul  bot  ; 
Szív  és  pohár  tele  búval  borral, 
Húzd  rá  cigány,  ne  gondolj  a  gonddal! 

A  vak  csillag,  ez  a  nyomorú  föld 

Hadd  forogjon  keserű  levében, 

S  annyi  bűn,  szenny  s  ábrándok  dühétől 

Tisztuljon  meg  a  vihar  hevében, 

És  hadd  jöjjön  el  Noé  bárkája, 

Mely  egy  új  világot  zár  magába. 

Húzd,  ki  tudja  meddig  húzhatod, 

Mikor  lesz  a  nyűtt  vonóbul  bot  ; 

Szív  és  pohár  tele  búval  borral. 

Húzd  rá  cigán\^  ne  gondolj  a  gonddal!    . 

Húzd,  de  még  se,  —  hagyj  békét  a  húrnak. 

Lesz  még  egyszer  ünnep  a  világon  ; 

Majd  ha  elfárad  a  vész  haragja, 

S  a  viszály  elvérzik  a  csatákon. 

Akkor  húzd  meg  újra  lelkesedve 

Isteneknek  teljék  venne  kedve. 

Akkor  vedd  fel  újra  a  vonót. 

És  derüljön  zordon  homlokod. 

Szúd  teljék  meg  az  öröm  borával, 

Húzd,  s  ne  gondolj  a  világ  gondjával. 


FOGYTÁN  VAN  A  NAPOD  . . . 

(Töredék.) 

Fogytán  van  a  napod, 
Fogytán  van  szerencséd. 
Ha  volna  is,  minek? 
Nincs  ahová  tennéd. 
Véred  megsürüdött, 
Agyvelőd  kiapadt, 
Fáradt  vállaidról 


90 


Vén  gúnyád  leszakadt. 
Fogytán  van  erszényed, 
Fogytán  van  a  borod, 
Mire  virradsz  te  még, 
Szegény  magyar  költő, 
Van-e  még  reménység? 
Lesz-e  még  hajnalod? 
Férfi  napjaidban 
Hányszor  álmodoztál, 
Büszke  reményekkel 
Kényedre  játszottál!  .  .  , 


ZALÁN  FUTÁSA 

TÍZ  ÉNEKBEN 
1825. 


ELSŐ  ÉNEK. 

Régi  dicsőségünk,  hol  késel  az  éji  homályban? 
Századok  ültének  el,  s  te  alattok  mélyen  enyésző 
Fénnyel  jársz  egyedül.  Rajtad  sürü  fellegek  és  a 
Bús  feledékenység  koszorútlan  alakja  lebegnek. 
Hol  vag3^on,  aki  merész  ajakát  hadi  dalnak  eresztvén. 
A  riadó  vak  mélj^séget  fölverje  szavával, 
S  késő  s  ázak  után,  méltán  láttassa  vez  rlő 
Párducos  Árpádot  s  hadrontó  népe  hatalmát? 
Hol  vagyon  ?  Ah  ezerén  némán  fordulnak  el :  álom 
öldösi  szíveiket,  s  velők  alszik  az  ősi  dicsőség. 
A  tehetetlen  kor  jött  el,  puhaságra  serényebb 
Gyermekek  álltak  elő  az  erősebb  jámbor  apáktól. 
Engem  is,  a  nyugalom  napján,  ily  év  hoza  fényre 
Már  késő  unokát,  ki  előbb  a  lányka  mulandó 
Szépségén  függtem  gondatlan  gyermeki  szemmel, 
S  rajta  vésze ct  örömem  dalait  panaszosra  cserélvén. 
Hasztalanul  eget  és  földet  kérlelve  betölték. 
Mégis  az  ifjú  ág  háborgó  napjai  múlván. 
Biztos  erőt  érzek  :  kebelemben  nagyra  kelendő 
Képzeletek  villannak  meg,  diadalmas  Ügekről, 
S  a  deli  Álmosról  s  Álmosnak  büszke  fiáról, 
Párducos  Árpádról  .  .  .  Oh  hon !  meghallasz-e  engem 
S  nagyra  törő  tchetősb  fiaid  halig  'tnak-e  szómra? 
Megjön  az  éj,  szomorún  feketedn  k  az  ormok,  az  élet 
Elnyugszik,  s  a  fél  föld  lesz  nyoszolyája  ;  ái  engem 
Fölver  az  elmúlt  szép  tetteknek  gondja.  Derengő 

Lelkem  előtt  lobogós  kópiák  és  kardok  acéli 
Szegdelik  a  levegőt  :  villog,  dörö     a  hadi  környék. 
Lát  m,  elől  kacagányos  apák,  s  heves  ifjú  leventék 
Száguldó  lovakon  mint  törnek  halni,  vagy  ölni, 
Zászlódat  látom,  Bulcsú,  s  szemem  árja  megindul. 

Oh  hát  halljátok,  ti  hazának  gyermeki!  szómat  ; 
Későn  hangzik  már,  de  magában  hordja  halálos 
Harcok  fergetegét,  s  hü  a  haladékony  időhöz. 

Alpár  messze  terült  síkján  búsongva  körülnéz 
A  fejedelmi  Zalán.  Valamint  a  sárga  halálnak 
Birtoka,  oly  szomorú  csendes  most  vára,  s  előbbi 
Pompáját  alacson  gyásszal  fölváltva  hanyathk. 
Büszkén  állt  ezelőtt  :  ellensé-  ére  hatalmas. 
Jámbor  szívvel  jött  szomszédnak  kedvet  ajánló  : 
Szüntelen  a  szabados  vigságnak  zenge  zajától. 
Mostan  mély  csendét  panasz  és  jaj  hangja  szakasztja. 
És  az  ürült  teremen  bágyadt  lépéssel  inognak 
Elrémült  hölgyek,  szívetlen  féríiak  és  a 
Harc  veszedelméből  sebbel  jött  csonka  vitézek  ; 
Vagy  zörgő  buzogányokkal  diadalmi  örömben 
A  rohanó  magyarok  jőnek  hírt  hozni  uroktól, 
Párducos  Árpádtól :  mint  küzdött  gyáva  Gelóval 
A  szörnyű  Tuhutum,  Nyírségen  mint  vala  harca  ; 
Meni  Marót  mily  sorsra  jutott  ;  a  büszke  Zobomak 
Mint  vete  dárdával  rohanó  nagy  Kadosa  véget ; 
Elmondják,  mit  tett  Nyitránál  karja  Szabolcsnak, 
Tátra  magas  bércén  Bors  mint  szágulda  hadával ; 
Hogy'  telepedtek  meg  szabados  kéj  ökre  Sajónál, 
Zagyva  futó  vize  mellékén,  a  szőke  Tiszának 
Partjain,  és  felhőbe  kelő  nagy  Mátra  tövénél. 
S  merre  Szamos  s  az  aranyfövenyet  hordó  Körös  omlik, 
S  a  kis  partu  Maros  dagadó  hullámait  önti, 
Mint  jártak  tábort,  diadalt  mint  nyertek  időnként  ; 
Ö  pedig  ül  komoran,  s  amint  néz  messze  Sajónak 
Tája  felé,  s  néz  Zagyva  felé,  a  szerte  virágzó 
Tereken  elbúsul  s  szeme  fényei  könnybe  merülnek  : 
Szólani  kezd,  s  amint  szavait  folytatja,  rezegve 
Meg-megzördül  a  fegyver  düh-emelte  kezében  : 
«A  hálátlan!  ezért  engedtem  bírni  Sajónál, 

S  Zagyva  lementében  a  gazdag  földet,  ezért  volt 
Mindenem  oly  készen  hadi  szükségére,  hogy  ő  most 
Büszke  követséget  küldvén  mindegyre  bosszantson? 
Hírt  ád  harcairól  azt  mondva,  hogy  én  is  örüljek 
Boldog  előmentén,  mikoron  már  szinte  körül  vesz 
Népeivel,  s  minden  részről  vad  fegyvere  csattog. 
A  hitvány  jövevény!...  mi  egyéb  is  ez  a  ravasz  Árpád? 
Hányja  magát,  s  hazugul  Etelével  mondja  rokonnak. 
Mondja,  holott  tán  a  latrok  barlangja  nevelte, 
S  mérges  oroszlán  vagy  tigris  szoptatta  szilaj  já : 
Hah!  de  miért  epedek?...  Menj  Ungnak  gőgös  urához. 
Nemtelen  Árpádhoz,   fenyegesd  meg.  Kiadni,  nevemben, 
Mondd  :  fejedelmi  Zalán  Árpádnak  küldi  parancsát. 
Mondd  :  takarodjék  el  földemről  még  ma,  ne  merje 
A  c  endes  folyamok  hullámit  nyomni  hadával, 
Mert  ön  népemmel,  görög  és  bolgári  sereggel 
Rajta  ütök  s  leverem  végkép,  hogy  nem  marad,  aki 
Társai  romlását  hí  ül  vigye  Volga  vizéhez». 
Kiadni,  Zalán  öreg  apjának,  nagy  hírű  Reánnak 
Harcaiból  maradott  bajnok,  hogy  karja  legyengült, 
Késő  vénség  én  bölcs  s  biztos  békekövet  lett. 
Most  ura  szózatján  fölkél  és  tisztesen  őszült 
Haj  fürtét  lesimítva  komoly  figyelemmel  előáll. 
Hallja  kevély  üzenetre  fakadt  fejedelme  parancsát, 
S  dorgáló  szemeket  vetvén,  így  válaszol  egyben  : 
<íA  győző  seregek  fejedelme,   dicséretes  Árpád, 
Ily  szókat  halljon  tőlünk,  unokája  Reánnak! 
S  én  a  békekövet  fenyegetve  beszéljek-e  nála?» 
így  szólott  ;  de  Zalán  komoly  intésével  elüzé. 
Mint  a  csillapodó  tenger,  hogy  látta  megindult 
Hű  követét,  enyhüle  Zalán  ;  de  haragja  helyett  most 
Félelem  és  bajos  aggodalom  szállt  gyenge  szivébe, 
S  már  kezdé  sajnálni,  hogy  oly  fenyegetve  beszélett  ; 
A  rohanó  magyarok  harcát  juttatva  eszébe. 
Már  iszonyú  leve  lelkében  bús  képzeletének 
A  győző  seregek  fejedelme,  dicséretes  Árpád. 

Sors  üldözte  Zalán!  Lássuk  már  a  te  csatáid 
Szűkült  tereiden,  kezeid  megküzdeni  gyengék 
A  nagy  erőnek  karjaival.  Majd  zúgva,  süvöltve 

Fölkél  a  zivatar,  s  te  remegve  tekintesz  elébe, 
Ha  szép  telkeiden  végig  pu  ztítva  terül  el. 
De  ki  siet  hozzád  szaporán  lépdelve,  heves  dél 
Tájairól?  örömet  jósol  víg  arca,  jövése, 
Lágy  selymét  ékes  fegyver  cifrázza  ragyogva, 
És  pihegő  mellén  címét  hordozza  Leónak, 
Aki  viszontságok  közepett  nagy  tengereket  bír. 
S  földeket,  és  félénk  népeinek  félve  parancsol. 

Vára  Zalán  sereget,  kedves  hírt  vára  keletről, 
Constantin  dús  várából  s  nagy  tengere  mellől. 
A  követet  látván  megörült  ;  Sthenelos  pedig  illőn 
Meghajtotta  fejét,  kipihent  s  így  szóla  Zalánhoz  : 
«Küldi  köszöntését  császárom,  küldi  vezérem, 
Ossa  vidéki  Philó,  Alpár  fejedelme,  tenéked. 
Haemos  bérceiről,  Oetától,  a  nagy  Olümpos, 
A  zajogó  tenger,  Peneos  s  Strimon  vize  mellől 
Gyűltek  bajnokaink  :  görögök  s  Bolgária  népe. 
Hol  Tisza  habjai  a  mély  árku  Dunába  merülnek, 
Még  naphunyta  előtt  tábort  nyugtatnak,  az  este 
Árnyaiban  pedig  eljőnek  földedre  serényen, 
S  nyugtalan  éjed  után  meghozzák  hajnalod  álmát*. 
Szóla.   Zalán  pedig  örvendett  s  lelkében  eloszlék 
A  bajos  aggodalom.  Kezdett  büszkülni  magában, 
És  báná,  hogy  Kiadni  szavát  nem  tette  vadabbá. 
Kérdezgette  tovább,  mily  hősök  jőnek  ezúttal. 
Mennyire  megy  seregök  számmal,  mily  sokra  erővel, 
S  kikkel  már  régen  diadalmat  igére  magának, 
Mert  még  nem  látá,  égett  hírt  venni  felölök. 
De  Sthenelos  ravaszul  látván,  hogy  elérni  beszéddel 
Bajnoki  értékét  mindegynek  ritka  sze  encse, 
S  mert  az  erős  bolgárt  nyájánál  jobbnak  itélé, 
Szégyenből  röviden  szólott,  s  a  spártai  Hermest, 
Bölcs  kormányú  Philót,  Schediost,  azolümpi  Philémont 
Emlegeté,  s  fattyú  Csornát  s  a  haemosi  Viddint. 
Monda  bizottan  utóbb  :  «Mind  bátor,  válogatott  nép. 
És  noha  latrokat  elnyomnunk  nem  volna  dicsőség, 
A  lator  Árpáddal  megvívunk  érted  örömmel». 
A  fejedelmi  Zalán  pedig  andalgásnak  eredvén 
M;-ssze  kinézegetett,   s  a  váltságára  jövendő 

Hősöket  és  nagy  harcaikat  számlálta  eszében. 

Kiadni  ezenközben  s  több  kísérői  ménének 

A  Tisza  mellékén  búsan  s  mély  gondba  merülve. 

És  már  Zagyva  vizét  érék,  amint  ez  omolva 

A  kis  partu  Tiszába  szakad.  Még  egy  napi  utat 

Tettének  a  síkon,  s  már  haliák  messze  zajogni 

A  rohanó  hadakat,  s  mentek  hallgatva  feléjök. 

Messze  terül  kiesen  s  pusztán  a  zagyvái  síkság 
Napkelet  és  dél  tája  felé  ;  éjszakra,  nyugatra 
Domborodó  halmok,  s  távolb  a  mátrai  bércek 
Hamvas  felhőkként  az  egekhez  látszanak  érni. 
Erre  levágtatván,  sebesen,  villogva  kitűntek 
Árpád  s  bajnokai,  s  vízárként  széllel  elönték 
A  dobogó  nagy  tért.  Árpád  pedig  álla  magasban 
Egy  kis  domb  tetején.  Vala  ékes  párduca  vállán, 
Rendítő  buzogány  jobbjában,  s  oldala  mellett 
Ősei  harcaiból  maradott  nagy  kardja  világolt  ; 
És  könnyű  süveg  álla  fején  s  toll  reszkete  ormán. 
Mint  Ügeké,  szépapjáé,  nagy  termete  ;  könnyen 
Mozdul  a  súlyos  fegyverrel ;  karjai,  válla. 
Mint  a  Mátratető  és  bércei,  izmos  erősek, 
így  állt  meg  komolyan,  s  végig  pillanta  hatalmas 
Szemmel  szép  hadain,  s  intett,  és  nyomban  elálltak 
A  rohanó  csapatok.  Valamint  a  csillapodó  vész, 
Lassú  zúgással  megszűnt  a  tábori  vas-zaj. 
A  fegyver  csillámla,  de  már  n  m  csattoga  többé, 
S  dárda,  gerely,  lobogó  büszkén  emelődtek  az  égre. 
A  fejedelmi  magyar  még  gondosan  óva  körülnéz, 
Megtelepíti  hadát  és  sátort  üttet  az  ormon. 
Kél  pirosan,  mint  a  hajnal,  szép  sátora,  fénylő 
Gazdag  arany  rojttal,  tíz  rézdárdára  feszítve. 
O  pedig  egy  terepély  bükk  árnyékába  kitérvén 
Nézi  kemény  hadait,  s  iszonyú  lelkében  öröm  kél, 
Amint  a  szálló  seregek  csattognak  előtte  ; 
M  rt  ekkor  száguldva  hozák  a  harci  vezérek 
Bátor  népeiket.  Legelői  egy  előhadi  dandárt 
Dárdával  rohanó  Kadosának  karja  vezérel. 
Nyestkacagány  ing  vállaikon  ;  kard,  dárda  halállal 
Járó  fegyvereik  ;  rohanások  mint  az  erős  szél, 

Vörösmarty  munkái.  II.  7 


98 

S  a  szélvészek  előtt  szaladó  vad  tengerek  árja. 
Mindennél  rohanóbb  pedig  a  hadnagy,  valamintha 
Lába  sebes  szélvész,  keze  villám  volna,  ropogva 
Járja  meg  a  hadakat    s  pusztít  mindennek  előtte. 
Nincs  sok  fegyverrel  terhelve,  de  rakva  sebekkel. 
Farkasbőrt  hordoz  s  strucctoUas  kalpagot  és  nagy 
Dárdát  s  görbe  vasat.  Most  gyorsan  szállva  lováról 
Sátorokat  veret,  Árpádnak  halmára  sietvén. 
Hozza  hadát  deli  tündérként  a  nyalka  Zoárd  is. 
Nyugtalan  ez  mind  harcaiban,  mind  tettiben  ;  egyre 
Változik,  és  majd  űz,  majd  megszalad  a  csatatéren. 
A  hadat  űzőnek  kártévő,  mert  iszonyú  gyors 
Megfordultában  s  a  győzőt  porba  teríti. 
Gyermeke  ez  Kadosával  ama  szép  arcú  Hüleknek, 
Kit  tündérektől  gondolt  származni  hazája, 
Most  pedig  a  habozó  Tanaisnak  partjain  alszik, 
Ott  temetek  őt  el  maradékai.   Kardja  fejénél, 
Lábainál  réz  pajzsa  hever  s  dárdái  körüle. 
Hasztalan!  Ö  azokat  meg  nem  zördíti  kezével. 
És  nem  örül  szeme  fényeiken  ;  pusztítva  kerengnek 
Hamvain  a  viharok  :  nem  hall  ő,  alszik  örökké  ; 
De  fiait  szép  hír  hordozza  dicséretes  úton, 
Árpád  harcaiban,  Kadosát  és  nyalka  Zoárdot. 
Most  sátort  veret  ez  s  Árpád  halmára  megindul. 
Kund  nyargalt  ezután  c^apatit  térítve  fiával, 
A  haragos  Csörsszel.  Mint  két  kríváni  fenyőszál 
A  bércek  tetején,  akképpen  tetszenek  ők  ki. 
Termeteik  fejjel  magasabbak  népeikénél. 
Köntöseik  barnák,  paripáik  színre  hasonlók, 
Gőgösen  ugrálnak  szörnyű  terhüknek  alatta. 
Ök  lobogós  kelevézekkei  legelőre  rohannak 
S  combjaikon  csattog  nagy  kardjuk  cifra  hüvelyben. 
Húszszor  ezer  volt  ez,  s  még  négyet  Bojta  vezérlett, 
Bojta,  ki  hadnak  örül  s  a  nélküí  nem  tud  örülni, 
Vígan  alá  szállítja  hadát,  valamintha  csatára 
Volna  menendő,  kezd  sajdítva  örülni  magában. 
Kalpaga  medvéből,  farkasból  van  kacagánya. 
Puzdra  zörög  hátán,  kard  villog  hősi  kezében  ; 
Balra  pedig  kézíja  fityeg  derekára  övezve. 

Most  telepedni  megyén,  s  hadi  sátort  rendesen  üttet, 
yégre  fehér  paripán  lassan  futtatva  előjött 
Őszbe  borult  Und  is,  hajdan  katonája  Ügeknek, 
S  a  jeles  Álmosnak,  most  kísérője  fiának. 
Tiszteletes  képén  méltóság,  harci  komolyság 
Hosszas  idők  tudományával  vala  szépen  egyítve. 
Rettenetes  tigris  tarkáilik  vállain,  izmos 
Markában  vas  balta  pörög,  s  nagy  pajzsa  setéten 
Függ  balról.  Hoz  négy  ezerét,  sík  térre  vezetve. 
Hogy  hordozza  vasát,  most  immár  ötvened  éve, 
S  még  jól  bírja,  erét  még  ifjú  szikra  feszíti. 
Ezt  hogy  szemléié  Árpád  telepedni,  szelíden 
Monda:  «Vitéz  öreg!  a  te  karod  még  rettenetes  lesz 
Harcaimon.  Vénség  meg  nem  szaggatta  erődet. 
Bajnoka  ősömnek,  most  bajnok  társam!  örömmel 
Látlak  erősim  közt  :  jőj  föl  halmomra  pihenni». 
A  komoly  Und  kividámulván,  így  szóla  viszontag  ; 
«Fej edelem!  még  nem  gyengék  a  bárdot  emelni 
E  karok,  ám  már  olyan  erőm  nincs,  mint  vala  hajdan. 
De  kedves  még  a  kardcsörgés  agg  füleimnek, 
S  bár  fene  ütközetek  megszegjék  életemet,  csak 
Vérem  után  földet  hagyhassak  gyermekeimnek. 
Elmegyek,  és  nem  rémülök  a  csatatéri  haláltób. 
így  szólván,  tüstént  sietett  Árpádnak  elébe. 

Ékkő    már  közelebb  járult  hü  Kiadni  szomorgó 
Társaival,  s  a  tábornál  szeme  könnybe  borúla. 
«0h  mi  igen  más  ez,  mint  pusztai  népe  Zalánnak, 
Oh  mi  hasonlatlan  lesz  majdan  az  ütközet !» így  szólt. 
Mégis,  hogy  helyesen  véghez  hajthassa  parancsát, 
Hűséggel  neki  bátorodott,  bíztatta  barátit. 
S  ment  egyenest  a  kis  dombnak,  hol  párducos  Árpád, 
A  győztös  seregek  fejedelme,  vezérivel  állott. 
Följutván,  mély  tiszteletét  kimutatva  imígy  szólt  : 
<(Fejedelem!  ki  vitézséggel,  mint  hírre,  nagyobb  vagy. 
Kit  földünk  nagy  része  ural,  kit  tisztelek  én  is. 
Nincs-e  szabad  szólás  végkép  megtiltva  előtted, 
S  a  követ  új  hírrel  hozzád  küldetve  Zalántól, 
Ment-e,  ha  híven  szól  fejedelme  szavának  utána? » 
♦Szólj  bízvást,  felel  a  győző  seregek  fejedelme. 

Tőlem  s  hősimtől  követ  és  hü  szolga  ne  féljen. 
Féljen  az,  aki  kevély  üzenettel  sérteni  bátor. » 
Erre  magas  hangon  hűséges  Kiadni  imígy  szólt  : 
«A  fejedelmi  Zalán,  neked  Árpád!  küldi  parancsát. 
Hogy  takarodjál  el  földéről  még  ma,  s  ne  merjed 
A  csendes  folyamok  hullámit  nyomni  hadaddal ; 
Mert  ön  népével,  görög  és  bolgári  sereggel 
Rajtad  üt  és  leverend  végkép,  hogy  nem  marad,  aki 
Társai  romlását  hírül  vigye  Volga  vizéhez». 

Mint  fene  kölykes  oroszlánok  barlangja,  dühödten 
Zúg  a  hős  tábor  s  kelnek  csillogva,  zörögve 
A  rohanó  csapatok  ;  száz  lángszem  méri  halálra 
Alpár  embereit :  szörnyet  halnának  azonnal ; 
De  nincs  hántások,  s  hogy  ezen  félelmök  elálljon. 
Árpád  hadkötöző  fejedelmi  tekintete  őrt  áll. 
Csendre  verődik  mind  lelkébe  temetve  haragját, 
S  a  hadat  intéző  szép  méltósággal  imígy  szól: 
«A  fejedelmi  Zalánt  Árpád  nem  kérdezi  többé, 
Merre  mehet  s  menjen  földet  foglalni  hadával. 
A  hajdanta  dicső  Etelének  hős  unokája 
Merre  utat  nyithat  kardjával,  menni  fog,  és  az 
Ősi  hazát,  ha  különben  nem,  megszerzi  erővel. 
Hogy  pedig  a  görögöt  s  bolgárt  nem  rettegi  népem, 
És  hogy  vesztünknek  Volgánál  híre  ne  lenne, 
Bátran  előállunk ;  te  azonban  menj  el  uradhoz, 
Mondd  meg,  mint  leltél  bennünket  Zagyva  vizénél, 
S  még  tán  szólani  fogsz,  mikoron  meghallod  eminnen 
A  zúgó  tábort  s  pusztító  fegyvere  hangját». 
Megriadott  a  hős  tábor,  nagy  örömre  fakadván 
E  szavakon  ;  búsult  Alpárnak  régi  követje, 
És  a  rémítő  hírrel  reszketve  megindult. 
Árpád,  a  rohanó  seregek  fejedelme,  legottan 
Lóra  kapat  gyors  férfiakat,  hogy  híjának  össze 
Hősöket  a  megbírt  földekről :  g^^ors  nyilu  Tarcalt, 
A  zászlós  Bulcsút  s  apját,  jó  kedvű  Bogácsot, 
S  hadzavaró  kacagányos  Étét,  ki  erőre  hatalmas 
A  hadban,  lelkére  nagyobb,  szépségre  legelső. 
Borsot  is  és  Edömért  meg  kellett  híniok  és  Tast 
S  rettenetes  fiait  :  Hábort  s  a  kürtösen  ékes 

Uti  Lehelt,  kit  utaztában  szült  anyja  Meótis 
Habjainál,  hol  egy  ősz  tündér  lágyhangú  dalokkal 
Zengedező  sípot  nyújtott  a  gyenge  szülöttnek. 
Hogy  nőtt  a  gyermek,  gondatlan  jára  virágos 
Völgyeken  és  hegyeken,  s  bájos  sípjába  lehelvén. 
Anyját  lágy  dallal  tisztelte,  s  az  ősz  tavi  tündért. 
Énekeket  mondott  a  késő  napnak,  az  ékes 
Hajnal  arany  hajszálainak,  a  csillagi  fénynek, 
És  a  felleg  alól  kijövő  szép  hold  sugarának. 
Későbben  megváltoztak  játékai,  látván 
Versenyes  apjánál  s  száguldó  bátyja  kezében 
A  ragyogó  fegyvert,  fényét  meg  kezdte  kívánni, 
S  már  délceg  paripán  kardot  villogtata,  kopját 
Szórt  s  nyilakat,  s  örvös  buzogánnyal  készüle  harcra, 
S  kére  a  tündért,  hogy  változtassa  keménnyé 
Sípja  szelíd  hangját.  Búsult,  de  nem  állhata  ellent 
A  tündér,  s  hadi  kürtté  lett  a  gyenge  dalú  síp. 
Harsány  most,  és  rettenetes  hangjával  az  égi 
Dörgésként  zeng  táborokon  s  vérharci  mezőkön  : 
Szívet  emel,  majd  szívet  aláz  a  bajnok  ajakról. 
Mindezek  a  harcnak  szeretői  s  tudói  valának  : 
Jaj  neked,  Alpár,  jaj  harcban  nem  bátor  uradnak  I 
Látni  fogod  komoly  arcainak  viadalmi  haragját 
S  fegyveröket,  melyet  megrontásodra  emelnek. 

Bodrogköz  szigetén  hegy  emelkedik  a  hideg  éjnek 
Tája  felé,  egyedül,  erdővel  övezve  derékon. 
Zölden  alul,  pusztán  a  szirteknek  hagyva  fölülről. 
Kis  Tice,  a  Tisza  habjaiból  lesietve  aláfoly 
Balja  felől,  jobbján  Bodrog  fut  csendes  özönnel ; 
összekerülnek  utóbb  keskeny  szegletre,  s  zuhogva 
Hagyják  el  gyönyörű  táját  a  délre  mosolygó 
Szép  hegynek,  zengő  ligetit      vízlepte  lapályát. 
Itten  az  ősz  daliák  s  tehetlen  bajnokok,  akik 
Álmos  harcaiban  győztek  vala,  csendesen  élnek, 
Itten  Elem,  Csákány  s  hadrontó  Tüzima  nyugszik. 
Itt  a  hegy  végén  látszik  hajléka  Hubának. 
Ez,  hajdan  tehetős,  Susadalnak  rettegetője, 
Büszke  Kiónál  a  kunoknak  vítta  csoportit. 
És  a  mély  fenekű  Ungnál  leütötte  Laborcot. 

Nyugton  van  most  fegj^v^eri  közt,  s  majd  nézi  enyelgő 
Gyermekeit,  majd  visszasohajt  a  boldog  időkre. 
Kis  Bodor,  a  hősnek  legutolsó  gyermeke,  n3^ájas 
Kedvű  fi  ;  most  tized  évében,  enyelegve  lehúzza 
Néha  az  ősi  vasat,  s  atyjának  döngeti  pajzsát, 
Vagy  fáradságos  kézzel  hurcolja  temérdek 
Buzgányát  s  jó  nénéit  mosolyogva  fenyíti. 
Megy,  meg  visszakereng  s  így  szól  nénjére  tekintvén  : 
«Gyenge  Szömér!  te  nagyobb  vagy  már,  még  sem  birod 
Kardot,  még  ideget  sem  tudsz  pengetni  madárra,  [a  szép 
Oh  mikor  én  oly  nagyra  növök,  majd  pengetek  íjat, 
S  tőletek  a  gonosz  embereket  még  karddal  is  űzöm  ; 
Mert  vannak  gonosz  emberek  is,  lásd  édes  apánknak 
Jobbját  egy  mérges  bajnok  meglőtte  nyilával». 
így  szólott,  csókkal  fogadá  őt  nénje,  elaggott 
Atyja  pedig  kiderűle  s  vidám  könny  csilloga  képén. 
A  gyermek  még  szóla  tovább  :  «0h  néni!  nekem  volt 
Egy  helyes  íjacskám.  Aranyos  volt  két  hegye,  s  húrja 
Oly  szépen  hangzott,  mint  a  liget-esti  madárszó. 
Volt  nyilam  is,  sebes  és  ragyogó  a  déli  sugárként. 
Hajnának  vittem,  vadakat  hogy  lőne,  de  Hajna 
Még  nem  lőtt  vadakat,  pedig  elmegy  messze  az  erdőn, 
A  kis  ivet  mindig  viszi  és  meghozza  magával 
A  nyilat  is  ;  de  vadat  nem  hoz,  s  még  oly  keveset  szól . . . 
Hajna  te,  mért  búsulsz?  Szemeid  mért  vannak  elöntve. 
Mint  a  bodrogi  láp,  melyet  Tice  árja  megöntöz? 
Oh  ha  azért  búsulsz,  hogy  nem  tudsz  lőni  nyilammal. 
Vagy  tán  a  ligeten  jártodban  csúszva  megérte 
Lábadat  a  mérges  kígyó  .  .  .  deli  Hajna!  ne  búsulj  : 
En  a  kurta  kígyót  bottal  kergetve  lesújtom. 
És  ha  kívánod,  ez  íjammal  még  sok  vadat  ejtek. 
Add  ide  bár,  hozok  őz  borját,  vagy  gyenge  nyulacskát 
A  vadon  erdőből,  hattyút  a  vízi  lapáh^ól, 
S  tollaiból  gyönyörű  pártát  puha  szőke  hajadra.» 
Andalodó  szemeket  vete  rá  deli  Hajna  s  föleszmélt 
Gondjaiból,  öccsét  forró  kebelébe  szorítván. 
Majdan  vékony  orosz  fátyolt  burkolva  fejére, 
Fölkelt,  s  a  ligeten  tegezét  zörrentve  megindult. 


103 

Oh,  kiket  a  hadi  zaj,  kiket  a  bús  tárogatóhang 
S  rettenetes  kürtszó  ébreszt,  nagylelkű  vezérek. 
Hagyjatok  egy  kissé  távoznom  harci  mezőről, 
S  míg  nagy  táborokon  szenderg  a  szörnyű  halálnak 
És  veszedelmeknek  szikrája  vitézi  kebelben. 
Hadd  kössek  gyengéd  koszorút  a  hű  szerelemnek. 
Dalra  talán  nem  méltatlan,  ki  ölébe  fogadja 
A  fene  harcokból  fáradtan  visszakerült  hőst, 
Karjai  közt  hervad,  s  honjának  bajnokokat  szül 
Nagy  kín  közt  s  még  több  kínnal  leszakasztja  szívéről 
A  serdűlt  ifjat,  ha  hazája  kikéri  veszélyét. 
Ily  anya,  áldott  hölgy,  méltó  a  sorba  kerülni. 
Hol  nagy  hősöknek  diadalma  a  halála  dicsőül. 

Ment  a  széphajú  lány  kebelében  víve  szerelmét, 
Mint  viszi  nyögve  vadász  dárdáját  a  sebes  őzfi. 
Hajló  fényében  ragyogott  már  a  lefutó  nap. 
Minden  fűszálon  gyönyör  és  báj  lenge,  de  Haj  na 
Mind  csak  Étét  keresé,  földet  s  eget  űzve  szemével, 
S  ég,  föld  szívének  Ete  nélkül  nem  vala  kellő. 

Meg  ne  sebezzétek  könnyű  kis  lábait,  átkos 
Tüskék  s  rút  kórok  ;  ti  hajoljatok  ifjú  virágok, 
S  gyenge  füvek  deli  Haj  na  piros  talpának  alája. 
Folyj  lassan,  Bodrog,  föveny  ágyad  csendes  ölében, 
Halkva  suhanj   el  az  erdőkön,  langy  nyugati  szellő, 
Meg  ne  zavard  a  lányt,  mikor  a  deli  hősfira  gondol, 
És  minden  mást  messze  felejt.  S  oh  tiszta  sugár  te, 
Mely  csillogva  leszállsz  az  egeknek  fénykebeléből, 
A  hév  nap  tüzes  arcáról,  te  is  el  ne  sötétítsd 
Hajna  szelíd  kebelét,  mely  szebb  a  reggeli  hónál. 
Szebb  a  hattyúnál,  s  mint  hajnal  csillaga,  oly  szép  ; 
Hagyd  gyengén  hajadon  képét,  piros  ajkai  díszét. 
Hogy  mikor  őt  a  hős  meglátja,  elandalodólag 
Lásson  együtt  minden  gyönyörűt  szeretője  alakján, 
Hogy  minden  bajait  kedves  láttára  felejtse, 
S  érte  akármely  bajt  ne  remegjen  venni  magára. 
Csendesen  és  folyvást  megyén  a  hab,  Hajna  közelget. 
Majd  a  parton  eláll,  s  így  szól  a  vízbe  lenézvén  : 
((Csendes  özön,  képem  mellett  csillogva  kerengő. 
Jő  meg  megy  maradás  nélkül  szép  habzatod  :  óh  bár 

A  Tisza  mélyéhez  vinné  el  képemet,  ottan 
Látná  Und  ékes  fia  és  megörülne  ;  talán  ha 
Látná,  mint  epedek,  meg  kezdene  szánni  magában, 
S  jőne  serényebben,  mint  jő  ;  de  gonosz  vagy  özönvíz, 
Képemet  egy  helyben  hagyod  elbágyadva,  remegve. 
S  kissel  alább  lengő  füszált  és  parti  virágot. 
Bokrokat  és  fákat  mutogatsz  a  kékes  egeknek. 
Csak  menj  hát,  majd  elközelít  a  hadzavaró  hős, 
Szép  gyönyörűségem,  s  megnyugtat  erős  kebelében*. 
E  közben  leveté  lágyan  szőtt  lepleit,  íját, 
S  messze  kitűnt  delin  és  pusztán  a  déli  sugárként. 
Hogy  csendes  Bodrogba  leszállt,  még  gömbölyű  térde 
Látszék  a  habból,  mely  azt  fodorodva  keríté, 
S  hajnalként  futa  gyors  pirulás  deli  teste  fehérén  ; 
Szállá  tovább,  s  már  a  hullám  tele  combjait  éré, 
Pajkosan  ellebegett  hajló  ágyéka  körűi  is, 
S  mosta  sugár  derekát.  Ekkor  meghajla  kezével 
A  deli  lány,  s  szép  kis  tenyerét  lemerítve  szelíden, 
A  siető  habokat  képére,  nyakára  locsolta. 
Megbomlott  haja,  és  szabados  fürtökben  oszolt  el 
Tündöklő  vállán,  karján  és  a  kerek  emlőn, 
Mely  mint  egy  fakadó  bimbó  kipirúla  közepett. 
Alkonyodásra  jutott  már  a  nap,  s  tiszta  határát 
É    a  nyugvó  tájt  bágyadt  lángszínbe  borítván, 
Általadott  vizet  és  földet  hűvös  esti  homálynak. 
Ekkor  barna  deres  paripán,  hűs  csillagi  fén3'Tiél 
A  Hajnal  szép  gyermeke  jött,  egy  délszaki  tündér. 
Mint  röpülő  felleg,   szállván  a  híg  levegőben. 
Tündöklött  pedig  ékes  arany  haja,  s  a  kacagánnyal 
Lenge  szelek  szárnyán  maradozva  utána  huzódék, 
Balja  felől  aranyos  hüvelyében  csattoga  kardja ; 
És  vala  gyöngyökkel  ragyogó  szép  sípja  kezében. 
Mely  a  természet  hangját  elzárva  magában, 
A  nagy  föld  közepén  mélyen  fekszik  vala  hajdan. 
Onnan  az  Éj -anya  fölragadá,  és  adta  fiának. 
Amikor  ezt  Hajnal  mérgében  elűzte  magától. 
Zenge  pedig  csalogány  s  tarkás  pintyőke  szavával. 
Elsiető  dörgés  morajával,  s  a  fene  tigris 
S  kölykeiért  sívó  vad  oroszlán  durva  zajával, 

Melybe  ha  fútt,  rettentő  volt,  vagy  gyenge  varázsló, 
Mely  futtában  elállítá  a  gyorsan  iramlót, 
S  áUót  mozdított,  amint  szándéka  vezérlé. 
Haj  na  hová  lesz  most?   Rémülve,  pirulva  kiszökvén 
Bodrog  habjaiból,  veszi  könnyű  lepleit,  íját  ; 
És  szalad  a  ligeten,  s  futtában  törli  fejéről 
A  vizet,  és  igazítja  magán  húzogatva  ruháját, 
Melle  födetlen  még,  csak  félig  van   szövevényben 
Szép  emlői  körül,  azt  is  lebbenve  kibontja 
A  suhogó  szellő,  s  le-lehúzza,  ha  érheti,  róla. 
Már  elmenne,  tömött  erdőben  rejtve  maradna  ; 
De  zendül  a  síp,  csábító  hangja  betölti 
Minden  erét,  tagját.  Áll  most  s  bámulva  tekinti 
A  fiatal  tündért.  Az  alá  száll,  s  gyenge  szivárvány 
íve  terül,  valamerre  megyén,  paripája  elébe. 
Egy  kisded  csillag  ragyogott  vezetőleg  előtte, 
Mely  mikor  ő  vágyódva  halandók  földire  lépett, 
Fényesen  és  magasan  tündökle  fölötte  az  égen. 
Már  közel  ért,  szeme  csillámló  vala,  képe  mosolygó. 
Fél  víg,  fél  szomorú,  mint  a  hold  éjjeli  képe  ; 
De  piros  és  kellő,  s  már  nem  bírhatva  szerelmét, 
Nyájasan  ált  öleié  az  előtte  szemérmesen  állót, 
S  rózsás  szűz  ajakán  megcsattant  isteni  ajka. 
Szíve  gyönyörködvén  a  rég  keresettben,  örömmel 
És  boldogsággal  tele  volt,  de  remegve  kifejlek 
Karjaiból  deli  Haj  na,  s  futott.  A  délszaki  tündér 
Gyengén  visszavoná,  s  édes-bús  hangon  imígy  szólt  : 
*Hajna  te  futsz,  oh  Hajna,  kiért  elhagytam  az  ékes 
Hajlékot  dél  fényes  egén,  ki  miatt  keseredve 
Fölkeresem  Kaukáz  üregében  az  agg  szelek  atyját, 
Hogy  hollétedről  hírt  vennék,  s  édes  atyámat 
A  gyönyörű  Hajnalt  tudakoztam  napkeleten  túl. 
Oh  ki  után  annyit  bujdostam,  Hajna,  te  futsz-e? 
Míg  más  honnodban  Volgán  túl  gyermeki  kedvvel 
Szédelgél  a  tarka  mezőn,  és  én  is  atyámmal 
Tartózván,  mint  gyenge  fiú  szállottam  elődbe. 
Nem  futtái,  ha  jövék,  sőt  mondtad  gyakran  enyelgve  : 
««Szép  tündéríi,  mikor  jősz  ismét  vissza  mezőnkre, 
Oh  ha  megént  eljősz,  hozz  csillagot  énnekem»)>  és  én 

Lassan  elindultam,  csendes  nyugtában  atyámnak 
Csillaga  fényéből  egy  szikrát  vettem  orozva  ; 
Míg  lejut  ék,  megnappalodott,  s  a  szikra  kipattant, 
S  elvesze  pártatlanul  a  világok  végtelenében. 
Sírva  jövék  hozzád ;  te  pedig  deli  Haj  na  szelíden 
Törléd  könnyeimet  s  mondád  sajnálva,  ne  sírjak. 
De  nemzőm  látván  a  szikrát  szerte  bolyogni, 
Elbúsúla  s  bosszús  szemmel  megtilta  magától. 
Most  hát,   mert  haragos  szántából  délre  szakadtam, 
Elfeledél-e,  hogy  így  irtózol,  Hajna,  ölemtől?» 
Erre,  mivel  gyermekkora  nem  rémlett  el  eszében, 
Még  jól  emlékezett  a  lány  és  monda  :  «Hogy  értem 
Ily  tova  bujdostál,  szép  tündér,  szánlak  ;  azon  kor 
Melyet  imént  mondái,  játékunk,  s  könnyű  siralmad 
Hátra  maradt  őseim  honában,  Volga  vizén  túl. 
Itt  fölserdűltem,  hidegek  már  énnekem  a  te 
Karjaid  és  ölelésedet  is  megtiltja  szerelmem  ; 
Mert  tudd  :  hadzavaró  Ete  hős  van  Hajna  szívében. 
Oly  ékes  nem,  mint  te,  vadabb,  mint  gyenge  szerelmed, 
De  szép  s  jólelkű,  s  a  harcban  erőre  hatalmas, 
Aki  hazát  szerzend  e  boldog  földön  atyámnak. 
És  minekünk,  s  hős  karjával  megnyomja  serényen 
A  dúlásra  jövő  harcoknak  enyészetes  árját». 
A  fiatal  tündér  pedig  ekkép  szóla  viszontag  : 
<(így  rontál  haragoddal,  atyám,  így  tetted  örökké 
Számkivetéseddel  bússá  fiad  élete  folytát! 
Bár  soha  csillagodat  ne  ragadtam   volna  kezemmel, 
Oh  bár  e  földet  soha  lábam  meg  ne  tapodná. 
Vagy  mért  lett  örök  életem  is?  Haj  mért  nem  enyész  el 
Földi  halandóként,  mint  árnyék  s  lengedező  szél? 
Mért  tart,  míg  az  egek  s  tündöklő  csillagi  tártnak. 
Ha  örömem  nincs  és  szomorítnak  csalfa  remények? 
S  Hajna,  ki  enyhíthetsz  egyedül,  nem  szánsz-e  baj  ómban  ? 
Vagy  hiszed  azt,  hogy  mint  hősöd,  nem  védhetem  én  is 
Nemzetedet?    Tudd  a  bús  fellegek  engem  uralnak, 
Tiszta  verőfényt  is  beboríthatok  éji  homállyal. 
És  kényemre  parancsolok  én  a  tengeri  gőznek. 
Vagy  mit  óhajtasz  még?  Jer,  az  ég  hajlékiba  viszlek, 
Mely  kék  szobrokon  áll  a  déli  határnak  utóján. 

S  a  tele  fényre  jutó  holddal  van  födve  tetőül. 
Benn  pedig  ékes  arany  rojttal  puha  szőnyegek,  ágyak 
Vannak,  s  bő    teremim,  mint  a  víz  habja,    fehérek. 
Oh  szép  Hajna,  jer  el,  karomon  hordozlak  odáig, 
Ott  pedig  óhajtó  szívemen  fogsz  csüggni  napestig, 
S  csendes  lesz  palotánk,  mint  a  vész  nélküli  tenger. 
Ékes  tagjaidat  reggel  harmatba  fürösztöm, 
Hajnali  szép  színnel  takarom  s  habi  gyenge  ruhákkal. 
Majd  ha  lefolynak  az  esztendők  kedvünkre,  vidáman, 
Díszes  aranyhajü  gyermekeink,  egymással  enyelgő 
Szép  fiak  és  lányok  fognak  mosolyogni  körülünk 
S  zengeni  fog  palotánk  örömektől  és  szerelemtől! 
Jer,  piros  ajkaidért  kérlek,  s  szép  szőke  hajadra! 
Szürkül  már  az  üdő  s  szomorún  feketednek  az  ormok. 
Vagy  mind  hasztalanul  szólottam,  nincs-e  kegyelmed? 
Én  egyedül  menjek,  s  hova  menjek,  Hajna,  ha  nem  jősz?» 

így  szólt,  esdeklő  képét  a  lányra  szegezvén, 
És  állott  epedő  szemmel  még  várva  szerelmet. 
A  deli  lány  pedig  aggódott,  sajnálta  szívében 
A  szomorú  tündért  ;  egyszersmind  menni  kivána. 
Barnuló  ösvénye  felé  ijedezve  tekintvén. 
Száz  meg  ezer  rémet  mutatott  zavarodtan  az  árnyék 
És  mint  álmodozó  haloványan  látta  Etéjét. 
Menne,  de  két  tüz  szem  kötözötten  tartja  helyében, 
Tartja  siralmával  s  titkos  tündéri  varázzsal. 
Áll,  mint  a  remegő  gyermek,  nem  tudva  hová  lesz. 
A  liget  e  közben  zendül  és  Hajna  nevéről 
f'érfias  és  gyerekes  hangon  szólíttatik  egyre  : 
Hajnát  zeng  hegy  völgy,  Hajnát  a  pusztai  térség. 
Visszatekint  a  lány,  s  a  tündér  hirtelen  elvész, 
Hirtelenebb  a  szellőnél  s  árnyéki  tünetnél. 
Ezt  hogy  ez  észre  véve,  megörült  és  gyorsan  ehndúlt, 
És  látá  legelőbb  öccsét  elejébe  szökelni. 
Aki  hevén  pihegő  mellből  édesdeden  így  szólt  : 
«Nénike,  hol  voltál?  Oh  mely  rég  járok  utánad! 
Egy  íiatal  hős  jött,  az  óhajtott  látni,  utánad 
Jár  az  is  és  keres  itt  neveden  szólítva  ;  nagy  Árpád 
Harca  felé  menvén  sietett  beköszönni,  de  Hajna 
Tudhatnád-e,  ha   nem  szólnék,  mely   bajnok  az,  aki 

Hozzánk   jött?    Böngérnek   véréből-e   vagy   a   hős 
Tasnak  nemzetiből?  Kulpon  magzatja,  vagy  Undé? 
Nem  tudod  úgy-e  ?  de  várj ,  megmondom :  termete  sugár ; 
Képe  fehér  ;  hosszú  haja  sárga  ;  ruhája  setétes, 
Bojtos  oroszlánból  van   vállain  lágy  kacagánj^a, 
Kalpagján  kolcsag  tollából  szép  lobogó  reng  ; 
Pajzsa  pedig  kerek  és  dombos  :  közepében  acélból 
Verve  repülő  sas  látszik  s  vad  tigrisi  kölykek. 
Mindene  nagy :  vasa  nagy,  dárdája  nagy,  ő  maga  is  nag>^ 
Méné  futos  mint  a  szarvas,  maga  mint  az  evét  gyors, 
Könnyen  jár,  fordul,  deli  minden  mozdulatában, 
És  rólad  tudakoz,   téged  vár,  küldöz  utánad. 
Véled-e  már?  Ete  az,  bajnok  fia  istenes  Undnak.» 

E  közben  haza  érkeztek,  későbben  utánok 
Megtért  gyönge  Szömér  s  a  szép  Ete,  hadzavaró  hős  : 
Ösz  Huba  künn  állott  s  áldással  hítta  be  őket. 
S  a  szerelem  s  az  öröm  beköszöntének  a  kicsi  házba, 
Hol  bájos  hajadon   serdüle  fel  a  deli  hősnek. 
Csakhamar  a  szeretők  elválnak  a  többi  családtól, 
S  a  látás  örömét  szemeik  ragyogása  jelenti. 
A  régen  kínnal  rejtett  sok  gondolat  ébred 
És  az  ajak  bíbor  küszöbét   érinteni  bátor. 
Titkos  óhajtásait  most  a  kebel  útnak  ereszti, 
S  szintoly  kedvesekért  becseréli  rokonja  szívétől. 
A  nyájas  követ,  a  szó  is,  végtére  kifárad  : 
Néma  gyönyörrel  néz  Hajnára  vitéz  Ete,  némán 
A  deli  Hajna  reá  s  mondhatlan  kéj  teli  szívét  ; 
Majd  kebelére  borúi  az  erősnek,  mintha  örömben 
A  hős  szív  dobogásainál  szun^^adni  kívánna. 
Ily  boldogságban  felszólal  végre  az  ifjú  : 
«0h  mi  igen  jót  tett,  mikor  engemet  alkota  s  látnom 
Adta  Hadúr  a  szép  földet  s  magas  égi  világot, 
És  mikor on  kezeimnek  erőt,  mellemnek  erős  szíít. 
Lábamnak  gyorsságot  adott  és  harci  szerencsét! 
De  csak  ugyan  te  teszesz  boldoggá,  lánya  Hubának  ; 
Mert  te  szelíden  jősz  álmomhoz  s  képzeletemhez, 
Mint  a  hajnali  fény,  ha  mezőn  távol  vagyok  innen  ; 
Most  pedig  édesded  szerelemmel  ölembe  borulván 


Gyorsítod   szívem   dobogását,   s  megszaporítod 
örömemet,  mint  záporeső  a  csermelyek  árját». 

Ekkoron  a  hajlék  közepén  már  áíla  rakottan 
Gyenge  gyümölcsökkel,  tejjel  s  hegyi  mézzel  az  asztal, 
S  egy  sült  őzborjú  fele  volt  kiterítve  szegetten 
Hosszas  ezüst  tálon.  Mert  dús  vala  ősz  Huba  :  hímzett 
Szőnyegeket  hoza  s  bőven  aranyt,  bővebben  ezüstöt. 
Még  mikoron  kardját  s  kezeit  jól  bírta,   Kióból. 
És  hoza  fegyvert  is,  leütött  Bengalnak  ijesztő 
Fegy\'ereit  :  lobogós  gerelyét,  nagy  domború  pajzsát, 
Sastollas  sisakát,  mely  mind  függesztve  soronként 
önnön  f  egy  veri  közt   falain  vérfoltosan  állott. 
Fenn  pedig  ékes  edény  közepén  mécs  csilloga.  Lelket 
Ébresztő  bort  hoztak  most  kis  bükkfa  kupákban. 
És  díszes  gyerekek   sürgöttek   szóra  figyelve, 
ígyen  laktanak  ők.  Ete  hős  pedig  ége  szívében. 
És  iszonyú  gond  nyomta  fejét  :  a  Rémnek  alakja 
Megjelenek  neki  és  örömét  kebelében  elölte. 
Elkomorult  a  hős  ifjú,  sirodalmas  enyészet 
Toldúlt  gondja  közé,  s  hidegen  megrázta  szelével. 
Néze  pedig  hevén  és  búsan,  mint  aki  halálra 
Válik  társaitól  és  sorba  tekinte   szemével, 
Mely  mikoron   Hajnára  jutott,   keseredten  elálla 
Szép  arcán,  és  kezde  vitéz  szikrája  borulni. 
De  hamar  észre  vévé  őszült  Huba  s  monda  :  «Vitéz  Und 
Hős  fia,   tégedet  a  szerelemnek  ront-e  hatalma? 
Ha  szerelemmel  akarsz  bízvást  mulatozni,  hadakra 
Gondolj,  s  hozz  békét  harc-zárta  lakunkra,  fejünkre... 
Oh  mért  gyengült  el  jobbom,  mért  hajlani  nem  tud. 
Hogy  kardot  rántván  tudnék  meghalni  csatában! 
Gyáva  Laborc  szolgájának  nyila  megszegezé  azt! 
Te  fiatal  vagy  még,   ép  és  diadalmas  erővel. 
Menj  el,  hozz  örömet  pusztító  fegy\'ereimmel. 
Ott  függnek,  hajdan  viadalmim  fényei:    válassz !» 
Ezt  hallván  a  gyermek,  megbúsul  vala  s  így  szólt : 
*0h  de  atyám,  ha  te  mind  od'adod,  mi  marad  nekem? 
A  hűvös  erdőben  heverésszek-e  bújva  naponnan,  [Én  hát 
Vagy  csak  kurta  parittyával  harcoljak-e?   Távol 
Én  fejőket  könnyen  beverem  hajigálva  kövekkel ; 


no 


De  ha  közel  jőnek,  megmetszik  torkomat,  akkor 
Tagjaimon  madarak  harcolnak  puszta  mezőben*. 
Andalodásából  fölütődött  hős  Ete,  hosszas 
Elgyengülését  szégyelvén,   s  fényleni  kezde 
Bús  szeme,  feg}^ereit  látván  fenn  függni  Hubának. 
Titkos  búját  még  érzé,   de  kevély  vala  lelke. 
Büszkébb  a  búnál,  büszkébb  a  gyáva  panasznál. 
Néki  erősödik  és  így  szól  viszonozva  Hubának  : 
«Harcban  előszült  hős,  ám  légyen,  mint  te  óhajtod. 
Hogy  kedvet  hozzak  pusztító  fegyvereiddel, 
Választok  ;    te  pedig  hősök  szikrája  ne  búsulj, 
Megjövök  én  ismét  kardjával  bajnok  apádnak, 
Rajta  az  ellenség  vérét  s  a  régi  dicsőség 
Szép  sugarát  hozom  el,  mely  téged  győzni  tanítson^, 
így  szólott  s  le  vévé  a  kardot,  mely  vala  balról 
Egy  mély  szögletben,  s  komoran  még  rajta  borongott 
A  vad  enyészetnek  szikrája  :  halálos  acélát 
A  por  régen  ülé  ;  de  midőn  kitörölte  porából 
Hős  Ete,  megvillant  hegye  s  éle,  fogása  fehérlett 
(Mely  elefántcsont  volt),  lapján  borzasztva  kitűntek 
A  szomorú  rajzok  :  Sas  körmei  vittek   erőtlen 
Kisdedet,  aki  eső  félben  anyjának  előtte 
Látszott  fenn  vergődni,  fejét  szép  vére  borítván. 
Más  felen  egy  fejedelmi  vitéz  rablólag  orozván 
Hölgyeket  és  fiakat  hajtott  a  tűzi  halálra. 
Hosszú  volt  pedig  és  széles  vasa,  görbe  hegyével. 
Fegyvere  Zámimak  hajdan,  ki  kegyetlen  erőszak 
Képeit  óhajtá,  s  ifjú  kora  gyenge  szakában 
Már  gyilkolt,  s  idegen  földön  pusztítani  kezdett. 
Ezt  leveré  Huba,  s  emlékűi  úgy  vette  le  kardját 
Hajdan,  míg  az  erős  ifjúság  szárnyai  vitték. 
Most  Ete  vette  vasát   s  csattogva  vetette  hüvelybe. 
Ekkor  az  ajtóban,  halovány  szép  csillagi  fénynél. 
Megjelenek   a   kis   gyermek,   dallója   Hubának. 
Lant   vala  baljában,   hímezve   mezői   virággal, 
Köntöse  tiszta  fehér,   kék  övvel  kötve  derékon. 
És  rózsás  koszorúka  fején.  Most  pengeti  lantját, 
S  hangosan  és  tisztán  kezd  el  künn  dallani :  zendűl 
A  lenyugott  erdő,  s  hegyek,  öblök  visszamorognak. 

«0h  legyetek  liget  és  sík  tér  szavaimra  vigyázók , 
S  míg  dalomat  zengem,  megszűnjetek  esti  fuvalmakl 
A  fiatalságnak  szép  napjai,  a  gyönyörű  kor 
Hirtelen  illan,  mint  felhők  sebes  árnya  tavaszszal. 
De  az  erőseknek  nagy  tettei  a  siető  kor 
Kellemivel  nem  romlanak  el,   szép  déli  sugárral 
Hintvén   szüntelenül   a   jó   maradékra   világot, 
Csendesen  ül  Huba.  gyermeki  közt,  hegyháti  lakában  ; 
De  rettentő  volt  hajdan  viadalra  me/.őkön, 
Rettentő  a  háborodott  tengernek  ölében. 
Óh  legyetek  liget  és  sík  tér  szavaimra  vigyázók.* 

Hős  Ete  gyulladozott  e  szókat  hallva  s  figyelmes 
Lett  nagy  lelke  az  éneklő  gyermekre  s  dalára. 
Az  pedig  elkezdé  ismét  és  dalia  tovább  így  : 

«Nyugton  vagytok-e  még,  döntő  magyarok?  kezetekben 
Nem  zörög  a  buzogány,  gerely  és  kard.  Bús  zivatar  kél 
A  tenger  melléke  felől,  ti  meg  alva  mezőkön 
Tábori  sátor  alatt  heverésztek.  Haj !  kipirul  majd 
A  hajnal,  de  sokan  nem  fogják  látni  világát. 
Keltek-e?  Ha  ké^őn  keltek,  haj !  hunyjon  el  inkább 
Bús  szemetek  ;    mert  földeteket  pusztítva  találja. 
A  tenger  dühödő  szélvészit  hozva  magával. 
Mint  egy  sírbeli  rém,  jő  Baltom  erős  fia,  Zámir, 
Már  késő  éjben,  de  szerencsés  széllel  evezve. 
Tölgy  naszádja  nem  irtózik  szirtekhez  ütődni  ; 
Bátran  leng  a  hányt  habokon,  közehti  Meótis 
Partjait,  mint  éjfél  felhője,  borongva,  setéten. 
S  hah!  már  szerte  megy  a  vad  nép,  elszórja  az  ékes 
Sátorokat,   megfojtva  szelíd  álmában  az  ifjút. 
És  öreget,  bátor  katonát  és  gyenge  leányzót. 
Baltom  erős  fia  dúl,  tör,  ront,  mint  éjjeli  farkas. 
Vér  van  fegyverein,  vadság  és  méreg  ijesztő 
Lelkében.  Senkit  nem  szán,  rabol  és  öl  egyenlőn, 
S  már  embert,  barmot  büszkén  naszádja  felé  hajt. 
Oh  csak  tégedet  is  ne  ragadt  el  volna  magával, 
Barna  szemű  lány,  hős  Vihadar  szép  gyermeke !  inkább 
Más  ezerét  vitt  volna  az  észak  lányaiból  el. 
De  gyors  naszádon  visz  téged  is  a  fene  Zámir, 
Rettentőn,  sebesen,  mint  ölyv  a  gyenge  galambot. *^ 

«fme  azonban  kél  Huba,  napkelet  ifjú  sugara, 
Népe  zaján  riad  álmaiból,  megdöngeti  pajzsát, 
S  kardot  köt  s  röpülő  kopját  ragad  égve  szivében. 
Nézi ;    de  nem  leli  már  a  kedves  barna  szemű  lányt. 
Szép  Szelemért  gyors  naszádon  viszi  a  fene  Zámir.» 
De  hova  lutsz  idegen!  naszádodat  ál  szelek  űzik. 
S  az  nem  is  olyan  erős,  hogy  szirtek  meg  ne  szakasszák 
És  nem  is  oly  rohanó,  hogy  gyors  Huba  karja  ne  érje. 
Nézd!  közelít  ő  már  könnyen  Icbdesve  hajóján, 
S  szörnyű  feg3rvereket  s  haragot  hoz  büszke  fejedre. 
Nézd,  mi  sötéten  emelkedik  a  szirt  tölgyfa  hajódra! 
Fergeteg  űz  ordítva,  vadán  ;    Zámir  hova  lészesz? 
Megroppant  naszádod  az  álnok  szikla  fokában, 
A  haragos  habokon  szórván  el  népedet.  A  szirt 
Fergeteges  közepén  magad  állsz  csak  s  élete   fogytán 
Szép  Szelemért  vad  hullámok  hajtják  ki  elődbe. 
Haj!  oda  tölgyfa  hajód,  oda  néped,  veszve  hajóstul 
A  szélhányta  Meótisnak  taj tékáit  issza. 
De   jő  rettenetes  bújában  könnyű  hajóján 
Gyors  Huba  s  több  daUák  lobogós  naszádon  utána. 
Őket  az  emberölő  hadak  istene   őrzi  kezével 
S  messze  sebes  rohanások  előtt  nagy  kardja  világít. 
Szép  Szelemér !  egyedül  te  vagy  itt  nyomorultan  elölve. 
Lábadat  a  zajogó  tenger  hullámai  mossák, 
S  gyenge  fejed  támasztva  kemény  szirtekhez  elájul !»  — 

«Eközben  .szörnyebb  zaj    támad.  Zúg  fene    Zámir 
Mérgében,  s  tutaját  dárdával  rontja  Hubának. 
Az  lemerül ;    de  Hubát  kiszorítják  a  habok,  és  áll 
Vízben  övedzőig,  s  így  szól  megrázva  sisakját : 
««Büszke,ne  hidd,  hogy  kárt  tettél  lemerítve  hajómat  : 
A  dühödő  habokat  megbírják  lábaim,  és  e 
Kopja  szívedre  talál,  ha  kemény  kövek  öblibe  busz  is.»* 
így  szólt  és  gerelyét  Zámir  paizsára  hajítá. 
Elfordult  Zámir  ;    de  sebes  vala  mentiben  a  vas, 
Szélén   érte   nehéz  paizsát,   és  meghasogatván, 
Éles   sziklákról  recsegett   a  vízbe   törötten. 
Nem  késik  Zámir,  kardját  zörrentve  berándul, 
És  veri  a  habokat,  veri  gyors  Huba  barna  sisakját. 
Zúg  a  háborodott  vízár,   fölkapja   fenékről 

Mélyen  elült  köveit,  s  velők  a  magas  égre  lövöldöz. 
Rá  iszonyodva  borúi  le  az  éj,   ordítva  rohannak 
A  dühödő    szelek  és  harsog,  reng,  bömböl  az  alszirt, 
Mégis  hallani  harcaikat.  Szél-  s  vízi  morajból 
Messze  kicseng  a  kard  s  villámvasa  fénylik  az  éjben. 
Mint  a  tengernek  két  szörnyei,  vínak  erősen. 
Hullanak  a  fegyverrongyok  s  az  özönbe  setéten 
Foly  vérök,  mint  mely  patakot  soha  nap  szeme  nem  lát. 
Vág  Huba.  s  már  közelít  Zámimak  vége.  Megint  vág, 
S   véresen   elhajlik   Zámir   feje,    teste   kiterjed, 
S  azt  a  bús  habokon  ordító  fergeteg  üzi. 
Hajnalodik  ;    de  fejét  ez  már  nem  nyújtja  feléje, 
Hosszan  alussza  sötétségét  a  végtelen  éjnek! 
«0h  bár  honnodban  tudnál  vesztegleni,  Zámir! 
Sokszor  mondta  apád,  most  mit  mond,  majd  ha  feléje 
Hajt  a  szél,  s  halak  étkéül  lát  úszni  habokban? 
Oh  mért  honnodban  nem  tudsz  vesztegleni  Zámir !» 

((Napkelet  ifjú  sugara  kikél  a  szirtre  azonban, 
S  megy  vívén  örömet  hölgyének,  szép  Szelem  érnek. 
Ébred  az  is  s  bágyadt   szemeit  hősére    nyugasztván 
Karjaiból  veszi  vissza  alélt  szive  s  lelke  hatalmát. » 

«0h  hős!  szép  fiatal  korod  eltűnt  már  az  idővel. 
De  hadi  tetteidet   keleten   még  zengi  dalában 
A  gyermek,  s  n^nagat  énekiben  még  zengeni  fogja, 
Míg  döntő  magyarok  népének  vére  ki  nem  hűl. 
Esti  szelek,  most  már  zúghattok  csendes  erővel 
A  ligeten  ;    bontsátok  meg  kis  fürteim  ékét, 
S  adjatok  enyhülést  keblemben   az  éneki  tűznek. 
Eldallottam  az  ifjúság  szép   s  hirtelen  illó 
Napjait,  a  bátor  daliáknak  hajdani  tettet. 
Esti  szelek  most  már  zúghattok  csendes  erővel. » 

így  hangzott  el  az  éneklő  gyermek  szava  s  kobza ; 
Benn  pedig  ültének  a  hősök  nagy  gondolatokban 
Némán  és  komoran.  Huba  visszatekintve  korára 
Szép  fiatalságán  andalgó  szívvel  imígy  szólt  : 
«0h  bizony  eltűntél,  örömek  s  harcok  kora,  gyorsan. 
Szép  Szelemér!  Te  is  elhamvadsz  a  föld  kebelében, 
Hol  komoran  besötétül  az  éj  s  nem  látni  sugarát 
A  napnak,  se  telő  holdnak  nem  hat  le  világa. 

Messze  rideg  vénségemtől,  most  messze  hazámnak 
Széleitől  idegen  földön  mély  álmodat  alván, 
Nem  látod  serdülni  mosolygó  gyermekeinket, 
És  nem  örülsz  velem  arcaikon.  Már  nékem  is  int  a 
Néma  halál  s  gödröt  mutogat  vak  honja  porában  : 
Nyissa  ki  bár  ;    én  nem  késem.  Szép  napjaimat  most 
Élik  gyermekeim,  hadat  üző  nemzetem  éli. 
S  bár  még  élje  ezen  választott  honban  örökké, 
Már  mikor  e  tetemet  mélyen  lemeríti  az  árnyék, 
S  rajta  hideg  szellő  agg  kórót  lenget  az  éjben». 
Hadzavaró  Ete  hős  pedig  ekkép  szóla  utána  : 
<(Harcban  előszült  hős  ;  nagyok  a  te  vitáid  az  ifjú 
Kornak  napjaiból  és  szerte  dicséretes  elmúlt 
Életed  annyi  dicső  nyereségeivel.  Noha  most  már 
Jobbodat  a  röpülő  nyünak  megtörte  hatalma. 
Jó  nevedet  csakugyan  meg  nem  ronthatja :    örökké 
Fenn  marad  az,  mint  a  szép  hold  a  csillagos  égen. 
Engem  is  a  dühödő  harcok  veszedelmei  várnak. 
Bolgárok  fenik  a  vasakat  sereginkre  s  óhajtják 
A  puszták  madarát,  hogy  minket  emészteni  jőjön! 
Oh  deli  Hajna,  ne  irtózzál,  engem  soha  nem  fogsz 
Látni  gyalázattal.  Megtérek  majdan  elődbe. 
Úgy  hogy  tetteimxct  hallhasd  a  téli  napoknak 
Vendégségeiben,  hol  csak  nagyok  éneke  hangzik. 
Vagy  ha  nem,  a  nap  rám  soha  többé  nem  süt  azontúl.* 
Ekkép  szóla  erős  szívvel  búcsúzva  Hubától, 
S  Hajna  szelíd  öleléseitől.  Deli  Hajna  pedig  ment 
Könnybe  borúit  arccal  belső  teremébe  nyugodni. 
Ment :  de  nyugodni  hogyan  tudjon,  kit  szíve  fölébreszt 
Bús  dobogásával?  Nem  aludt.  Oh  álmait  a  szép 
Bajnok  aludta  kemén}^  lélekkel,  melyben  erősen 
Zúgtak  az  ütközetek  rivadásai,  s  fórra  szerelme. 
Mondom,  aludt  ;  mert  fáradtan  jőve  messze  vidékről ; 
De  szomorú  hangok  fárasztják  álmait  és  gyász 
Képe  veszélyének,  mely  lesz  harcára  jövendő. 

Már  a  sátoros  éj  eljött  a  földre  sötéten. 
Kdesen  elnyugodott  most  a  sokféle  hpJandó, 
S  amivel  ébren  nem  bírhat  vala,  álma  hozá  meg, 
Vagy  remegett  üres  ártalmat  sejdítve  magában  ; 
Mert  vak  kénye  szerint  csal,  játszik  az  álom  eszünkkel. 
A  boldog  gyakran  vesztét  álmodja  javának, 
S  sokszor  az  altában  fejedelm  és  föld  ura  lészen. 
Kit  koldusbot  vár,  ha  fölébred,  s  százszoros  inség. 

Oh  fejedelmi  Zalán!  te  is  álmodol  a  siket  éjben. 
Bátor  bajnokokat   s  diadalt  alpári  meződön, 
És  neved  új  fényét  csillogva  közelgeni  látod. 
Meg  ne  örülj  ;    kétes  nagyon  a  harcok  birodalma  : 
Sok  munkát,  nag\^  erőt  kíván  s  van  kötve  halállal. 
Lassan  az  éjfél  is  leborul,  kiteríti  ijesztő 
Szárnyait  és  susogó  rémek  röpdösnek  alakján. 
A  kisded  patakok  lassú   csörgéssel  erednek, 
Harsog   az   országos   Duna,   tétova   fölszedi   őket 
S  a  folyamok  vizeit,  s  iszonyúra  nevelkedik  árja. 
Száz  ragyogó  szemmel  bele  néz  a  mennyei  térség. 
Nem  szűnik  ő,  lemegy  a  tengerhez  veszni,  veszendő 
Habjaival  lemegy  a  nagy  idő,  hogy  vissza  ne  térjen. 
Kezd  távozni  azonban  az  éj  s  ritkítja  homályát. 
De  kik  fenédének  itt  a  hajnal  csöndes  ölében? 
Feg3^veresen  jőnek  titkon  s  békével  előbbre. 

A  bolgár  had  jő  legelőbb,  mint  egy  magas  erdő, 
Tompa  morajjal,  erős  páncélban,  vas  sisakokban, 
Nagy  somdárdákkal,  karddal  készülve  s  paizzsal. 
Merre  köves  Hsemos  kékellő  bérceivel  hat, 
S  a  tengerbe  vesző  Duna  hétszeres  árjai  zúgnak, 
Onnan  gyiíltenek  ők,  s  három  dandárra  szakadtak. 
Rettenetes  Viddin  vezeté  szilaj   ésszel  az  elsőt, 
S  nyugtalanul,  mint  éh  tigris,  szágulda  előttök  : 
Termettel  nagy  ez,  ép  izmos,  rohanásra  igen  gyors ; 
Törhetlen  bátorságú  s  erejével  ijesztő. 
Fegyvere  mint  a  nap  kiragyog,  de  ruhája  setétlő, 
Mint  éjfél.   Többször  nyíltan  hordozza  sisakját. 
S  nagy  szeme  mint  véres  csillag  tündöklik  alatta. 

Legfőképen   ez  a  népnek  bizodalma  hadakban. 
Melyet   külde  Simon,   bolgárok  büszke   királya, 
Hogy  legyen  a  görögök  mellett  mentője  Zalánnak. 
Másodikat   vezeté  Izacs.   Ez  jó  férfi  korában 
Most  van,  s  Viddinnel  legerősb  a  bajnoki  sorban. 
Csontos  is  és  izmos  ;    de  kisebb  termetre  amannál, 
Bátorságra  hason  ;    de  mérésre  nem  annyira  hajló. 
Mint  okos  "^s  csendes.  Villog  nagy  kardja  kezében. 
Sastollas  sisakot  hordoz  s  vasazottan  előre 
Tóidul  mellével,   valamint   a  szikla  tolódik 
A  tengerbe,  habok,    szelek  ellen  víni  keményen. 
Harmadikat  fattyú  Csornának  karja  vezérlé. 
Serdülő  korban  van  még  ;    de  mérése  nem  ösmer 
Semmi  határt.  Istent,  embert  ő  semmibe  sem  vesz. 
Nincsen  előtte  szeméremnek,  böcsületnek,  az  észnek 
Érdeme  ;    mindeneket  karjával  méreget  és  oszt 
Avval  igazságot.   Nincs  oly  szentségtelen   ösvény, 
Melyre,  ha  vére  buzog,  ne  kívánjon  menni  hadastul. 
Kit  keze  megbírhat,  mind  ellensége.  Magáért 
Senkit  sem  kímél,  kényére  lerontana  mindent, 
így  nőtt  a  tiltott  szerelem  fia  zordonan,  és  majd 
Barmi  szilaj  ságban,  hogy  lenne  mit  enni  az  éhes 
Férgeknek  s  gonosz  éltéről  ne  maradna  egyéb  hír 
Régi  gyalázatnál  s  átoknál.  Ez  vala  Csorna! 
Teste  magas,  karcsú,  haja  hosszú,  barna  :    setéten 
Verdesi  lürteivel  vállát   és  szinte  leányi 
Lágy  szépség  mosolyog  hóképén.  Majd  hihetetlen, 
Hogy'  lakik  ennyi  erő  s  vadság  ily  gyenge  tetemben. 
Gond,  nevelés  nélkül  így  nőtt  a  gyermek  erősebb 
Ifjúvá  szabadon,   játékul  hagyva  az  álnok 
Könnyű  szerencsének,  mely  őt  fölvitte  kevélyen 
Vak  bizodalmakkal  töltvén,  hogy  veszne  korábban, 
És  nyomorultabbul.  Most  jő  gyors  szürke  lovával 
Kis  dandára  előtt.  Büszkén  égnek  veti  képét, 
Mintha  nem  is  földön  lakozóktúl  volna  születve, 
S  dúlást  és  iszonyú  öldöklést  forral  eszében. 
Tamóv  jött  ezután  haragos  vad  képpel  ;    az  ékes 
Vértü  Kabar  és  tiszta  Rucsuk  léptettek  utána. 
Bogláros  paripán  hánykódik  cifra  Lemők  is  : 

Mind  bátor  katonák  s  hadi  nagy  tettekre  serények. 
S  a  nép,  mely  nyomokat  kíséri,  kevert  fajú  bolgár  : 
Tőre  magyar  ;  de  vegyült  szomszéd  idegennel,  azért  is 
Két  nyelvük,  az  erősb  s  győ  ő  magyar  .kra  kajánok. 
Hittelenek,   bérért   katonák  más  nemzet  urának, 
Drága  rokon  vérben  zsoldért  gázolni  nem  átlók 
És  hadi  zsákmányért,  melyért  gyúl  farkasi  szívok. 
Bátrak  azonban  s  hadszeretők  s  értői  csatáknak  : 
ősi  sajátikból  ez  egyet   tárták  meg  örökben. 

A  görögök  hada  jött  ezután  villogva,  robogva, 
És  illő   rendben  haladott   a   téren.   Előttök 
Tündöklött  szép  fegyverben,  mint  déli  verőfény, 
Ossa-vidéki  Philó.  Aranyos  dárdája  előre 
Hajlott  s  a  széllel  kócsagtoU  rezge  sisakján, 
Mely  ragyogó  vala  gyöngyökkel  s  vert  finom  arannyal 
Pajzsa  is  és  testén  a  rézruha  nagy  karikákkal 
Csilloga  s  szinte  sugárt  vete,  amint  népe  előtt  ment 
Könnyű  lován,  mely  szürke  fejét  meghajtva  viselvén, 
A  ragyogó  zabolát  lágyan  hordozta  s  ülőjét. 
Jó  császára  hagyásából  a  harcra  vezérlő 
Ez  lőn,  s  a  sereget  bírá  most  fő  hatalommal ; 
Elmés  ez  pedig,  és  ravaszabb  nincs  napkeleten,  mint 
Ö,  ki  hadakban  s  békében  már  forga  sokáig, 
S  érti  kivált  a  kétértelmű  udvari  nyelvet. 
Nincs  nagy  erő  már  karjaiban,  de  eszére  hatalmas 
Sergeket  ér  maga  s  válogatott  nép  ugrat  utána. 
Hol  Rhodopé,  hol  Pangeos  áll  eget  ütve  fejével, 
S  híres  Olümpos  emelkedik  és  Athos  ormai  állnak. 
Onnan  szedte  vitézeit  és  oktatta  csatákra. 
Strímon  tájain  is,  a  zúgó  tengeri  partról 
S  a  köz  földekről  nagy  számmal  szedte  vitézit. 
Mind   jól   készültek,   tündöklők   fegyvereikben. 
S  vannak  húszezerén.  Köztök  mind  harci  mérésre, 
Mind  főnemre  kitetsző  itt  az  Olümpi  Philémon, 
És  n  m  sokkal  alább  Hieró  s  a    zőke  Neander, 
Csendes  Odüsseos  és  a  szép  nézésű  Lüsippos  : 
Hősök,  tudn'illik  mint  akkor  voltak,  eléggé 
Jártasok  a  hadban,  de  puhák  a  csendes  id  ;ben. 
És  ha  nem  is  bátorságban,  megfogytak  erőben. 

Sokkal  gyengébbek,   hogysem   víhassanak   egy  nagy 
Romlatlan  nép  vas  tetemü  seregével  egyenlőn. 
Mert  immár  elmúla  dicső  korod,  Epaminonda, 
Miltiades,   véres  Marathonnak  hőse,   öröklő 
Lelkek!  Azon  kor  már  elmúlt,  mely  híreteké  volt  : 
Régi  dicsőségtek  szikrája  aluddogál  és  vész. 
Oh  mert  a  hosszú  nyugalom  henyesége  lerontja 
A  nagy  nemzeteket  s  a  sas  fia  gyáva  galamb  lesz  ; 
Megfordul  a  hajdan  erős  természet  egészen, 
S  mely  nép  villongó  vasakat   csördíte  örömmel, 
Éjjeli  mécseknél  zabolátlan  vétkeit  űzi, 
S  éltének  gyilkos  kézzel  szaggatja  virágát, 
Míg  végtére  kidől  s  maga  lesz  temetője  nevének! 
Romlatlan  vala  nemzetem  is,   szilaj,   ép  erejében 
Fél  Európának  hajdan  megrázta  határit  ; 
Szűkre  szorult  most  és  keveset  sem  bírva  hanyatlik, 
S  a  puhaság  fertőjében  megemészti  hatalmát. 
Mely  nép  gy avultán,  noha  cifrán  s  ékesen  áll  ki 
A  rohanó  magyarok  seregére,  veszélybe  hanyatlik, 
És  a  büszke  görög  nevet  is  rabbá  teszi  egykor. 
Majd  ismét  föllázad  erős  lelkében  az  ősi 
Hírnek  egekbe  hivó  szikrája  :    csatákra  keményül, 
S  hősi  fejét  ezerek  testhalma  közül  üti  fényre 
Véresen  és  szabadon. —  Hova  lettünk  nemzetem?  Ah  de 
Mely  bús  útra  jövék?  komoly  elme  ne  menj  tova,  hagyd  el 
A  gyászunkra  jelent  nagy  idő  haladásait  és  a 
Régi  dicsőségnek  bátran  térj   vissza  nyomára. 
A  gyönyörű  Hellás  fiait  mosolyogva  vezette 
A  csapodár  Theophil,  kit  hajdan  híres  Athénae 
Szült.   Kis  termettel  bír,   könnyen  tétova  fordul 
Szürke  lován.  Nagy  ezüst  csillag  foglalja  be  pajzsát, 
íja  pedig  s  puzdra  ja    örög,  megrakva  nyilakkal. 
Kénye    pávából  vi^z  tollat  gyenge  sisakján  ; 
Kardja  kezében  van  ;    fegyverviselője  pediglen 
Visz  lobogós  gerelyét  s  rézdárdát  nyomban  utána. 
Népe  hasonlóul  puzdrát  visel  és  sebes  íjat, 
És  rohanó  kopját.  Nem  lévén  fegyvere  súlyos, 
Minden   fordulatot   könnyen   tesz,   gyorsan   iramlik ; 
De  buta  és  álnok  :    szent  Parnass  s  Helikon  alját 

Barmaival  mászatja,  s  szelíd  tudományra  nem  indul. 
Hírből  tudja  dicső  tettét  szűk  Thermopüláknál 
Nagy  Leonídásnak,  s  példáját  rettegi  hallván, 
S  mely  hajdan  kivilágított,  mint  déli  verőfény, 
S  a  butaság  ködéit  megritkította,  Athénae 
Romjaiból  csak  alig  látszik,  s  hadi  napja  lehunyván 
Szívetlen  vezetőt  küld  harcra,  hiú  katonákkal. 
Volt  ugyan  egy,  ki  dicsőségét  érezte,  s  azonhoz 
Minden  időn  emelé  lelkét  és  tetteit ;    annyit 
Még  sem  tett  soha,  hogy  megfordíthassa  veszélynek 
Indult  honosait.  Csendben  ment  köztök,  erősebb 
Lélekkel,  mint  van  valamennyinek  :    a  veszedelmes 
Harcokat  és  bajait  nem  rettent  venni  magára. 
Ez  Schedios.  Feketén  van  fegyverkezve  s  kezében 
Amint  megy,  kardját  komoran  nyugtatja,  s  halálos 
Gondolatit  nagy  mellében  viszi  bátran  előre. 

Jött  a  szíík  közön  át  Peloponnes  félszigetéből 
S  a  szélvészekkel  háborgó  Adria  mellől 
Egy  gyakorolt  dandár,  mely  most  valamennyi  görög 
Legbátrabb,  s  a  nemzetölő  viadalra  serényebb,     [közt. 
Fő  pedig  és  köztök  legfőbb  a  spártai  Hermes. 
Nemzete  régi  keménységét  hordozza  szívében  ; 
Tartja  szoros  rendben  katonáit,  tartja  magát  is  ; 
Engesztelhetlen   s  iszonyú   sebes  ütközetében  ; 
A  szaladó  szarvast  képes  megelőzni  futással, 
Oly  sebesen  járó  paripát  tart,  mely  szökik,  ugrál, 
Orrából  haragos  szeleket  fú,  szája  habot  ver, 
S  barna  sörénye  lobog,  repdes  mint  saskeselyűszámy. 
Mind  kik  utána  megindultak,  hadi  jó  paripákon 
Vígadnak  s  hosszú  dárdákat  visznek  előre. 
Izmosak  és    magasak  mint  szint'  a  spártai  Hermes  ; 
Mégis  legmagasabb  Hermes  s  dárdája  kezében 
Áll  rendületlen,   mint   egy   kőszáli   fenyőfa. 

E  sor  után  gazdag  Thessáüa  gyermeki  jőnek, 
A  gyönyörű  Tempét,  Ossának  völgyeit,  ékes 
Pindus  tájékát  oda  hagyták  s  híres  Olümpot ; 
Gyors  Peneos  tengerre  futó  hullámait  és  a 
Nagy  tenger  szép  látását  most  harcra  cserélték  ; 
De  nem  harcra  valók.  Munkátlan  pásztorok,  és  a 

Kíméletlen  urak  kényétől  nyomorodottak. 
Lankadtan  jőnek.   Vezető] ök   Heliodóros, 
Potrohos  és  alacsony  ;   nehezen  piheg  és  döcög  a  nagy 
Fegyver  alatt,  sisakot,  páncélt  visel  és  cseri  dárdát. 
Kénye  szerént  élő  here  hajdan,  most  unalomból, 
Mert  érzékei  már  elkoptak  az  életörömtől. 
Eljött,  hogy  hadat  is  lásson  s  érezze  hatalmát. 
Ám  csak  menj   elbiztodban!   Vár  szörnyű  halállal 
A  zúgó  tábor  Tisza  gazdag  partjai  mellett. 

Eztán  a  gazdag  szigetek  lakozol  j övének. 
A  tenger  szeleit,  hullámait  ösmerik  inkább, 
Mint  hadak  ártalmát.   Fegyverre,  ruhára  különbek. 
Rend  nélkül  mennek  szanaszét  a  többi  sereg  közt. 
Kallimachos  s  a  barna  tekintetű  Milo  leginkább 
Vannak  jó  hírben,  s  gyors  Krantor,  Kréta  lakója. 

A  ravasz  udvarnak  kedvencei  jőnek  ezentúl. 
Dölyfösen  és  nyalkán,  kik  torkig  elültének  a  jó 
Élet  kéjeiben,  most  harcokat  és  veszedelmet 
Fényes  tettekkel  máris  dicsekedve  keresnek. 
Cafrangos  paripák  szökdösnek  könnyen  alattok  ; 
Lágy   selyem  öltözet  ök    dúsan  megtüzve    arannj^al. 
Szépen   villognak   dárdáik,   s   a   sisak   orma 
Tündöklő  köveket   forgat  s  megrengeti  tollát. 
Constantinvárból  jőnek  s   noha  érdemeikre 
A  teleket  bevető  pórnál  tízszerte  kisebbek. 
Büszkék,  s  bár  az  arany  láncoknak  rabjai,  vélik. 
Hogy  szabadok  s  méltók  szabadokkal  harcra  kikelni ; 
Ékesen  és  magasan  viszik  a  szép  várasi  zászlót, 
Melynek  egyik  lapján  áll  teljes  díszü  ruhában 
A  koronás  császár,  s  a  széllel  hajladoz  egyre  ; 
Másikon  a  vérző  Krisztusnak  képe  piroslik. 

Jött  még  egy  különös  csapat  is,  mely  Ázsia  belsőbb 
Részeiből  szedetett,  hol  zölden  emelkedik  ída, 
S  nagy  szálfái  kemény  fuvalommal  zúgva  civódnak, 
S  hol  lassú  vizeit  zaj  nélkül  önti  Skamander. 
E  tájról  rossz  készületü,  de  kemény  csapat  állt  ki 
Antipater  vezetése  alatt,   kit  messze  hazából 
Gyenge  szerelmével  követett  szép  hölgye  szelíden, 
Hogy  ha  ugyan  megtér,  vele  megtérhessen  örömmel : 

Ha  pedig  élete  a  gyűlölt  harcokban  elesnék, 
ö  is  veszne  s  hideg  féijére  borúina  halottan. 
Járt  pedig  egy  csendes  paripán  mellette  urának, 
Hogy  neme  másoknál  ne  tudódnék,  féríi  ruhában, 
Feg3^verrel  s  mélyen  leeresztett  könnyű  sisakkal. 
Antipater,  ki  hasonlókép  hajló  vala  hozzá, 
Nyájasan  és  titkon  szólott  vele  néha  ;  vigyázott. 
Gondosan  ápolgatta  szívét  s  őrzötte  szerelmét. 
Vitte  pedig  széles  kardját  az  egekre  feszítve, 
S  balja  felől,  mint  őrangyal,   tündökle  vasában. 
Dárdáit  fölvetve  siet  hű  népe  utána, 
S  barnás  zászlóján  viszi  a  szűz  Mária  képét. 

Bölcs  kormányú  Philó  most  sátort  üttete  s  népét 
Ügy  osztá,  hogy  jobb  szárnyán  bolgárival  állna 
Rettenetes  Viddin  ;    balról  a  spártai  Hermes  ; 
Közben  egyéb  hősök  s  hadak  ;   ő  pedig  állna  derékon 
A  magasabb  téren,  s  mindent  meglátna  serényen. 
Tett  még  két  csapatot  födözőül :    Heliodóros 
S  Antipater  csapatit,  s  jó  rendet  hagyva  nyomában, 
Ment  több  hadnagyival  tüstént  fejedelmi  Zalánhoz, 

Kétszer  kelt  s  kétszer  lefutott  a  tiszta  verőfény, 
S  Bodrog  mentében  már  akkoron  öszvegyülének 
-V  meghitt  hősök,  s  törnek  vala  szüntelen  arra. 
Merre  nagy  Árpád,  a  győző  seregek  fejedelme, 
Vitte  hadát.  De  nem  így  akará  Remist enök.  Ármány 
Más  szándékkal  volt.   Hog}'  rútul  veszni  vihesse 
Ókét,  ezerképen  csalogatta.   Előbbi  időben, 
Volgán  túl  szigorú  hegynek  közepette  lakozván, 
A  döntő  magyarok   seregét  sokféle  gonosszal 
Rontá  ;    most  pedig  ott  nem  lévén  nyugta,  morogva 
És  bömbölve  hagyá  Volgán  túl  régi  lakását, 
S  Zagyvának  forrása  fölött  megszállta  hadával 
Erdős  Mátra  hegyét,  fellegdárdája  hegyével  — 
Mely,  valahányszor  vág,  iszonyút  villámlik  azonnal  — 
Itt  nyita  barlangot,  feneketlent,  ködbe  borongót, 
A  télnek  bús  honja  felé.  Itt  szüntelenül,  mint 
A  közelítő  fergetegek  zaja  s  északi  széllel 
Játszó  tengernek  zúgásai,   tompa  moraj   van. 
Néha  pedig  szörnyebb  jaj  csendül.  A  gonosz  Ármány 

Dúl,  fúl  és  ordít,  ördöngít  csipkedi,  zúzza, 
Hogy  dühödöttebben   száguldj anak  a  kijelentett 
Kárra  ;    ezek  pedig  éktelenül  ugrálnak  előtte, 
S  bőgve  keservesen  indulnak  veszedelmes  utaikra. 
Akkoron  a  viharok  tetején  csapatozva  rohannak, 
Kergetik  a  felhőt,  s  az  eget  beborítja  harag j ok.  — 
Innen,  hol  mindig  füstfelleg  emelkedik  és  köd, 
S  a  komor  éjfélnek  nincsen  soha  szünete,  s  néha 
Rémesen  és  hosszan  vérláng  lobban  ki  toronyként, 
Innen  jött  Ármány,  s  amint  üte,  vága  dühödten, 
Villámlott  és  szikrázott  a  fellegi  dárda. 
Hogy  pedig  a  döbögő  téren  szemlélte  haladni 
A  magyarok  seregét,   szörnyet   hunyorít  a  szemével. 
Hörgött   mérgében   és   már   fölfogta  ijesztő 
Dárdáját ;  de  Hadúr  emléke  letörte  negédét. 
Ártani  nem  mervén  nyilván,  csak  vetni  leszállott, 
S  ördögeit  szaporán  úgy   öltöztette,  miként  a 
Tót  s  bolgár  katonák,  s  szürkankós  póri  csoportok 
Járnak  ezen  tájon.   Tüstént  zajt  ütve  rohantak 
A  szellemképek  ;    mikoron  már  éjre  sötétült 
A  ragyogó  napfény  s  mélyen  lemerüle  világa. 
Szidva,  fenyítve  lepek  a  nyugvók  tábora  rendét. 
Kardot  zörgettek,  s  ideget  pengetve  nyilakkal, 
Rezgő  kopjákkal  jöttek  hadakozni   s  kaszákkal. 
A  nyugovó  magyarok  szilajon  lázadva  haragra. 
Mint   ugyanannyi   oroszlánok,   fölkeltek   azonnal, 
S  már  nyilaik  szálltak,  magok  is  már  zúgtak  utánok. 
Ármány  e  közben  népét  úgy  vitte,  hogy  ahol 
Lassúdott  a  zaj,  dühösen  támaszta  nagyobbat. 
És  hadrendítő  rivadással  zenge  közöttök. 
Már  a  tábortól  tova  voltak  ronda  mocsárok 
Közt,  vizenyős  lapokon.   Itt  hős  Ete  bátorodottan. 
Mint  lecsapó  sólyom,  megrándult  jó  lova  hátán 
S  a  szellemképet  könnyű  rohanással  elérvén 
Sújtva  derékon  üté  vasazott   dárdája  nyelével. 
Megbomlott  a  kép,  s  szakadozva  terült  el  az  úton. 
Majd  kénkő  lángban  s  füstben  fölnyulva  magasra 
Hirtelen  elszállott  csúfos  röhögéssel  előle. 
Ekkoron  a  sereg  is  megszűnt  s  rémülten  elálla 

Néma  szorongásban.  Ármány  pedig,  a  gonosz  isten, 
Nagy  denevér  szárnyon  repkedve  visíta  közöttök, 
S  váltig  vergődék  fejeikre  lecsapni  sietvén. 
Innen  ugyan  bátor  Tasnak  vezetésire   vissza 
A  táborba  jutott  s  már  kezde  nyugodni  is  a  nép  ; 
De  gonosz  ördögivel  tüstént  föÜázada  Ármány, 
S  rút  ijedelmekkel  rémíté  éjjelök  álmát. 
Erre  az  ősz  táltos,  kit  szinte  Etel  vize  mellől 
Csendes  rejtekiből  Álmos  táborba  idézett, 
Erre  kijött  Darvas.   Kacagányát  földre  teríté, 
S  csonkás  dárdáját  forgatván  balra  kezében, 
Hogy  dühös  Ármánynak  röptét  elakassza,  imígy  szólt: 

<(Halljad  Rémisten,  gonoszoknak  kútfeje.  Ármány! 
Hah  Ármány,  Ármány !  nem  hallod-e?  Szállj  le  pokolra, 
Szállj  le.  Hadúr  isten  nem  szenved  téged  az  égben. 
Légy  tőlünk  s  minden  néptől  átkozva  örökké, 
Szállj  le  az  ég  ködéin,  Rémisten,  s  vessz  meg  előttünk. » 

Ezt  hallván  csikorogva  megállt  röptében  az  isten. 
És  mikoron  mint  egy  szakadó  nagy  szikla  leszállott, 
Megdöbbent  a  föld  s  rengett  terhének  alatta. 
Ekkor  már  látszott  mérges  képében  ijesztő 
Két  szeme,  mely  mint  a  katlan,  benn  pislogva  mélyen. 
Rőt  haja,  mint  a  láng,  szanaszét  hátára  vetődött, 
És  meg-meglobbant,  ha  vadán  megrázta  dühében, 
így  áll  a  tábor  közepén,  és  mintha  morajjal 
Terjedező  szélvész  dörmölne,   kiálta  kegyetlen 
Torkából  s  véráldozatot  kívána  magának  : 
«Áldozatot  nekem,  áldozatot !»  így  zuga  haraggal. 
«Ves5zetek  el  mind,  vagy  légyen  nekem  áldozat  és  vér ! 
Melyre  merész  hangon  zúgott  a  tábori  főbb  rész  : 
«Hagyj  el  bennünket  ;  mert  meg  lesz  az  áldozat  és  vér, 
«Hagyj  el  bennünket  Rémisten,  s  vessz  el  örökre.* 
Erre  lecsillapodott  a  Rém,  és  elmene  gyorsan, 
S  megrázá  elmentében  dárdája  hatalmát. 
Mely  haragos  vérsujtással  megvillana,  s  eltűnt. 
Csend  Ion  ezenközben  ;    de  nyugodt  még  nem  vala 
Háromszorta  körül  lebegé  látatlan  az  álló  [Ármány, 
Táltost,  és  szavait  titkon  sugdosta  fülébe, 
Meilyek  után  ismét  eltűnt  a  tábori  helyről. 

A  táltos  pedig  eljajdult,  s  kacagánya  körében 
Megképedve  maradt,  mint  a  sós  asszonyi  bálvány  ,* 
Nem  sok  időre  megént  bajosan,  s  nagy  lassan  előkelt, 
S  így  szólott  bánat  hangján  a  hős  seregekhez  : 
♦Halljátok  seregek,  halljátok  harci  vezérek, 
Ifjak  főképen,  kiket  a  szép  élet  őrültet, 
Halljátok,  gonosz  Ármánynak  kívánata  ez  volt : 
Aki  leginkább  vár  s  vágyódik  boldog  időre, 
Aki  ez  életet  s  javait  buzgóbban  óhajtja. 
Vesse  ki  minden  óhajtását  egyszerre  szivéből. 
Szánja  magát  neki  harcában,  és  vesszen  el :    akkor 
Megszűnik  ő,  s  rohanó  hadainkat  nem  viszi  kárba! 
Hallátok,   seregek,   hallátok,   harci  vezérek, 
A   gonosz  Ármánynak  teljes  nagy  titka  imez  volt.» 

Állanak  a  hősök,  kiki  számot  vetve  szívével. 
Mintha  halál  kötné  a  földhöz  lábokat,  állnak 
Néma  nagy  oszlopként.  Már  hamvad,  búsan,  alantan 
Égdegel  a  sok  tűz,  mert  senki  sem  őrzi,  előttök, 
És  még  nincs,  ki  magát  Ármánynak  szánja  halálra. 
Legtöbbet  forgat  bajosan  küzködve  magával 
Hős  Ete,  s  élete  szép  örömét  mérsékli  halálhoz, 
És  iszonyú  gondokba  merül.  Most  mossa  veríték. 
Majd  csupa  jég,  s  változtában  nincs  szünte  bajának. 
Nem  lát  a  habozó  egyebet,  mint  ami  veszetten 
Zajlik  keblében,  semmit  nem  gondol  azon  túl, 
És  érzése  butulva  megáll  a  néma  halálnak 
Szörnyű  képénél.  lm  most  föllobban  előtte 
A  kisded  tűz  és  elenyész.  Iszonyodva  fölölti 
Erre  fejét,  s  mintegy  álmából  kelve  körűinéz. 
Bámulatos  szemeit  lassan  fordítja  s  merően 
A  táltosra  tekint.   Még  minden  csendes  előtte 
És  nincsen,  ki  magát  Ármánynak  szánja  halálra. 
Talpra  kel  ő,  s  a  tér  közepén  elszánva  megindul. 
Döng  a  föld;  amint  szilajon  megy  rajta  nehéz  és 
Nagy  lépésekkel,  vas  fegyvere  összeverődik. 
És  csörög  ;    ő  pedig  a  táltoshoz  lépve  merészen 
Áll  szemközt,  s  nagy  lelkéből  így  mondja  beszédét  : 
«Vér  kell  Ármánynak,  s  hadi  áldozat.  Áldozat  és  vér 
E  karban  neki  szánva  vagyon  ;   legyen  ő  csak  ezentúl 

Nyugton  ;    erősödjék  a  nép  :    én  elveszek  érte. 
De  kifolyó  vérem  lelkét  úgy  zárja  el,  amint 
Zárva  van  a  komor  éj  országa  setétes  özöntől, 
Hogy  ha  megint  a  nép  kárára  óhajtana  jőni, 
Vesszen  el,  és  lelkem  diadalmát  lássa  vészesén. 
Átkomtól  besötétedjék  a  déli  verőfény 
Akkor,  s  a  földből  lelkem  sírása  kizúgjon. 
Akkor  jőj  te  is  el  hadak  istene,  rontsd  el  az  átkot 
És  a  hittagadó  Rémmel  sülyeszd  el  örökre  .  .  . 
Emberevő  féreg,   mozdulj   meg  ronda  porodban, 
Szállj  ide  kánya  sereg,  hős  Undnak  gyermeke  nem  fél ; 
Bátorán  esküszi  e  fogadást,  s  ezen  eskü  hatalmát 
Örözzék  az  atyák  suhogó  árnyékai,   födje 
Karja  Hadistennek,  s  örök  ínség  nyomja  szegesét.* 

Ezt  monda  s  megrázkódék  a  harci  halálnak 
Szörnyűségénél,  melytől  nem  rettege  máskor, 
S  gyorsan  előhozatá  diadalmas  szög  paripáját 
Egy  forrás  mellé,  mely  lassan  zúgva  magányos 
Útjában  csörgő  köveken  futtatta  kis  árját. 
Meghorkant  a  ló  amint  ide  lépé  ;   urára 
S  a  táltosra  setét  szemmel  húnyorga  ;    sörénye 
Hánykódott,  mint  mely  fának  szél  lengeti  galyját. 
És  füle  állt  hegyesen  s  félelmesen  égre  meresztve. 
Tombolt  és  tüszkölt ;    végtére  megálla  közöttök. 
A  bajnok  pedig  ott   termett,   megfogta  sörényét, 
S  rettenetes  kardját  fogatig  mártotta  szügyébe. 
Megszökkent  a  ló,  s  nagyot  ágaskodva  süvöltött, 
De  nagy  erővel  megtartá  baljában  az  ifjú, 
S  rettenetes  kardját  még  eg\'szer  döfte  szügyébe. 
Erre  ledőlt,  és  páráját  vonagolva  kinyögte. 
Vére  setéten  folyt  a  kútnak  tiszta  vizénél ; 
Hős  ura  állt  szomorú  képpel  mellette,  s  imígy  szólt  : 
«Nyeld  be  setét  föld  e  vért,  és  kebeledbe  takard  el 
Bolygó  páráját  diadalmas  jó  paripámnak, 
Mely  sok  harcon  erős  lábbal,  nyíl,  dárda,  gerely  közt 
Mint  könnyű  szellő,  sebesen  nagy  sergeket  eljárt, 
S  vitte  hatalmamat  a  rohanó  csapatoknak  elejbe. 
Nyeld  be  setét  föld,  és  te  fogadd  el,  szűtelen  Ármány 
Áldozatom  jele  ez,  neked  és  remidnek  aj  alva : 

Nem  sok  időre  magam  föld  árnyékába  borulok, 
S  nemzetemért  szemeim  fényét  viadalban  eloltom. 
Légy  te  nyugodt,  szüntesd  lelkednek  régi  haragját !» 
így  szólt  és  hátrább  lépett.  A  táltos  azonnal 
Megpörgette  kicsiny  dárdáját,  s  teljes  erővel 
Háromszor  tapodott.  Már  érzé  a  gonosz  Ármányt, 
S  népe  jelenlétét,  s  így  szólt  bús  csendes  ajakkal : 

<(Éji  setét,  s  ti  az  éjjelnek  bús  rémei,  immár 
Szűnjetek  és  a  verj  eleket  békélve  vegyétek. 
Itt  van  az  áldozat  a  forrásnak  tiszta  vizénél, 
Itt  folyt  el  nektek  buzogó  friss  vére,  s  fölötte 
Áll  egyedül,  ki  ez  áldozatot  teszi,  bajnok  erővel. 
Nagy  bátorsággal  fölfegj^verkezve,  s  halála 
Terhes  gondjaival.  Ti  ne  rémítsétek  ezentúl 
Háborgó  lelkét,  ne  vegyétek  tőle  hatalmát : 
Nem  sok  időre  hideg  föld  árnyékába  borúlandí* 
Akkor  háromszor  megvillant  helybehagyóul 
Ármány  jobbjának  fellegdárdája,  s  elomlott. 
A  táltos  pedig  elrándult  kacagánya  köréből, 
S  hogy  megerősödjék,  a  hős  ifjúhoz  imígy  szólt : 
<(0h  ne  nagyon  számláld,  deli  hős,  ifjúi  korodnak 
Napjait,  oh  ne  igen  szomorodj'  e  létei  utóján. 
Mert  nem  kéne-e  menned  utóbb?  nem  kell-e  nekünk  is? 
Ott  hol  Atillának  iszonyú  árnyéka  húzódik, 
Hol  nagy  Ügek,  nemes  Álmossal  vígadva  parancsol 
A  sok  ezer  népnek,  mellyet  dárda j  ok  ele j  te. 
Ott  még  áll  üresen  végetlen  téré  az  éjnek, 
A  mi  helyünk.  Te  korán  jutsz  el  jelesedve  közökbe. 
Jobbodat  a  kutigur  árnyékok  is  áldva  fogadják, 
S  a  döntő  magyarok  vérképei  néked  örülnek.  — 
Szép  itt  a  ragyogó  nap  déli  tekintete,  kedves 
A  piruló  hajnal  s  az  egek  kék  színe  nap  estén  ; 
Édesek  a  szerelem  forró  ölelései,  és  a 
Társas  öröm  víg  énekeit  mindenki  szerette  ; 
De  ki  lemond  itten  lelkét  elszánva  ezekről, 
S  aki  dicsőséggel  megváltja  ezernyinek  éltét, 
Százszorosan  vesz  részt  mind  ebben  az  ősi  világon. 
Ármány  kisértett :  fölemel  nagy  karja  Hadúrnak. 
Az  készíti  neved  koszorúját  csiUagi  fényből. 

örvendj  :  ami  ezerben  nincs,  fölgyúla  szívedben 
A  nemesebb  bátorságnak  szikrája,  s  ez  éltet 
Itt  és  síron  túl  bajnok  híredben  örökké !» 
Igv  szólt.  Mindnyájan  nyugalomra  siettek  azonnal. 

Éjfél  múlt.  Nehezedve  nyomult  szemeikre  az  álom. 
Minden  szúnyadozott,  csak  az  ifjak  lelke  tűnődvén 
A  történeteken.  Hábor,  kürtös  Lehel  és  Bors 
Megbúsulva  terültének  el,  hogy  késedelemmel 
A  hír  szép  mezejét  megjárni  egyébre  halaszták. 
De  minden  gondot  lassan  lemeríte  az  alvás  ; 
Sőt  Ete  álmait  is  szörnyű  lelkével  elölte 
Ármány,  hogy  mélyen  szúnyadjon,  mint  mikor  a  bús 
Néma  halál  karján  szunyádnak  az  emberi  lelkek. 
Téged  hagy  egyedül  gonddal  küzködni  magadban 
Nagyra  törő  idegen,  Susadal  szép  ifja,  Laborcán. 
Halni,  vagy  élni  neked  nem  öröm  már,  végtelen  inség  ; 
Nincs  nyugodalmad  ezen,  bizodalmad  nincsen  amabban. 
Állsz,  mint  tengernek  partján  az  egekre  növő  fa. 
Melynek  zöld  tetejét  viUám  és  fergeteg  éri ; 
Életadó  gyökerét  csapkodva  emészti  az  árviz. 

Hogy  megdőle  Kió,  Álmos  harcára,  midőn  ez 
Ösi  hazájából  seregét  rá  vitte  merészen, 
És  az  orosz  földön  jól  terjesztette  hatalmát  : 
A  frigyes  kunok  és  oroszok  bátrabbjai  nyomban 
A  diadalmas  után  indultak  hirre  sietvén. 
Ekkor  jött  könnyű  elmével  az  ifjú  Laborcán. 
Kedvében  vala  Álmosnak  s  a  hős  seregeknek. 
Mert  fő  nemből  volt,  s  kedves  szépségű  személye 
És  őszinte  szelíd  ;  de  magában  nagyra  sóvárgó. 
Könnyetlen  szemmel  honn  hagyta  az  érte  kesergő 
Jámbor  atyát,  búgondos  anyát  ;  ott  hagyta  eszetlen 
Híri'e  futásában  jegyesének  tiszta  szerelmét. 

Úgy  maradott  a  lány,  szép  arczú  Bellira,  árván  : 
Ége  s  veszett,  hervadt  bújában  ;  végre  lehunyta 
Bús  szemeit,  s  gyászos  sírjában  temette  szerelmét. 
Ifjú  Laborcánnak,  mikoron  már  messze  vidéken 
A  szigorú  hegyeket  bajosan  megmászta  s  ijesztő 
Ütközetek  közepett  állott  vérében  aléltan, 
Sokszor  eszébe  jutott  búsongó  Bellira  képe. 

Később  még,  mikoron  főbb  éveit  érte,  hevesb  lett 
Kívánsága ;  szerelmében  most  gyúlada  jobban, 
Most  érzé  tetemes  kínnal,  mit  veszte,  szívében 
Már  készűle  hazájához  fordulni ;  feledve 
Lőn  nagyság  és  hír  :  egyedül  még  éle  szerelme, 
S  éle  szerelmében  búsongó  Bellira  képe. 
Ment ;  de  haszontalanul :  a  búslány  sírba  jutott  már, 
Ütjában  hallá,  későn  szomorodva,  halálát, 
S  megfordult  ismét  s  élt  itten  azóta  siralmas 
Csendben,  örömtelenűl.  Seregektől  járt  seregekhez, 
S  kedve  csatákhoz  már  nem  igen  lett  annakutána. 
Aki  vigasztalná,  eldődinek  istene,  azt  is 
Elf eledé,  s  bizodalmával  nem  járula  hozzá. 
A  rohanó  magyarok  vérengző  istene  bírta 
Háborodott  keblét  :  abban  hitt,  s  rettege  tőle. 
Most  Ármány  jelenéseiből  új  ösztöne  támadt 
És  nagy  erőszakot  érezvén  több  fényre  s  halálra, 
Még  mikor  a  tábor  rendében  mélyen  aludtak 
Társai  és  kezdett  a  nap  csirkázni,  az  első 
Gyenge  sugároknál  keseríín  így  szóla  magában  : 
«Rejtezz  gyűlölt  nap,  mely  búmra  világodat  öntőd, 
A  zivatar  felhői  megé  rejtezz  el  előlem! 
Hervadj  léptem  után,  szemeim  láttára  borulj  el 
Természet,  mely  díszeidet  csúfomra  nevelted. 
Hah !  vagy  mért  vagyok  én  nyomorult  a  boldog  időben? 
Illy  Ínségre  jutandónak  mért  kellé  születnem? 
Vagy  mért  kéne  tovább  bajaimhoz  kötnöm  az  élet 
Csalfa  kívánat  ját?  Nyílj  lelkem  rejteke,  vagy  bár 
Nyílj  te  keserves  szív  s  mondd  el,  mily  terhes  az  élet. 
Inte  az  ifjúság  gyönyörűje,  de  nem  fogadám  el ; 
Férfi  dicsőség  szólt  hozzám  a  mennyek  öléből : 
Fölhevülék,  s  buzgóságom  könnyekre  fakadt  ki, 
Haj !  de  hevültöm  után  nyomorultan  hátra  maradtam 
Most  gyász  képzeteim  dúlnak  s  a  csalfa  setétség 
Országát  keresik  ...  Te  fogadj  hát  szűtelen  Ármány. 
Hah !  Ármány,  Ármány!  te  fogadj,  és  ronts  is  el  engem! 
Bűn  legyen  a  maradás  nekem  és  örök  átok  az  élet : 
Én  leszek  áldozatul  a  népért  veszni  menendő.)) 
Szóla,  s  megunt  fekvéséből  fölkelve  serényen 

öltözetet  véve,  mely  kékes  vala,  mint  az  emelt  ég, 
Lágy  szövevényekből  s  cifrázott  rojtos  ezüsttel, 
Gyenge  szekernyéjét,  mely  félig  födte  be  szárát, 
Vékony  szíjakkal  kötözé.  Fölvette  továbbá 
A  fénylő  sisakot  s  paizsát,  mely  domború  térén 
A  szaladó  vadakat  s  űzőit  metszve  mutatta. 
Vette  tovább  ragyogó  kardját,  s  markába  szorítván 
Megsuhogatta  keservesen  és  hüvelyébe  taszítá. 
Most  dárdái  közül  választa,  tűnődve  magában. 
Egy  súlyost  s  hegyeset,  s  állt  elszánt  fővel  az  égnek. 
Mint  a  sír  mély  gödre,  üres  vala  keble  s  borongó. 
És  szeme  messze  tekintve  veszett  a  tiszta  határon. 

Lassanként  már  ébredezett  a  tábor  is.  Első 
Kelt  ki  Tas,  és  fiait  hevesen  fölrázta.  Legottan 
Keltek  azok.  Mint  vad  párduc  fölrobbana  Hábor, 
öltözetet  véve  és  fegyvert,  mely  álla  fejénél. 
Uti  Lehel  mozdúla  vitéz  bátyjának  utána. 
Nálánál  alacsonb  termetre,  de  vállban  erősebb. 
Mint  hegyi  tölgy  mellett  a  sziklafal,  álla  merően. 
Hábor  testén  a  ruha  zöld,  kacagánya  setét  kék. 
Hímes  aranyszálak  ragyogása  keríti  be  szélét, 
Feg3^verek  és  harcok  csillognak  rajta  kivarrva. 
Bal  sarkán  egy  kis  hü  kéz  fölnyűjtja  virágát 
A  rohanó  hősnek  ;  de  vad  az,  nem  hajlik  utána. 
Harcba  siet  fölvetve  fejét  és  karja  hatalmát. 

Ezt  a  kis  Dalamér,  Huszton  fejedelmi  leánya, 
Varrta  ki  gondosan,  és  mellette  tudatlan  ajakkal 
Dall  vala  Háborról,  Hábornak  barna  szeméről. 
Kit,  mikoron  nyargalna  Denep  sebes  árjai  mellett, 
Láta  magas  tereméből  és  megkedvele  forrón. 
Gyenge,  minő  a  harmatgyöngy,  és  tiszta  szivü  volt 
A  fejedelmi  leány  ;  de  reá  nem  gerjede  Hábor, 
Bús  vala  még  Tanaisba  veszett  mátkája  halálán  : 
Még  is  ajándékát  emlékűi  hozta  magával. 
Most  fölvette,  s  dicsőn  fénylik  vala  benne,  miként  fenn 
Hajnah  díszében  az  egek  szép  csillaga  fényük. 
Kardja  alant  lógott  leszorított  sárga  övéről, 
Kalpagján  alacson  kolcsagtoll  renge  ;  de  hosszú 
Somnyelü  dárdáját  magasan  fölütötte  kezével. 

Vörösmarty  munkái.  II.  9 

öccse  hasonlóul  jőve  fegyverkezve  ;  de  vállán 
Szarvasbőr  vala  mente  gyanánt  kurtára  szabottan, 
És  örvös  buzogány  jobbjában.  Balja  felől  a 
Hős  seregek  riadója  lelóg,  a  tábori  nagy  kürt. 
így  készültek  ezek,  s  döngették  pajzsokat  :  erre 
Ébredezett  a  nép  s  szilajon  kapkodta  dsidáit. 
Tas  pedig  állt  hős  gyermeki  közt  a  sziklai  sasként, 
Mely  bátor  fiait  magasan  szép  napnak  ereszti, 
És  örvend  s  lassan  csapkod  szárnyával  utánok. 
Ügy  állott  fiait  biztatva  Tas,  a  fene  képű, 
S  láttokon  örvendett  s  velők  a  nép  rendi  közé  ment. 

Távolb  fölkele  Bors  megbízott  férfi  erőben. 
Visszaveté  fodros  hajait  vállára,  s  keményen 
Nyomta  reá  süvegét.  Sok  harc  emléke  vagyon  már 
Bátor  szívében.  Attól  ég  arca,  holottan 
A  nem  rég  vett  seb  látszik  még  gyenge  húzással. 
Nem  szégyen  ;  mert  nyalka  Dobort  ő  verte  le  futva 
Tátra  magas  bércén.  Az  előbb  ott  rajta  sebet  tőn, 
Mégis  erőt  vett  Bors,  és  egy  vágással  elölte. 
Most  is  kalpag ján  hordozza  Dobor  lobogóját, 
Mety  magasan  veri  a  levegőt  és  messze  fehérhk. 

Már  minden  részről  valamint  nap  nyugta  után  a 
Csillagok  eg3^mást  érve  kitűnnek  az  égi  határon  : 
Akkép  kelnek  ezek  s  szaporán  készülnek  az  útra. 
Itten  kél  Edőmér  s  csattog  páncéla  ruháján  . 
Délcegen  ugrál  és  nyihog  a  pej  csődör  alatta, 
S  amint  hánykódik,  megvillan  kardja  kezében. 
Tornyos  testével  jő  zászlós  Bulcsú  amarról, 
Mint  döntő  elefánt.  Ékes  zászlója  lebegve 
Játszadozik  széllel,  nagy  ezüstös  szára  ragyogván. 
Kék  lapján  képek  vannak  bele  szőve  arannyal : 
A  vezető  szarvas  s  dárdás  űzője  nyomában. 
Messze  terül  siető  lábaiknak  alatta  Meótis. 
Naptól  csillámló  síkján  ősz  hófuvatok  közt 
Csak  néhol  feketül  a  szirtek  dísztelen  orma. 
Hol  repeső  csókák  s  hollók  marakodva  tanyáznak. 
Látszik  alább  nagy  erőt  mutató  állásban  az  első 
Hét  magyar  :  Álmos,  Előd,  komoly  Und,  Tuhutum, 

[Huba,  Tas,  Kund, 

Amint  esküsznek  fölemelt  kardokkal.  Ezek  közt 
A  fejedelmi  magyar  deli  Álmos,  díszre  kitetszőbb, 
Áll  magasan,  s  vérét  s  gőzölgő  vérüket  issza. 
Hajda  ezen  képet  könnyű  tündéri  kezével 
Szőtte  szelíd  Zala,  Álmosnak  testvére,  ki  otthon 
Megmaradott  az  előbbi  lakon  hü  Torzon  ölében  ; 
A  zászlót  pedig  Álmos  adá  hordozni  Dobónak  : 
Elgyengüle  Dobó,  s  a  zászlót  Bulcsúra  hagyta  : 
Ez  viszi  most  gyakran  betekerve,  ha  kis  csata  zendül ; 
Fenn  lobogatva,  ha  nagy  seregeknek  harca  dörömböl. 
Réz  buzogányt  hordoz  s  hajijesztő  barna  fején  mély 
Vas  kalapot  ;  nem  mintha  halált  rettegne,  hanem  mert 
Könnyen  bírja,  s  hevet,  hideget  ki  tud  állni  alatta. 
Ezt,  hogy  az  alföldön  n^'-argalt,  fölrúgta  lovának 
Lába,  ezóta  fején  viselé  kalpagja  helyében. 
Apja  is,  a  jó  kedvű  Bogács,  kél  nyomban  utána ; 
Párduc  kápa  fején  s  van  csínos  bocskora  lábán. 
Testi  ruhája  setét,  de  ragyog  szép  csatja  övének, 
Melyről  kardja  lelóg  s  hüvelyével  verdesi  combját. 
Ez  hogy  népe  között  járkál,  meglátja  továbbad 
Mint  agg  s  gyötrődik  Susadal  szép  ifja  Laborcán, 
Hozzá  tér,  s  így  szól  pusztuló  sátora  mellett  : 
«Félre  keservid'del  szívem-kedvelté  Laborcán, 
Síra  szülőddel  apád,  s  téged  nem  tárta  siralmok. 
Most  mikor  itt  vagy  már,  te  kesergsz-e?  Mutasd  meg  erő- 
A  bátor  seregek  közepébe  nem  illhetik  e  gond.»       [det : 
Ifjú  Laborcánnak  pedig  ez  volt  válasza  :  «Té védsz, 
Oh  jó  lelkű  Bogács,  félénknek  vélve  Laborcánt  ; 
Meglátod  még  őt  a  harcok  fergetegében. 
Meg!  rémületlen  képét  sok  ezernyi  halál  közt. 
Néztem  mint  fordul  a  jóból  rosszra  szerencsénk, 
S  elmerülék,  de  azért  meglátsz  a  harcokon  engem. 
Ott  hol  legsürüebb  s  szömyebb  rivadása,  veszélye, 
Nézz,  s  ha  megösméred  vasamat  villogni,  ne  vádolj  h 
így  szólottak.  Ezen  közben  már  bontva  valának 
Sátoraik,  s  a  bajnokok  is  mind  talpra  kelének. 
Jött  Ete  hős  iszonyú  gondját  lelkébe  temetve, 
Délcegen  és  bátran.  Bojtos  kacagánya  kevélyen 
Lebbent  a  széllel,  s  valamintha  világnak  utóján 

A  szakadó  egeket  föl  akarná  tartani,  állott 
Izmos  markában  vasazott  dárdája  merően. 
Tarcal  is,  a  nyilazó  seregeknek  büszke  vezére, 
Fecske  lován,  mint  könnyű  madár,  nagy  gyorsan  elő  kelti 
Szép  arany  ív  fénylett  baljában,  s  rakva  n3dlakkal 
Csengett  és  zörgött  ékes  puzdrája,  ha  mozdult  ; 
Görbés  kardja  pedig  csillámlott  oldala  mellett. 
Fecske  lován,  amint  sebesen  fordúla,  ezüstös 
Cafrang  hányódott,  s  meglebbent  sárga  sörénye. 
Mint  ha  megindul  a  fuvalom  nagy  Mátra  vidékén. 
Rengenek  a  tölgyek,  fejeik  meghajlanak  ingva  : 
Ügy  mozgott  Bodrog  táján  a  reggeli  tábor. 
A  nyihogó  paripák  s  hősök  keveregve  forogtak, 
Itt  is,  amottan  is  a  vezetők  villogda — kitűzvén. 

HARMADIK  ÉNEK. 

Míg  ezek  itt  késnek  s  hatalommal  vágtat  előre 
Árpád  a  győző  seregek  fejedelme  Tiszánál, 
És  füves  Alpárnak  haddal  közelíti  határát  : 
Fattyú  Csorna  szívét  egy  dölfös  gondolat  éri. 
Tudnillik  fejedelmi  Zalán  hű  kéme  kilesvén. 
Hogy  Bodrog  táján  sereg  indul,  rendre  beszélte 
A  szilaj  ifjúnak,  ki  legott  teli  telve  merészen 
Gondolt  tettekkel,  föllázada,  s  nem  vala  nyugta, 
Miglen  rettenetes  Viddint  és  bajnok  Izácsot, 
S  a  nemes  Antipatert  el  nem  csalhatta  magával. 

Már  zengett  kürt,  tárogató,  már  kész  paripákon 
Ültének  a  magyarok,  mikor  itt  a  völgynek  öléből 
Ellenök  a  bolgár  seregek  lovagolva  j övének. 
És  látszék  legelői  szörnyű  erejében  az  ádáz 
öldöklő  Viddin,  látszék  dárdája  hatalma 
És  hada,  mely  bátor  nyomain  ment  bátran.  Utána 
Bajnok  Izács  toldúl.  Ezt  fattyú  Csorna  hadával 
Eri  s  nyomába  rohan.  Legutól  jő  Antipaterrel 
Csendesen  és  komolyan  bőtermő  Ázsia  népe. 
Kik  mikor  a  völgyből  már  mind  sík  földre  kelének, 
És  a  kész  sereget  látták,  hadi  zajra  fakadván 
Megrivadások  után  sebesen  zúdultak  előre. 

Ellenben  délceg  lovakon  száguldva  rohantak 
A  magyarok.  Mint  két  felhő,  mely  távol  az  égen 
Jár,  s  meg-megdördül,  ammt  egymásra  közelget. 
Ügy  zajog  a  két  had.  Cseng-döng  paizs  és  sisak  orma, 
Amint  a  suhogó  nyilakat  föltartja  rezével, 
S  róla  kemény  gerelyek  lekocognak  tompa  törötten. 
Megy  Tarcal,  nyilazó  seregeknek  büszke  vezére. 
Fecske  lován  legelői ;  nyilait  pedig  a  levegőben 
Már  viszi  zúgva  feszült  idegének  könnyű  hatalma. 
Dől  sok  erős  bolgár.  Megakad  torkában  az  éles 
Vessző,  s  vérével  lelkét  hadi  térre  bocsátja. 
Egymást  érve  megy  a  magyarok  nyila,  kit  fejen  ütvén. 
Kit  mellben  vervén  letaszít.  Most  Tarcal  erősebb 
Nyílvesszőt  vészen,  és  idegét  fölhúzza  halálos 
Ujjaival.  Peng  a  jó  húr,  nyila  csengve  röpül  már, 
S  mint  az  egek  villáma,  hatalmasan  éri  az  ékes 
Vértü  Kabart  vállban.  Megrettenik  a  deli  bajnok. 
Amint  látja  kezét  fénylő  kardjával  elesni, 
S  érzi  sérelmét.  Átkozza  magában  az  omló 
Gyors  nyilat,  elbúsul  esetén,  s  átkozza  lövőjét. 
Hasztalan!  a  suhogó  nyilakat  még  hallja  röpülni. 
Szállnak  azok  mind  szüntelenül.   Ö  lankad  azonban, 
Elhalaványodik,  és  kardos  nagy  jobbja  lelógván 
Visszacsavarja  lovát,  s  keseredve  megy  a  seregektől. 
Más  részről  gerelyek  hullnak  nagy  erővel  omolván 
A  sujtók  kéziből.   Hegyeikkel  előre  ragyogván 
Verdesik  a  levegőt  s  rohanó  hősökre  sietnek. 
Most  Hábor  szívós  gerelyét  markába  szorítja, 
És  háromszor  irányozván  veti  nagy  hatalommal. 
Nagy  kopj  áj  a  megy,  a  levegő  megreszket  előtte, 
És  szömyüképen  hallik  suhogása,  azonban 
Rettenetes  Viddin  látván  kikerülni  akarja, 
S  megbukik  ;  ámde  sebes  mentében  eléri  sisakját 
A  gerely,  és  nagy  erőszakkal  leszakasztja  fejéről. 
Megszédül  a  hős  ;  de  hamar  meg'  helyre  verődik, 
S  rettentőbbre  borúi  képén  nagy  szíve  haragja. 
Ollyan  most  ő,  mint  a  széltől  hányva  boszontott 
Tenger.  Lelkének  minden  nyugodalma  kifordul. 
A  hadakon  végig  hangzik  rivadása  szavának, 

És  dárdája  hegyén  viszi  bántott  lelke  hatalmát, 
összerobog  már  a  két  had,  dörmölve  nagyobbúl 
A  moraj,  és  sűrű  por  kelvén  lábaiknak  alóla, 
Bodrog  szép  táján  szomorún  besötétedik  a  föld. 
Erre  tiporva  megyén  Viddin,  s  órjási  kezével 
Földre  sodor  mindent.  Megdőlnek  előtte  Bobor,  Büs, 
Távozik  a  kis  Etúr  ;  csak  zászlós  Bulcsú  tud  ellent 
Állni  csapásának.  Megreng  a  nagy  fa  kezében, 
Amint  rettenetes  Viddin  csapkodja  ;  de  áll  ő 
S  egyre  viaskodik  a  zászlót  markába  szorítván. 
Nem  szűnik  a  bolgár.  Neki  szúr  nagy  dárda  vasával 
Több  ízben.  Zászlós  Bulcsúnak  balja  az  éles 
Dárdától  vérzik  ;  mellén  is  hosszan  elárad 
A  buzogó  friss  vér,  s  megrendül  harci  kalapja  : 
O  pedig  áll  egy  lépést  sem  hátrálva  helyéből.: 
A  bolgárra  keservesen  üt,  vág  vissza  vasával. 
És  hozzá,  látván,  hogy  erőlködik  újra,  imígy  szól : 
«Bolgár  hős!  mire  vesztegeted  nagy  erődet  irántam? 
Hozd  bár  a  szélvész  erejét  ordítva  kezedben, 
Nem  veszed  e  zászlót.  Míglen  markomban  az  isten 
Mennyköve  meg  nem  üti,  magasan  fog  az  állni  s  merően !» 
így  szólván  szörnyű  karját  íölnyujtja,  s  keményen 
Hány  ellent  a  rettenetes  bolgárnak,  azonban 
Vére  foty  ;  ő  el  nem  csügged,  folytatja  vitáját, 
Míglen  utóbb  a  hős  elvész  a  zajban  előle. 
De  ki  fenébb  köztük  mint  fattyú  Csorna  dühében? 
Akiket  ér,  vad  párducként  szaggatja,  s  az  ömlő 
Vérben,  elesteknek  kínjában  s  a  vad  enyészet 
Képeiben  gyönyörére  talál.  Itt  kardja  ledönti 
Szőke  Csabát,  kit  hogy  meglát  a  síkra  terülni. 
Néki  rivalkodik,  és  imigyen  szól  büszke  kacajjal : 
«A  földet  mit  méregeted?  nem  durva  fajodnak 
Termett  az,  hitvány  ;  de  megállj,  majd  fölszabadítlak, 
Hogy  keserű  lelked  bujdossék  vissza  hazádba!* 
így  szólt  és  testét  kezdé  tipratni  lovával. 
A  nyilazó  Tarcal  távol  meghallja  kegyetlen 
Csorna  szavát,  s  elbúsulván  katonája  elestén, 
Gyorsan  ereszti  nyilát.  Megkoccan  Csorna  sisakja. 
És  remeg  amint  a  gyors  nyíl  ormához  ütődik. 


135 

Borzad  Csorna,  s  fején  szomorún  megrázza  sisakját. 
Néz  csikorogva  körül,  s  mikor  épen  balra  csavarja 
Szürke  lovát.  Tárca  nyila  csendül  második  ízben. 
Látja  ez  a  nyilazót  ;  de  rogy  a  szép  szürke  azonban. 
Mely  megszökve,  fejét  a  nyilnak  elébe  fölütvén 
Mérges  ülőjének  gonoszul  eltűri  halálát. 
Nyargal  már  Tarcal  maga  is,  megvágja  derékon 
A  dárdás  Bukorót,  s  ezután  lenyakazza  Mezirkét, 
Kik  menetét  gátolni  j övének  elébe  ;  de  Csorna 
Ekközben  gyorsan  paripát  vált  s  délcegen  ül  már 
És  megyén  a  rohanó  vívónak  elébe  rohanva ; 
Vág  Tarcal,  s  első  vágása  hatalmasan  éri 
Csorna  fején  a  réz  sisakot,  mely  csengve  lehullván 
A  földet  veri :  Csorna  megáll,  s  egyszerre  halálos 
Színbe  borúi  haragos  szeme  bús  szikrája ;  de  Tarcal 
Kardvasa  a  nagy  ütést  nem  bírván,  eltörik  és  jő 
Ellenben  Tarnó,  s  jobbját  megszúrja  dsidával. 
Tiszta  Rucsuk  pedig  a  sisakot  fölnyujtja  urának. 
Csorna  föleszmél  már,  Tarcal  fut  csorba  vasával 
Elkeseredve;  de  még  szívét  nem  vesztve,  miként  a 
Megszaladó  farkas,  mely  gyors  űzőire  gyakran 
Visszakap  és  szikrát  ereget  csattogva  fogával. 
Már  készíti  nyilát  ;  de  serényebb  Csorna  haragja. 
Ott  terem,  és  ragyogó  kardját  úgy  vágja  fejéhez 
Tárcáinak,  hogy  messze  lehull  koponyája,  s  lováról 
A  megcsonkúlt  test  sebesen  lehanyatlik.  Az  ékes 
Fegyvereket  dühös  ellensége  letépi,   örülvén 
Szép  arany  ívének  s  terhes  puzdra  ja  nyilának  ; 
A  bajnok  pedig  ott  fetreng  vérében  aléltan, 
Visszasohajt  hős  társainak  harcára,  s  elalszik. 
Tagjain  is  gázolni  kivan  a  vad  diadalma. 
Ám  a  gyors  nyilazók,  Tarcal  hü  népe,  darázsként 
Pezsgenek  a  téren  s  urokat  nem  hagyni  halálig 
Elszántak  zápor  nyilaikkal  ijesztik  az  ellent. 
S  mintha  egyebütt  harc  nem  dúlna,  csak  erre  röpülnek 
Vesszőik  s  leszegezve  rogy  el,  ki  közelgeni  bátor. 
Csorna  is  elretten,  borzadván  pajzsa  nyilaktól, 
S  harci  szerencséjét  máshol  kívánja  keresni. 
A  hű  nép  pedig  a  testet  vértháton  orozza 

A  csata  vészeiből  s  biztos  menedékbe  fogadván 
Ört  röpülő  nyulai  tart  ott  mellette  s  temérdek 
Nép  hull  el  haragok  miatt  és  nyilaiknak  alatta. 

Tas,  mint  harci  vezér,  emberkedik,  és  közepette 
Gyermekinek,  valamerre  megyén,  dől,  széled  előle 
A  hadi  nép,  de  nagyon  megtartóztatja  haragját. 
Mint  egy  lesben  ülő  keselyű,  áll  hátra  gyakortább. 
Jegyzi  az  ütközetek  folyamat  ját  és  hadat  intéz, 
A  gyengülőket  szava,  karja  előbbre  segíti. 
Vagy  födözőül  van,  ha  ki  megfáradna,  hadával. 
A  nép  mindinkább  kevereg  s  vívódik  azonban, 
Győzetlen  karját  a  rajta  ütőkre  szegezvén. 

Itten  Izács  tóidul  széles  mellével  előre. 
Hullámként  zajog  és  rohan  a  nép  vágva  feléje  ; 
De  nagy  mellének  szirtében  megtörik  a  zaj, 
S  karja  hatalmától  a  hullám  visszaverődik. 
Lábi  rohan,  s  egyenest  zúdul  dárdája  Izácshoz, 
És  bizik  ő,  de  erős  a  bolgár  barna  sisakja  : 
Róla  lefordul  a  fegyver  ;  Lábit  pedig  állban 
Vágja  keményen  Izács,  s  melléje  lefekteti  Bátát 
S  Dúst,  rohanó  Villám  íiait,  s  Villámot  azokkal : 
Aki  midőn  fiait  védné,  velők  elvesze,  vérét 
Magzati  vérével  megölőjük  vitte  keverve 
Gőzölgő  kardján,  mely  Villám  szíve  alatt  járt. 
Ellenben  gyors  karvalyként  csapkodja  vitézit 
Kún  Edömér.  Milasint  nyakszirten  vágva  ledönti  ; 
Kardja  alatt  ketté  szakad  agg  feje  barna  Merőnek  ; 
A  hosszú  Nadorol  kopjáját  érzi  hasában, 
S  összetekergődzik  kínjában  gyenge  kígyóként, 
így  Edömér  valamerre  kerül,  ront,  kerget,  öl  egyre, 
A  szomorú  Lomhár  sebesedve  iramlik  előtte  ; 
O  pedig  űzi,  kereng,  vág  és  ordítoz  utána. 
A  nyomorult  bolgár  itt  már  elveszne.  Azonban 
Közbe  vetődik  Izács.  Edömér  jő  gyors  lova  hátán. 
Látja  rohantában  harcának  ritka  cseréjét, 

S  a  daliás  bolgár  képén  bámulva  megáll  most. 
«Mit  vizsgálsz  bámulva  vitéz?  bolgár  vagyok  én  is. 
Jőj,  lássák  feleink,  kihez  áll  a  harci  szerencse. » 
Mond  az  erős  bolgár,  s  elejébe  szökelteti  ménét. 

Hős  Edömér  nem  fél,  hanem  így  szól  válaszadólag  : 
((Emberséges  vagy  szavaidban,  harci  mezőn  is. 
Oh  bajnok,  s  karodon  nagy  erőnek  látni  csodáját. 
Tisztelem  a  te  tekintetedet,  s  veled  itten  örömmel 
Vívok,  hogy  lássák,  kihez  áll  a  harci  szerencse.* 
így  szól,  és  sebesen  neki  rúgtat  jó  paripáján  ; 
Nem  gyáván  villog  sebesítő  kardja  kezében. 
A  bolgárnak  karvasa  cseng  és  vére  megindul. 
Hogy  rá  vág  Edömér  s  könyökén  gyűrűit  eloldja. 
Visszacsap  a  bolgár  ;  de  kerüli  serény  lova  hátán, 
S  könnyeden  elfordul  Edömér,  és  vagdal  azonban. 
Hogy  már  szinte  kifárad  Izács.  Végtére  kitetszik 
A  nag}^  erő.  Balról  úgy  vág  Edömérre  halálos 
Karral  Izács,  hogy  mellcsontját  beszakasztja,  holottan 
Elsárgul  a  hős,  s  lemarad  félhalva  lováról ; 
A  bús  ló  pedig  elrohan  és  viszi  páraszakadva 
Megpusztúlt  nyergét,  ura  vérzik  s  haldokol.  Ezt  hogy 
Látta  Izács,  így  szólt  sajnos  hunytára  tekintvén  : 
«fgy  fizet  a  véres  hadak  istene  minden  időben. 
Bátor  bajvívó!  boldog  legyen  a  te  nyugalmad, 
Megjő  majd  napom  is,  melyben  mint  szinte  hanyatló 
Testedet,  engem  is  a  förtelmes  férgek  elesznek. » 
Monda,  s  tovább  indult  seregét  új  zajba  vezetvén. 
^  A  völgy  mél^^e  felé  küzdött  hada  Antipaternek. 
Ö  maga  szóval  is  és  példával  is  úgy  megy  előttök, 
Hogy  vezetése  után  Bors  népét  visszaszorítják. 
Látja,   s  előugrat  buzogányt  rengetve  kezében 
Bors,  és  a  görögök  nyilait  fölfogja  merészen 
Cifrás  pajzsával,  s  megyén  Antipaterre  rohanva. 
Bátran  küzködik  a  két  kar,  s  kétségbe  húzódik 
A  viadal ;  de  utóbb  már  lankadoz  Ázsia  hőse, 
S  a  rohanó  Borsnak  rosszul  fordítja  hatalmát  : 
Vág  ugyan  és  széles  kardját  Bors  mellire  szegzi, 
De  paizsát  tüstént  oda  nyújtja  ez  és  üt  azonnal 
Nagy  buzogányával.  Beszakad  rozzanva  sisakja 
Ázsia  hősének,  s  megkoccan  erős  koponyája. 
Hölgye  pedig  remeg  és  besötétül  szép  szeme  fénye. 
Már  őrzői  között  nincsen  nyugodalma,  kirándul. 
Bajnokit  inti  s  viszen  segedelmet  gyenge  kezével. 

Hátrál  Antipater,  s  itt  tüstént  közbe  nyomulnak 
A  görögök.  Bors  dúl,  gyávának  szidja  magában 
Antipater  lelkét,  s  tör  utána,  de  bátran  elállják 
Útját  :  öldököl  ő,  de  azok  meghalni  se  félnek  : 
Megsebesült  urokat  karddal  s  testökkel  is  őrzik. 
Antipater  pedig  a  bús  nőt  biztatja  szavával, 
S  szíve  szerelmével  mosolyog  rá  bajnoki  képe. 

Nagy  keseredve  megy  és  vagdalkozik  ifjú  Laborcán 
Más  részről,  és  semmi  veszély  nem  tartja  futását. 
Megy  mint  könnyű  szél,  s  szabdalva  boszantja  magára 
A  hadakat.  Mirzát  gerelyével  mellbe  hajítja, 
És  vérét  látván  megörül.  Majd  cifra  Lemőkre 
Vagdal.  Visszaver  az  ;  ki  nem  állván  végre  csapásit. 
Megszalad  ;  ez  pedig  üzi  vadul  száguldva  nyomában, 
S  hát  hosszat  ragyogó  kardjával  vágja  keményen  ; 
Cifra  Lemők  leesik,  s  földet  rág  kínos  ajakkal. 
Inti  körül  vívó  bajtársit  s  kéri  halálát. 
Nem  könyörülnek  azok  :  hagyják  gyötrődni  bajában  : 
De  az  orosz  gyermek  már  vesztét  erezi.  Nincsen 
Nyugta  sehol.  Mélyen  belevág  a  had  derekába. 
És  oda  vágy,  hol  legszörnyebb  veszedelme.  Azonban 
Végkora  még  nincs  itt  ;  Csornával  kezdi  vitáját. 
Vág  s  pusztít  kegyelem  nélkül  a  két  heves  ifjú, 
Kardjaiknak  fennyen  hangzik  csöngése,  s  erősen 
Ver,  dobog  a  hő  szív  dagadó  mellöknek  alatta, 
S  már  fejlik,  bomol  a  páncél  fene  Csorna  nyakánál, 
Erre  kemén3^ebben  lecsap  ő  is,  s  homlokon  érvén 
Vágja  Laborcánnak  paripáját,  összerogy  a  ló 
Szörnyű  süvöltéssel ;  de  Laborcán  bátran  előkél. 
És  gyalog  áll  harcot,  de  rohanva  jön  égve  csatától 
Erre  Bogács,  győző  Csornát  meg  hátra  szorítja, 
S  gyilkos  szándékát  bajnok  karjával  elűzvén, 
Dárdás  társaival  szorosan  bekeríti  Laborcánt, 
És  lovat  ád  neki  és  így  szól  a  harc  örömében  : 
«Ember  vagy  fiam.  A  te  karod  nem  gyáva.  Dicsőség 
Van  veled  ;  én  haliam  vasadat  csattogni  vitézül. 
Menj ,  harcolj  magyarán,  s  méltó  léssz  mint  magyar  élni !» 
Monda,  s  az  ifjú  ment ;  de  nem  élni  —  keresni  halálát, 
Antipater  csapatit  kezdé  kísérteni.  Bátran 

Vága  be,  s  már  oda  jött,  hol  csendesen  áll  vala  néhány 
Bajnoki  közt  a  szép  görög  asszony  férfi  ruhában. 
Titkos  erő  unszolja,  s  mivel  nem  lát  nemesebbet. 
Erre  megy.  Ármány  itt  mindent  elkerget  előle, 
Hogy  hamarább  vesztét  érhesse  csatája  hevében. 
Áll  maga,  s  ví  egyedül  a  bús  hölgy,  fényes  acéllal. 
Ellent  hány,  de  erőtelenül.   Megnyitja  Laborcán 
A  könnyű  sisakot,  s  a  páncélt  gyenge  nyakánál, 
És  már  látni  fejér  kebelét,  a  szerte  vetődő 
Hosszú  barna  haját  s  epedő  szeme  tiszta  sugárit. 
Bálványként  oda  vész  néztében  az  ifjú  :  csapása 
Fenn  akad,  a  lélekzet  eláll,  szive  verni  szűnik  :  majd 
^Megdöbben  nagyon  :  és  hangos  kopogása  kihallik. 
A  szép  hölgy  pedig  áll  veszteg,  s  rémülten  előtte, 
Mintha  beszélné,  hogy  nem  volt  szándéka  csatázni, 
Mintha  rebegné,  hogy  hűsége  kötötte  urának 
Harcaihoz  szívét,  úgy  áll  itt  félig  aléltan. 
Képe  könyörgését  s  csendes  bánat  ja  hatalmát 
A  vesztő  szerelem  bágyadt  szikrája  segíti. 
És  csábítóbb  lesz  szépsége  veszélyes  ügyében. 
Ekközben  már  jő  szörnyű  fájdalma  hevével, 
A  feleségféltő  görög,  és  oda  szöktet  azonnal. 
Mint  haragos  tigris,  porrá  tördelni  Laborcánt. 
Nézi  ez  is,  s  iszonyú  képét  meglátva  gyanítja  : 
«Ez  tán  férje  lehet»  s  lelkét  új  gondolat  űzi. 
Még  egyszer  pillant  a  hölgyre,  s  levetve  halálos 
Képzeletét,  örömet  forral  szín-csalta  szívében. 
Lelke  lebeg  kardján,  kezeit  vág}'ása  vezérli. 
Élni  kívánna  .  .  .  Szegény!  mikor  élhete,  veszni  óhajtót. 
Most  már  élni  kivan;  de  bolond  fogadása  kiveszti. 
Bús,  komor  árnyékban  szédítő  rémi  jelekkel. 
Csak  neki  látszólag,  lebeg  Ármány  képe  fölötte, 
S  élete  szép  örömét  sanyarún  elfogja  szívétől: 
Antipater  nagy  dárdával  szaggatja  derékon. 

És  üti  szertelenül  a  vág3^ó  nyugtalan  ifjat  ; 
összerogy  ez,  s  kedves  képét  elfutja  setétség. 
És  meUy  ollyan  igen  nagy  volt,  szíve  lángja  elalszik. 
Néz  iszonyodva,  szemét  a  tágas  egekre  szegezve, 
És  nem  lát  egyebet,  mint  Ármány  ördögi  képét, 

Mást,  mint  vesztének  keserű  fájdalma,  nem  érez. 
így  vész  el  nyomorult  szép  ifjúsága  korában. 

Látta  Bogács  bús  harcában  lankadni  az  ifjút, 
És  sietett,  de  ledőlt  az,  s  már  örvendve  letépnék 
Fegyvereit.  Nem  hagyja  Bogács,  ordítva  közökbe 
Csap,  s  a  holttestet  kardjával  védi  vitézül. 
Hősi  haragja  elől  sokan  elrémülve  kitérnek, 
És  sokat  a  hidegült  test  mellé  fektet,  azonban 
Mindinkább  gyűlnek  katonái,  s  közökbe  fogadják 
A  vérrel  porral  csúfított  bajnoki  testet. 
Nézi  Bogács,  és  gondba  merül  így  szólva  magában  : 
♦Haj !  csakugyan  meglelted  utóbb  a  harc  mezejében, 
Amit  óhajtottál  gyakran,  végvesztedet  ifjú. 
Itt  idegen  porban  temetődöl :  messze  hazádtól. 
Messze  szüléidtől,  s  nem  fogják  sírodat  a  bús 
Hölgyek  szép  szemeik  nedvével  elönteni,  róla 
A  fakadó  ibolyát  hü  kéz  nem  tűzi  kebelbe. 
De  te  nyugodjál  békével,  bús  ifjú,  porodban  : 
Itt  csapodár  örömek  nem  fognak  kelteni  többé, 
S  álmodat  a  titkos  búnak  nem  ijeszti  hatalma, 
Melly  ifjú  napodon  komor  éj  színt  vonva  borongott. » 
így  végzé  s  csapatit  biztatva  előbbre  nyomúla. 

Zúg  a  harcoknak  haragos  rivadása  ;  keményen 
Csattog  az  összeütött  fegyver,  s  a  büszke  levente 
Még  viszi  teste  sebét,  karját  még  harcra  feszíti. 
De  fáradtan  zeng  a  kései  ének  utána. 
A  fene  bajvívót  s  daliás  komoly  arca  haragját, 
A  mellébe  törött  nyillal  keseredve  vesződőt, 
S  a  diadalmi  öröm  hangját  nem  győzi  követni. 
Gyengék  is  már  e  letűnő  kor  lelkei ;  a  nagy 
Ősi  dicsőséget  nem  bírják  tartani  többé. 
Ti  kacagányos  apák,  hadat  űző  szittya  vezérek, 
Hős  eleink,  mi  csekély  nektek  keveredni  csatába, 
Ott  új  honnotokért  küzködni,  s  elesni  vitézül. 
Nem!  méltó  unokátoknak  most  mondani  én  nem 
Merném  nemzetemet  ;  mert  a  kard  súlya  keserves 
Már  neki,  s  mellékes  gondokra  vetődve,  mohón  a 
Béke  futó  örömét  kapdossa  —  nem  őrzi  —  bolondul. 
Ollyanokat  mégis  szült  századom,  akik  örömmel 

Visszatekintenek  a  lehunyó  fény  régi  nyomára, 
S  hátramaradt  sugarát  fölfogják  tiszta  kebellel, 
Hogy  vele  áldozatot  lobbantsanak  a  haza  színén. 
Oh  ha  ezek  számát  érhetném  gyenge  dalommal. 
Föld!  gyönyörűséget  nem  kérnék  tőled  azontúl. 
Szívem  örökségét  itt  hagynám  hűbb  fiaidnak, 
És  komolyabb  örömem  nag}^  egekkel  lenne  határos. 

Aki  kemény  szűvel  viszed  Ármány  rémeit  és  a 
Szörn^-ü  halál  útján  nem  tudsz  csüggedni,  vitéz  Und 
Hős  ha!  hát  téged  hol  nézzelek  a  csatatéren? 
Sűrűn  áll,  mint  a  telekek  zöld  szálai,  a  nép ; 
De  visz  vesztednek  sanyarú  érzése  közökbe. 
Meg  nem  akadsz,  és  a  hadakat  rémítve  zavarván, 
Mint  a  villámé,  tündöklik  fénye  vasadnak, 
V^agy  magas  árbocként  forog  a  nagy  dárda  kezedben  ; 
A  gyűlt  nép  pedig  elrémül,  vész  és  fut  előtted  : 
Vér  fakad  utaidon  s  haldoklás  nyögdel  utánad. 
Áll  nem  messze  kemény  harcban  csillogva,  zajogva 
A  három  bolgár,  s  ádázán  vágtat  előre, 
A  népnek  sokasága  pedig  dől  nyomban  után  ok. 
Látja,  s  vitéz  elszántában  nekik  ugrat  az  ifjú 
Fénylő  kardjával  legelőször  megtöri  fattyú 
Csorna  fején  a  réz  sisakot.  Megdőlne  legottan 
A  bolgár  ;  mert  elkábul  feje  s  balra  lehajlik. 
Válla  fölé  ;  de  hamar  nagy  zúgás  hangja  közelget. 
Ármány  jő,  s  a  harc  moraját  csikorogva  hasítja. 
Itten  Étét,  amint  ellenségére  halálos 
Vágást  tenne,  setét  rémítő  képpel  ijeszti, 
S  tornyos  szikla  gyanánt  szakadólag  elébe  vetődik. 
A  hős  nézi,  s  nem  irtózik  ;  jól  tudja  veszélyét  ; 
De  szíve  megbúsul,  hogy  legjobb  harca  korában 
Kell  hátrálnia  s  dárdáját  fölemelve  boszúsan 
Verdesi  a  szellemképet.  Mind  hasztalan  :  össze 
Bomlik  az,  és  annál  iszon3'úbban  ütődik  elébe, 
Ujabb  rémekkel.  Most  őt  vadán  űzi  halála  : 
Nincs  nyugodalma  futásában,  sem  g\'őzödelemben. 
Karja  legyen  bár  a  villámnál  ütni  serényebb. 
Pusztítson  bár  nemzeteket,  nincs  vége  bajának  : 
Győztös  kardja  hegyét  az  enyészet  visszataszítja. 

Ezt  érezve  veszettebben  kezd  dúlni  csatáin. 
Képe  setétebb  lesz,  valamint  mikor  a  magas  égre 
Felleg  emelkedik  és  szép  fénye  sugárit  eloltja, 
Úgy  beborul  szép  hősi  tekintete.  Szökdös  alatta, 
S  tajtékozva  megy  a  pej  mén,  sújtásra  szegetten 
Áll  egyenest  a  rettenetes  nagy  dárda  kezében. 
Hasztalanul  dől  most  Ármány  rémképe  feléje, 
Hasztalanul  veti  nagy  mellét  és  kardja  hatalmát 
Ellene  bajnok  Izács.  Hegyek  essenek,  a  sebes  árvíz 
Tengere  zúgjon  bár,  ő  győz,  vagy  halni  fog  :  így  meg}^ 
S  ég,  föld  nem  képes  megtartóztatni  menését. 
Most  oda  szúr,  hol  Izács  nagy  mellvasa  összefogódik  ; 
Messze  kihallik  rémületes  csengése  vasának. 
Megszakad  a  vastag  Páncél,  mellében  Izácsnak 
Mélyen  jár  a  dárda,  szívét  megnyitja  hegyével. 
Vész  az  erős  bajnok,  szép  címere  búsan  aláhull 
A  szédült  fejjel.  S  még  itt  sincs  nyugta  Étének, 
Megy  keseredve  tovább,  s  viszi  véres  fegyvere  súlyát. 
Rettenetes  Viddint  leli  nyargaltában  ez  úttal, 
És  neki  vág,  s  döngő  paizsát  megzúzza  kezében  ; 
Otet  azonban  az  ellenséges  Rém  vadán  üzi 
Álfénnyel  csábítva  szemét.   Most  merre  rohanjon 
Honnan  védje  magát  s  hova  vész  nem  tudja  s  halotti 
Borzadozás  hidegen  fut  végig  tagjain.  A  sok 
Bolgár  mind  rá  zúg  ;  megbúsult  népe  Izácsnak 
Ellene  jő  haragos  szájból  ordítva  boszúját. 
Eszmél  Csorna  is,  és  ide  csattog  vad  dühe  szárnyán. 
De  legrettenetesb  a  bántott  haemosi  bajnok  : 
Mintha  veszett  sárkányt  szemlélnél  a  magas  égen 
Éjjeli  felhők  közt   száguldani  lángos  agyarral : 
Úgy  rohan  ez,  s  ragyogó  kardjával  csapkod  Étéhez 
A  tajtékzó  mén  már  összerogy  :    ő  pedig  állva 
Véresen,  és  tépett  fegyverrel  még  keseredten 
Visszaver,   és  harcban  készül  elvenni  halálát. 
Veszne,  s  erős  lelkét  a  rém  vad  körmei  vinnék 
Mátra  setét  barlangja  felé  ;  de  fölöttök  az  égben 
Fényhajlékából  lát   a  hadak  istene  mindent, 
És  megszánja  Étét,  s  a  Rémre  haragja  kilobban. 
Gyorsan  előragyog  a  felső  levegői  határból. 

Villámsujtásként  látszik  nyoma,  s  messze  világos 

A  tájék,  mellyen  földrázó  fegyverivel  megy. 

Nap  ragyog  arcában,  de  szemölde  haragra  húzódik. 

Kalpagján  magasan  szikrázik  szép  lobogója, 

És  hamvas  kacagánya  körét  aranyozza  verőfény  ; 

Kardja  pedig  nyugaton  végig  csillámlik.   Előtte 

Elkomorul  a  Rém,  s  besötétül  csalfa  világa. 

Barnás  fellegeit  bajosan  burkolja  magára, 

Messze  kinyújtja  setét  dárdáját,  s  zúg,  morog  és  fut. 

Hasztalan  üt,  nem  villámlik  dárdája  kezében, 

S  amint  csillámló  kardjával  rá  ver  az  isten, 

Megszakad  a  sűrű  felleg-ruha  rémes  alakján, 

Búsan  folynak  alá  barnás  felhői,  utána 

A  roncsolt  árnyék  s  hitvány  dárdája  lebegnek, 

S  megy  pusztán,  s  egyedül  nyomorult  rossz  lelke  pokolra. 

Itt  pedig  a  zivatar  hangján  így  szólal  az  isten  : 

«Aki  vitéz  lelkét  elszánván  honja  javáért 

Veszni  megyén,  gonosz  Ármánynak  nem  jut  le  kezébe. 

Én  oltalmazom  azt,  s  hírét  szép  csillagom  őrzi.» 

Monda  s  legott  bátorság  gyúlt  lelkében  Étének. 

Visszavevé  kifogyott  erejét  hős  karja  s  hatalmas 

Lőn  vágása  megént.   Más  részről  jőnek  azonban 

Vesztét  sajdítván  megbúsult  társai.   Hábor 

Első,   aki  Étét  paizsával  födve  fejéről 

Elveri  Vidinnek  rettentő  dárdacsapását. 

Majd  a  sűrűdő  bolgár  csapatokra  kerülvén 

Hátban  sújtja  Csetert  s  oldalt  letaszítja  lováról ; 

Megdöfi  oldalban  Hilkát,  hogy  azonnal  elejti 

Kardját  s  a  kantárt,  s  csörrenve  lehajlik  utánok. 

így  a  bolgárok  csapatit  gyéríti,  de  őtet 

A  haragos  Viddin  dárdával  szúrva  derékon 

Hirtelen  általüté.  A  hős  nem  is  érzi  sebét  jól, 

Már  vész  és  csengő  fegyverrel  földre  hanyatlik. 

Fennyen  emelkedik  a  fiatal  cser  törzsöke  Fátrán, 
Égnek  eresztgeti  zöld  sudarát,  és  zúgva  civódik 
A  viharos  bércek  lecsapó  mérgével  ;   azonban 
Fejszés  jő,   s  alacson  bokrokhoz  fekteti  lombját  : 
így  fetrengesz  most.   Hábor,   te  is  a  hideg  úton. 
A  gyávák  mellé  leborul  nagy  bajnoki  tested. 

S  nincsen  erőd,  mely  karjaidat  viadalra  emelje. 
Most  Ete  hős,  ki  beszélje  búsult  nagy  szíve  haragját? 
Megfordul,  noha  vérbe  borúit  deli  termete,  arca. 
Mint  az  eső  kőszál  fordul  meg  az  erdei  fákra. 
«Haj,  Hábor  hol  vagy,  bajaim  hü  társa?  ki  bántott 
Tégedet  oh  Hábor?  Hol  vagy,  hova  vesszek  el  érted ?» 
így  ordít,  s  vas  dárdáját  két  kézre  szorítván, 
Mintha  egész  sereget  le  akarna  sodorni  dühében, 
Nem  szúr  és  nem  döf,   hanem  ordítozva  körül  vág, 
S  ahova  ér,  tör,  zúz  ;  vele  jár  és  dúl  az  enyészet, 
így   letöré   derekát   egy  gyors   nyilazónak,   Azirnak, 
Arcon  üté  Mekirát,  ki  legott  jajdulva  hanyatt  dőlt. 
Mellben  vágta  Simont,  s  szörnyen  leütötte  lovastul. 
Már  Viddinre  rohant,  gyalog  a  lovag  ellen,  azonban 
A  ló  Viddin  alatt  iszonyú  jövetére  nem  állt  meg, 
Meghorkanva   szökött,   hátrált   kikerülni  csapását. 
Rája  nyilak  jöttek,  kopjak  szállottak  azonban 
Távolról ;     de   Hadúr   inté,   hogy   térne   ki  gyorsan. 
Itt  pedig  a  nép  mind  inkább  gyűl,  s  mintha  egyebütt 
Béke  uralkodnék,  nyargalva  csak  erre  rohannak 
A  legerősbek  is.  Elkeseredve  fiának  elestén 
ViUámszikra  gyanánt  jő  Tas,  s  nagy  kürtü  Lehellel 
Bors  kíséri  nyomát.  Már  hős  Ete  mentve  van  ;  újra 
Fegyvereket,   paripát    szándékszik  venni ;   de  hozzá 
Járul  a  táltos  s  komolyan  nyugtatja  szavával. 
A  heves  ifjú  a  bölcs  szót  keseredve  fogadja, 
És  hogy  hév  sebeit  kötözik,  most  érzi  leginkább 
Fájdalmát,  mégis  Hábort  jajgatja  szívében, 
Háborról  tudakoz,   s  kardját   kiragadva  megindul 
Harmadszor  ;  de  szelíd  Hajnát  szemléli  lebegni 
Kardja  előtt,  s  útját  véres  siralommal  elállni. 
Ezt  küldötte  Hadúr,  hogy  hősét  visszaidézze  ; 
Árnyék  volt,  de  valójához  termetre  hasonló. 
Szinte  fehér  kebelén  látszott  pihegése,   s  kinyújtott 
Szép  keze  tiszta  haván  ragyogott  harmatja  szemének. 
Amint  szólt,  bájos  zengés  lőn  alakja  körében, 
Átka  vad  Ármánynak  elenyészett  hangzatos  ajkán, 
S  elvesze  hirtelenül  a  bajnokot  intve  magához. 
Ekkor  az  ifjúnak  lelkét  más  gondolat  éri. 

Bágyadtan  leborul  széles  szekerére  Bogácsnak. 
Csendes  ajakkal  hálát  mond  kardodra,  Hadisten, 
S  ismét  kezd  a  szép  életnek  örülni  magában. 
Távozik  a  véres  hadak  istene  innen  azonban, 
S  visszaragyog  sebesen  szép  hajlékába  egének. 
Rettenetes  Viddint  pedig  a  sok  fegyver  eléri, 
A  bolgár  sokaság  csattog  mellette,  s  keményen 
Harcol  Csorna  közel ;    de  vitézei  futnak,  utánok 
A  görögök  hada  is  megfordul,  őt  is  erősebb 
Karjával  tüzesen  hajtván  Bors  visszaszorítja. 
Viddin  népe  marad,  s  maga  a  hős,  harca  helyében, 
S  a  bús  mérges  atyát,   amint  rohan  ellene  és  nem 
Vigyáz  harcában,  gyakran  megsérti  ;      de  nyomban 
Éri  Lehel,  s  örvös  buzogányát  rázva  kemén3'en 
Verdesi  melléhez.  Most  már  ki  nem  állja  ;    dühében 
Megcsikorítja  fogát.  De  fut  a  nép,  hátra  megy  ő  is. 
Gyötri  kevélységét  a  szégyen,  s  gyakran  elállja 
A  rohanók  útját :    öldöklő  fegyvere,  mint  a 
Vérbe  borongó  nap,  megvillan  néha  ;    de  tüstént 
Megcsendül  fülinéi  súlyos  buzogánya  Lehelnek  ; 
Ekkor  hátra  vonul  ismét,  és  lassan  iramló 
Népeihez  keveredve  boszús  lélekkel  elindul. 
Jó  darabig  megyén  így  a  két  had,  s  szörnyű  nyomában 
Holtak,  haldoklók  vérrel  fertőzve  maradnak. 
Elválik  végtére  külön  pályára  szakadván 
Mindenik,   és   csendesb   leszen  a  szép  bodrogi   tájék 
De  zeng  a  rohanó  magyarok  mentében  az  ének. 
Fújja  Lehel  cifrás  kürtét  diadalmas  ajakkal. 
És  az  egész  tájék  reszketve  felelgeti  hangját. 
Bús,  de  hatalmas  hang  ;    valamint,  ha  setétes  öléből 
Csattog  az  ég,  a  kába  világ  meghallja  haragját, 
És  retteg,   mikoron  heg}-  völgy  megharsan   utána  : 
Ügy  zeng  tárogató  és  kürt  szava,  rettenet  és  bú 
Terjed  az  ellenség  földén  hangj oknak  utána  ; 
'Mevt  tudják,  hogy  azok  pusztító  feg\^verü  hősök. 
Kiknél  büszkén  zeng  a  bús  dal  harcos  ajakról  ; 
Jól  tudják,  hogy  azok  Tanaist  elhagyva  kijöttek 
Barna  szemű  deli  hölgyekkel,  sok  gyenge  hakkal, 
Hogy  honnot  keresők,  s  diadalmasak  a  csatatéren. 

Oh  de  te  nem  zengesz  többé,  hadi  kürté  Lehelnek! 
Csendes  vagy,  s  az  erős  ajak  is,  mely  csontodat  érte. 
Némán  hamvad  el  a  földnek  lemerülve  porába. 
Nem  viszi  hangodat  a  szellő  vérharci  mezőkön, 
S  a  maradék,  noha  kívánná,  nem  hallja  meg  azt  már. 
Híred  azonban,  s  a  bajnok  nagy  híre  le  nem  száll, 
Mig  csillag  ragyogand  magas  éjjeli  fénnyel  az  égen. 
Amit  vérengző  had  meg  nem  emészte,  gyakorta 
Álnokság  töri  meg  s  veti  jégkarjába  halálnak, 
így  készül  neked  Antipater,  neked  ídai  szép  hölgy, 
Hü  két  élettárs,  így  készül  szörnyű  haláltok. 
Kardja  Laborcánnak  mikoron  megtörte  az  asszony 
Gyönge  vasát,  s  rémült  halovány  kegyes  arca  kilátszott 
És  hava  keblének  s  hosszú  haja  fürté  homálya  ; 
Látta,  közel  víván  a  fattyü,  s  lángba  borúla 
Keheméin,  s  azokat  szilajon  kezdette  kívánni, 
Vére  gonoszságát  gonoszabb  szándéka  nagyítá, 
5  amit  ohajta,  legottan  el  is  végezte  magában. 
Vétke  fogantatván  rengett  bele  mindenik  íze. 
Hányta,  vetette  fejét.  Sokfélét  gondola,  többet 
Érze,  s  akart  mindent.  Végtére  kifőzve  csalását. 
Minthogy  visszamenő  seregében  nem  vala  nyugta, 
Antipaterhez  tér,  s  így  szól  tüzet  adva  szavának  : 
«így  hát,  így  fog-e  a  nemes  Antipaterrel  egész  nép 
Néma  gyalázatban  megtérni  Philónak  elébe, 
S  a  fejedelmi   Zalán  bennünk    így  tartsa  reményét? 
Viddin,  ama  rettentő  is,  hátrálni  tanul  már, 
És  mellette  boszúlatlan  vész  bajnok  Izács  el. 
Zsákmány  sincs,  melly  en3^hülést  hozhatna  szívünknek 
Jer,  rajtunk  soha  ih^  szégyent  nap  fén^^e  ne  lásson. 
Jersze,  tegyünk  zsákmányt  s  hozzunk  hírt  vissza  hadunkk 
Erre  felelt  nemes  Antipater,  s  beborul  vala  képe  : 
«Csorna !  serény  vagy  az  ütközeten;  de  nagyon  heves  és  vac 
Nincs  nyugtod,  veszedelmet  óhaj  tsz,  mely  téged  el  is  veszt 
Bízva  megindultunk  most  is  szavaidnak  utána, 
És  a  többi  sereg  csúfjára  megyünk  haza  ;  mert  sok 
Bajnok  esett,  s  önnön  vérünk  fertőzi  ruhánkat. » 
Még  sem  szűnt,  hanem  indulatit  titkolva,  s  haragját. 
Visszafelelt  szaporán,  a  szép,  de  gonosz  szivü  gyermek  : 


147 

*0h  bizony  ollyan  igen  nincs  mit  csüggedni  az  első 
Gyenge  csapásoknál,  inkább  jobb  hírre  sietni 
Most  van  okunk,  hogy  ez  egy  harcunk  el  lenne  felejtve; 
Mert  noha  ők  sem  örülhetnek,  hogy  győztek,  elesvén 
Sok  buzogánnyal  erős  fiaik  s  nyilazóik  előttünk. 
Mégis  vesztségünk  s  az  erős  Izács  este  siralmasb. 
Tartsd  itt  hát  hadadat,  megtartom  népemet  én  is. 
És  menjünk  ketten,  vagy  hárman   amarra,  hol  a  fák 
Reggeli  árnyékkal  hozzánk  fordulva  virítnak. 
Túl  azokon  gazdag  zsákmánnyal  elülve  lakoznak 
A  mag}'arok.  Másik  csapat,  és  tízszerte  csekélyebb, 
Mint  ez  volt.  Te  pedig  jőj  el,  s  vizsgáld  meg  először, 
Mint  leszen  ott  dolgunk,  hogy  kész  lég\"  bízni  azontúl. 
Jőj  el,  s  kísérőidet  is  hozd  arra  magaddal. » 
Monda,  s  megállította  hadát  a  puszta  vidéken. 
Hitt  neki,  és  népét  amaz  is  szüntette  haladni. 
Ámbár  a  bús  hölgy  szomorún  vonogatta  sisakját, 
S  inte  szerelmével  ;  csábított  férje  megindult 
Csorna  után,  minthogy  nem  tartott  semmi  gonosztól. 
Ment  maga  a  hölg}'  is,  mint  Csorna  kívánta  leginkább, 
Ment  vele  Bellerophon,  ki  jeles  bajnok  vala  és  hü 
Aki  Skamandemek  jött  zúgó  partjai  mellől. 
És  az  egész  nemzetségben  eg^'edül  vala  élő. 
Kis  fia  s  atyja  szelíd  hölgyével  eg\'  éktelen  éjjel 
Tengereken  járv^án  a  barna  habokban  elültek  ; 
Anyja  pedig  s  kedves  testvérei  rég  kihalának, 
Ö  vala  még  eg\'edül,  s  nem  zúgott  napjai  ellen. 
Mtte  kemény  szüvel,  mi  reá  volt  mérve,  s  csatában 
Sem  lehetett  rémült  képét  soha  látni  s  futását. 
Ily  bátor  vala  ő,  s  most  így  kísérte  vezérét 
Néma  komolysággal.  Csornának  húsz  katonája 
Rejtve  maradt  sürü  fák  közt,  s  így  Csorna,  midőn  itt 
Meglátá  a  nagy  görögöt  lépdelni  nyomában, 
Elkomorúla  ;  de  nem  rettent  jól  bízva  kezében, 
Bízva  vitézeiben,  s  ment  gyors  vezetéssel  előre. 
Már  is  az  erdőnek  hűvös  árnyékába  merültek 
És  a  tábortól  tova  jártak  titkos  utakban, 
S  szólt  nemes  Antipater,  nem  akarván  menni  továbbá  : 
«Merre  vezetnél  még  háborgó  Csorna?  Talán  csak 

A  gonosz  ellenség  markába  nem  ejtesz  egészen? 
Állj  meg,  s  a  zsákmány  hova  van  halmozva,  mutasd  ki. 
Melyre  felelt  szaporán  a  gyors  deli  termetű  Csorna  : 
«Jersze  tovább;  a  mély  völgyön  tova  fekszik  az;  onnan 
Hol  lombos  tetejét  az  idős  cser  az  égnek  ereszti, 
S  áll  egyedül  magasan  több  apró  zsenge  cserek  közt. 
Onnan  mink  látunk,  de  azok  nem  látnak,  előttünk 
Sűrű  fák  lévén  iszolaggal  elülve  setéten.» 
Monda,  s  előmene  a  sűrűn,  törtetve  serényen, 
A  csábított  is  ment  gyorsan  utána,  veszélye 
Húzván  őt,  mint  húzza  vízár  a  könnyű  hajókat. 
Hölgye  pedig  hátrább  akadékos  utakban  elállván 
Borzadoz,  agg,  remeg  és  ment  férjét  visszaóhajtja, 
S  a  mellette  jövő  hű  Bellerophonnak  imígy  szól : 
«Bellerophon,  ki  jövésemnek  vagy  hű  követője, 
Jámbor  Bellerophon,  nem  látod-e,  hogy  megutálván 
A  magas  istenség  bennünket  veszni  hagy  itten? 
Ügy  hiszem  én  :  vagy  az  ellenség  ott  férjemet  érvén 
Meggyilkolja,  vag}^  a  rossz  í^tíyn  Csorna  kezétől 
Dől  le  siralmamnak,  s  akkor,  ha  óhajtani  tudnám, 
Hogy  haza  térhessek,  nyíljék  a  föld  meg  alattam, 
S  rám  nagy  terhével  honnom  hegye  ída  szakadjon, 
Vagy  fene  tengernek  zivatarjai  tépjenek  össze, 
És  ne  legyen  temetőm  a  tágas  földi  világon. » 
Tiszteletes  szóval  felel  a  hős  erre  viszontag  : 
«0h  bizony  a  gonosz  ifjú  már  rossz  harcra  vezérlett, 
Most  pedig  e  helyben  még  több  veszedelmet  okozhat. 
Loppal  amott  látom  katonáit  jőni  nyomunkba  ; 
Jót  nem  akarnak  azok,  téged  s  vesztünket  óhajtván  : 
Ámde  ne  hidd,  hogy  bennünket  megutál  vala  s  elhagy 
A  magas  istenség.  A  jókkal  megmarad  ő  mind 
Holtiglan  ;  te  pedig  jobb  vagy  más  ídai  nőknél 
Tiszta  szerelmedben  s  jámbor  szép  ifjú  korodban. 
Fogjad  azért  ragyogó  nyiladat,  s  jól  húzd  az  ideggel, 
S  a  magas  istenben  bízván  nagy  gyorsan  ereszd  el. 
Hidd,  sokan  elvesznek  ;  mert  angyalok  őrzik  irányát 
Gyenge  lövésednek,s  adnak  neki  gyilkos  erőt  is. 
Én  pedig  ellökvén  hegyezett  kopjáimat,  éles 
Kardomat  is  rajok  fordítom,  tégedet  óván, 

S  zajt  ütök  itt,  hogy  hallja  urad,  hogy  hallja  hadunk  is.'> 
Monda,  s  legott  teli  torkából  ordítva  kiáltott. 
Antipater  hallá  ;  de  nem  a  had,  mely  tova  zajgott. 
Már  ekkor  közel  állottak  fene  Csorna  vitézi. 
Bellerophon  hegyezett  kopjáit  rajok  ereszté. 
És  megüté  legelőbb  a  döngő  pajzsu  Szilárkot, 
Aki,  midőn  beleit  szaggatná  a  hegyezett  vas. 
Nagy  zuhanással  alá  fordult  jajgatva  lováról. 
Másodszor  meglökte  nyakon  hős  Kaldorit,  aki 
Haemos  alól  szép  öccsével.  Dalainnal,  elindult, 
És  aranyos  gazdag  fegyvert  hoza  drága  ruháin. 
Ennek  erét  nyaka  jobb  részén  megszegte  az  érchegy. 
Vérbe  borúit  ragyogó  dús  fegyvere,  s  teste  hanyatlott, 
Kit  mikor  öccse,  szeHd  Dalain,  fölfogna  kezével, 
A  magas  istenben  bízván  neje  Antipaternek, 
Megrántá  idegét,  s  nyila  róla  rezegve  lecsendűlt. 
Hogy  Dalain  dőlt  bátyjáért  meghajla,  födetlen 
Vékonj^a,  a  páncél  lehúzódván  róla,  kilátszott; 
Itt  éré  a  nyíl,  s  szabadon  megjárta  hegyével, 
S  élte  tüzét  kedves  fiatalságában  eloltá. 
Szép  Dalain  eldőlt  bátyjával,  s  összeütődött 
Fegyvereik  megcsöndültek  testvéri  panasszal. 
Látta,  mi  történik,  s  elbúsult  Ázsia  hőse, 
És  széles  kardját  tartván  vágásra  kezében 
Visszarohant,  de  amaz  vadán  ellene  álla  vasával, 
S  szóla,  hog^^  a  völgy  is  zengett  bele,  durva  haraggal : 
*Hölgyed  enyém,  ég,  föld  sírjon  bár,  hölgyed  enyém  lesz : 
Te  pedig  átkozz  meg,  s  fekügyél  keseredve  porodba.)) 
Evvel  elébe  rohant,  s  szörnyen  megütötte  sisakját. 
Ingott  az,  s  nagy  messze  hatott  csengése  rezének. 
\'lsszaütött  tüstént  fattyú  Csornára  boszúsan 
A  nemes    Antipater,  s  kardját  elcsapva  magáról. 
Mellben  s  hóna  alatt  hosszú  vágást  teve  rajta. 
Itt  ugyan  a  dühödött  bolgár  szeme  fénye  lehunyna, 
És  csúfos  munkái  közül  ez  lenne  utósó  ; 
Mert  iszonyú  rohanásában  nem  győzi  kiállni 
A  feleségféltő  görögöt,  s  nem  bírja  csapásit. 
Már  hátrál ;  de  segéd  közelít  pártjára  ;  sietve 
Kalpi  s  vitéz  Túriban  jőnek  melléje  csatázni. 

S  a  görögöt  hosszú  tőrrel  szurdalva  fogyasztják. 
Mérges  oroszlánként  ordít  a  bús  görög  és  küzd. 
Mély  sebeit  nem  is  érzi,  előbbre  tör,  égve  közülök. 
Kalpi  s  vitéz  Túriban  sebesedve  lehullnak  előtte. 
Végre  lefektetik  őt  két  részről  csapva  reája 
Csorna  s  az  álnok  Emőr,  ki  utána  kerülve  orozva 
Szúr  derekába  dsidát,  melynek  hegye  köldökit  éri. 
így  esik  el,  s  szörnyen  megcsördül  fegyvere  testén  ; 
Teste  pedig  még  rázkódik  s  remeg  a  nagy  erőtől, 
Mellyel  megbúsult  hős  lelke  kiszálla  belőle. 
A  nő,  haj!  nem  is  az,  búsongó  férj  telén  asszony, 
Elfásúl,  leereszti  kezét  dermedve  nyiláról. 
Élni  nem  óhajt  már,  egyedül  még  retteg  az  ádáz 
Csorna  kacér  szándékától.  Ez  erőre  segíti 
Újólag,  és  boszuló  nyilat  indít  a  lator  ellen. 
Megy  nyila,  s  Csorna  kezét  paizsán  áttörve  megéri  : 
Vérzik  az  és  paizsát  döbbenve  leejti ;  de  annál 
Mérgesb  és  rohanóbb  vágyásit  elérni  remélvén. 
Kit  mikor  a  bús  hölgy  látott  közelíteni,  képe 
Elsárgult,  s  ragj^ogó  íjáról  jobbja  lefordult, 
S  még  csak  alig  nyitván  ajakát,  így  szóla  rebegve  : 
«Bellerophon,  haj !  Bellerophon,  nem  tudsz-e  megölni? 
ölj  meg,  az  ég  jósága  megáld  valahára  helyettem. » 
Szánta,  de  meg  nem  ölé  a  hős  ;  hanem  egyre  csatázván 
A  dárdás  Bugarót  agyonütve  leverte  lováról. 
Megtöri  most  Kallót  és  büszke  Lemerki  hatalmát. 
S  mond  a  bús  hölgynek,  lelkét,  hogy  erőre  vihesse  : 
«0h  ne  remegj,  kisegít  minket  még  a  kegyes  isten. 
Bízzál,  és  nyiladat  fordítsd  a  gyilkosok  ellen. » 
Szóla,  s  vasát  villogtatván  folytatta  vitáját. 
De  fene  Csorna  előtt  megereszté  jó  paripáját 
A  bús  hölgy  s  futa,  merre  nyilast  lele  a  vadon  erdőn 
S  már  oda  Bellerophon.  Molkob  szájába  ütötte 
Dárdáját,  mikor  ez  Csornához  vága  vitézül ; 
Csorna  reá  hajtott,  s  testét  tipratta  lovával. 
Most,  mert  vélte,  hogy  a  sereg  e  zajgásra  megindult 
S  látta,  hogy  a  hölgyet  nem  nyerheti  vissza  kezére. 
Futni  hagyá,  s  hév  vágyait  elfojtotta  szivében. 
Véresen  és  szomorún  ment  a  görögökhöz,  azoknak 

Mintha  vad  ellenség  kardjától  folyna  ki  vére, 

S^  Antipatert  is  azok  rontották  volna  le  s  hölgyét. 

Úgy  szólott,  s  a  kábákat  megcsalta  szavával : 

Balgatag  azt  vára,  hogy  majd  ha  vasával  elejti 

Antipatert,  hölgyét  a  mély  völgyekbe  vitetvén, 

Többi  vitézivel  a  görögöktől  elszökik  ő  is, 

S  kéjét  Antipater  vesztével  dölyfösen  éli. 

így  gondolta  ;  de  a  gyönyörűség  elfuta  tőle  : 

Bűne  maradt  csak  meg  s  méltó  félelme  szívében. 

A  görögök  nemes  Antipatert  meghalva  találván, 

Véres  fegyvereit  s  testét  paizsokra  emelték, 

S  hölgyét  nem  lelvén,  szomorún  indultak  el  a  vad 

Csorna  nyomán,  kiki  fennhangon  esküdve  boszúját. 

A  hölgyet  pedig  útnak  eredt  lova  szerte  ragadván 

Vitte  hegyen,  völg\^ön  tajtékzó  szájjal  az  erdőn. 

Végre  kifáradván  egy  csendes  völgyben  elállott  ; 

Hol  mikor  a  bús  hölgy  siralommal  epedve  bolyogna, 

Elvesze  félelem  és  bánat-szerzette  bajában. 

Erre  vadász  ifjú  térvén,  így  lelte  meg  őtet 

Elbomlott  hajjal,  leterülten  egy  almafatőnél : 

íja,  sisakja  közel  heverének  bal  fele  mellett. 

Szépséges  tetemét  kis  sírba  letette  az  ifjú. 

Nézte  soká,  s  szomorú  látásán  könnye  lecsordult. 

Cifra  palástjával  betakarván,  port  vete  rája. 

És  puha  zöld  hantot,  s  fiatal  szép  völgyi  virágot. 

És  ragyogó  íját  emlékül  vitte  magával, 

Melyre  midőn  egyedül  ligeten  sétálna,  gyakorta. 

Szíve  megindulván,  csendes  köny  hulla  szeméből. 

NEGYEDIK  ÉNEK. 

Mint  mikor  a  juhokat  zúgó  habok  ellen  ereszti 
A  siető  pásztor,  vagy  előttök  az  esti  homályban 
Róka  fut  el :  fele  megfordul,  fele  törtet  előbbre  ; 
A  szilajabb  kosok  állnak  elől  szarvakkal  erősbek 
S  bátrabbak  lévén,  a  többit  félelem  űzi. 
És  az  egész  falkát  buta  zűrzavar  éri  miattok  : 
Bodrogi  harca  után  meglévén  törve  dagálya, 
A  görög  és  bolgár  tábor  most  így  vala :  soknak 

Visszadobog  szíve  honná  felé,  más  menni  kívánna 
A  gyámoltalanul  maradott  jólelkű  szülékhez. 
Némely  társairól  gondol ;  sok  óhajtja  mosolygó 
Gyermeke  játékát  s  fiatal  deli  nője  szerelmét. 
Másokat  a  rohanó  magyarok  nyila  meg  nem  ijesztett, 
Ütközetek  várnak,  köszörűlik  az  érceket,  és  nagy 
Fennyen  ígér  száj  ok  diadalt  fejedelmi  Zalánnak. 
Mind  e  közt  fene  gyűlölség  s  szivbéli  boszű  forr, 
S  félelem  és  szégyen.  Viddint,  noha  sokra  halált  szórt. 
Szégyene  marja  nagyon.  Valamint  kebelébe  húzódván 
Kurta  kig3'ók  marják  a  parton  csendesen  alvót, 
Aki  hogy  álmából  vesztő  kínjára  fölébred, 
Nyög,  forog  és  ordít  ;  de  baját  nem  tudja  kerülni .  .  . 
Ázsia  népe  vezértelen  áll,  s  mély  búba  merülve 
Rejti  gyanúját  még  ;  de  bosszú  tüze  gyúlad  erében, 
S  kész  az  egész  tábort  vassal  földúlni  haragja. 
Csorna  setét  bűnben  sanyarú  gondokkal  évődik. 
Hát  fejedelmi  Zalánt  mi  nehéz  bú  fellege  nyomja? 
«Vissza  tehát?  hah!  visszaverek,  így  szóla  magában, 
A  bolgár  sereget,  melynek  legjobban  örültem! 
S  most  mire  várjak  még?  Te  kevély  nap,  hunyj  le  előt- 
A  fejedelmi  Zalánt  földig  megalázva  ne  lássad. »    [tem. 
Monda,  s  kerülte  szemét  mindennek,  rejtve  maradván 
Belső  termeiben,  hol  nagy  dárdája  Reánnak 
Függ  vala  régi  szegen  s  tarajos  hadi  sárga  sisakja, 
S  a  szörnyű  kard  vas  s  bikabőrös  pajzsa  fölöttök. 
Most  ezeket  henye  békében  por,  rozsda  emészti ; 
Mert  soha  nem  jutnak,  noha  bírja,  kezébe  Zalánnak. 
Mind  e  közt  féltette  Philó,  hogy  tábora  belső 
Zendülés  által  megbomlik,  s  vagy  nyomorultan 
Vész  el  hír  nélkül,  vagy  harctalan  a  hazaföldre 
Visszaszökik,  s  őt  mindenkép  nyomon  éri  gyalázat. 
Sok  forog  elméjén.  Végez,  meg  visszakerülget 
Első  gondolatin.  Hogy  Viddin  társa  tanácsán 
Tőle  külön  hadat  indított  a  bodrogi  síkon. 
Nem  vala  szíve  szerént,  sőt  megtiltotta  először. 
Engede  végre  ;  de  most  azok  ellen  gyula  haragja. 
Kik  vad  erőszakkal  meg  merték  törni  tilalmát. 
Ez  vala  rettenetes  Viddin  s  a  nyugtalan  ifjú 

Csorna,  ki  lázított  sokat  a  rossz  harcra  leginkább. 
Szólna  ;  de  Viddinnek  lelkét  jól  ösmeri  :  feddő 
Szóval  azért  nem  mer  közelíteni  a  nagy  erőhöz, 
Rejti  tehát  mérgét,  s  ravaszul  elszánja  dicsérni, 
Kit  legyalázni  akart.  Főgyülést  rendel :  azonnal 
Megtehk  a  nagy  tér.  Daliák  és  harci  vezérek, 
Hátrább  számos  nép  jőnek  tolakodva.  Zsibongás, 
S  tompa  moraj  terjed  tüstént,  mint  éj  szele  futtán 
Lenni  szokott  a  nagy  tavakon,  hol  barna  özönnel 
Felzúdul  a  víz,  s  partját  közelíti  morogva. 

Ül  legelői  aranyos  székén  a  fejedelem  ;  aztán 
Ossa-vidéki  Philó,  távolb  más  harci  vezérek  : 
Szemközt  s  hátúi  a  népség  áll  nyugtalan  ésszel. 
Kis  váratra  Philó  fölkél,  s  int   messze  :  kezében 
Fenn  ragyog  a  szép  kard.  Látják,  s  hallgatnak  azonnal, 
Ö  pedig  elrejtvén  kardját  nagy  hangosan  így  szól : 
iBőtermő  Alpár  fejedelme ;  s  ti  hazai  vezérek. 

Bolgárok  s  görögök,  legyetek   szavaimra  vigyázók 
Úgy  hiszem  én,  mikor  ellenség  közelíti  hadunkat, 
Nagy  s  rohanó,  valamint  a  szerte  dicséretes  Árpád, 
Nem  kell  szaggatnunk  seregünket  gyenge  csapatra ; 
Mert  az  erő  kapcsolva  nagyobb,  ha  megoszlik,  alább  száll. 
Tiltom  azért,  valamennyi  vagyon,  mindennek  ezentúl, 
Hogy  híiem  nélkül  seregét  vigye  bármi  dologra. 
Vagy  rablásra,  vagy  ál  hírből  csatatérre  vezetvén  .  .  . 
De,  fejedelmi  Zalán,  te  is  a  bús  gondokat  üzd  el. 
Majd  ha  egész  hatalommal  ütünk  a  büszke  magyarra 
Nem  fog  örülni,  tudom,  napjának,  mellyen  az  ősi 
Szűk  honból  nyugat  orma  felé  vesztére  megindult. 
Most  ugyan  azt  hinnéd :  hogy  veszve  van  a  mi  szerencsénk. 
Hogy  hős  Antipater  oda  lett  viadalmas  Izácssal ; 
Mégis  hallhattad,  Viddin  hadi^  tette  kipótol 
Mindeneket.  Ne  is  aggódjál.  Ö,  aki  legelső 
Bajnoki  nagysággal,  s  egyebek  közelítve  hasonló 
Hősim,  ama  gőgös  hatalomnak  végire  j árnak. » 
Szóla,  de  ősz  Nőtáras  nem  tudta  javalni  beszédét. 
Fölkel  azért,  és  mond  feddődő  szókra  fakadván  : 
♦Máskor  ugyan  te,  vezéri  Philó,  bölcs  szózatot  ej  tél, 
Most  pedig  eltévedt  elméd,  mikor  ennyi  görög  közt 

Első  helyre  tevéd  Viddinnek  harci  hatalmát. 
Nézzed  bár  Schediost  s  a  bátor  spártai  Hermest, 
Karddal  erősebb  az,  győzőbb  ez  dárdacsapással ; 
Észre  pedig  sokkal  főbbek  Viddinnek  eszénél, 
Annyira,  mint  hogy  az  ég  magasb  az  olümpi  tetőnél. 
Mert  ki  nem  érti?  Gonosz  harcot  kezdett  ez  imént  is 
S  fattyú  Csornának  kész  volt  befogadni  tanácsát. 
Látta  pedig  minden  jó  szem,  hogy  visszahúzódott, 
Ég,  és  a  vérrel  beborult  föld  látta  futását. 
Bajnok  Izács  oda  vész  torlatlan  dőlve  porába, 
S  a  nemes  Antipater,  s  mind  ez  láttára  esik  meg. 
Én  ugyan  inkább  a  tenger  fenekére  borulnék, 
S  jobbom  előbb  lobogó  tűztől  megemésztve  lehullna, 
Mintsem  megtérnék  bajtársam  eleste  után  is. 
S  vajha  csak  annyi  erő  rejteznék  agg  kezeimben. 
Mint  mikor  elvertem  házamról  Lerkű  hatalmát, 
S^  a  gyilkos  Temerét,  ki  orozva  ütötte  le  kedves 
Ősömet,  agg  Peleüst.  Azt  én  ifjúi  koromnak 
Láng  szakszán  dobogó  lábbal  kergetve  lehajtván. 
Kopjával  megüt ém  Strímon  hullámai  mellett. 
Hol  mikor  egy  karját    a  szívós  kopja  letörné, 
Megrendüle,  s  hanyatt  a  könnyű  habba  lefordult. 
Átkoza  még  ott  is,  de  betömték  szája  szidalmát 
A  zúgó  Strímon  hullámai.  Ott  vésze,  testét 
Vad  halak  étkéül  becsavarta  fenéktelen  örvény. 
Oh  de  minek  szólok  multakról?  Antipaternek  ^ 
E  remegő  vén  kar  már  gyenge  bőszülni  halálát ; 
Gyenge?  szívem  bús  csak  ;  mert  kedves  volt  neki  a  hős. 
Öt  még  mint  csecsemőt  láttam  kegyes  anyja  ölében, 
S  emberré  nevelém,  hogy  most  itt  veszne  szegényül  .  .  . 
Ügy  de  te,  bölcs  kormányú  Philó,  mint  kezdted,  ezentúl 
Tiltsd  meg  mindennek,  hogy  tétova  menjen  erőtlen 
Harcaival  megrontani  a  diadalmi  szerencsét. 
Inkább,  mint  illik,  ha  vezér,  népére  ügyeljen, 
Azt  biztassa,  lovat,  fegyvert  forgatni  tanítván  ; 
Lóra,  ha  köz  bajnok,  s  rontó  fegyverre  vigyázzon. 
És  köszörülje  vasát  s  hallgassa  vezére  parancsát, 
így  lesz  mit  tennünk,  míg  a  rohanó  had  előjő. 
És  nem  kell  külön  a  veszedelmek  elébe  szaladni ; 

Eljön  az  úgy  is  utóbb,  s  a  bajnok  lel  hadi  munkát. » 
Szóla  s  leült,  de  boszús  szívvel  rég  álla  helyében 
Rettenetes  Viddin,  s  csak  alig  zabolázta  haragját. 
Ége  setét  arcán  szikrázó  két  szeme,  mint  ég 
Két  haragos  csillag  barnás  felhői  homályban. 
Szóla  vadul,  és  a  gyávák  reszkettek  előtte  : 
«Ostoba  vén  Nőtáras,  te  dicsekszel  eszeddel,  azonban 
Meg  sem  gondolod  azt,  hogy  majd  ha  porodba  ledöntlek 
S  hangos  gégédet  megmetszem,  megszakad  a  te 
Bölcs  eszed  is.  s  nyelved  nem  fog  dicsekedni  fölöttem. 
Süt  némán  dőlsz  el,  mint  szinte  ha  pásztora  vágja 
A  ligeten  bőgő  barmot  vas  fejsze  fokával. 
Némán  fetreng  az,  s  többé  nem  bőghet  az  erdőn. 
Hát  ha  ugyan  tizszer,  vagy  százszor  lenne  is  elméd 
Bölcsebb  másénál,  senkit  te  boszontva  ne  mocskolj. 
S  még  ha  talán  valahára  gonosz  szó  jőne  belőled, 
(Mert  csak  szólni  serény;  de  egyéb  jót  tenni  csekély  vagy 
Tudd  meg,  utósó  az,  s  a  díszes  Tempe  határin 
Nem  hallják  szavadat  fiaid,  s  unokáid  azontúl. » 
Jól  el  sem  végzé,  már  ellene  zúg  vala  minden 
Főgörög,  és  hangos  moraj  indult  a  seregek  közt  ; 
Szólni  pedig  nem  akart  még  ellene  senki  is.  Ekkor 
Kgy  dühödő  csapat  Antipater  hü  népe  közül  jő 
Nagy  hevesen,  s  fattyú  Csornának  kéri  halálát. 
És  Lamias  szomorú  képpel,  mint  éjjeli  bús  rém, 
Lép  ki  közülök  s  szól,  keze  kardján  reszket  azonban  : 
«Bölcs  kormán3^ú  Philó,  s  ti  dicső  nagy  harci  vezérek, 
Ha  nemes  Antipatert  valamely  tisztelte  közülünk, 
Most,  mikoron  meghalt,  adjunk  neki  jobb  nevet  és  hírt. 
Engemet  ő  kegyesen  mint  gyermeket  elveve,  s  táplált 
Ön  hajlékában,  s  vala  jó  vezetője  hadának. 
Most  pedig  őt  soraink  mellől  fene  Csorna  kicsalta, 
És  megölé  gonoszul  katonáival  a  vadon  erdőn. 
Ott  vésze  szép  neje  is  daliás  nag^^  Bellerophonnal, 
S  mind  ezt  Csorna  tévé,  most  hát  érette  lakoljon, 
És  temetési  torul  legyen  étke  az  éhes  ebeknek. 
Antipater  sírján  kell  néki  elesni  kezünk  közt. 
Adjátok  ki  legott  ;  búnk,  s  a  hős  vére  kívánj  a. »> 
Monda  s  haraggal  emelte  kezét,  és  kardja,  kezével 

Amint  fölrándúlt,  nagy  zajjal  csörrene  vissza. 
Mindnyájan  bámultak  ezen  ;  de  gonosz  szive  forrván 
Erre  felelt  hevén  a  mérges  deli  termetű  Csorna  : 
«Jőjön  bár,  ki  halálra  siet,  kísérteni,  jőjön! 
És  te  mivel  bús  vagy,  búdat  megszerzem  azonnal, 
Áruló  Lamias,  ha  szavadnak  végire  nem  mégy.» 
És  akkor  valamennyi  görög  neki  zuga  dühödten  ; 
Ö  pedig  a  ragyogó  kardot  tartotta  kezében, 
S  m.egrémült,  de  felé  indult  pártjára  szegődvén 
Rettenetes  Viddin,  s  rivadó  szava  zenge  közöttök  : 
«Senki  kezét  bajnok  Csornára  kitenni  se  merje. 
Vagy  tüstént  ellenségink  örömére  csatázunk 
Egymás  közt,  s  iszonyú  öldöklés  végzi  porunkét. 
Én  ugyanazt  leütöm,  ki  közel  mer  jőni  haraggal, 
És  szeme  víg  fényét  kezeimmel  örökre  eloltom. » 
Monda,  s  bosszús  karját  a  rajta  ütőkre  kitárta. 
Spártai  Hermes  volt  balról  mellette.  Ez  is  most 
Ellene  szólt  hevesen,  s  hosszú  dárdája  kezében 
Állt  rendületlen,  mint  egy  magas  ídai  szálfa. 
A  feketés  Schedios  lépett  vele  közre  s  merészen 
Állt  fegyvertelenül  vont  fegyverek  ellen,  azonban 
Hátrált  mindenik,  ő  pedig  így  szólt  hangos  ajakkal  : 
«Elbüszkült  gyermek,  s  te  ki  szép  hírben  vagy  erőddel, 
Haemosi  nagy"  Viddin,  ne  reméld,  hogy  mindenikünket 
Elrémít  fennyen  villongó  fegyvered  éle  ; 
Ám  de  heves  társak,  ti  se  üldözzétek  az  ifjú 
Bajnokot  oktalanul,  vétkét  bizonyítani  kell  még. 
Aztán  szenvedjen  ;  de  ha  mostan  ezekre  idő  nincs, 
Álljon  elő,  s  kettős  viadallal  mentse  hibáját, 
Vagy  vesszen,  mint  a  sors  istene  rendeli  dolgát : 
ím  én  mindenitek  láttára  vívok  vele,  jőjön  : 
A  nemes  Antipater  méltó,  hog}^  ez  áldozat  essék. »> 
Szóla,  s  reá  zúgott  javalólag  az  ostoba  népség. 
Csorna  pedig  megf élemlett,  de  kiszálla  sietve 
A  fejedelmi  Zalán  székéből,  s  szóla  szomorgón  :  ^ 
«A  nagy  Ígéret  után  így  tesztek-e  búmra,  vitézlő 
Bolgárok  s  görögök?  Bár  inkább  hagyjatok  el  mind, 
Hog3^  vég  vesztemnek  ne  lehessen  senki  tanuja! 
Oh  de  mit  is  mondék?  Ellenségimnek  alatta 

A  dobogó  paripák  port  vernek  földemen  :  íme 
Itt  van  vég  napom,  és  nincs  aki  segítene  rajtam. 
Ám  legyen,  elveszek  én,  ha  boszúsak  rám  az  öröklő 
Istenek,  elveszek  én,  s  majd  földem  puszta  határin 
Megtipor  a  rohanó  bajnok,  ki  letépi  dühödve 
Véres  fegyverimet,  de  ti  bár  haza  térjetek  innen. 
Visszavonó  katonák,  meg  fogtok  adózni  Zalánért.* 
Szóla,  s  kiment  tüstént  haragos,  bús  képpel  előlök, 
Elbámult  a  nép,  mikor  ezt  szemlélte  s  ijedten 
Nézett  a  sebesen  rohanó  magyaroknak  elébe. 
Szégyenlette  Philó,  hogy  meg  tuda  rendé  bomolni, 
Forrott  mérge,  setét  lőn  homloka,  s  ráncba  húzódott 
Két  szemfénye  fölött.  Valamintha  fölül  az  egekben 
Gyenge  homály  lebeg  a  nap  előtt  s  még  látni  világát 
A  nagy  tengerben,  de  körüle  setétedik  a  \áz. 
És  haragos  habokat  fodorít  rá  mély  fenekéből 
Ekkép  szállá  Philó  képére  haragja  szívéből. 
«Erre  jutottunk  hát?»  így  szólott  «csorda  ez  inkább 
Mint  hadi  nép  s  én  ily  népet  viadalra  vezessek? 
Jól  vagyon,  elvezetem  ;  mert  meg  kell  térni  nevünknek, 
Mely  már  csúffá  lett  ;  de  vezéri  szavamra  kimondom, 
S  a  magas  istennek  fölségire  esküszöm,  egyben 
Meghal  az,  aki  parancsomnál  mer  tenni  különben. 
Menjen  azért  kiki,  s  tartsa  helyét  a  tábori  rendben. 
Hogy  mikor  arra  megyek,  jól  fegy^^erkezve  találj am..» 
Szóla,  s  nem  is  mertek  most  ellenkezni  szavával. 
Ment  kiki,  és  fegyvert,  paripát  készíte  serényen. 
Ekkép  csillapodott,  nem  szűnt  a  párt  dühe  :  titkon 
Forrott  még,  s  a  fegyver  alatt  lappangva  nagyobbúlt. 
E  zajogás  közben  megtért  hü  Kiadni,  szomorgó 
Társaival ;  mint  a  sír  éje,  borult  vala  képe, 
S  monda  rebegve :  «Zalán  végső  unokája  Reánnak*, 
Oh  fejedem  Zalán,  fuss  innen  az  ősi  telekről : 
Mert  temetőddé  lesz  ;  fuss,  vagy  nem  hallod  amonnan 
A  zúgó  tábort,  s  pusztító  fegyvere  hangját? 
Monda,  s  boszús  lőn  rá  Alpár  fejedelme  felelvén  : 
«Hát  te  is  ősz  ember  keseríteni  j ősz-e  bajomban? 
Most  mikor  összefogott  minden  gonosz  ellenem,  és  az 
Istenek  elhagytak,  keseríteni  j ősz-e  te  is  még? 

Veszni  fogok,  de  te  sírni  ne  merj  szemeimnek  előtte. 
Sírni  fog  a  bús  hölgy  elesett  jegyesének  utána, 
Sírni  fog  a  gyermek  haldokló  atyja  halálán 
Gyászba  borult  küszöbén,  de  míg  élek  szánni  ne  merjen 
Senki  is,  agg  siralom  ne  gyalázza  Zalánnak  elestét. » 
Végzi,  s  parancsokat  ád,  hogy  gyűljenek  össze  vitézi 
S  a  heverő  fegyvert  gőggel  leragadja  faláról. 
Fenn  vala  még  a  nap,  s  híg  felleget  űzve  világolt 
Díszes  egén,  mikoron,  mint  egy  deli  sas  sereg,  Alpár 
Elleniben  telepedve  megállt  a  puszta  mezőben 
A  rohanó  tábor.  Nem  sokkal  utána  j övének 
Meghitt  társaik  is.  Valamint  mikor  a  vizek  árja 
Két  külön  ágra  szakad,  s  egyikét  mentében  elállja 
A  besodort  kőszirt ;  az  gyűl,  haboz,  és  zajog  egyre. 
Majd  kicsap  árkából,  s  megfogva  lefutja  töretlen 
ösvényét  ;  s  melytől  elvált,  azon  útba  csap  ismét, 
S  abba  fejér  tajtékú  vizét  mormolva  vegyíti : 
Bús  hadi  dalt  zengvén  lassú  diadalmas  ajakkal 
így  jőve  Tassal  elő  a  véres  bodrogi  tábor. 
Sok  búsúla  vitéz  társát  nem  lelve  közöttök, 
Némellyik  nagy  Hábornak  tudakozta  csatáit, 
Kún  Edömért  keresek  mások,  sokan  ifjú  Laborcánt, 
Legtöbb  a  n^dlazó  Tarcalt  keseregte  szivében. 
És  mikor  a  daliák,  s  kacagányos  harci  vezérek 
Nagy  lelkű  Árpáddal  együtt  tanakodni  valának, 
Istenes  Und  kezdvén  legelőbb  így  szóla  közöttök  : 
«Fej edelem,  s  ti  derék  buzogányos  szittya  leventék, 
Vájjon  hős  rokonink,  kik  győztös  harcban  elestek, 
Bodrog  szép  táján  temetetlen  fognak-e  veszni? 
A  deli  Hábort,  és  Edömérnek  bajnoki  testét, 
A  nyilazó  Tarcalt,  és  kellemes  ifjú  Laborcánt, 
Férgek  emésztik-e  hogy  honnért  tusakodva  kivesztek  ? 
Oh  bizony  így  komor  éjjeleken  fejeinkre  lebegnek 
A  nyomorult  lelkek,  s  álmunkat  sírva  szakasztják. 
Nemde  Kiónál  is  temetésünk  félbe  szakadván 
A  zivatar  dühödése  miatt,  Hadúr  isten  ijesztett, 
S  éji  lidércképen  szakadott  seregünkre  haragja. 
Küldjetek  inkább  egy  csapatot,  mely  fölszedegesse 
Elszórt  tagjaikat,  és  csillagi  gyenge  sugárnál 

A  habozó  Bodrog  mellett  szűk  sírba  temesse. 
Én  ugyan  igy  vágynék  meghalni,  ha  végnapom  el  jő. 
Hogy  csendes  mély  sírba  tegyék  a  harci  mezőről 
Testemet,  és  főmnél  buzogányom  gombja  heverjen. 
Vagy  pedig  azt  fiam  és  unokám  hordozza  csatáin, 
S  véresen  és  győztös  kézzel  függessze  falára. » 
így  szólt,  és  javaiák  szavait  zajt  ütve  baráti. 
S  várták  mit  mond  a  seregek  fő  táltosa  Kárel  ; 
Az  komolyan  fölemelte  fejét,  s  ráinte  ;  de  tüstént 
A  lobogó  tollú  haragos  Csörsz  apja  merész  Kund 
Álla  elő,  s  vadán  és  akadozva  beszéle  imígyen  : 
«Jókor  gondoltok  temetést.  Bátor  hadi  munkát 
Várnak  az  elhunytak,  s  ellenség  vére  patakját 
Ontott  véreikért  ;  de  nem  ily  temetői  siralmat. 
Őket  majd  az  erős  viharok  temetik  be  fövénnyel. 
Vagy  zuhogó  zápor  csendes  Bodrogba  lemossa. 
Mink  pedig  itt  addig  harcoljunk  bátran,  erősen, 
így  kívánja  Hadúr,  s  egyedül  így  kedveli  népét. 
Engem  ugyan  bár  éh  farkasnak  gyomra  temessen, 
Vagy  heverő  poromat  vad  szél  ragadozza  magával. 
Nem  bánom,  ha  dicső  viadalban  eleshetem  egykor. » 
Végzi,  s  kemény  kardját  magasan  fölnyujtja  az  égnek, 
Ellenségei  romlását  vadán  eskve  magában. 
A  lobogó  tollú  Csörsz  áll  mellette,  s  leszegvén 
Tornyos  dárdáját  komoran  figyel  apja  szavára, 
S  zúgva  körülállják  javalólag  az  ütközetértők. 
Mond  pedig  a  seregek  fejedelme,  dicséretes  Árpád  : 
«Nem  szükség  vetekedni  tovább,  ti  vezéri  leventék. 
Mindketten  bölcsen  szólottatok.   Ügyde  tanácsosb 
Adni  halottaknak  végtisztességet  ezennel, 
Mint  Hadúr  istennek  botorul  elvárni  haragját. 
Egy  csapat,  úgy  tartom,  hát  elmehet  esti  homályban. 
Hogy  ne  gyanítsák  meg,  s  mikoron  hideg  éjjeli  fénnyel 
Fölragyog  a  tele  hold,  az  elesteket  egybe  takarja 
Halmot  emelvén  ott,  s  áldozván  barna  tulokkal. 
Onnan  Bodrogköz  szigetébe  siessen  azonnal, 
S  födje  az  elgyengült  daliákat,  hölgyeket,  apró 
Gyermekeket,  kik  azon  tájon  gyülekezve  maradtak. 
Menni  pedig  fog  ez  úttal  az  istenes  Und  fia  :  úgy  is 

Bajnoki  híre  betelt  az  utósó  szörnyű  csatával.* 
Szóla,  s  parancsolatit  javaiák  valamennyi  vezérek. 

Ült  Ete  hős  egyedül  zöld  sátorboltnak  alatta. 

Mély  vágás  nem  volt  testén  ;  de  körül  vala  sebbel. 
Dárdacsapás  sajgott  fájdalmasan  égve  bokáin  ; 
Combja  szúrást  vett,  és  keze,  melle,  bal  oldala  vérzett; 
Vére  lefolyt  testén,  és  a  por  alatta  megázék. 
Ezt  mind  elkötözék  füvet  értő  férfiak.  így  ült 
S  Ármány  rémképét,  s  az  ijesztő  éjjeli  bolygást 
S  harca  nehéz  napját  hánya  türödelmes  eszében. 
És  ámult  szörnyű  veszedelmén,  mint  ki  setétes 
Éjjeleken  komor  álmaiból  serkenve  csodálja 
A  tüzesűlt  taraj ú  sárkányt,  vagy  bojtos  oroszlánt, 
Mellyeket  álmában  látott  ordítva  rohanni, 
És  még  irtózik,  s  félig  hiszi  álma  csodáit : 
így  Ete  még  borzadva  tekint  harcára  ;  de  hála 
Ébred  hü  kebelén,  hálát  zeng  ajka  Hadúrnak  : 

«Isten!  erősebb,  mint  földön  valamennyi   halandó 
A  ragyogó  napnál,  s  tengernél  karral  erősebb, 
Hála,  dicsőség  és  áldás  neked  a  magas  égben, 
A  szeleken  rohanó  Ármányt  megalázta  hatalmad, 
S  a  fogadott  iszonyú  veszedelmet  elűzte  fejemről. 
Hála,  dicsőség  és  áldás  neked  a  magas  égben !» 

«0h  ha  felőlem  hall  szép  szőke  leánya  Hubának, 
Mint  fog  örülni  s  köszönni  neked;  mert  általad  élek, 
Mint  fogok  én  is  örülni,  ha  őt  ép  karral  ölelvén 
Rám,  dobogó  kebelén  boldog  szerelemre  hevülök. 
Égi  Hadúr  Isten,  te  ne  hagyj  ezután  is  el  engem! 
Légy  velem  a  hadakon,  s  csendes  békében  azonkép, 
Áldalak  én  holtig,  s  valahányszor  ez  év  szaka  meg  jő, 
Áldozatul  dobogó  lovaim  legszebbike  vesszen.)> 

Ekkép  zenge  Hadúr  istennek  hős  Ete  hálát 
Sátora  belseiben,  mikor  ifjú  társai  jöttek  : 
Csörsz,  Lehel,  és  barnás  Csongor,  magzatja  Veleknek, 
Kikre  midőn  nézett,  megörült  lelkében  az  ifjú. 
És  azok  elmondák.  Árpád  mit  végze  szavával ; 
Erre  pedig  nagyon  elbúsult,  s  bánatra  hajolván 
Földre  sütötte  fejét,  és  monda  keserves  ajakkal : 
«Haj !  bizony  itt  gonoszul  vezet  ismét  csalfa  szerencsém. 

Üjra  ki  kell  Árpád  harcából  messze  maradnom. 
És  ti  Lehel,  Csongor,  s  te  merész  Csörsz,  szüntelen  a  nagy 
Harcnak  híre  után  vigadozva  siettek  előlem?  .  .  . 
Menjetek.  Ép  karral  nem  volnék  most  is  utósó, 
Megsebesedve  pedig,  mint  van  jobb  része  karomnak, 
Nagy  hadi  munkákat  nem  tudnék  tenni ;  de  a  hűlt 
Testeket  eltemetem  szép  csillagi  gyenge  sugárnál. 
Majd  nekem  is,  ha  talán  leterülök  puszta  mezőben, 
Tisztességet  adand  legutószor  egy  ifjú  levente, 
S  dombot  emel  tetemimre  futó  kis  völgyi  pataknál .  .  . 
Menjetek!  Ójon  meg  villongó  kardja  Hadúrnak. 
Adjon  erőt  nektek,  veszedelmet  az  ellen  ütőknek,» 
Monda,  s  barátságos  jobbját  nyújtotta  Lehelnek, 
És  nyújtotta  merész  Csörsznek,  búcsút  véve  tőlök. 
Csongornak  nyujtá  végtére  ;  de  nem  véve  búcsút 
Tőle,  hanem  kérvén  monda  :  «Magzatja  Veleknek 
Jőj  ma  velem,  ha  te  jősz,  örömestebb  elmegyek  én  is. 
Jőj  velem,  és  kisérj  bajtársi  karoddal  utamban». 
A  viadalt  báná  Csongor  ;  de  barátja  szavának 
Engede,  s  ment  fegyvert,  paripát  készíteni  tüstént, 
így  végzének  ezek,  s  Ete  hős  egyedül  vala  ismét. 
Fáradozása  után  érzéki  leszenderedének. 
És  cduvék  mélyen  ;  látott  pedig  álma  utói  jár 
Egy  ragyogó  képet,  valamint  volt  képe  Hadúrnak, 
Melly  is  előlebegett  a  híg  levegői  határból, 
S  messze  világos  lett  a  tájék,  merre  leszállván 
Szörnyű  sebességgel  földrázó  fegyverivel  jött. 
Inte  ;  de  nem  szólott  alvó  kacagányos  Étének, 
S  kardja  midőn  vágott,  a  zúgó  Bodrogot  érte. 
Háromszor  vágott  s  mindannyiszor  arra  jelentett. 
Ébred  az  ifjú,  csalárd  álmának  kergeti  képét. 
Istene  nem  jelenik  :  de  megújult  bajnok  erővel 
Ver  szive,  s  teste  vidám  épségben  kel  ki  sebeiből. 
Melyre  midőn  könnyen  érezné  tagjait,  indul, 
Sürgeti  társait,   és  készül  útjára  serényen. 

Árpád,  a  rohanó  seregek  nagylelkű  vezére, 
ütközetét  bajtársaival  más  napra  halasztja. 
Megy  kiki,  s  rábízott  dolgát  végezni  törekszik, 
örökét  állít  Kund,  s  a  tábort  óva  kerüli. 

Vörösmarty  munkái.  II.  II 

A  leleményes  Csomb  élelmet  rendel  az  éjre  : 
Tulkokat  és  juhokat,  s  szüretét  a  régi  hegyeknek. 
Fát  hoznak  mások.  Reng,  zúg,  ropog  a  vadon  erdő 
Nagy  fejszéik  alatt,  s  fahalom  kél  sorra  helyenként, 
Mely  kivilágít  and  a  barna  homáhmak  öléből. 
Bors  ott,  hogy  tova  járt,  egy  szarvas  ünőre  találván 
Űzte  hevén,  hogy  majd  megvendégelje  vezérét. 
Vérzett  a  vad  már  ;  de  nyilát  még  vitte  nj^akában. 
Űzte  tovább  is  Bors,  s  már  társai  messze  maradtak, 
ö  futa  egyre  óhajtván  a  kis  ünőnek  erőtlen 
Tagjait,  és  bőrét,  mely  szép  vala,  s  gyenge  növésű  ; 
A  vad  ünő  pedig  oly  könnyen,  mint  a  hegyi  szellő, 
Ment,  kis  lába  alatt  még  a  fü  szála  sem  ingván, 
S  mentében  nyomait  szép  ifjú  vére  borítá. 
Túl  a  rengetegen  szemközt  nagy  bátran  elálla, 
S  már  a  hős  dárdát  készűle  hajítani,  melyre 
Még  közelebb  járult  az  ünő,  s  oda  nyújtva  nyakával 
Gyenge  fejét,  így  szólt  csábító  asszonyi  hangon  : 
«Óh  bajnok,  szűnjél  kergetni,  magam  jövök  immár. 
Vedd  nyiladat,  mellyet  lőttél,  vedd  vissza  nyakamból. » 
Visszavevé,  s  elbámult  Bors  :  könny  ülve  megugrott 
A  kis  ünő  akkor,  s  födözetlen  gyenge  leány  lett. 
Éjszaki  hóhegyként,  mellyet  nem  bánthat  a  lábnyom, 
Sem  ragyogó  napfény,  itt  állott  ékes  alakja. 
Mint  a  parti  virág,  kékellett  szép  szeme  fénye, 
S  kis  kerek  ajkán  a  szerelem  rózsája  mosolygott. 
Balról  által  volt  szögszín  haja  vetve  előre, 
Mellyet  baljával  pihegő  mellének  alatta 
Tart  vala,  s  térdiglen  befödé  ágyéka  szemérmét. 
Jobbjával  mutogatta  sebét,  mely  tiszta  nyakának 
Hattyú   fehérségét   vékony   pirulattal   elönté. 
Ekkor  Borsot  az  ámulás  izgatta  s  imígy  szólt : 
«Lányka,  ki  vagy  te,  hogy  a  természet  alakja  megolvad 
Kényed  alatt,  s  könnyen  mutogatsz  tündéres  enyelgést  ? 
Mért  csaltál  ide,  társimtól  mért  tartasz  el  engem? 
Nem  tudod  a  viadalt,  mellyet  fog  párducos  Árpád 
Büszke  Zalán  ellen  görögök  vesztére  viselni? 
«Jól  tudom  én»  felel  a  csábító  lányka  «de  téged 
A  boldog  szerelem  nyugodalmas  karja  fog  el  ma. 

Jőj  el  azért  te  is,  engedvén  szerelemnek,  ölelj  meg. 
A  hegyeket  bírom  én.  Jég  és  hó  enged  erőmnek, 
És  csikorogva  leszáll,  ha  kívánom,  az  éltes  oromról. 
Ott  lakozom  ;  de  szívem  forrón  ver  az  édes  örömhöz, 
S  kölcsönös  érzéshez.  Jőj  el  hát,  csendes  az  este, 
Csillagi  szép  fénnyel  bujdosva  forognak  az  égen. 
És  szerelem  hangján  suttognak  gyenge  fuvalmak. 
Jőj  el,  az  érc  fegyver  ne  legyen  gátlója  szívednek  : 
Százszor  erősebb  léssz,  karjaimból  visszamenendő.»> 
így  szólván  nyújtotta  kezét,  mely  szebb  vala  minden 
Földi  leánykéznél.  Csendes  lett  ekkor  az  este, 
Csillagi  szép  fénnyel  bujdosva  forogtak  az  égen, 
És  szerelem  hangján  suttognak  gyenge  fuvalmak. 
Minden  bájos  lett  az  enyelgő  lányka  körében. 
Állíthatlan  erő  vonzá  Bors  karjait  :  egyben 
Áltölelé  a  lányt,  s  kiveté  a  harcot  eszéből. 
Szinte  megérzé  már  kebelének  erős  dobogását, 
S  ajka  hevét,  mikor  a  lány  megrázkódva  kifejlett, 
S  lassan  odább  lebbent,  mint  egy  kísértetes  árnyék. 
Onnan  is  ámító  hangon  csalogatta  vitézét ; 
Az  pedig  a  szégyen  s  harag  indulatja  hevében 
Vette  nyilát,  s  gyorsan  csábítójára  kilőtte. 
Véresen  elment  a  siető  nyíl,  és  nyaka  bőrét, 
Melly  eg3^edül  sértést  szenvedhete,  újra  megéré, 
Melyre  sikoltva  szökött  a  lány,  és  szíve  vadulván 
Hév  fájdalma  miatt  hangos  sírással  eündúlt. 
Nagyra,  minő  a  legfőbb  bérc,  oly  nagyra  dagadván 
Ment  agg  Fátra  heg^^én,  s  sziklái  zörögtek  alatta. 
Végre  megállt,  s  Kríván  tetején  keseredve  leülvén 
Jajgata  szüntelenül :  szörnyükép  harsoga  hangja 
Végig  az  ősz  Kárpát  sorain,  s  zivatarba  szedődvén 
Záporként  lecsapá  a  nagy  tengerbe  siralmát, 
így  büntette  Hadúr,  ki  \dtézét  csalta  hadaktól. 
Bors  pedig  a  síkon  kedvét  elvesztve  bolyongott 
Hasztalanul,  s  a  táborhoz  nem  juthata  többé. 
Társai  várják  őt  künn  és  a  tábori  helyben, 
S  hivén,  hogy  megtér,  dolgokhoz  látnak  erősen, 
S  a  farakást  ide  is,  tova  is  jó  renddel  elosztják. 
Állnak  eg>^éb  katonák  csapatonként,  és  veszik,  adják 

Harci  parancsaikat.  Paripáik  fékesen  állnak, 
És  meg-megcsördül  a  fegyver  erős  kezeikben. 

A  nap  alá  száll  már,  haloványodik  arca  világa 
A  zajgó  nyomorult  földnek  közel  érve  határit. 
Áll  egyedül  Árpád  egy  csendes  kis  halom  ormán, 
Nézi  körül  a  sík  tájékot,  az  elleni  tábort, 
Mely  sokaságával  mozog  a  nagy  téren  előtte. 
Lelke  magas  képzelmekkel  forog  a  nagy  időben, 
Annak  előbbi,  s  jövő  tüneményit  látja  lebegni, 
S  titkos  imádságot  mond  hála-buzogva  Hadúrnak. 
Barna  haját,  s  vállán  tarkáló  párduca  szélét 
A  siető  szellő  kapkodja,  s  arannyal  elöntött 
Fegyvere  szép  fényén  haloványan  reszket  az  alkony. 
Néz  iszonyodva  reá  a  pezsgő  elleni  tábor. 
Egymást  kérdi  hevén,  s  a  kérdés  közben  elámul, 
Amint  látja  felén  rettentő  kardja  világát, 
És  daliás  tetemét  magasan  fölnyúlni  toronyként. 
Nézi  Zalán  bús  várából,   és   Kladnihoz  így  szól : 
«Kladni,  te  megjártad  seregét  a  büszke  mag^^arnak, 
Szólj,  ki  az,  aki  amott  egyedül  áll  a  halom  ormán? 
Párduc  inog  vállán,  s  ide  látszik  fegyvere  fénye. 
Oly  daliás  képet  mutat  ez,  mint  hírnek  utána 
Gondolom  Árpádot,  kit  nemze  Ügek  fia.  Álmos, 
És  kire  mindenek  azt  mondják  buta  vélekedéssel. 
Hogy  daliás  iszonyú  képét  ki  nem  állja  halandó  ; 
Én  pedig  útálom,  mint  a  lator  éjjeli  farkast. » 
Erre  felelt  tüstént  szomorún  hü  Kiadni  urának  : 
«Jaj !  bizony  a  hírből  igazán  ösmerted  el  őtet. 
Árpád,  a  győző  seregek  fejedelme  az  ottan. 
Láttam  rettenetes  karját  kardjával  emelve, 
Meltyel  népének  mikor  int  vala  könnyű  lováról, 
Azt  véltem,  hogy  csattanik  a  levegőben  utána, 
És  beszakad  földünk,  valamerre  dobogva  lenyargalt. 
Csendes  eg^'^ébkor,  s  a  kegyes  égre  hasonlatos  arca. 
Népe  vadabb,  s  egyedül  ő  tartóztatja  haragját. 
Oh  de  reánk  vad  lesz ;  mert  meg  van  sértve  szavunkkal. » 
Melyre  boszús  fejedelmi  Zalán  így  szóla  viszontag  : 
«Hah!  remegő  öreg,  és  vadsága  ijeszthet-e  téged? 
A  delelő  napot  az  többé  nem  fogja  megérni, 

S  népe  szelídebb  lesz,  mint  a  füves  éjjeli  sírdomb. » 
így  szólt,  és  büszkén  végigpillanta  gyülöngő 
Bajnokain,  s  tenger  bolgár,  s  görög  ezredek  árján, 
S  állhatlan  lelkén  féleimit  elölte  haragja. 
Még  is  imádta  Hadúrt  Árpád  a  kis  halom  ormán, 
És  ragyogó  arcán  forró  kön3^cseppje  lecsordult. 
Hír  égett  hevülő  kebelén,   s  új   honja  szerelme. 
Értetek,  oh  új  hon  keresői,  fohászkodik  ő  most. 
Már  született  hősök,  s  születendők,  értetek  ég  ő, 
S  harci  vitézséget  kér  a  hadak  istenurától. 
Meghallgatja  Hadúr  és  ád  hadi  szörnyű  szerencsét, 
Mely  sok  bajba  kerül,  s  a  nemzetet  untalan  űzi, 
Mely  véres  hadakon  forog,  és  nem  lelheti  nyugtát. 
Nem  boldogságát ;    de  remegnek  előtte,  utána, 
S  fél  Európának  megrendül  tőle  hatalma. 
Harci  szerencsét  így  kért  és  nyere  párducos  Árpád, 
S  amint  szikrázó  karddal  rá  inte  Hadisten, 
Reszkete  ég  és  föld,  s  a  földnek  büszke  lakói, 
Csak  maga  Árpád  nem,  nagy  erőt  érezve  szívében. 
S  aki  szilaj  nemzetségét  ösmerted,  az  ádáz 
Harcok  fergetegét  láthattad  rajta  ;    de  csendes 
Békenapot  keveset  számlálhatsz  gyászos  egében. 
Már  ekkor  nyugaton  lemerült  a  sárga  verőfény, 
A  fejedelmi  magyar  most  összehivatta  vezérit, 
S  táltosait,  s  így  monda  nekik  fölszólva  közöttök  : 
♦Férfiak!  alkonyodik.  Tűzetek  most  keljen  az  éjnek 
Űzni  setétségét,  s  melly  áldozatunkat  eméssze. 
Egy  farakás  álljon  közepettünk  rakva  Hadúrnak. 
Vendégséget  ütünk  azután,  s  kiki  zengje  csatáit  : 
Dallal  hadd  múljék  a  n^aigtalan  éjnek  unalma. 
Mert  szemeinket  előbb  nem  zárja  be  kellemes  álom, 
Mint  a  büszke  Zalánt  megalázzuk  vára  falánál.)^ 
Hangosan  így  szóit  ő,  és  mindenik  engede  szónak. 

ÖTÖDIK  ÉNEK. 

Távol  azonban  az  éj  szörnyű  veszedelmei  dúlnak, 
Elkomorul  rajtok  szép  csillagos  arca  az  égnek, 
S  vad  zajgásaikat  szomorúan  visszamorogja. 

Oh  ha  tovább  mennem  szabad  a  nagy  tábor  öléből, 
ElmegA^ek  a  földet  pusztító  néma  halállal, 
Felfödözöm  véres  mezejét  hideg  éji  homályból, 
S  rajta  kitüntetem  a  holdnál  ordítva  civódók 
Harcait  és  a  holtaikért  tusakodva  veszőket. 

Hallván  a  földnép,  hogy  az  alsó  tájra  húzódott 
A  főtábor,  erőt  s  szívet  véve,  s  forrva  dühében. 
Merre  magyart  telepedve  tudott,  oda  zuga  hegyéről, 
S  öldöklő  kezeit  gyarló  öregekre,  fiúkra. 
És  gyámoltalanul  maradott  hölgyekre  vetette. 
Bodrogközbe  rohant  legelőbb  ;    de  zajos  vala  jötte. 
Mint  a  fergetege,  mely  még  a  bérceken  ül,  és 
Már  iszonyú  moraját  hallják  a  puszta  lakói. 
A  bodrogköziek  haliák,  hogy  zuga  vidékök. 
És  kiki,  mint  tuda,  ment,  bujdosva  kerülte  halálát. 
A  hegyüregbe  vonult  némely  ;    sok  bolyga  az  erdőn  ; 
Sok  Bodrognak  eredt,  s  hídján  átomla  zsibongva  ; 
Volt,  ki  setét  vizeit  lappangva  megúszta  az  éjben. 
Másokat  a  dühödő  pórnépnek  elére  haragja. 
Kik  lehajolt  fejjel  szomorún  egymásra  halának. 
Jókor  ment  Huba,  s  fogta  Bodort,  és  fogta  kezénél 
Gyenge  Szómért  ;    deli  Haj  na  pedig  mene  nyomban 
S  már  bús  ösvényén  a  zúgó  Bodrogot  érte.     [utána, 
Szólítván  Hajnát,  szólítván  rendre  cselédit, 
A  szűk  gyenge  bürün  félelmes  lábbal  ehndúlt. 
Igv^  át  vitte  Bodort,  és  kezdé  vinni  Szómért  is. 
Ekkor  erős  hangon  megdobban  utánok  az  ösvény, 
S  szó-  és  fegyverzajt  harsognak  \dssza  az  öblök. 
Megf élemlik   ezen,   s   viszi   gyorsan   gyenge   leányát. 
Elsiet,  és  sajnos  vesztségét  sejtve  csak  akkor 
Jaj  dúl  fel,  mikor  űzőit  nngy  messze  kerülvén 
Mérgök  elől  eltért,  és  nem  leli  a  deh  Hajnát. 
«Haj !  mi  kemény  végez,  mi  gonosz  kéz  hajt  ide  engem? 
Agg  fejemet  sietek  megmenteni ;  s  veszni  felejtem 
Lám'omat,  a  szeretett  Hajnát,  fene  latrok  ölében. » 
így  szólván,  keseredve  ledől  egy  szikla  tövénél, 
Mert  agg  lábai  már  nem  bírják  vinni ;    körüle 
Nyög\"e  siránkoznak  kedves  fia,   lánya,   cselédi. 
Kérdi  Bodor,  vele  kérdi  Szömér  :  apa,  Hajna  hová  lett? 


i67 

Nem  felel  az,  hanem  a  sziklához  nyomja  keservtől 
Kába  fejét,  fölnéz  a  csillagos  égre  merően. 
Háromszor  fölkél  elszánva  keresni  leányát, 
S  háromszor  rogy  vissza  szegény  a  szikla  tövéhez  : 
«Nem  mehetek,  vad  szikla  te  légy,  légy  erre  tanúm  ég! 
Nem  mehetek ;  de  te,  hü  Szakadár,  menj  gyorsan  utána, 
És  ha  lator  kézben  lelvén  nem  mentheted,  öld  meg> 
Monda,  s  reá  nyögtek  síró  fia,  lánya,  cselédi. 
Hű  Szakadár  pedig  elmenvén  sírt  éjjeli  útján 
S  hasztalanul  bolygott  a  csillagi  gyenge  világnál. 
Látta  Hadúr  e  fájdalmat,  megszánta  vitézét, 
S  szóla  legottam  az  Alomnak,  hogy  menne  le  hozza, 
Enyhítné  fájdalma  hevét,  biztatva  reménn^^'el. 
Éjszakról  tüstént  a  kellemes  Álom  alászállt. 
Szép  aranyos  szegetü  szárny  inga  suhogva  nyakánál. 
Hosszú  setét  hajait  hamuszín  koszorúja  keríté, 
S  könnyen  gombolyodó  híg  barna  köd  úsza  nyomában. 
Tart  vala  lágy  iratos  szövevényt  betekerve  kezében, 
Melynek  egyik  lapján  víg  hajnaü  színben  elöntve 
A  boldogságnak  vidor  ábrázatjai  tűntek  ; 
Másikon  állt  a  bús  sanyarúság  képe  sötéten. 
Ott  a  búsan  ülőt  meglepte  szelíden  ölelvén 
A  koszorúzott  hölgy,  tarkás  rét  csermelye  partján  ; 
Ott  a  távol  eső  meglátta  barátait  ismét. 
Véreit  a  rokon,  a  bujdokló  honja  határit. 
Megholt  társával  mulatott  vigadozva  az  élő, 
Hitte  jelenlétét,  s  örömétől  lángola  képe. 
A  hős  győzve  kitűnt  ragyogó  nagy  kardja  vasával. 
Éhesek,  és  szomjuk  boldog  bőségben  ülének. 
És  fejedelmi  arany  rag\^ogott  a  durva  paraszton. 
Itt  lesütött  fejjel  rabok  állnak  régi  bilincsen, 
S  jár  éhen  szomjan  fonnyadt  bőrképpel  az  ínség. 
Itt  a  g\^ilkostól  remegő  elfutna  :    de  nem  tud  ; 
Veszti  dicsőségét  a  hős,  vas  fegyvere  bomlik  ; 
Népe  fut,  ő  leesik,  s  dobogó  paripája  tipor  rá. 
A  csecsemőt  dühödő  farkasnak  körmei   tépik. 
Anyja  sikolt,  s  iszonyodva  fut  a  fene  vadnak  elébe. 
Itt   a  hajnallal  sokszorta  szerelmesen  eskvőt 

Alkony  ódás  tájban  mással  szemléli  mulatni 
A  bús  lányka,  s  virágpártáját  tépi  fej  érő  1. 

Illyenféle,  s  ezer  más  képet  tüntet  az  Álom 
Lágy  szövetén,  mikor  a  nyugvókat  elönti  ködével, 
Azt  pedig  a  jó,  vagy  rossz  színnel  nyomja  fejökre. 
Most  jőve,  s  csendes  dalt  mormolt  még  távol  az  égben, 
És  hallék  zúgása,  miként  a  szirteken  omló 
Kis  pataké,  vagy  az  erdőé,  mikor  esti  szelektől 
Lassan  meghajlik  leveles  feje,  s  benne  moraj  kél. 
Már  közel  ért,  s  legelőbb  a  két  kis  gyermeket  éré, 
S  lágy,  iratos  szövevénye  hegyét  n3mjtotta  szemökre, 
Mellyen  rakva  gerezdekkel  szőlőtövek,  ifjú 
Kis  csemeték  piros  almákkal  fejeikre  lelógtak. 
A  két  gyermek  aludt  atyjának  ölébe  hajolva ; 
ősz  Huba  is  fáradt  szemeit  nehezedve  lehúnyá. 
A  boldog  szövevényt  rá  nyomta  mosolyogva  az  Álom 
Látta  Étét  ragyogó  képpel  diadalmi  örömben, 
A  győző  sereget  látá  vágtatni  merészen, 
S  párducos  Árpádot  hadat  űző  karral  előttök. 
Jött  végtére  leánya  elő  és  sirt  örömében. 
És  csókolta  kezét,  és  kedveze,  szóla,  mosolyga. 
Mint  ezelőtt  ébren  vala  szólni,  mosolygani  kedve, 
így  mikor  álképeit  a  kellemes  Álom  elosztá, 
Visszaröpűlt  betekert  szövetével  az  éjszaki  tájra. 
Itt  ugyan  ők  rövid  álmaikat  nyugalomban  alutták 
A  baj  után  ;    de  kik  a  véres  hadi  téren  alusznak. 
Álmaikat  valahára  megint  fogják-e  elűzni? 
Vagy  ki  lesz,  aki  szelíd  kézzel  kelthesse  fel  őket, 
Hogy  még  gyenge  tavaszt,  s  napfényt  láthassanak  egy- 
Senki  sem !  éktelenül  a  véres  porban  enyésznek,    [szer? 
ím!  hogy  emelkedik  a  csendes  hold  képe  ragyogva. 
Szürke  világánál,  mint  a  kríváni  fenyőszál. 
Látszanak  éktelenül  a  termetes  éji  leventék. 
Bús  lábok,  valamerre  tapod,  holt  testeken  áll  meg, 
Mellyek  alutt  vérrel  feketedve,  kihűlve  hevernek. 
Lassú  hideg  szellő  játszik  huzakodva  haj  okkal. 
Némult  ajkaikon  besivít,  és  (hallani  szörnyű!) 
Tompa  sóhajtásként  jő  vissza  halálos  özönnel, 
így  járnak  köztök  Csongor,  s  Ete  bajnokaikkal. 

Kéma,  halálos  gondolatok  kísérgatik  őket, 
Nyelvök  eláll,  zajló  mellöknek,  hangja  dobog  csak, 
Vagy  mikor  indulnak,  megdöbben  alattok  az  ösvény, 
És  a  holtak  után  hajlónak  feg\^'ere  csordul. 
Itt  fekszik  Hábor  hosszan  sík  földre  terülve, 
Arccal  alá,  valamintha  porát  keseredve  harapná. 
A  ragyogó  szegetü  kacagány,  s  kelevéze  törötten, 
Haj !  máskép,  mint  míg  viselőjök  bírta,  hevernek. 
Hős  Ete  rá  botlik,  meg  is  ösmeri,  s  képibe  pillant 
Élete  vég  sugarát  vélvén  még  rajta  találni. 
Oh  de  setét  az  már,  s  bús  éjre  van  űzve  világa. 
És  hideg,  és  merevült,  mint  a  fagyos  éjszaki  tenger. 
Mind  bámulva  körülállják,   paizsokra  bocsátja 
Öt   Ete,   s  elnehezült   szívből  íg}-  ejti  beszédét  : 
«Baj társam,  hajdan  víg  gyermek  társa  koromnak, 
Vérbe  borúit  földön  nyomorult  így  lellek-e  téged? 
Rám  dühödött  a  vad  bolgár,  te  helyettem  elestél. 
S  haj !  most  hol  van  erőd,  szemeid  szép  fénye  hová  lett? 
És  legelői  rengő  lobogód  hova  szállá  fejeddel? 
Mind  letiporva  hever,  s  te  enyészet  karjain  alszol. 
Ifjúság  koszorúja!  korán  kiszakadsz  te  közülünk, 
S  a  sápadt  holdnál  temetésed  nem  lehet  ékes. 
Kis  domb  aljánál  fogsz  dísztelen  éjben  alunni, 
S  fegyvereid  fényét  a  föld  árnyéka  berejti ; 
De  feledékenység  nem  rejt  el  örökre  előlünk. 
Kardodat  elviszem  én,  villogjon  holtod  után  is. 
És  legyen  öldöklő,  valamint  ha  te  vitted  előre, 
Ezt  pedig  árnyékok  seregében  bírd  te  sajátul. 
Majd  eg}^kor  hozzád  nyugovó  hetyeinkre  leszállunk. 
És  kereső  jobbunk  ránk  nyújtott  jobbodat  éri.í> 
így  szólván  kardját  gerelyével  váltani  készül, 
S  könnye  reá  csordul,  mikor  oldani  hajhk  utána. 
Már  viszik  őt  szomorún  széles  paizsokra  terítve, 
S  borzasztó  látás!  mikor  a  holtakra  tapodnak, 
Elnehezült  fejjel  lassan  felütődik  előttök 
Egy  haldokló  hős.   Sanyarú  képére  tolódván 
Kínja  halálának,  szemeit  komor  éjbe  borítja, 
üsz  haja  veresedett  fürtökben  lóg  le  fejéről, 
S  szívrázó  hörgése  között  ily  szózata  haUik  : 

«Föltámadtok-e  hát  ti  halott  bús  társak  az  éjben? 
Vagy  kik  járnak  emitt  zörgő  fegyverben  előttem? 
Haj !  Nagy  az  én  kínom  ;   lelkemnek  nyissatok  útat.» 
így  hörgött,  s  feje  ismét  a  holtakra  hanyatlék, 
S  a  mellébe  törött  kopját  markolta  kezével. 
Itt  iszonyodva  megállt,  mind  aki  körül  vala  s  Csongor 
Ment  legelőbb  hozzá,  s  minden  haja  szála  fölálla, 
S  keble  dobogni  szünék,  mikor  a  hős  rája  mereszté 
Haldokló  szemeit,  s  ő  a  tört  kopja  után  nyúlt. 
Hogy  kivoná,   megrázkódék,   a  vér  pedig  omlott 
Annak  kebléből,  és  lelke  sóhajtva  kiszálla. 
Kínjától  feketült  arcát  a  csendes  enyészet 
Most  elsárgítá,  s  szemeit  betakarta  ködével : 
«Nagy  volt,  oh  bajnok,  s  tartós  fájdalma  szivednek  ; 
Szuny  adj  most,  valahára  megáld  szélhányta  porodban 
A  maradék,  ki  ezen  földnek  bírandja  határit, 
S  szörnyű  haláloddal  fiait  nagy  tettre  hevíti. » 
így  szóltak,  s  betemették  őt  a  kis  halom  alján 
Társaival,  s  a  tört  kopját  melléje  letűzték. 
Erre  hozák  Edömért  lehajolt  bús  fejjel,  utána 
Tarcalt,   a  nyilazó  seregeknek  büszke  vezérét. 
«Haj !  mi  nem  így  nyugodott  csak  reggel  is  a  csatatéren, 
Mondák  mindnyájan,  szeleket  megeJőze  futása, 
És  nyila  messze  röpült  ragyogón,  és  gyorsan  előtte. 
Most  pedig  éktelenül  itt  fetreng  véres  ajakkal, 
S  szép  arany  íjából  gonosz  ellensége  lövöldöz!? 
Végre  Laborcánt  is  hozták,  s  a  kis  halom  alján 
Négyöknek  tágas  sírt  ástak  az  éji  leventék. 
A  többit  halmokba  rakák,  és  dombot  emeltek 
Testeiken.  Tüzet  is  gerjesztete  Csongor  azonnal, 
Áldozatot  hogy  tenne  nekik  kis  barna  tulokból, 
És  szomorú  torral  végkép  megválna  közűlök. 
Hős  Ete  járt  egyedül  holt  ellenségei  halmán, 
És  az  erős  bolgárt,  kit  nagy  viadalban  elejte, 
Nézé,  hogy  neki  is  vég  tisztességet  adasson. 
Távol  azonközben  megvillan  az  éjjeli  fegyver, 
Melyre  midőn  pillant  Ete  hős,  nagy  gyorsan  elindul 
Társaihoz,  nekik  a  jelenést  kimutatja,  holottan 
Sok  megrettenik,  és  javasolja  kerülni  futással 

A  sokaság  erejét  ;   de  nem  így  Ete,  s  Csongor  :   erősen 
Állnak  ezek  bátor  szíveikkel  akármi  baj   ellen, 
S  a  közelítőket  készek  fegyverre  bevárni. 
Mégis,  hogy  netalán  némely  hadi  társok  elessék, 
Hős  Ete  cselt  gondol,  s  szaporán  így  ejti  beszédét : 
«Társak,  az  éj  kedvez.  Fekügyék  kiki  szerte  nyugodtan 
A  tetemek  mellé,  magam  itt  a  holtakon  ülvén 
A  lobogó  lángban  piszkálok  dárdavasammal, 
Vag\'  sárkány  taraj  ú  sisakát  föltüzöm  Izácsnak 
Egy  hosszú,   vérrel  fénylő  kelevézre,   hogy  ettől 
Visszaijedjenek  és  rend  nélkül  fussanak,  akkor 
Keljetek,  és  őket  fent  kardotok  éle  fogyassza. » 
Végezi.  Szétvezeté  Csongor  kis  számú  vitézit, 
S  a  holtak  mellé  fektette  le  őket  ötönként. 
Hogy  mikor  a  jövevény   sereget   szétbolygani  látják, 
ők  egyesült  karral  bízvást  ölhessenek  abból. 
Rejtve  maradt  maga  is,  s  borzadva  ölelte  az  elhűlt 
Bajnokokat,   s  véres  képökre  remegve  tekintett, 
S  ége  halálos  fekvését  harcokra  cserélni. 
Szép  Ete  hős  pedig  a  tűznél  kelevézre  szegezvén, 
A  sárkány  taraj  ú  sisakot  fölütötte  magasra, 
S  bajnok  Izács  tetemét,  fej  nélkül,  vértesen,  és  bús 
Heh'zetben  föltámasztá  holt  testi  halomra. 
És  maga  ült  lobogós  sisakot  kapcsolva  fejére. 
Már  az  alatt  közelebb  járult  amaz  éji  csoport  is, 
S  erre  tüzet  látván  sebesebben  kezde  rohanni. 
Csorna  hozá  őket.  Lelkét  szüaj  érzetek  ölvén 
Vétke  tudásában  többé  nem  lelte  nyugalmát. 
A  tábort  oda  hagyta,  futott  kikerülni  halálát, 
Mellyet  az  ellbúsúlt  Lamias  dühe  forrala  titkon. 

Futsz  gonosz  öldöklő,  de  utói  ér  szörnyű  hatalma 
Véres  bűnödnek,  s  fejedet  bekeríti  halállal. 
Balgatag!   a  hölgyet  megnyerni  hiába  reményled, 
S  holtakról  zsákmányt  szedvén  haza  térni  veretlen. 
A  hölgy  férjével,  kit  elöltél,  nyugszik  örökké, 
S  itt  legutósó  lesz  neked  e  rémületes  éjjel. 

Jő  sebesen  hadi  népeivel  deli  termetű  Csorna, 
S  rézhegyü  kopját  tart  könnyen  forgatva  kezében. 
Ekkor  kél  a  hős.  Valamint  Bakony  erdeje  halmán 


A  sudaras  nagy  tölgy,  mely  zölden  messze  kinyújtja 
Ágait,  és  magasan  jár  büszke  fejével  az  égben, 
Ott  szép  fürtéivel  lágy  szellők  játszanak,  és  a 
Tiszta  verőfénynél  feketés  nagy  sasűak  ülnek  : 
így  kél  hős  Ete,  és  lobog  ékes  tolla  sisakján. 
Integet   a  fölemelt  dárdával,   s  visszariasztó 
Mozdulattal  Izács  csonkult  tetemére  mutatgat. 
Ily  szörnyű  lehet  a  déltengeri  sárga  halál  is, 
Melly  a  szárazhoz  kis  sajkán  csendesen  indul, 
S  lassú   szelek  hordják   veszedelmes   szája  leheltét ; 
Végie  rohanva  megyén  s  a  népes  partok  utána 
Holtak  testeivel  hosszan  beterítve  maradnak. 
Szemmeredezve  tekint  a  bolgár,  látja  fejetlen 
Bajnok  Izács  tetemét,  s  kelevézen  függve  sisakját, 
Elrémül.  Iszonyodva  megáll  maga  Csorna  is,  és  néz. 
Mit   véljen,   nem   tudja   s   mihez   tarthassa  irányát. 
Végre  pogány  lelkét  ekkép  szólítja  magában  : 
«Most  van-e  hát  szaladásra  idő?  Hah !  vagy  hova  fussak? 
Hol  vehetek  békét,   mellyet  nem  fegyverem  adna? 
Ál  ördög,  vagy  akárki  vagy  ott  tetemével  Izácsnak, 
Míg  fegyvert  bírhat,   nem  látod  Csorna  futását.)) 
Illyent  gondolván,  kopját  vete  rája  boszúsan. 
Mely  nagy  erőszakkal  sebesen  zúgott  ki  kezéből, 
S  ment  egyenest,   de  kifáradván  a  földre  lehullott. 
Ekközben  pengő  idegéből  kétszer  ereszte 
Gyors  nyilat  Und  fia  is,  megüté  egyikével  Ikámort, 
A  fegyverhordót,  ki  legott  Csornának  elébe 
Általütött  nyakkal  leesett,  sok  kopja  zörögvén 
Markában,  n3^omorult !  többé  nem  nyújthat  urának  ; 
A  másik  nyíl  zúgva  röpül  fene  Csorna  nyakánál, 
S  a  sisakos  Hirkunt  sebesítvén  jobb  szeme  táján 
Csap  be,  s  hideg  vas  heggyel  örökre  eloltja  világát. 
Hős  Ete  gyors  nyilakat  lővén  így  kezdte  csatáját ; 
Most  pedig  a  kopját  fölkapta,  s  hatalmas  erővel 
Visszaveté.  Reszketve  futott  ki  előle  az  alszél, 
Ez  pedig  a  levegőn  sebesen  tolakodva  sivított, 
S  most  nem  esett  le,  hanem  nagy  erővel  ütötte  középen 
Csorna  kemény  paizsát,   s  ketté  osztotta  hegyével. 
Gombos  övét  éré  azután,  s  ott  félre  hajolván 

Gyenge  fehér  csípejét  szúrván  vérével  elönté. 
Fattyú  Csorna  midőn  evvel  keseredve  vesződnék, 
Már  közel  állt  Ete  rettentő  dárdával  előtte. 
Népe  keverve  futott,   s  közben  valamintha  halálok 
Kelne,   serény  haddal  némán  föltámada  Csongor. 
Oh  míg  az  öldöklést  rebegéssel  zengi  el  ajkam, 
Bujátok  el  ragyogó  szép  csillagok  a  magas  égen, 
Hogy  besötétedjék  boruló  lelkemnek  az  éjfél. 

Csongor  előbb  karddal  leveré   a  termetes   Iliit, 
És  az  öreg  Bekirót  ketté  szaggatta  derékon. 
Akik  szinte  együtt  estek  le  holtan  előtte. 
Hátban  úté  Bogomilt,   azután  a  sanda  Kolombárt, 
Kit,  midőn   arccal  fordult,   s  szegyeivé  futását. 
Bőr  paizsát  vedül  tartá,  és  vagdala  karddal. 
Szája  fölött  megvága  nagyon,   kiütötte  kezéből 
Kardját  is,  mely  csengve  legott  a  földre  lehullott. 
A  bolgárt   Csongor  még  egyszer  ütötte  meg  arcúi, 
Melyre  hanyatt  fordult  dombos  paizsával  elesvén. 
Sok  futa,  mint  nap  előtt  fut  az  éj  köde  völgyek  ölében, 
ö,  mint  könnyű  sugár,  hozzájok  elére  vasával, 
És  keg3'elem  nélkül  járt  ölve,  riasztva  közöttök. 
A  gyalogokból  már  ötöt  ej  te  le,  most  kelevézt  vőn, 
Egy  földön  heverőt,  s  Irkunt  leütötte  lováról, 
(Mert  csak  némellyek  szálltak  le  keresni  barát j  ok 
Elhidegült  tetemét,  s  a  többi  lovon  vala)  Irkun 
Vérző  oldallal  leesett,  és  esve  nyakát  is 
Szegte  szegény,  kit  jó  lova  futván  messze  lehurcolt, 
Hogy  kengyelben  akadt  lábát  nem  tudta  kivetni, 

Csongor  után  mind  föltámadt  a  fürge  magyarság, 
S  a  szaladó  csapatot  könnyű  harcokban  emészté, 
Kisszemü  Báta,  ki  mint  a  bús  csillagtalan  éjjel. 
Rút  vala  képében,  nagy  fejjel,  s  ferde  ajakkal 
Száz  ezerek  közt  is  kitűnő,  komor  éjszaki  rémként 
Kelt  s  iszonyú  ordítással  kezdette  csatáját. 
Négy  bolgárt  űzött  egyedül  maga.  Karjait  egynek 
Elvágá,  a  másiknak  megtörte  sisakját, 
És  megtörte  fejét,  mellyel  szédülve  ledőlt  az. 
Futtában  megbotlott  itt  a  kisszemü  Báta, 
S  vastag  törzsökként  leesett  a  földre  zuhanva. 

A  bolgár  Hircsut  megfordult  rája  dsidával, 
S  szidva  fejének  szúrt ;    de  tömött  kapája  megótta. 
Talpra  szökött  szaporán,  s  elvágá  ellene  karját, 
Majd  torkába  véré  az  acélos  kardot ;    azonnal 
Eldőlt  a  bolgár  és  társa  ijedve  odább  állt. 
Vitte  szekercéjét  a  markos  Tárkony  is,  és  ölt, 
Pusztított,   valamerre  futott  ló,   ember  előtte. 
Öt  rétű  paizsát  a  vivó  testes  Olápnak 
Elrontá  egy  vágással,  s  ugyanannak  alatta 
Oldala  két  csontját  betöré  másodszor.  Oláp  sem 
Vára  balgatagúi.   Kardjával  jól  csapa  hozzá, 
S  bal  vállát  mélyen  megvágta  ;    de  őtet  azonnal 
Főben  üté  Tárkony,  hog}^  aléltan  földre  hanyatlott, 
S  rajta  futó  bolgár  bajtársi  remegve   tapodtak. 
Már  a  két  népség  űzése,  futása  vegyes  lőn, 
A  rejtett  magyarok  mind  gyors  viadalra  kelének. 
És  rosszul  forgott  váratlan  harcban  előttök 
A  buta  bolgárság.  Már  a  rémületes  éjben 
Holtakat  is  gondolt  vesztére  rohanni,  s  csatával 
Nem  mere,  mint  máskor,   kétséges  harci  szerencsét 
Várni,   hanem  bizonyos   veszedelmét   futva   kerülte. 
S  most  az  ölök  dühödött  ajakán,  s  az  ijedve  futóknak 
Torkaiból  kisüvöltő  hang  egy  zajba  verődik, 
S  a  fegyverropogás,  paripák  nyihogása  eget  ver. 
Ott,  hol  előbb  holtak  borzasztó  csendben  aluttak, 
S  a  letiport  földön  még  féreg  sem  vala  élő! 
Csorna,  midőn  látá  népén  gonosz  éje  csodáit, 
S  a  rettentő  hőst,  s  fölemelt  dárdája  hatalmát. 
Megrendült,   s  vadsága  kifogy  vala  minden  erőből. 
Fölhágott  szaporán,  s  megereszté  jó  lova  fékét. 
És  futa,  mint  a  rém,  mellyet  megkergete  isten, 
S  mely  hosszan  nyújtózik  el  a  nagy  felleges  égen, 
S  hogy  leszakad,  bús  árn3^ék  megy  tépetten  utána, 
így  futa  Csorna,  futó  népét  szaladással  előzvén. 
És  holtakra  vetett  árnyéka  követte  futását. 
Még  sebesebb  árnyékánál,  és  rettenetesb  volt 
A  szaladó  Ete  hős,  ki  vivén  dárdája  hatalmát. 
Mint  a  mennydörgés,  ment  zúgva,  zörögve  nyomában, 
S  csakhamar  általüté  paripáját  hátra  feszített 

Lába  előtt,  hol  vékonyodik  hasa,  szőre  kopottabb. 
Lassúdott  a  pára  s  halálgond  érte  ülőjét. 
Félre  szökött  hát  és  amelynek  előle  iramlott, 
El  nem  futhatván,  fegyverrel  várta  halálát. 
Főben  üté  legelőbb  is  Étét ;    de  törötten  esett  el 
A  vékony  kelevéz  hegyezett  vasa  csonka  nyeléről. 
És  Ete  még  állott,  mint  a  nagy  tátrai  kőszál. 
Annak  kormos  agyát  sok  villám  szállja  ropogva, 
S  kár  nélkül  elenyész,  mikor  eljut  régi  tövéhez, 
Mely  mélyen  gyökerezve  megállt  a  föld  közepében, 
S  ott  az  idők  végét  ingatlan  fogja  bevárni, 
így  Ete  még  állott,  s  dárdáját  hosszan  előre 
Nyújtván,  míg  kardot  rántott  az,  erőt  véve  ismét. 
Monda  pedig,   mikoron  rá  készült  Csorna  rohanni  : 
«Hitted-e  hát  te  kölyök  bolgár,  hogy  gyenge  csapásod 
Engem  is  a  holtak  seregébe  fog  űzni?   de  téged 
Most  megemészt  tüstént  e  hosszú  kezembeh  dárda, 
És  ragyogó  kardom  szívedet  megjárja  hegyével. 
Majd  panaszolni  fogod  népednek  ferde  ajakkal. 
Hogy  mikoron  szaladál,  magyar  ifjú  levente  ütött  meg. 
Az  pedig  ottan  rád  nem  fog  hallgatni ;    hanem  fut 
Fegyverem  élétől,  s  egyedül  hagy  téged  az  éhes 
Férgeknek,  kik  majd  dögödön  marakodva  lakoznak. » 
Erre  felelt,  noha  félt,  bátran  deli  termetű  Csorna  : 
«Téged  ugyan  nagy  erőd  büszkévé  tenne  ;    de  láttam 
Én  már  elrémült  fejedet,  mely  szinte  lehullott 
A  nagy  Viddin  előtt.  Hej !  máskép  állsz  vala  ottan  : 
Most  engem  büszkén  éhes  férgeknek  ajánlasz. 
Várj   csak,   azok  téged  sem  fognak  messze  kerülni, 
Aki  reánk  lappangva  csapál,  mint  éjjeli  farkas. 
Most  vedd  e  választ,  holtak  rablója,  s  dögölj  meg.» 
így  szólván  ragyogó  kardját  neki  vitte,  s  keményen 
Csapkoda  balja  felé,  s  most  mint  két  tigrisi  kölykek 
Víttanak  elhangzó  iszonyú  csengéssel  az  éjben. 
A  szaladok  megfordulnak  bámulva,   s  közöttök 
Látván  egy  harcolni  urát  eg^^enetlen  erővel : 
«Vajmi  buták  voltunk,  hogy  féltünk  eddig  is  e  csúf 
Latroktól,  kiknél  majd  tízszer  több  vala  számunk. 
Jertek  most,  üssünk  rajok,  s  mentsük  meg  urunkat.* 

Hangosan  így  szólott ;   s  mind  zajra  fakadtak  utána, 
S  mint  sívó  lelkek  keseredve  rohantak  urokhoz. 
Csorna,   kerek   paizsát  verdeste   keményen   Étének ; 
Ez  meg  visszaszökött,  s  dárdáját  messze  kinyújtván. 
Mellben  üté  Csornát,  hogy  azonnal  vére  kibuggyant 
Torkából,  s  elalélt  karjával  kardja  lehullott. 
Kaidra  kapott  Ete  is,  s  nagy  erővel  vága  nyakához. 
Melly  a  páncél  kapcsa  fölött  gyengén  vala  födve. 
Itt  éré  :    a  bolgárnak  feje  porba  vetődött, 
Teste  pedig  nagy  zörgéssel  hullott  el  utána. 
Szörnyű  kínjától  vonagoltak  tagjai,  ékes 
Arcát  szájából  kiszivárgó  vére  csúfítá. 
Rá  hágott  Ete,  s  mellyeket  ő  kérkedve  letépett, 
Tarcal  ivét,   teli  puzdráját  most  visszaszerezte, 
S  pajzsa  hel^^ett  baljába  vévé,  s  vállára  akasztá. 
lígy  csapatot  Csongor,  s  öldöklő  társai  űztek. 
Sok  most  erre  rohant,  ha  lehetne  megóni  vezérét. 
Vagy  legalább  testét  megmenteni  víva  remélte, 
S  Csenge  boszúálló  markokban  kardjok  acéla, 
Kikre  midőn  nézett  Ete  hős,  elejökbe  vetette 
A  véres  fejet :    az  nagyot  esvén  földre  lekoccant  ; 
ő  pedig  így  szólott  rettentő  szóval :    «Ihol  van 
A  magasan  kelt  fej  feketítő  porba  keverve  : 
Bánatos  anyjának  nyújtsátok  vissza,  hogy  őtet 
A  zajogó  tenger  habjában  mossa  fehérre  ; 
Mert  nagyon  elcsúfúlt  ...  de  ti  sem  juttok  haza  többé, 
Sorra  vasat  n3^eltek,  dühödök,  s  vért  isztok  előttem)), 
Elkeseredtek  ezen,  s  szilaj  abban  zúgtak  előre 
A  bolgár  katonák,  de  amaz  sem  szóla  sokáig 
Mint  fecsegő  szajkó  ;    hanem  a  vont  húrral  ereszté 
Tarcal  erős  nyilait,  sok  az  által  szörn^'ü  halált  halt. 
Báluz  Imérrei  alá  fordult :    azt  mellben  ütötte 
A  hegyezett  vessző,  száján  besivíta  emennek. 
Amint  ordított  :    egyszerre  elállt  szava,   s  a  nyíl 
Általjárva  fejét  jó  messze  kiálla  hegyével, 
így  ezek  a  csörgő  fegyverrel  porba  zuhantak. 
Harmadszor  csendült  Tarcal  szép  íja  kezében, 
S  ekkor  sem  suhogott  nyila  hasztalan,  a  gyalog  Eddint 
Fülhegyen  érte,  s  tovább  kelvén  megakadt  az  idősebb 

Eddin   combjában,   ki   amazt  lovagolva  követte. 
Eljajdultak  ezek  ;    de  velők  nem  gondola  senki. 
Könnyű  dárdával  Szemiringa  leszálla  lováról, 
Megragadá  izmos  baljával  Csorna  fejetlen 
Testét,  és  szaporán  elvonta  Étének  előle. 
Mint  őzborjat  evő  tigris,  vagy  bojtos  oroszlán, 
Melyre  hiéna  rohan,  s  koncát  vonszolni  merészli, 
Rá  viszi  rettenetes  körmét  ordítva,  dühödve  : 
Úgy  mene  hős  Ete  most  hosszú  dárdája  vasával, 
És  letöré  derekát  a  hü  bolgárnak  :    az  ottan 
összerogyott  ura  testével,   s  nyöszörögve  reá  halt  ; 
Bajnok  Étét  ezalatt  láncsával  mellben  ütötte 
A  gyors  Kelde,  s  egyéb  társit  biztatva  reá  tört. 
Még  is  Étét  mikoron  szemlélte  rohanni  feléje, 
Szembe  nem  állt  vele,  jó  deresén  szaladásnak  eredvén. 
Öt  az  ölő  ifjú  leveré  döngetve  lováról, 
S  lóra  kapott  maga,  s  most  mint  a  sas  jára  közöttök, 
És  magasan  forgott  véres  lobogója  az  égben. 
Balra  szegett  fejjel  viszi  a  mén  szörnyű  hatalmát, 
Tombol,   tajtékzik,   remeg,   izzad,   borzad   alatta. 
Most  Ete  hős  nyilazó  RoUónak  szúrja  hasába 
Dárdáját  :    lerogy  az,  s  kínjában  marja  ruháit. 
Megtöri  Boncsik  agyát,  s  melléje  lefekteti  Zákát, 
És  jámbor  Rutufot,  ki  gerelyt  vete  rája  ;   de  gvengén 
Koccant  az  paizsán,  s  leesett  a  földre  rezegve, 
így  ment,  mint  a  n^ál  sebesen,  s  veszedelmes  erővel 
Csorna  körül  már  harmadszor,   s  kikerülte  futással 
A  rá  hányt  kopját,  vagy  meg-megrázta  acélos 
Pajzsát,  s  a  bele  tört  fegyvert  hullatta  :    körüle 
Ember,  ló  hullott  azalatt,  s  nyöge  véresen  a  föld. 

Senki   ezentúl   a  testet   nem  merte  ragadni, 
Csongor  is  erre  került  ismét,  s  a  kisszemü  Báta, 
Most   a  bolgárság  másodszor  eredve  futásnak, 
Visszafutott,  árnyékát  is  rettegve  tekintvén. 
A  csend,  mellyet  az  éj  viadalma  szegett  meg,  ezentúl 
Még  iszonyúbb,  mélyebb  lőn,  mint  mikor  a  nagy  idő 
El  nem  kezdődött,  s  a  főhatalomnak  ölében        [még 
Életerő  nélkül  nyugodott  a  néma  teremtés. 

A  két  tábornak  nem  volt  nyugodalma  azonban. 
Zuga  szünet  nélkül  a  csillagos  égnek  alatta, 
És  tüzeik  versent  csillogtak  az  égi  tüzekkel. 
Áll  fenn  várában  Alpár  ura,  néz  le,  s  ezerszer 
Változik  el  gondos  szive  indulatja  :    tűnődik. 
Majd  hűl,   majd  izzad,   félelmét  váltja  haragja ; 
Majd  megalázódik,  majd  gőgösen  érzi  hatalmát. 
Ébren  van,   de  az  álommal  vetekedve  röpülő 
Bágyadt  gondolatok  támadnak  erőtlen  eszében, 
S  járva,   pihenve  fején  leh  szörnyű  gondjai  terhét. 
Fegyvert  ölt  most,  és  a  nagy  táborba  lekészül. 
Egyben  elébe  siet  zokogó  neje,  fátyolos  Ino, 
S  szőke  Melitta,  kiket,  mikor  egy  kikeletkori  nappal 
Ossa  hegyaljában  szedtek  koszorúba  virágot, 
Szép   Görögországból  tiltott   szerelemmel  elorzott, 
S  titkon  ölelt,  az  anyák  átkait  gyönyörébe  keverve. 
Most  ezek  eljöttek,   s  legelőbb  szólt   fátyolos   íno  : 
«Merre  Zalán,  haj !  merre  sietsz,  bús  árva  fejünket 
Mely  szörn3^ü  Ínségre  hagyod  hites  esküid  ellen? 
Vártalak,  ah  mert  nélküled  nem  is  édes  az  álom, 
S  most  nem  jősz  te,  miként  ezelőtt  vala  jőni  szokásod, 
Hogy  keblemben  elaltatnád  nagy  bűneim  átkát 
S  képzelt  boldoggá  karodon  ringatna  szerelmed. 
Oh  mi  igen  más  szív  voltál,  mikor  Ossa  tövébe 
Szűz  lány  társammal  leltél  koszorúzva,  s  virágát 
Ifjúságunknak,   te  hitetlen,   örökre  kicsaltad. 
Akkor  csábító  szemeden  szép  szikra  világolt, 
S  ifjú  ajkadon  oly  kedves  vala  hangja  nem  ösmert 
Honnodnak.  Hitető,  most  mely  csúfságra  hagyandasz? 
Éjtszaka  rejtve  vagyunk,  egyedül  elzárva  naponnan. 
Csak  te  valál  örömünk  komor  éjjeli  csendes  időben, 
Most  fegyverbe  sietsz,  s  ránk  nincsen  gondja  szivednek 
Ah  hát,  míg  harcolsz,  idegen  kéz  bírjon-e  minket? 
Vagy  szabadulván  is,  hova  a  nagy  földi  világba 
Tisztesség  nélkül,  nyomorult,  hova  menjek  ezentúl? 
Jőj  ki  Zalán,  oh  jőj  ki  velünk  e  harci  vidékről : 
Szolgád  és  szeretőd,  valamerre  menendesz,  utánad 
Lépdelek  én,  s  el  nem  fárad  kísérni  szerelmem. 
Kedvez  az  éj,  jer  vissza  Zalán  jer,  veszni  ne  hagyj  itt. 

Vagy  várod,  hogy  bús  fényét  szemeimnek  eloltsa 
ön  kezem,  és  ki  setét  éjben  szívemnek  alatta 
Fekszik,  az  is  vesszen,  nyomorult,  a  gyilkos  anyával, 
És  valamerre  hajolsz,  legyen  átka,  keserve  fejednek ?» 
Melyre  Zalán  szom.orodva  felelt,   és  közbe  sóhaj ta  : 
«Most  jősz  hát  te  is,  oh  most  jősz  keseríteni,  bús  hölgy, 
Kit  más  szíveknél  tüzesebben  kedvele  szívem? 
Most  keserítesz-e?  haj  mért  kellett  arra  vetődnöm, 
Mért  kellett  idegen  földön  szemeimbe  ötölnöd, 
Hogy  most  könnyeidet  lássam  kebeledbe  lehullni? 
De  ne  remegj,  megmentelek  én  :    ti  előre  lementek 
A  Duna  partjaihoz.  Ha  szaladnom  kellene,  ottan 
Fölfoglak  titeket,   s  a  nagy  hullámos  özönnel 
Kis   sajkánk   szaporán   leröpül   Nándornak   alája.» 
Ö  ugyan  így  szólott  ,s  megörül  vala  fátyolos  íno. 
Szőke   Melitta  megállt,   mint   ékes  völg^á  virágszál, 
Mely  gyönyörű  kebelét   a  csalfa  melegre  kitárta, 
S  csak  hamar  a  fagyos  éj  dere  hullott  gyenge  fejére. 
Leng  azután  a  langy  szellő,  fris  harmat  esik  rá, 
S  fürté  fölött  melegen  tündöklik  az  ifjú  verőfény, 
De  kebelét  az  már  többé  nem  nyitja  ;    hanem  vész, 
S  hervadt  gyenge  fejét  vékony  szárára  lehajtja. 
Szőke   Melitta  imígy  állott  fej  csüggve  Zalánnál, 
És  halovány  ajakát  szomorún  ily  szókra  nyitotta  : 
<(Bár  inkább  vennéd  el  tőlem  az  élet  unalmát. 
És  vérző  szívemet  nyitná  meg  kardod  acéla. 
Haj !  nincs  már  örömem,  nincs  semmi  reményem  azóta, 
Hogy  veled  itt   egyedül  elzárva  gyalázatot  élek. 
Majd  mire  kell  jutnom,  nem  tudtam  balgatag,  akkor. 
Fennyen  Ígérgetted,  hogy  drága  szüléim  ölébe 
Visszavezetsz,  s  aran3^os  szavaid  vesztemre  hitettek: 
Most  buja  véreddel  megrontád  lelkemet  ;    eltűnt 
Szép  ifjú  napomat  komor  éji  homályba  vetetted, 
És  megvetsz  ínségemnek  hia  hogy  ne  lehessen. 
Menj  hát,  bízvást  menj,  örvendtesd  fátyolos  ínót, 
S  hagyj  engem  csúfságra  ;   de  majd  megbüntet  idővel, 
Melytől  elragadál,  honnom  szent  istene  téged, 
S  a  sírból  kikiált  örömidre  leányi  szemérmem.)) 
így  szólván  szomorún  belső  teremébe  vonúla. 

Menne  Zalán  örömest,  hogy  vigasztalja  ;    de  íno 
Lágy  ölelésével  megtartja,  s  kezére  borulván, 
Féltékeny  szavait  sugdossa  remegve  fülébe. 
S  már  lágyulna  Zalán  ;    de  felejteti  gyenge  szerelmét 
A  népes  tábor,  mety  zúg  várának  alatta, 
És  melly  ellenben  csillámlik  az  éji  tüzeknél. 
Most  lezörög,  mint  egy  kísértet,  utána  Preheszka, 
S  a  szálas  Kornyik,   fegyverhordója,   sietnek, 
S  csak  kevesen  bolgári  közül,  kik  elaljasodottan 
Verőket  elhagyták  idegenbe  merülni  s  fogyottul 
Éltének,  úgy  látszék,  hogy  kínos  végokét  érjék 
S  végét  a  népnek,  melly  elpártolva  magától 
Ősi  szokásait  és  nyelvét  indúla  feledni. 
Ö  pedig  a  fejedelmi  Zalán,  aggódva  szívében 
Hü  kísérőket  rendel,  kik  gyorsan  utazván, 
Éjtszaka  hölgyeivel  futnának  el  a  hadi  térről, 
S  a  Duna  partjánál  hírét  várnák  be,  vagy  őtet. 
íno   pedig  keserű   könnyekkel  tölti  meg  arcát, 
S  szőke   Melittával  nem  eg^^enlő  búban  elindul. 

Ekközben  jeles  áldozatot  készíte  Hadúrnak 
A  győztös  tábor.  Sík  tér  vala  hagyva  közepett. 
Hol  magasan  lobogott   a  tüz  halmos   farakásból. 
És  ropogós  haragos  szikrái  az  égbe  röpültek. 
Jó  távolságban,  mint  a  délesti  szivárvány, 
Melly,   az  eget  csoda  színezetű  boltjával   elosztván, 
A  fagyos  éjszaktól  délig  nyújtózva  legörbül, 
S^  szemtévesztve  megáll  zúgó  nagy  tengerek  árján  : 
Ügy  állt  félkereken,  képpel  fordulva  tüzének, 
Alpár  tája  felől  Árpád  hadi  népe  nyugodtan. 
Szemközt,  és  közelebb  a  tűzhöz  élődi  vezérek, 
És  bátor  daliák  álltak  viadalmas  erőben. 
Mind  tisztelve  Hadúrt,  mind  hálát  monda  Hadúrnak. 
S  most  a  főtáltos  Kárel,  magzatja  Izárnak, 
Mellén  gombokkal  rag3^ogó  köntösben  előjött. 
Keskeny  övét  derekán  aranyos  csatjával  akasztván, 
Hosszan  alá  lógott  zöld  rojtos  barna  ruhája. 
Tárta  pedig  baltát,  s  nagy  selleget  ötvös  ezüstből. 
És  közelíte,  miként  közelít  a  nyugati  felhő 
Nap  lesiettéhez,   melytől   a  barna  setétség 

Ritkul  bús  közepén,  s  kiragyog  szép  széle  körösleg  : 
Úgy  leszen  itt  kitűnőbb  a  táltos  termete,  képe. 
Hosszú  szakállával  havas  üstöke,  bajsza  fehérlik. 
És  magasan  kiderül  nagy  homloka  tiszta  szemével. 
Csendes  buzgóság  izgatván  lelke  nyugalmát. 
Tiszta   tekintettel   dalt   kezde   magában  ;     utána 
Titkos  dal  repesett  a  zengő  táltosok  ajkán. 
Most  hátrább  lépett,  s  szolgáltak  társai,  zúgó 
Csermelyi  habzattal  megtöltvén  sellege  öblét. 
Bükfa  kupáikat  is  megtölték  gyorsan  utána. 
Zengve  körülállák  azután  a  nagy  tüzet,  és  azt 
Mind  egyszerre,  kupájokat  is  bele  hányva,  megönték. 
S  im   valamint  mikor  a  sok  századok  óta  kevergő 
Forróság  kitör  öbleiből,  és  szikla-tetőjét 
Fölrúgván  magasan  szikrázik  el  a  levegőben  : 
Rettenetesb  lánggal  lobogott  föl  az  éjjeli  nagy  tűz 
És  vereses  ropogó  szikrái  magasbra  kelének  : 
Szerte  világos  az  éj,  de  az  álló  néma  hadaknak 
Tornyosodott  árnyéka  setét  órjási  hegyekként 
Messze  lenyujtózik  rémült  várára  Zalánnak. 

De  mi  moraj  támad,  mi  riad  meg  az  éjszaki  sarkon? 
Áldozatul  barmok  voltak  cövekekre  kötözve. 
Gyenge  juhok  s  ökrök,  s  harcok  paripái.  Előttök 
Két  őrző  állott  kezeit  botjára  nyugasztva  : 
S  im  vastag  kötelét  dühösen  rángatva  letépvén 
Egy  nagy  igátlan  ökör  vészes  rohanással  elindul. 
Mint  naptól  a  hó,  fénylettek  szőrei  testén, 
S  vitte  magas  szarvát  ádázán  előre  szegezve. 
Ez  legelőbb  a  két  őrzőt  kergette,  s  ki  rája 
Bottal  ütött  bátrabb  lévén,  azt  messze  kivetve 
Megtapodá,  dühösen  földet  hányt  szarva  hegyével, 
S  bőge  veszett  torkát  iszonyú  hangokra  feszítvén. 
És  futa  messze  ;    de  a  seregek  mindenhol  előtte 
Álltának,  és  ha  közel  szaladott,  fegyverrel  ijesztek. 
Visszakerüle  tehát,  és  nagy  fáradtan  elálla 
A  lobogó  tűznél.   Bámulva  tekintgete  itten. 
Véres  nagy  szemeit  vadán  a  nézőkre  mereszté, 
S  álla  magas  fejjel,  mint  a  havas  éjszaki  jégdomb. 
Megragadá  szarvát  tüstént  a  fő  hadi  táltos. 

S  homloka  nagy  csontját  megüté  baltája  fokával. 
Földre  rogyott  az  erős  állat  messzére  kinyújtván 
Lábait,  és  hosszú  szarvát  a  földbe  szegezvén. 
Ekkor  imádságát  így  kezdte  Izár  fia  Kárel : 
«Nézz  le  Hadúr,  csillag  szemeiddel  az  ég  közepéből, 
És  ha  mikor  kedves  vala  néked  az  illyen  ajándék. 
Vedd  kegyesen  most  ezt  ;  adj  honnt  idegenbe  futóknak 
A  barmok  neked  esnek  el  itt  kezeinknek  alatta. 
És  neked  ég  lobogó  lángunk.  Hagyd,  vesszenek  úgy  el 
Elleneink,  valamint  a  víznek  cseppjei  vesznek 
A  lángban,  s  valamint  vasainkkal  az  áldozat  elhull. 
Vesszenek  el,   s  tűzzel  vassal  ronthassuk  el  őket.» 
Égre  tekintgetvén  így  szóla  Izár  fia  Kárel, 
S  a  figyelő  daliák  mind  megzendültek  utána. 
Rettenetes  lett  most  az  imádság  hangja  szavokkaL 
Szörnyű  láng  szemeik,  mint  egy  bús  üstökös,  égtek, 
És  hademésztő  tűz  csillog  vala  mindenik  arcán, 
így  könyörög  komor  an3^jának,  mikor  érzi  jö vesét. 
Barna  fejét  rázván  a  vad  kölyök  éhes  oroszlán. 
Vagy  sziklás  fészekben  ülő  nagy  sasfi,  ha  hallja 
Barnás  felhőkből  apját  csattogva  leszállni  ; 
így  könyörög  nagy  erőszakkal,  s  éhsége  hevében 
Éles  erős  szemeit,  s  száját  megn3dtja  visítva. 
Párducos  Árpádnak  csendes  vala  képe,  s  szemében 
Köny  ragyogott,  mint  kék  levelén  szép  reggeli  harmat. 
Hangja  pedig  rettentőbb  volt  valamennyi  szavánál. 
Oly  nagy  erővel  jött  érző  fejedelmi  szivéből. 
Még  magasan  lobogott  a  tűz  nagy  lángja  Hadúrnak  ; 
Kardjaikat   kivonák  mostan  valamennyi  vezérek, 
S  égre  szegék,  haragos  hangon  egyszerre  kiáltván  : 
«Vesszenek   el!   tűzzel,   vassal  ronthassuk  el   őket.» 
Ezt  mikor  a  seregek  hallak,  buzdulva  emelték 
Fegyveröket,   földrendítő  rivadással  üvöltvén  : 
(Vesszenek  el!  tűzzel  vassal  ronthassuk  el  őket.» 
Nem  ropog  így  a  hegy,  mikor  éltes  sziklatetőin 
összeveszett  viharok  harcolnak  durva  szelekkel, 
S  roskadozó  szirtét  feketés  üregekbe  lehányják. 
Vagy  mikor  a  nyugvó  tengerre  zuhogva  lecsapván 
A  magas  árbocokat  kitörik  csikorogva  derékon, 

S  tarka  vitorla jú  naszádokat  összekevernek  : 
Nincs  ily  szörnyű  moraj  s  rémítő  hangos  üvöltés. 
Hősei  Alpámak,  meg  nem  rémültök-e,  vagy  kik 
Messze  hazából  ily  tova  jöttök  halni,  görög  nép, 
S  harcos  bolgárság,  szívetek  nem  hül-e  meg  erre? 
Mért  dobog  oly  zajosan,  hajatok  mért  borzad  az  égre? 
Oh  bizony  itt  méltán  támad  félelmetek.  Amely 
Éjszakról  iszonyún  harsog,   nem  gyáva  kiáltás  : 
Férfiak  állanak  ott,  nagy  romlást  eskve  reátok. 

HATODIK  ÉNEK. 

Barmaikat  most  sorra  ölek  a  táltosok,  és  hogy 
A  nagy  igátlan  ökört  meg  akarnák  metszeni,  gyorsan 
Lábra  kel  az,  s  a  tűzláng  szélén  általugorván, 
Éktelenül  kormos  bőrrel  hamar  elfut  előlök. 
Űzik,  ölő  nyilat  és  kopját  lődöznek  utána. 
Meg  nem  tarthatják  ;  fut  az  egyre,  kemény  hasa  bőrén, 
S  hátában  viszi  a  nyilakat,  s  tört  kopja  darabját. 
Most  szabadon  megyén,  és  vaktában  előre  bolyongván, 
A  jövevény  bolgár  seregek  közepébe  vetődik. 
Sok  vala  már,  ki  nyilat,  kardot  készíte,  gj'anítván 
A  nagy  zajgásból,  hogy  baj   támadhat,  azonban 
Látván   a   szaladó   barmot,   nagy   örömmel   örültek, 
És  leverek  tüstént  víg  tort  készítve  belőle. 
Haj !  mi  keserves  lesz  reggelre  az  étel  ezeknek, 
Hány  vagyon  itt,  ki  ma  tobzódik  jó  kedvvel  utószor, 
Kit  többé  se  velős  csontok  bele  meg  nem  erősít 
A  sírnak  fenekén,  se  vidáman  rája  köszöntött 
Életadó  bornak  ragyogó  szép  nedve  nem  ébreszt. 
De  térjünk  ismét  lobogó  lángjához  az  Úrnak, 
Kit  forró  szívvel  hadat  üző  sergek  imádnak, 
A  tüneményt  látván  sokan  ott  gyanakodva  jövendő 
Rosszakat  értenek,   s  tévesztő  csalfa  szerencsét. 
Hozzájok  szaporán  így  szóla  Izár  fia  Kárel : 
«Mit   rémültök   ezen,   hadat   értő   férfiak?    íme 
Mind  leesének  az  áldozatok,  csupa  egy  futa  tőlünk, 
Éktelenül  az  is,   és  sürüen  vérezve  nyilakkal. 
Meglássátok,  az  öldöklő  viadalnak  utána. 

Csak  kevesen  fognak  csúful  menekedni  futással ; 
És  azok  is  véres  fejjel  bágyadtan  omolnak 
Rémült  hölgyeikhez,  hogy  azoknak  nyögve  mutassák, 
Melly  iszonyú  sebet  ejt  a  fényes  szittyái  fegyver. » 
így  szólt,  s  a  néphez  szavait  több  társai  vitték, 
S  a  zajgó  seregek  némulva  lecsillapodának. 

Ekkoron  a  lakozást  kezdek  ;   de  nem  inga  hetyéből 
A  tábor,  se  csoportba,  se  szét  nem  bomla  :  hanem  gyors 
Férfiak  öntöttek  habozó  bort  bükfa  kupákba. 
Sorra  vivén  étkekkel  együtt  a  kész  seregek  közt. 
Körben  erős  daliák,  s  kacagányos  harci  vezérek 
Ültének,  és  vígan  lakozának  az  áldozatokból. 
Jól  megelégedvén,  buzdító  harci  beszéddel 
Váltogaták  egymást,  s  dal  verte  az  éjnek  unalmát. 
Közre  pedig  legelőbb  viadalmas  Izár  fia  Kárel  — 
Unszolván  őt  a  daliák  és  harci  vezérek  — 
Jött  rézzel  ragyogó  kobozát  pendítve  szavához. 
Hangos  enyelgéssel  játszott  könnyű  keze  húrján, 
S  messze  kizengett  ajkairól  a  kellemes  ének. 

«Gyászos  vagy,  s  szomorú,  emléke  az  ősi  időnek. 
«Pusztító  képpel  leng  rajtad  az  átkos  enyészet, 
«S  vissza,  letűntöd  után,  fájdalmak  hangja  süvöltöz. 
«Haj !  valahányszor  az  énekben  zendülve  közelgetsz, 
«Köny  lepi  a  szemet,  a  későkori  énekes  arcát. 
«Gyászos  vagy,  s  szomorú,  emléke  az  ősi  időnek.)) 
így  kezdé  :  szavain  szemfényei  könybe  telének. 
Mindenik  erre  veté  szemeit,  s  ő  dalia  tovább  így  : 
«Mért  örvendsz  magadon  ragyogó  szépsége  Csatárnak, 
«Szűz  Habilán?  mért  pártázod  fiatalka  fejednek, 
«Ékes  arany  szálát  koszorúzott  völgyi  virággal, 
«Fürteidet  pedig  a  havazó  vállakra  bocsátván 
«Mintha  sokáig  örülhetnél,  szellőnek  ereszted? 
«Ah  viharok  zúdulnak  elő,  s  egymásra  csatázván 
«Elszórják  örömed  pártáit  gyenge  hajadról, 
«Eltemetik  napodat,  s  szemeidnek  tiszta  világát. 
«Fogsz  te  örülni,  de  víg  örömed  tartása  rövid  lesz, 
«Ah  rövid,  és  elenyész,  valamint  a  hajnali  szép  fény. 
«Vagy  mi  moraj  támad?  Nem  Bendeguc,  aki  közelget, 
«A  haragos  kutigúr?  Nem  az  ő,  szép  ifja  Csabának, 

♦Bajnok  Apor  lovagol  sebesen  vágtatva  keletről. 
«A  dobogó  gA^ors  mén  büszkén  hánykódik  alatta  : 
♦Fényes  boglárok  csillognak  sárga  fejéről ; 
♦Kurta  sörény  veri  tiszta  nyakát,  szél  hordja  sörényét. 
♦0  pedig  ül  aranyos  dárdát  ingatva  kezében, 
♦Mint  zöld  ág  tetején  reggel  szép  égi  madár  ül, 
♦Melly  ott  szárnyat    emel  ragyogó  tollának  örülvén, 
♦így  közelít  a  hős  :  öröm  és  szerelem  van  alakján, 
♦S  messze  előre  rag3'"og  vágyódó  lelke  szemé  vei. » 
♦Jár  ősz  apjával  Habilán  sík  puszta  mezőben. 
♦Ott  leli  őket  bajnok  Apor,  s  leszökelve  lováról, 
♦A  lányhoz  tüzesen  pillantván,  mond  az  atyának  : 
♦Ősz  atya,  régi  vitéz,  ha  jeles  volt  híre  Csabának, 
♦S  ösmeretes  nálad,  íia  jő  most,  vedd  kegyelembe. 
♦Lányodat,  a  hajadon  Habüánt,  add,  hölgj^e  lehessen. » 
♦Erre  Csatár,  az  előszült  hős,  így  szóla  viszontag  : 
«Tőled  is  oh  Habilán,  szép  gyermekem,  elmaradok  hát? 
♦Elmaradok,  s  veled  itt  elhagy  vég  dísze  koromnak, 
♦El  végső  örömem !  .  .  .  De  te  vidd  nagy  hírű  Csabának 
«Hős  fia,  vidd  haza  őt  nyugovó  váradba  ;  szeressed, 
«Légy  gondos  mellette,  s  vitéz,  mint  híres  apád  volt, 
«Hogy  boldog  legyen  ügy  a  bajnokok  anyja  öledben. » 
«Igy  az  öreg,  s  első  szerelemmel  Apornak  ölébe 
♦Hajlott  szűz  Habilán.  Levevé  pártája  virágit, 
♦S  bajnok  Apornak  adá;  de  közel  vala  szörnyű  haraggal 
♦Bendeguc,  a  kutigúr,  s  most  mint  nagy  üregbeli  sár- 
♦Mely  véres  taraját  magasan  viszi  barna  fejével,    [kány 
♦Elfödi  a  napfényt,  s  rémítőn  röpdös  az  égben, 
♦Körmei,  s  emberevő  foga  mérgesen  összekocogván  : 
♦Úgy  mene  Bendeguc,  a  zengő  csarnokba  haraggal. 
♦Most  oda  már  örömed,  szép  fürtű  leánya  Csatárnak. 
♦Megszakad  a  vigaság,  ijedelmek  fellege  száll  le, 
♦S  a  zengő  hajlék  némul  a  benne  lakókkal. 
♦Merted-e  hát,  —  így  szól,  s  a  csarnok  reszket  alatta  — 
♦Merted-e,  gyáva  fiú,  megelőzni  szerelmemet?  Élted, 
♦S  honni  csekély  híred,  ha  hatalmam  akarja,  kivesznek: 
♦Nem  Csaba  magzatját  illetheti  lánya  Csatárnak, 
♦Hagyd  nekem  őt ,  s  haragomtól  félj ,  mely  téged  ele j  thet .» 
♦így  szólván  fenyegette  Aport.  S  harc  lenne  közöttök. 

<(Rettenetes,  mellyen  Habilánnak  szíve  szakadna. 
«Nem  tűrhette  Csatár,  bátran  mene  Bendeguc  ellen  ; 
«Megtartá  haragos  karját  ily  szókra  fakadván  : 
<(Bendeguc,  így  vagy-e  hős  eleidhez  tettre  hasonló? 
«Nem  rémülsz  az  atyát  végső  örömében  elölni, 
«Hogy  kisüvöltsön  bús  sírjából  átka  fejedre? 
«Menj,  kérd  dús  Emezát,  vagy  az  ékes  Bimba  szerelmét, 
«Aki  Meótisnál  nagy  földnek  bírja  határit. 
«Menj ,  te  hatalmas  vagy:  kérj  és  nyersz  hölgyet  egyebütt. 
«Hagyd  itten  Habilánt,  én  őt,  kire  vágya  szerelme, 
«Nagy  Csaba  magzat j  ának  adom,  szép  bajnok  Apomak.» 
«Tisztelvén  az  öreg  daüát  elhallgata  ekkor 
«A  kutigúr  ;  de  szivében  még  elvitte  haragját. 
«Jó  szelek  a  moraj os  felhőt  éjszakra  csavarják, 
«Zúgva,  borongva  megy  az  ;  de  megáll  végtére,  s  ijesztő 
<<Barna  halálos  kebléből  elszórja  sokáig 
«Rejtett  menny  köveit,  s  hegyek,  erdők  égnek  alatta  : 
«Gyászos  vagy,  s  szomorú,  emléke  az  ősi  időnek! 
«Elmene  miár  Habilán  hatal  deli  nője  Apornak, 
«S  ül  vala  hősével  Tanaisnak  habjai  mellett, 
«Csínos  fürtű  fejét  a  hős  vállára  lehajtván. 
<(Csendes  volt  a  víz,  sok  fény  fürdik  vala  benne 
«Gyenge  sugárzattal,  s  szél  nem  fodrozta  be  színét. 
«Elnémúlt  mind  a  zajos  élet  hangja  körülök  ; 
«Ünnepet  ült  a  természet,  nyugalomra  bocsátván 
«A  viharok  seregét,  s  az  ölő  villámi  hatalmat, 
«Kísértő  denevér  félt  a  tündökletes  éjtől, 
«S  megmaradott  üregén  az  irígylő  sanda  bagollyal. 
«Ily  díszes  nyugalom  közepett  csak  féhg  örülvén, 
((Megszólal  Habilán,  és  zeng  szava  kellemes  ajkán  : 
«Bajnoki  szép  férjem,  kedves  nekem  a  te  vidéked, 
«Ah  de  nagyon  retteg  Habilánnak  szíve  miattad. 
«Vagy  nem  fegyvereket  hallok  csordulni?  mi  barnul 
«Déli  fény  erünkön?  nem  Bendeguc,  aki  közelget? 
«Jőj,  vígy  el,  szaporán,  vígy  el  váradba  s  nyugassz  meg. 
«Igy  szólván  mene  férjével ;  de  utánok  eredvén 
«A  haragos  kutigúr,  mérgedve  kiáltoz  Apornak, 
«Hogy  hölgyestül  őt,  ha  nem  áll  meg,  elejti  nyilakkal, 
«S  mellyet  rejte,  kivillámlik  réz  fegyvere  szörnyen. 

«Ekkor  Apor,  hova  lenne?  megáll,  s  hölgyére  borultan: 
«Hölgyem,  szép  Habilán,  monda  neki,  veszni  maradsz-e 
«Itt  velem,  ah  fuss  el,  küldj  fegyvert  csarnokaimból, 
«Vidd  haza  csókomat,  így,  vidd  el,  majd  elmegyek  én  is.» 
«Menne  ;  de  a  kutigúr  kopját  vete  rája  kegyetlen 
«Markából,  s  mene,  mint  villám,  a  kopja  hatalma. 
«Kárt  még  sem  tehetett,  a  földben  elálla  rezegve. 
Onnan  Apor  kiragadta,  s  az  öldöklőnek  imígy  szólt  :, 
<<Hős  vagy-e,  vagy  latrok  vezetője,  hogy  így  közehtesz, 
«Mint  rabló  fene  vad?  De  ne  bízzál,  vissza  megy  e  vas 
«És  iszonyú  dühödő  fejedet  megfúrja  velődig.)) 
«így  szólott,  és  vissza veté  a  somnyelü  kopját. 
«Bendeguc  elkerülé,  de  serény  katonája  Kelendi 
(^Általa  meghasadott  fejjel  láttára  lefordult. 
«Zúg,  morog  a  kutigúr,  karddal  rohan  ellenök . . .  Indulj 
«Indúlj  szép  Halibán,  oda  lesz  hős  férjed,  elejti 
«Öt  a  vad  kutigúr  önnön  várának  előtte. 
«Újra  viaskodnak.  Nincs  fegyver  bajnok  Apornál, 
«Még  sem  rettenik  ő.  Egy  zordon  szikla  darabbal 
<(Rá  meg^^en,  és  dombos  mellét  üti  teljes  erővel. 
«Bendeguc  itt  megdöbbenik,  és  lélekzete  fúlad, 
«Nagy  feje  is  lehajol ;  de  körül  van  népe,  segíti. 
«Eszmél  újra,  s  az  ellene  jött,  s  katonáit  ijesztő 
«Hőst  döfi,  nagy  kardját  puha  ágyékába  merítvén. 
«Indúlj  szép  Habilán,  oda  már  hős  férjed,  elejté 
«Öt  a  vad  kutigúr  önnön  várának  előtte. 
«Indúl,  haj !  későn,  a  vadnak  körme  közé  jut, 
«Szömyet  hal  gyötrött  lelkét  fájdalma  elölvén. 
«Ott  vész,  s  gyenge  fejét  vérző  férjére  lehajtja. 
«Még  akkor  nem  hunyt  le  borongó  napja  Csatárnak. 
<<A  viadal  hírét  hallá,  s  átkozta  vívóját : 
«Mért  rázzátok  irigy  szelek  a  fát,  mely  egyedül  áll? 
«Gyenge  virágai  elhullnak  fonn3'adni  tövéhez. 
«Mért  jőtök  viharok,  zöld  ágat  tömi  fejéről? 
«Á11  a  bús  törzsök.  Keserűség  nedvei  mossák 
«Vén  gyökerét,  hogy  dísztelenül  fölkeljen  az  égbe. 
«Óh  Apor,  óh  Habilán,  ti  virágai  voltatok  a  vén 
((Törzsöknek.  Hova  hagytalak  el,  hova  hagytatok  en- 
«Igy  szólott  csikorogva,  s  szavát  elfogta  kesei-ve  ;  [gem 

♦De  hallá  fenn  a  hadak  istene  lelke  siralmát, 
♦Csúfos  harcáért  megutálván  Bendeguc  éltét, 
«Rajta  ütött,  s  leveré  haragos  villáma  tüzével. 
♦Gyászos  vagy,  s  szomorú,  emléke  az  ősi  időnek !» 
Végezi ;  bús  fejőket  mindnyájan  földre  sütötték, 
Árpád  a  győztös  seregek  fejedelme  pedig  szólt  : 
«Éneked,  óh  Kárel,  szomorú,  gyötrelme  szivünknek. 
Mert  harag  és  szerelem,  ha  határ  nincs  benne,  keserves 
Romlással  megyén  a  rövid  élet  napjain  által. 
Mégis  az  elmúltról  mindenkor  kedves  az  ének, 
És  örömest  halljuk  dalszóban  az  ősi  hatalmat. 
Csak  rokon,  a  rokonok  keblébe  ne  mártana  gyilkot, 
Haj !  csak  véréhez  soha  senki  ne  lenne  kegyetlen. 
Nemzetem!  és  késő  unokák,  amit  mi  szereztünk, 
S  szerzendünk  ezután,  nem  dönti-e  porba,  homályba, 
Egymás  ellen  ütött  villongó  kardotok  éle?» 
így  szólt ;  s  mindenik  elnémúla  vezéri  szavára  ; 
Aggodalom  tölte  leiköknek  harci  haragját. 
Végre  kiáltanak  némety  hadi  büszke  vezérek  : 
♦Mondj  te  nekünk  más  dalt,  kürtös  Lehel,  ősi  hadakról, 
Győzödelem  legyen  éneked,  és  zengése  örömzaj. » 
Ekkor  előveszi  szép  kürtét  Lehel,  és  bele  fúván 
Vékony  hangot  ereszt  torkából,  melly  az  üreglő 
Csontot  megjárván  harsány  hatalommal  ömöl  ki, 
S  változatos  gyönyörű  zengzettel  játszik  az  éjben. 
Megszűnik,  és  az  erős  ajkakról  elveszi  kürtét, 
S  dalra  fakadván,  most  így  mondja  csatáit  Ügeknek  : 
♦Halljátok  szavamat,  daliák  és  harci  vezérek! 
♦Bár  azok  is,  kikkel  földrázó  harcokat  űztünk, 
♦Hallhatnák  azok  is  dalomat  diadalmas  Ügekről. 
♦Hol  vagytok  rohanó  Hábor,  deh  termetű  bátyám, 
♦Hol  van  hős  Edömér,  hol  kellemes  ifjú  Laborcán, 
♦S  a  nyilazó  Tarcal  kezeit  melly  álom  emészti? 
♦Ah,  mint  máskor,  ezek  többé  nem  hallanak  engem  : 
♦Némán  a  szomorú  holdnál  leterűlve  fekűsznek, 
♦S  vérök  az  öldöklő  harcok  mezejében  özönlik. 
♦Nem  hallhatnak  már,  de  dicsőség,  s  fény  lepi  őket, 
«S  száguldó  paripák  telepítik  elébe  Hadúrnak, 
♦Hol  diadalmasan  ül  nagy  fellegen  a  magas  árnyék. 

«Mégis  erős  megválni  nag^^on  ;  de  csatáit  Ügeknek 
«Halljátok  figyelő  daliák  és  harci  vezérek! 

«Honn !  besötétedik  a  te  eged,  porfelleg  omol  rá  ; 
((Ellenséges  erő  közelít,  fene  népe  Huronnak, 
«Bama  Húron  legelői,  mint  örmény  bojtos  oroszlán, 
«És  rengő  sisakú  fia,  délceg  Uláma  rohannak. 
«Mért  rendülsz  veszedelmeiden  nagy  honja  Ügeknek? 
«Még  neked  állnod  kell,  oh  mért  rendülsz  meg  alattok, 
«Bajnokaid  nem  gyáva  fiúk,  nem  gyenge  galambok! 

«Kél  Ügek,  a  véres  kardot  hordozza  Kevergő. 
«Csattog  az  összehívó  paizsok  hangos  reze,  buzgány 
«Dárda,  tegez,  kardok  csordulnék,  s  összeverődik 
«Száguldó  lovakon  a  döntő  szittya  magyarság. 
«Kél  Ügek,  és  zajogó  seregek  villognak  előtte. 
«Rajta  kiált,  s  az  egész  tábor  földrázva  megindul, 
«És  csattogva  süvöltve  csap  a  két  nagy  sereg  össze. 
«így  vínak  hegyi  fergetegek  magas  erdei  fával, 
«Vissza  imígy  harcol  nagy  szálfa  szeleknek  urára, 
«Hogy  moraj  indul,  és  döbbentő  szörnyű  csikorgás. 
«Itt  is  az  összeütött  fegyver,  fene  harci  süvöltés, 
«A  nyihogó  paripák  rettentő  zajba  verődnek. 
«Vas  karral  bátor  daliák  egymásra  rohanván, 
«Kopja  röpül,  s  g3'ors  njál,  a  vívók  szöm3ai  halála. 
«Döng,  recseg  a  paizs,  és  kelevézek  törnek  el  élén. 
«Vértek,  s  a  tarajos  sisakok  rong^-okra  bomolnak, 
«S  véres  kalpagokat  tipor  a  ló  ronda  fövényben. 
«Bátor  Ügek  viszi  öldöklő  nagy  kardja  hatalmát, 
«Nincs,  ki  megállja  szemét,  hademésztő  karjda  csapásit. 
«Csak  te  vitéz  ifjú,  gőgös  magzatja  Huronnak, 
«Csak  te  rohansz  neki  biztodban  ;  de  halálos  ütéssel 
«Téged  Ügek  lever  a  lóról  nemződnek  elébe, 
«S  porba  kevert  ajakad  panaszos  hangokra  csukódik. 
«Ott  nem  késik  Ügek,  viszi  harcos  lelke  haragját. 
«A  láncsás  Hubarát  ketté  vagdossa  derékon, 
«És  testes  Remiiint,  ki  reá  nagy  bottal  irányzott, 
((Gyorsan  agyon  vágván,  velejét  kardjával  elosztá. 
((Ót  azalatt  dühödött  hangon  szólítja  Húron,  s  jő 
((Két  élü  dárdával  elő,  mint  éjszaki  csillag, 
«Mely  haragos  szikrákat  hány,  s  fut  az  égen  ijesztve. 


«Ügy  jöye,  s  a  sereget  szörnyű  rohanása  megosztván. 
«Bátor  Ügekre  csapott,  s  derekát  megütötte  keményen, 
«És  behatott  az  ütés  a  hősnek  harci  vas  üngén, 
«Réz  öve  tartá  meg,  bahajolván  a  nagy  erőtől. 
«Öt  Ügek,  a  dobogó  paripán  meg  helyre  verődvén, 
«Visszanyomá,  dárdája  nyelét  elvágva  vasával. 
«Hátra  tekint  azalatt,  s  mint  látja,  körül  vala  véve, 
«Népe  kemény  harccal  harcától  messze  szakadván. 
«Hagyja  Huront,  és  visszakiált,  és  visszagyülekszik. 
«Ütját  állnak  itt ;  de  zörögve  lehullnak  előtte, 
«Mint  a  sárga  levél  szélnek  futtára  mozog,  s  hull. 
«Bajnoki  közt  van  már,  s  rettentőbb  harcokat  indít, 
^Hajtja  Huront  fene  népével,  s  öldökli,  zavarja. 
«Barna  Húron  megfordult  most,  mint  hirtelen  árvíz, 
«Megragadá  nagy  Ügek  lova  fékét,  s  melHre  tartván 
«Széles  erős  paizsát,  igy  szóla,  «megállj  Ügek,  a  nép 
«yeszve  ne  szenvedjen,  harcoljunk  ketten  ügyünkben. » 
«fgy  szólott ;  horkanva  megállt  nagy  Ügek  lova  s  a  két 
«Hős  megverte  rezes  paizsát,  és  inte  hadának. 

«Mint  mikor  a  tündér  lecsap  a  tengerbe  kezével 
«Ott  az  eget  vívó  hullám  két  részre  kitérvén, 
«Tiszta  verőfénytől  ragyogó  vízoszlopok  állnak, 
«Ó  pedig  a  száraz  tenger  fenekére  lerándul, 
«S  a  kibukó  szörnyet  buzogánnyal  verdesi,  rontja  : 
«A  két  had  fénylő  fegyverben  imígyen  elállott, 
«És  iszonyú  képpel  közepett  egymásra  rohant  a 
«Két  fejedelmi  vitéz.  Legelőbb  Húron  ére  Ügekhez, 
«S  vállon  üté,  s  paripája  nyakát  megvágta  keményen. 
«Bátor  Ügek  vállán  a  párduc  nyomban  eloszlik, 
«Vérzik  válla,  süvöltéssel  paripája  megugrik, 
«De  nagy  erővel  visszacsap  ő,  megdönti  Huronnak 
«Sárga  lovát,  vele  barna  Huront  megsújtja,  hogy  eldől; 
«Hagyja  lovát  ő  is,  mely  már  meghajla  nyakával. 
«Addig  erős  lábbal  fölkél  Húron,  újra  csatát  kezd 
«A  megrendített  sisakot  leszorítva  fejére. 
«Most  gyalog  ütköznek,  szikrázó  kardjaik  élén 
«Harci  veszély  reszket,  s  az  enyészet  szörnyű  hatalma. 
«Vág  Ügek,  ellent  hány  dühödő  Húron  és  valahányszor 
«Üzi  az,  annyiszor  ő  nagy  erővel  visszaszorítja. 

♦Vérzenek,  és  a  vér  tapadó  lábaikra  lecsordul. 
♦Most  Ügek  elszántan,  hogy  győz,  vagy  halva  terül  el, 
♦Gyorsan  odább  ugrik,  s  jobbját  megkapja  Huronnak, 
♦S  markából  kitekert  kardját  a  földre  hajítván 
♦Mondja  :  ^Huron  hátrálj,  megalázott  téged  Ügek  ma.» 
♦Engem-e?  halj  meg  előbb,  mint  ezt  mondhassad !  imígy 
♦A  bőszült,  s  véres  kezeit  nagy  Ügekre  kinyújtja,    [zúg 
«Harmadszor  rohan  a  két  hős  egymásra  haraggal. 
♦Porzik  lábok  alatt  a  föld,  csikorogva  forognak 
«Karjaik,  és  széles  mellök  dobbanva  üt  össze, 
♦Gyengül  végre  Húron,  nagy  Ügek  töri  nyomja  kezével. 

♦Folyt  a  sík  közepén  Álom  kis  csermelye  délről, 
♦S  teljesen  eltölté  szűk  medrét  szőke  vizével, 
♦Abba  merült  fél  lábával  Húron,  és  veszedelmét 
♦Lelte,  erőt  vesztvén  gonosz  állásával ;  azonban 
♦Jőne  segítő  nép  ;  de  Ügek  hada  vosszaijeszti. 
♦Barna  Húron  leesett  Álom  patakába,  szorongó 
♦Oldala,  s  hátrafeszült  derekának  csontja  ropogván. 
♦A  két  hős  Álom  medrét  roppanva  betölté. 
♦Tajtékozva  kitért  nagy  földet  elöntve  vizével 
♦A  dagadó  csermely  ;  de  kikelt  Ügek  onnan  azonnal, 
♦S  barna  Huront  fúladva  hagyá  bús  népe  kezére. » 

így  dallá  az  apák  harcát  Lehel :  őt  komoly  arccal 
HaUák  a  daliák,  és  buzgó  lelki  gyönyörrel ; 
Szíveiket  pedig  a  seregek  rivadása  betölté, 
S  megmozdult  iszonyú  kezeikben  az  emberölő  vas. 
Párducos  Árpádot  fellengző  képzet  emelte, 
S  dallá  lett  ajakán  a  szittyái  szózatok  árja  ; 
Szólt  pedig  így,  s  közelebb  tolakodtak  az  ütközet-értők: 
♦Rendületlen  atyák!  mely  szó  lehet  aki  fölérje 
♦Bajnoki  lelketeket,  s  karotok  diadalmi  hatalmát? 
♦Döntő  vállaltok  megnyomnák  a  vasak  és  a 
♦Megszakadó  sziklák  rohanását,  könnyű  nyüakkal 
♦A  szélvészt  megelőznétek,  s  a  záporok  árját. 
♦Mégis  hol  vagytok?  szemetek  hadi  fénye  hová  hunyt? 
♦ősz  fejetek  haj!  porba  merült,  s  csüggedve  lehajlott 
♦Bajvívó  karotok.  Pedig  így  kell  veszni  nekünk  is  ; 
♦Ott,  hol  Ügek,  deh  Álmos  atyám,  hol  ezernyi  leventék, 
«S  nemzetölő  Etelének  erős  vas  karja  nyugosznak, 

«Nyitva  van  ott  a  visszahívó  föld  gyomra  nekünk  is. 
«Mert  Isten  keze  van  rajtunk.  Ez  akarja  s  ropogva 
«Megrendül  a  sziklafenék  a  föld  közepében, 
«És  vele  megrendül  az  egész  nagy  földi  kerekség. 
«Ez  pillant  s  a  tengereket  kifogyasztja  szemével, 
«Új  forrást  indít,  s  abból  harsogva  lezügnak 
«Országos  folyamok,  tengerré  g^^ül  az  özönvíz, 
«És  hulláma  eget  verdes  :  nincs  földi  határa. 
«Ö  int,  s  a  rohanó  daliának  karja  hanyatlik. 
«Jő  szele,  s  százezerek  lelkét  viszi,  hozza  magával. 
«Mégis  az  ordító  zivatart  ha  ereszti,  s  utána 
«A  feketűlt  sziklát  csikorogva  kirázza  tövéből, 
«A  daliák  neve  ott  nem  vész  :  azt  hordja  magával 
«A  zivatar,  s  hegyek  és  völgyek  zendülnek  utána. 
«Sőt  ha  hegy  és  völgy  elsülyed  mélységes  üregbe, 
«Akkor  is  ékes  egén  a  hős  szép  csillaga  fénylik. 
«0h  hát  kísérj  el  hadi  bátorsága  szívemnek, 
«Kísérj  el,  valamerre  megyek,  valamerre  csatázok, 
«Hogy  mikoron  fejem  a  megemésztő  porba  lehajHk, 
«Mondhassák  :  fia  Álmosnak,  unokája  Ügeknek, 
«Itt  nyugszik  sok  harca  után  a  párducos  Árpád, 
«A  honnért  küzdő  seregek  fejedelmi  vezére.* 
Végezi.  Elszántan,  s  némán  állottak  előtte 
A  daliák,  minden  csepp  vérök  harcra  hevüle, 
S  bátor  emelt  fejeik  iszonyún  Alpárra  hajoltak. 
^^  Bujdosik  e  közben  megtévedt  lánya  Hubának. 
Őt  mikor  a  hidat  átkelvén,  megcsúszna,  levitték 
A  csendes  Bodrog  hullámai,  partra  vetődvén 
Ott  nyugodott  egyedül.  Közelíte  dühödten  azonban 
A  vad  póri  csoport ;  de  sürün  nőtt  zsenge  füzekkel 
A  remegő  lánykát  Bodrognak  partja  befödte. 
Mentve  maradt,  s  mikor  észrevéve  távozni  veszélyét. 
Merre  hivé  apját  bujdosni,  serényen  iramlék. 
Nem  tett  zajt  sehol  is,  félvén  az  előbbi  veszélytől. 
Nem  zengette  nevét ;  hanem  eltelt  szíve  sóhajtván, 
Sírva  kereste  nyomát,  és  könnye  az  útra  lehullott. 
Végre  közel  jut  az  erdőhöz,  hol  szálas  iharfák, 
S  illatozó  hársak  sürün  állottak  előtte. 
Itt  borzadva  megáll,  betekint  a  barna  homályba. 

S  visszaijed  ;  de  csaló  lágy  zengzet  tartja  íig\'elmét, 
S  lassú  moraj  terjed,  valamint  ha  beszédes  ajaknak 
Hangjai  volnának.  Néz,  és  ösvényt  lel  az  erdőn, 
S  megy,  remegő  kis  lábaival  puha  földre  tapodván. 
Messze  haladt  ;  de  az  álösvény  elhagyta,  s  azontúl 
Úgy  bolygott,  mint  a  csábító  hang  nesze  csalta. 
Mentében  tövisek  szaggatták  könnyű  ruháját, 
S  szőke  haját,  mely  fodraival  vállára  leomlott, 
A  lehajolt  ágak  bekerítek  vad  koszorúval. 
Rettentőbb  lett  a  hang  is,  közeledve  fülének. 
Saskeselyűk  vijjogtak  alá  vén  sziklatetőre. 
És  csattogva  levergődvén,  a  fészkes  üregben 
Nagy  zajgások  után  haragos  szerelemmel  elültek. 
Megmordúlt  a  mély  barlangok  gyomra,  s  az  erdőn 
Lengő  gyenge  szelek  zúgó  szárnyakra  kelének. 
Itt  a  rengeteg,  ott  vad  szikla  vetődik  elébe, 
S^  fenn,  hogy  lássa  baját,  száz  csillag  fénye  világít  ; 
Ö  pedig  a  futamó  rémek  közt  védtelen  állván. 
Ily  panaszos  szózatra  fakad  s  fagyos  aj  ki  remegnek  : 
«Ah  hova  csaltál  el,  mely  most  rémítesz,  ölő  hang? 
Hol  van  atyám,  hol  testvérim,  játéki  szivemnek, 
S  hol  vagyok  én  nyomorult?  Itt  a  bús  rengeteg,  ott  a 
Kormos  agyú  sziklák,  rettentőn  kelnek  élőmbe, 
S  a  futamó  rémek,  s  fene  körmű  állati  csordák. 
Istene  hősömnek!  hova  hag3'sz  illy  ótalan  engemi?» 
így  szólván,  a  földre  rog3^ott,  s  szeme  ködbe  borúla. 

Veszni  jövél-e,  szerencsétlen,  körmébe  az  éhes 
Medvéknek,  s  étkűl  a  bolygó  rókafiaknak? 
Tiszta  kökény  szemedet  hollók  vájják-e,  fehérlő 
Ékes  tagjaidon  férgek  lakozása  leend-e? 
Nem,  téged  soha  sem  hagy  el,  ha  nyomorgat  is  egyszer, 
Istene  hősödnek  .  .  .   ím  száll  a  mennyei  nemtő, 
Egy  tündér  gyermek,  védnek  küldetve  Hadúrtól. 
Ezt  hős  Zongortól  nemzette  világtalan  Olna, 
És  bajjal  neveié.  Tündérek  jártak  előtte. 
Gyenge  szülötte  körűi,  s  körülötte  susogva  röpösvén. 
Végre  baját  látván,  forrásos  Orozda  hegyénél 
Méíven  elaltatták,  s  a  gyermeket  égig  emelték, 
Ott  hogy  erősödjék,  adták  a  Szellem  anyának. 

Azt  mihelyest  látá,  nagy  erőt  ada  gyenge  szívébe, 
Mely,  mint  embereké,  testéből  el  ne  röpüljön, 
És  az  időkön  uralkodjék.  Szép  gyermeke  így  nőtt, 
S  titkos  kedvéből  legelőbb  is  az  isteni  helyről 
Földre  tekintgetvén  gyakran  lemosolyga  s  leszálla, 
Égi  szelíd  arcán  csábító  földi  vonások 
Változtak  s  érzés  látszott  gerjedni  szemében. 
Most  is  az  ájuló  lánykát  sajnálva,  megindult. 
A  hadak  istene  őt  bátorrá  tette  nyilával 
S  könnyű  galambszárnyat  vete  két  karjára  segédül. 
Itt  hogy  az  ékes  lányt  látá  elhagyva  heverni, 
A  morgó  vadakat  csendessé  tette  nyilával, 
S  hangos  ezüst  íját  suhogó  hársgalyra  akasztván. 
Hogy  lassan  zúgjon,  meghagyta  az  éjjeli  szélnek  ; 
Tüstént  lassúdott  a  szélzajos  éjjeli  zúgás. 
Ö  pedig  a  bágyadt  lánykát  álomba  merítvén, 
Gyermeki  karjaival  lágyan  ringatva  kivitte, 
S  egy  patakér  mellé  letéve  puha  völgyi  füvekre. 
Ott  lemosá  deli  tagjairól  sebe  szennye  homályát. 
Eltüneté  sebeit,  s  könnyített  szíve  szorult án. 
Szép  haja  fodrait  is  könnyű  tündéri  kezével 
Összeszedé,  s  lassan  dobogó  mellére  bocsátá. 
Megtépett  leplét  gyengén  szőtt  égi  ruhával 
Váltva,  sugár  derekát  lekötötte  tulajdon  övével, 
Mellyen  gyenge  szivárványként  sok  színű  húzások 
Látszottak,  s  szélről  hajnal  szép  színe  piroslott. 
S  még  nem  kelté  föl ;  hanem  a  hűs  csillagi  fénynél 
Csendesen  a  nyugovó  lánynak  melléje  borulván. 
Szép  haja  fodraival,  s  ragyogó  karjával  enyelgett, 
S  ártatlan  csókkal  meghinté  ajkait,  arcát. 

Már  ekkor  keleten  kiderült  a  hajnali  szépség. 
Atyja  helyett  most  a  vágyódó  délszaki  tündér 
Jött  új  fényben  elő.  Nem  volt  illy  ékes  az  első 
Leggyönyörűbb  hajnal.  Mint  a  sós  tengeri  tajték, 
Válla,  s  emelt  nyaka,  s  lábának  teli  szára  fehérlett  ; 
Bájlólag  lesimult  egyebütt  deli  teste  ruhája, 
S  tiszta  szivárvány  kelt  karcsú  derekának  övére. 
Lába  setét  dombon  nyugodott,  feje  égen  ötölt  fel. 
Tündöklőbb  lévén,  mint  máskor,  fodra  hajának, 

S  bánatos  orcáján  fiatal  szépsége  ragyogván, 
így  kelé,  s  rá  az  egész  természet  képe  mosolygott. 
Felleg  nem  látszott,  szélvész  nem  zuga  az  égen. 
Ö  kinyitotta  piros  kebelét,  s  vágyódva  sóhajtott, 
S  szellőként  mene  szét  tüstént  a  gyenge  sóhajtás. 
Megnyílt  szép  szeme,  és  szerelemmel  néze  le,  nyomban 
A  nyugovó  földön  minden  fü  szála  megindult, 
S  hozzá  hajladozott  falevél  és  gyenge  virágszál. 
Ez,  mikor  itt  epedő  szemmel  letekinte,  Hubának 
Lányát,  a  gyönyörű  Hajnát  meglátta,  s  szívében 
Fölgyúladt  hevesebb  lángokkal  előbbi  szerelme  ; 
Nyugtalanul  így  szólt,  s  a  föld  hallotta  beszédét  : 
« Vesszen-e  hát  a  kedves  alak,  kit  szivem  ohajtoz? 
Vesszen-e,  s  e  bús  szem  békével  lássa  halálát? 
Ah  nem,  előbb  örök  életemet  átokba  merítem, 
^iint  szép  tagjain  a  vadakat  marconglani  lássam. 
Meg  kell  mentenem  őt,  vagy  már  ha  lehúnya  örökre. 
Eltemetem,  s  gyászos  sírjánál  ülve  kesergek, 
És  besötétítem  vesztén  a  földi  világot. » 
így  szólván,  szép  orcáját  felhőbe  borítá, 
S  veszni  lejött  szomorú  felhőkön  az  égnek  öléből. 
Tüstént  a  nagy  eget  befogá  sürü  barna  setétség. 
Éj  lőn  másodszor,  s  a  rémek  visszatünének  ; 
Ő  pedig  a  földön  vala  már,  s  meglátva  Hadúrnak 
Hangos  ezüst  íját  a  zúgó  hajlatos  ágon, 
Elrettent,  de  utóbb  levevé,  s  lelkében  azonnal 
Biztos  erőt  érzett.  így  ment  tova,  s  völgyi  mezőben 
Lelte  az  alvó  lányt,  s  az  enyelgő  gyermeket.  Itten 
Elrejté  az  ezüst  íjat,  s  így  monda  szelíden  : 
«Jaj  hol  jársz  egyedül  kedves  kis  mennyei  nemtő? 
Itt  neked  a  földön  veszedelmes  késni  sokáig, 
Menj  el  szép  gyermek,  menj  most  haza  Szellem  anyád- 
A  játszó  gyermek  rémülten  visszatekintett,  [hoz.» 

S  rajta  szemeit  megn3^úgatván,  így  monda  viszontag  : 
«Ah  ki  van  itt?  tündér  ifjú,  mi  hozott  ide  téged? 
Nemde  te  a  hajnal  fia  vagy?  Hogy  az  égen  utaztál, 
Eg}^kor  anyám  mutatott,  s  monda,  hogy  déü  hazádban 
Roppant  hajlékban  lakozol,  s  szomorú  vagy  örökké. 
Most  már  ösmerlek  ;  de  te  tündér  kellemes  ifjú 

Hasztalanul  bíztatsz  haza  mennem  Szellem  anyámhoz. 
Ö  neki  rám  többé  nincs  gondja.  Hadúr  maga  küldött 
E  szüzet  őröznöm,  s  nagy  erőt  ada  hangos  ívé  vei. » 
Erre  felelt  szaporán  a  vágyó  délszaki  tündér  : 
«Mégis  igen  kérlek,  szép  gyermek,  menj  el  anyádhoz. 
A  szűznek  majd  én  gondját  viselem  ma  helyetted  ; 
Menj  szaporán,  míg  kérlek,  utóbb  is  erőmmel  elűzlek. » 
Metyre  viszontag  imígy  szólott  a  mennyei  nemtő  : 
«Jól  tudom  én,  hogy  erősebb  vagy  ;  de  te  engem  elűzni 
Még  sem  fogsz,  ha  Hadúr  íját  kezeimbe  szorítom. 
Hagyj  el  azért,  szép  álmából  ne  ijeszd  fel  az  alvót. » 
így  szólván  öleié  még  inkább  a  deli  lánykát. 
Nem  szenvedte  ezen  látást  a  délszaki  tündér, 
Megragadá  gyengén,  s  a  híg  levegőbe  röpíté. 
Itt  a  kis  tündér  fenyegetve  megálla,  s  legottan  , 
Lombjaihoz  sietett  leragadni  az  isteni  kézíjt  ; 
Nem  lelvén  pedig  ott,  szomorúan  visszakerüle, 
S  szóla  siránkozván,  s  kérvén  a  délszaki  tündért : 
«Ah  ne  neheztelj  rám,  többé  nem  bántalak  én  már  ; 
Add  ide  íjamat,  és  megtérek  azonnal  anyámhoz. » 
így  könyörög  vala,  melyre  amaz  könyörűle,  felelvén : 
«Látd-e  szegény  gyermek,  most  mily  siralomra  jutottál. 
Visszaadom  nyiladat ;  de  te  tüstént  menj  el  anyádhoz, 
S  eskve  fogadd,  hogy  fegyveresen  nem  bántasz  ezentúl. » 
Erre  nagyon  szomorodva  felelt  a  mennj^ei  nemtő  : 
«x\h  oly  csalfának  gondolsz-e  kegyetlen  eszeddel? 
Nem  tudok  én  eskünni  ;  hanem  hidd  :  innen  azonnal 
Távozom,  és  tőled  megtérek  Szellem  anyámhoz. » 
Ekkor  visszaadá  íját  a  délszaki  tündér. 
A  mentő  megörült,  köszöné,  s  megölelte  barátját, 
S  csattogván  kézija  s  fehér  kis  szárnya  suhogván, 
Visszaröpült  szép  anyjához  magas  égi  lakába. 
A  Hajnal  deli  gyermeke  most  egyedül  vala.  Gyengén 
Áltölelé  Hajnát,  és  a  gonosz  álmot  elűzvén. 
Csókjai  közt  fölemelte  fejét.  Fölserkene  Hajna, 
Hosszú  sóhajtással  kin3dtá  szép  bíboros  ajkát 
És  szemeit.  Halovány  arcán  a  gyenge  pirosság 
Ismét  elterjedt,  s  szabadabban  vert  szive,  keblén. 
Kétes  csillagi  fény  rezgett  a  barna  homályban. 

ö  bámulva  körűinézett,  és  csendesen  így  szólt  : 
«Hol  vagyok?  Ah  mely  csalfa  világ  árad  le  szemembe? 
A  gonosz  álomból  ki  segített?  Mely  kar  ölelget, 
Ah  mely  tűzajak  ez?  nyomorú  melly  ügyre  jutottam ?-> 
Monda  s  kifejlett  a  tündéristennek  öléből. 
Az  tisztább  fénnyel  ragyogott  most,  s  nyájasan  ülvén 
A  remegő  lánnyal  szemközt,  szerelemmel  utósó 
Ékeit  összeszedé,  s  így  szólt  kegyes  édes  ajakkal : 
«Lányka!  hogy  életedet  láttam  sülyedni  veszélybe, 
Hajnali  fényemet  a  magas  égen  ködbe  borítván. 
Mentségedre  jövék  ;  de  ne  rettegj,  ajkamon  e  tűz 
Végső  lesz  s  többé  álmodhoz  nem  jövök  én  már  ; 
Csak  most  légy  kegyesebb,  légy  hajlóbb,  lányka,  szi- 
A  szép  föld  színén  add  boldog  végemet  érnem,  [vemhez; 
Haj !  mert  nem  sok  időre  kiveszt  törvénye  Hadúrnak.)) 
Monda,  szehd  balját  a  szűz  vállára  bocsátván. 
Csókja  elől  amaz  akkoron  is  meghajla  fejével 
S  visszafelelt  érző,  s  fájdalmas  szíve  hevéből  : 
«Vedd  tüzes  ajkaidat,  vedd,  ah  vedd  vissza  nagyon  forr 
Arcomon  a  szerelem  csábító  csókja,  s  kezedben 
Szép  fiatalságom  gyengéd  koszorúja  lehervad. 
Hagyj  el  szép  tündér,  hagyj  engem  veszni  vadak  közt, 
Ah  vagy  az  éj  rémét  hozd  ismét  vissza  szememre, 
S  mélyen  az  ingó  föld  sziklás  gyomrába  temess  el, 
Hogy  mikor  a  napnak  kiderűlend  fénye,  ne  lásson, 
S  hősöm,  atyám  és  jobb  nemzési  ne  lássanak  engem  ; 
Mert  besötétednek  szemeim  láttokra  s  ha  hősöm 
Rám  veti  tiszta  szemét,  hamuvá  ég  bennem  az  élet.» 
így  szólván  beborult  szemeit  siralomnak  ereszté, 
S  szép  feje  a  ragyogó  tündér  vállára  hanyatlott. 
A  Hajnal  deli  gyermeke  most  érezve  múlását, 
Csüggő  karjaival  Hajnát  még  egyszer  ölelte. 
Romlandó  ajakán  ily  végső  szózat  ömölvén  : 
«Lányka  ne  sírj,  létem  végét  ne  zavarja  siralmad. 
Lányka  ne  sírj,  többé  nem  készt  bánatra  szerelmem* 
Látom  az  embernek  kedvesb  a  földi  halandó, 
Mintsem  öröklétű  ;  de  ma  engem  az  isteni  végzés 
Megront  végképen  s  elveszt  vas  karja  Hadúrnak. 
Halljad,  az  ég  és  föld  mint  harsog  vissza  szavától. 


Engem  hí,  hogy  még  nem  oszolt  el  az  éjjel  egéről. 
Engem  ijeszt  és  már  gx^engülök  minden  inamban. 
Mégis  előbb,  mintsem  megemésztene  szörnyű  haragja, 
Mentve  leszesz,  meglátod  atyád,  meg  bajnokod  arcát. 
Hogy  mikoron  boldog  szerelemmel  nyugszol  ölében. 
Mondjad  :  az  álmodozó  tündér  így  kére  szerelmet 
S  elvesze,  nem  nyervén  s  megválta  kegyelmesen  engem». 
Ezt  mondván  sípjába  lehelt  az  erőtlen  ajakkal 
És  egy  aranyszálat  nyújtott  a  lán3mak  öröklő 
Emlékűi  haja  fodraiból,  nyújtotta  lehulló 
Gyenge  kezét  s  eloszolt  a  híg  levegőbe  vegyülvén, 
Tagjait  a  rag3^ogó  napnak  szikrái  föloldák 
S  a  menny  békés  ölén  hintek  el,  mint  tavi  párát. 
Mert  meglátva  Hadúr,  hogy  késik  az  éji  sötétség, 
A  Hajnalt  haragos  szájjal  rivadozva  kiáltá. 
Jött  a  bús  Hajnal ;  de  tekintete  nem  vala  fénylő. 
Csillagi  fényt  nézett ;  de  fián  vala  dísze,  hatalma. 
Az  pedig  a  földön  végső  vesztére  mulatván, 
Nem  jőve  s  atyjának  nem  adá  meg  csiUagi  fényét. 
Most  már  harmadszor  dörrent  meg  az  isteni  szózat 
S  tündöklő  képpel  föltűnt  a  tiszta  verőfény, 
így  vésze  lángjainál  a  vétkes  délszaki  tündér. 
Mint  a  reggeli  hold,  még  látszott  gyenge  világa 
Bánatos  arcának  s  dél  táján  üstöki  fényként 
Ékes  arany  haja  terjedezett  ;  deli  tagjai  szerte. 
Mint  vékony  köd,  emelkedtek  fel  az  égi  szelekkel. 
Anyja,  az  Álommal  testvér,  a  fátyolos  Éjjel, 
Hogy  megtudta  szerencsétlen  fia  kínos  elestét. 
Bús  komor  orcáját  métyebben  födte  homállyal. 
Sírva  leszállt,  hajait  tépvén,  a  föld  közepébe. 
Ott  nyöge  :  rajta  nehéz  bércek  sziklái  feküdtek 
S  zuga  fölötte  szelek  futtán  a  tengerek  árja, 
0  pedig  egyre  nyögött  s  keseregve  szülöttét. 
Könnyeivel  föl  forrt  a  zúgó  tengerek  árja. 
Megrendült  iszonyú  fájdalmán  a  hegyek  orma 
S  a  mereven  sziklák  vas  szálai  megrepedeztek. 
Későbben,  hogy  erőt  vesztő  fájdalma  megenyhült, 
Göncöl  szép  szekerén  elment  bujdosni  fiáért 
S  a  ragyogó  egeket  megjárta,  gyakorta  sóhajtván. 

Volt,  hol  az  ősz  vizes  országát  bús  fellegek  őrzik  ; 

A  forró  nyárnak  heveit  kikereste  ;  megállt  az 

Ifjú  tavasz  mezején  s  koszorúba  kötötte  virágát  : 

S  ah  fia,  szép  fia  már  nem  volt,  kinek  adja  virágát. 

A  szelek  atyját  is  kérdé  s  a  tiszta  szivárványt. 

Holdat,  csillagokat,  még  tán  ha  reája  találna, 

És  nyöge  szüntelenül  s  keseregve  nevezte  szülöttét. 

Most  végsőt  teve  :  meglátván  a  fényes  egekben 

Elszórt  szép  tetemit  bús  szíve  szerette  fiának, 

összeraká  ismét,  életre  vihetni  remélvén. 

Fodros  arany  haja  már  s  feje  szerkesztetve  valának  : 

S  ah  alig  illeti  a  hideg  ajkat  is  össze,  sóhajt  az, 

S  szétomol  a  füstként,  vagy  mint  a  gyenge  ködárnyék. 

Visszavonult  ekkor  honjába  az  Éj  anya  búsan, 

Csillagait  betakarta  szegény,  gyászára  fiának, 

Síra  s  világvesztig  keserűn  fog  sírid  miatta. 

Még  gyakran,  mikor  a  földnek  zaja  megszűnik,  érző 

Szíve  sóhajtását  meghallani  s  a  vizek  árja 

Hév  szeme  könnyeitől  hullámot  emelve  melegszik. 

Haj  na,  hogy  a  tündért  látá  levegőbe  vegyülni 
S  hirtelen  a  napnak  magasabban  kelni  világát. 
Állt,  mint  álmadozó  s  bámultan  az  égbe  tekintett. 
Mégis  ez  álom  után  szeme  fényei  könybe  telének. 
És  valahányszor  fenn  az  egeknek  látta  lebegni 
Nap  keltén  a  tündérnek  szórt  kedves  alakját. 
Andalodott  szívén  titkos  bú  s  hála  tenyészett. 
A  síphangra  lejött  tündér  ló,  Tomboli,  búsan 
Álla  közel  deli  Hajnához,  lesütötte  fejével 
Büszke  nyakát  s  ura  veszte  után  keseredve  sóhajtott. 
Most  a  bámulót  szólítá  emberi  hangon  : 
« Asszonyom,  asszonyom,  a  multat  ne  kívánja  siralmad. 
Jőj  inkább  testvéridhez  s  ősz  tisztes  apádhoz. 
Vagy  deli  hősödhöz,  ki  nehéz  harcára  lenyugván. 
Kellemes  árnyékban  Bodrognak  partjain  alszik. 
Tomboli  a  nevem,  és  kit  láttál  veszni,  uram  volt, 
A  tündér  ifjú  s  nekem  ez  meghagyta  irántad,        [meg, 
Hogy  vigyelek,  valamerre  akarsz  ;  de  te  mondjad  előbb 
Menjek-e  mint  villám,  vagy  mint  a  gondolat,  úgy-e? 
Vag>'  pedig  a  rohanó  szélvész,  mely  este  megindul 

S  reggelig  a  roppant  földet  pusztítva  bejárja?* 
Erre  nagyot  bámult  s  így  szólott  a  deli  Haj  na  : 
«Téged  is  a  tündér  hagya  hát,  oh  Tomboli,  nékem? 
Ah  mi  igen  jó  és  boldogtalan  isten  urad  volt. 
Veszte  nekem  nagyon  érdeklő,  sajnos  lesz  örökké. 
Vígy  hát  Tomboli,  vígy  a  hősíihoz,  aki  lenyugván 
Harca  veszélyi  után  Bodrognak  partjain  alszik. 
O  majd  érettem  bátran  fegyvert  köt,  eliizi 
A  gonosz  ellenség  harcát  ősz  édes  apámról 
S  gyenge  Szómért  s  a  fürge  Bodort  megtartja  szivemnek. 
Vígy  sebesen  ;  de  ne  mint  villám,  mint  gondolat,  úgy  se 
Vag3^  mint  a  rohanó  szélvész,  melly  este  megindul 
S  reggelig  a  földet  pusztítva  bejárja,  hanem  vígy 
Gondosan  és  szaporán,  hogy  hősöm  is  épen  öleljen, 
Én  is  erős,  harcos  kebelét  ép  karral  öleljem, 
S  míg  oda  elsietünk,  a  nap  magasabbra  ne  szálljon.* 
Ekkor  elébe  borult  gyors  Tomboli.  Szép  sima  hátán 
Balra  lelógatván  kis  lábait,  űle  nyugodtan 
A  deli  lány  s  gyengén  tartá  lova  tiszta  sörényét. 
Tomboli  ment,  ékességét  örvendve  tekinté, 
S  vitte  kövér  hátán,  hogy  még  haja  szála  sem  ingott 
S  arcait  a  csendes  szelek  is  suttogva  kerülték. 
Már  a  holtaknak  végső  bús  tort  üte  Csongor 
S  áldozatot  mutatott  Istennek  barna  tulokból. 
A  fáradt  daliák  temetéstől  félre  vonulván, 
Szélt  a  tiszta  mezőn  heverének  vérbe  borultan. 
Hős  Ete  is  Bodrog  partjára  kitére  nyugodni. 
Ott  teli  lombokkal  remegő  nyárfának  alatta 
Mél}^  álomba  merült.  Mellette  lerakva  hevertek 
Fegyveri  :  a  véres  nagy  dárdák,  kardjai,  tegze  ; 
Pajzsa  pedig  feje  alja  gyanánt  fekvék  vala  s  mellén 
Köntöseit  kinyitá,  szabadon  hogy  szíve  pihegjen 
És  aluvék  deli  testével  nagy  messze  kinyúlva. 
Mint     aluszik,  ha  nagyon  fáradt,  a  bátor  oroszlán, 
Mely  leterül  barlangjában  s  jó  nagy  helyet  elfog, 
Lábait  és  izmos  derekát  hosszúra  kinyújtván, 
Sárga  sörénye  pedig  fetreng  borzadva  fejénél, 
És  nagy  rettenetes  feje  a  sziklára  lehajlik  : 
így  aluvék,  haja  nagy  paizsán  szóródva  terült  el 


S  kellemesen  ragyogott  arcán  a  tiszta  verőfény, 
S  vére  nyakán,  mint  a  bíbor  sujtása,  piroslott. 
Ekkoron  érkeztél  egyedül,  deli  lánya  Hubának, 
S  alvó  hősöd  előtt  mondhatlan  örömben  elálltai  ; 
Nem  merted  pedig  őt  csókolni,  hogy  abba  ne  vesszen 
Álma,  hanem  repeső  szívvel  melléje  borulván, 
Merre  szelek  lassú  szárnnyal  suttogva  röpültek. 
Szép  piros  ajkaidon,  gyönyörű!  ily  szózatot  ej  tél : 
«Enyhítő  nyugalom!  mi  szelíden  emelkedel  a  szép 
Hős  dobogó  kebelén.  Szemeit  komor  éjszaka  nyomja. 
Arca  pedig  s  ragyogó  nagy  homloka  tiszta  derültek. 
Itt  nyugszik  s  nem  tudja,  hogy  akit  ohajta,  közel  van, 
S  látásának  örül  s  szeme  vígan  röpdös  alakján  .  .  . 
Lassan  fuss  pihegő  kebelén    hüs  hajnali  szellő, 
Lassan  emeld  fürtét :  álmár  zaiod  el  ne  riassza. 
Messze,  ölő  harcban  fáradt  ő  lelke  veszélyes 
Gondokkal  forrott,  karját  nagy  dárda  nehezlé 
S  élte  körül  iszonyú  hatalommal  jár  az  enyészet. 
Hadd  alugyék,  őt  a  szellő  hadd  hűtse,  szelíden 
Nyúljon  fürtéihez  s  tüzes  arcán  játszva  mulasson. 
De  mi  ez?  ah  sebesedve  vagyon.  Föld  issza  vitézi 
Vére  szivárgását.  Bekötöm  leves  úti  füvekkel 
S  fölverem  álmából  ;  ártó  sebeseknek  az  álom.» 
így  szóltál  s  bekötéd  sebeit  leves  úti  füvekkel 
S  félve  nyíló  ajakad  megcsattant  bajnokod  ajkán, 
A  bajnok  pedig  ébredé  és  bámulva  imígy  szólt  : 
«Millyen  gyenge  karok,  mely  kéz  ápolgata  engem? 
Szép  szemedet  szemlélem-e,  oh  deli  Hajna  s  pirosló 
Ajkaidat?   Vagy  az  álomnak  játéka  ez?   Ah  nem. 
Nem  játék,  te  vagy  ez,  te  ölelsz  deli  lánya  Hubának. 
De  mondd,  honnan  jősz  álmomhoz,  kedvesem,  illyen 
Ékesen  és  ragyogón,  honnan  jősz?  még,  noha  szép  vagy 
Mindenkor,  ragyogásodat  így  s  e  gyenge  ruhákat 
Nem  látták  szemeim,  se  kezedben  ez  ékes  aranvszált.» 
Monda  s  te  erre  szelíd  hangon,  deli  Hajna,  feleltél  : 
«Tündér  öltözet  ez,  mellyet  látsz  s  hímes  övének 
Égi  virágzását  egy  tündér  gyermek  adá  meg  ; 
Egy  más  tündértől  van  nálam  az  ékes  aranyszál, 
Mert  üldözve  valék  s  ők  engem  váltva  megóttak. 

Ah  de  ne  kérdezz  most,  jőj  hajlékába  Hubának, 
Nem  leled  őt  többé  s  játszó  magzatjait  abban  : 
A  vad  pórok  elől  idegenbe  szaladtak  imént  el. 
Engem  is  a  csendes  Bodrog  vive  s  éji  dühöktől 
Bokros  partja  homályával  betakarva  megőrzött.* 
így  szólal  s  azt  a  történet  búba  meríté, 
Lágy  ölelésedből  kiemelte  serény  hadi  karját. 
Társait  ébreszté  s  fegyvert  vőn,  torlani  vágyván 
A  pór  csorda  dühét  s  az  atyát  is  visszaszerezni. 
És  te  örömmel  pillantád  nagy  termete  báját 
S  rettentő  vas  fegyvereit  s  a  kalpagi  tollat, 
Mely  magasan  lobogott  bokrával  az  égi  szelek  közt. 
És  mikor  az  hadi  társaival  paripára  szökelne, 
Tomboli  jó  lovadon  te  közel  mellette  röpülvén, 
Szép  szemedet  szemein  szerelembe  merülve  mulattad. 

HETEDIK  ÉNEK. 

Néma  setétségből  hogy  fölkele  napja  Hadúrnak, 
Zúgva  megindult  a  két  táboron  a  veszedelmek 
Szelleme  s  szörnyű  halál  rezegett  vas  f  egy  verők  élén. 
Állt  készen  görög  és  bolgár  s  kis  népe  Zalánnak. 
O  maga  őse  vasát  forgatván  jára  közöttök 
Talpig  fegyverben.  Tarajos  hadi  sárga  sisakja 
Födte  fejét  s  balján  bikabőrös  pajzsa  lelógott. 

így  mene,  mint  valamely  kifajult  kedvetlen  oroszlán 
Mely  barlangjában  sok  időt  heverészve  leélvén. 
Nagy  mormolva  kijő,  ha  kivül  zaj  hallik  az  erdőn, 
S  életlen  körmét  köszörüli  az  erdei  fákon. 
Jöttek  utána  vitézei :  a  lángfürtű  Preheszka, 
Jött  dáidás  Omilyák  s  Krallin  veszedelmes  ivével, 
Jöttek  utána  Preheszkának  hat  gyermeki  nyomban. 
Hogy  komor  apja  után  a  morgó  medve  kölyök  megy. 
Úgy  ezek  apjok  után  ballagtak  görbe  vasakkal. 
Mint  ugyanannyi  halál,  lévén  készülve  csatára. 
Apró  láng  szemökön,  s  kinyomúló  homlokok  élén 
Nem  látszott  kegyelem  szikrája.  Sötét  vala  és  bús 
Nézésök,  mozdulat j ok  fene,  hangjok  ijesztő, 
így  ezek  és  az  egész  tótság  sokféle  ruhában 


203 

S  fegyverrel  különözve  kijött  alpári  mezőre, 

S  a  jövevényseregek  jobb  szárnyán  terjede  sorba. 

Ellenben  látszóbb  mozgás  Ion.  A  kitörő  fényt 
A  rohanó  csapatok  szilaj  úl  ordítva  köszönték. 
Fegyverkezve  lován  ült  mindenik  és  hevesedve 
Várta  csatája  jelét,  Árpádnak  várta  parancsát. 
S  tárta  rezes  paizsot,  mellyen  fölvára  Kiónak 
Tornj^osodott  fejjel  szomorún  meghajlani  látszott ; 
Kissel  alább  az  orosz  vívók  és  Álmos  ijesztő 
Tábora  tűntek  elő  veszedelmes  harcba  keverve  ; 
És  Huba,  és  Edömér  egymást  rongálva  csatáztak. 
Benn  pedig  ősi  hadak  látszottak  sorra  kiverve. 
Látszott,  rejtve  miként  feküdött  a  puszta  mezőben 
Kardja  Hadistennek,  mellyet  bámulva  emelt  föl 
Egy  baromőr  s  nem  tudva  mit  ér,  Etelének  ajánlott. 
Ezt  iszonyú  karral  hunnok  fejedelme  kinyújtván. 
Ült  magasan  tündér  paripáján  s  vitte  hatalmát. 
Sírva  szaladtak  elől  a  rémült  nemzetek  és  a 
Gőgös  vár  leomolt,  romjába  temetve  lakóit, 
így  látszott  közepén  Etelének  régi  hatalma. 
Lábainál  remegő  császárok  gyermeki  ültek 
És  fösvény  kebelök  neki  a  föld  kincseit  önté. 
Fenn  pedig  álla  Hadúr,  a  föld  harcára  lenézvén. 
A  nagy  eget  befogá  iszonyító  termete  ;  a  nap 
Mélyen  alatta  feküdt,  lángját  mind  visszaszorítva, 
S  békesugár  nem  jött  sok  időig  az  emberi  nemre. 
Ekkép  álla  Hadúr,  ki  előtt  harsogva  letűntek 
A  komor  esztendők,  mellyek  nyoma  vér  vala  s  romlás  : 
Ez  vala  hadvezető  Árpádnak  pajzsa  Szobortól, 
Aki  művészi  kezét  remekül  e  műre  bocsátván, 
Osszetevé,  hogy  lenne  kemén^^  s  ne  fölötte  nehezlö. 
Bőr  vala  belseje,  vaslappal  leszorítva  keményen 
S  a  fénylő  képes  rézzel  betakarva  kívülről. 
Tartóját  szíjból  készíté  hímesen.  És  hogy 
Tündöklése  legyen,  széltében  arannyal  elönté. 
Ez  vala  pajzsa,  s  fején  könnyű  süveg  áll  vala  nyusztból, 
Hol  magasan  díszlett  kolcsag  lobogója  s  alatta 
Reszket  eges  fénnyel  kelet  ékes  gyöngye  világolt. 
Karja  pedig  kivoná  a  győző  isteni  kardot, 

^lely  soha  még  idegen  kézben  nem  csilloga,  ámbár 
Nem  vala  nyugta  sötét  hüvelyében  semmi  csatánál  : 
Mindig  elől  csengett  öldöklő  szittyái  kézben. 
Gothusok!  a  ti  vitéz  vezetőtök  vére  s  özönlő 
Véretek  a  kardon  nem  gőzölög  a  magas  égre, 
Nem  pirosul  többé  ;  de  hegyén  ül  lelketek  és  a 
Szörnyű  halál  nagy  Rómának  csúfjára  borong  ott. 
Ezt  rántá  ki,  midőn  feltámadt  napja  Hadúrnak 
És  villogva  röpült  váró  seregének  előtte. 
Melynek  megjárván  sorait,  fejedelmi  szemével 
A  zászlót  emelő  Bulcsnak  jelt  inte  s  Lehelnek. 
És  mikoron  Bulcsú  a  hímes  nemzeti  zászlót 
Nagy  magasan  tartván  lengő  fu valómnak  ereszté. 
És  Lehel  a  harsány  kürtöt  megfútta,  hatalmas 
Zengte  után  az  egész  tábor  robbanva  megindult. 
A  nyilasok  pedig  és  kopjások  előbbre  rohanván 
Ütközetet  kezdtek,  s  valamintha  utánok  az  álló 
Föld  indulna,  setét  por  s  rengés  támada  tüstént. 
Egymáshoz  nyulai  már,  s  érc  kopjákkal  elértek, 
Mellyek  rettentő  sebesen  csillogva  röpülvén 
Kárhozatos  súllyal  rohanó  hősökre  nyomultak. 
És  legalább  Krallin  nyilazott  veszedelmes  idegről. 
Hol  mikor  a  vessző  kirohant,  a  tábori  szélen 
Megcsattanva  vivé  az  erős  Bojtára  hatalmát. 
Ottan  elállt  a  hős  búsúltan,  balja  sajogván 
A  suhogó  n3áltól,  melly  azt  átfúrta  könyökben. 
A  féket,  s  paizsát  tüstént  bágyadtan  elejté, 
S  őt  hadi  társa,  Csupor,  kivivé  ápolni  hadától. 
A  had  azért  bátran  vágtat  vala,  s  még  sokan  a  gyors 
Krallinnak  njdlait  testökben  halva  viselték. 
Nyalka  Zoárd  is  azonban  erős  kopjákat  eresztett, 
S  mellben  üté  legelőbb  a  barna  tekintetű  Mílót, 
Aki  szorult  lélekzettel  nyökkenve  lefordult, 
S  őt  rohanó  hadi  társainak  paripái  tiporták. 
Másodszor  megütötte  Leót,  vad  Léda  szülöttét, 
x\ki  temérdek  erős  testét  nem  födve  vasakkal, 
Biztosan  és  pusztán  jött  kardot  tartva  kezében. 
Ezt  oldalt  meglökte  kemény  kopj  áj  a  Zoárdnak. 
összecsikorgatván  fogait  kiragadva  kegyetlen 

Kézzel  az  a  kopját,  s  nagy  dühhel  visszahajítá. 
És  ura  képe  felé  sietett  a  kopja,  de  pajzzsal 
Föltárta  az  s  nieghajlott  képével  előle. 
így  ő  ment  maradott,  de  Leót  sebe  lassan  elölte, 
S  veszni  veté  bajtársi  közé,  kik  előre  rohantak. 

A  két  had  köze  már  zavaros  lőn,  mint  mikor  a  föld 
S  ég  köze  záporral  megtelve  sötétedik,  és  a 
Tarka  mező  színén  minden  fü  szála  özönt  nyel  : 
Úgy  itt  a  sürün  rohanó  hősökre  sötéten 
Száll  nyíl- s  kopj  a-csoport,  s  egymá.shoz  ütődve  gyakorta 
Útja  közép  táján  iszonyú  csengéssel  esik  le  ; 
Vagy  pedig  a  levegőn  végig  gonosz  éle  sivítván 
Fegyvernek  romlást,  hősöknek  szörnyű  halált  visz. 
Spártai  Hermes  ugyan  sokat  ej  te  le  dárdavetéssel. 
Nyalka  Zoárd  mellől  Búvárt,  s  Kába  szülte  Kadártát, 
Aki  kemény  nézésű,  zömök,  s  nagyhírű  vitéz  volt. 
Ott  mind  a  kettő  leesett  nagy  sebben  alélván. 
Harmadszor  Hermes  meglökte  Zoárd  hadi  pajzsát, 
Mellyet  meg  nem  tört,  de  magát  a  bajnokot  ékes 
Nyergében  megrendíté  lövedéke  súlyával, 
így  ez  igen  gyors  kopjavető  nagy  kárt  tőn,  eloltván 
Sok  bajvívónak  szeme  fényét  ;  mert  bizonyos  volt, 
S  mindig  kárhozatos  kopj  áj  a,  ha  szállá  kezéből. 
Ott  vele  sok  nyilazott,  kopját  sok  ereszte  utána  ; 
De  csak  vétve  talált,  mert  ritkán  szállá  előttök 
Árpádnak  bölcs  gondja  szerént  az  élődi  magyarság. 
A  nagy  lelkű  vezér  pedig  ellasúdva  nyomúla 
Négy  hegyű  dandárral,  hol  balról  álla  merész  Kund, 
A  lobogó  tollú  Csörsszel  vas  szegletet  ütvén  ; 
Jobb  sarkon  vala  istenes  Und,  sok  hősíi  körüle. 
A  dandár  közepén  kürtös  Lehel  álla  Bogáccsal, 
És  zászlót  emelő  Bulcsú,  de  ragyogva  közöttök 
A  seregek  fejedelme  nyomult,  a  párducos  Árpád. 
A  hadat  értő  Tas  komoran  szágulda  u tanok. 
Független  lévén,  hogy  előtörhessen  azonnal, 
Vagy  pedig  a  fáradt  hadakat  kebelébe  fogadja. 
Okét  az  ellenség  nyila,  s  kopjavetése  nem  érte. 
Ellenben  bizonyos  romlással  omoltak  előre 
Mérges  szittya  vasak  ;  mert  majd  az  egész  hadi  néppel 

Jő  vala  Ossa- vidéki  Philó,  diadalra  sietvén. 

Kárával  sietett,  Sürü  népére  tömötten 

Életölő  lövetek  zúdultak  ;  kártalan  egy  nyíl 

Sem  szállott,  nem  esett  egy  kopja  is  ember öletlen. 

így  vésze  jó  Lamias,  ki  minap  hevén  eskve  boszúját, 

Fattyú  Csornának  sietett  vesztére,  azonban 

Őt  is  agyon  fúrván  megölé  vasa  szittya  vitéznek. 

így  vésze  köldökben  sebesedvén  a  magas  Áres, 

így  Püramos,  s  az  okos  Peleüsnek  gyermeke,  Pindár, 

S  a  lantos  Pürrhös,  s  az  erős  szigetormi  Leander, 

És  bolgár  Runov  arcúi  a  rút  földre  borulván. 

így  az  előharcban  sok  százan  sebbe  jutának, 

S  még  a  kopjáknak  most  sem  lett  szünte,  s  nyilaknak. 

Ezt  mikor  Ossa-vidéki  Philó  meglátta  középről, 

Hol  sok  bajnokkal  vala  környülvéve,  serényen 

Rendele  a  hadból  két  szélről  menni  vívókat. 

S  tüstént,  mint  a  szél,  kirohant  nagy  spártai  Hermes, 

S  bajnok  Izács  helyiben,  ki  vezér  lőn,  borzas  Ilerke, 

És  ezek  itt  az  előcsapatot  bekerülni  siettek. 

Ezt  látván  a  nyalka  Zoárd  és  Bojta  csapatja, 

Megfordult,  mint  a  forgószél,  visszasuhanván, 

S  jóval  előbb,  hogysem  valamellyiket  a  heves  űzők, 

S  villámként  rohanó  Hermes  dárdája  elérné. 

Már  az  erős  dandár  mellé  két  részre  kitértek. 

Ott  ugyan  a  rohanók  az  erős  dandárhoz  ütődtek, 

Melly  őket  nagy  erőszakkal  csattogva  fog^^asztá. 

És  legelőbb  hosszú  karddal  megvágta  merész  Kund 

Borzas  Berkének  könyökét,  hol  karvasa  ketté 

Válva  kezének  szárával  dúlt  földre  lehullott. 

Ott  vas  dárdáját  az  még  markolta  keményen 

A  fölütött  porban  ;  de  magát  nagy  fájdalom  érte. 

Mégis  erős  lelkét  szép  bátorságra  hevítvén 

Visszalovagla,  s  imígy  szólott  népéhez  utószor : 

aRossz  csillag  vezetett  a  bús  Alpárra,  barátim, 

Távol  Izács,  az  erős  hadnagy,  végére  jutott,  most 

Engem  is  éjem  elér,  s  készül  betakarni  homállyal. 

Mégis  azért  bátran  harcoljatok,  és  te  helyettem, 

Kármel  öcsém,  légy  a  népnek  vezetője.  Bőszüld  meg 

Vesztemet  a  vadakon,  vagy  halj,  s  vérembe  borulj  le.>> 

Hangosan  így  szólott  és  tán  még  szólana  többet, 
Ötét  azonban  Kund  leveré  g\'ors  lábú  lováról, 
S  társi  között,  valamint  őzek  seregében  az  ékes 
Szarvas  jár  magasan,  járt  száguldozva  fiával, 
A  lobogó  tollú  Csörsszel.  Kemer,  Ifíim  előtte, 
És  vállas  Tuba  szörnyű  halállal  elestek,  ezekhez 
Dárdával  leveré  Csörsz  a  teü  fürtös  Ehebránt, 
És  megszúrta  nyakon  Korhónt,  s  levetette  nyeregből. 
Hasztalanul  sietett  Kármel,  s  intette  vitézit, 
A  remegők  szavait  nem  haliák  :  ő  meg  azonban 
Főben  úté  Csörszöt,  s  megvérzé  homloka  bőrét 
Kardheggyel  balról ;  de  midőn  komorodva  szemével 
Rája  tekintett  Csörsz,  s  dárdát  fordíta,  veszendő 
Kármel  elirtózott,  s  elhűlt,  szive,  karja  remegvén. 
Ott  nem  várta  tovább  Csörszöt,  hanem  a  viadaltól 
Hirtelen  árnyékként  szaladott  a  visszafiitókkal. 
És  paizsát  védűl  tartá  hátára  terítvén. 
Kit  mikoron  látott  lobogós  Csörsz,  monda  boszúsan  : 
«Hah !  széllábu  kölyök,  minek  is  szült  tégedet  asszony 
Embernek?  mért  nem  nemzettenek  a  nyulak  inkább, 
Hogy  megtépetvén,  ebeket  hizlalna  halálod? 
Vagy  hova  futsz  nézésem  elől?  kopjámnak  előle 
Olly  ügyesen  nem  fogsz,  tudom,  eltávozni,  hanem  most 
Rád  megyén  e  fegy\'er,  s  lemerül  kebeledbe  hegyével. » 
így  szólván  nagy  erőszakkal  hátára  vetette 
A  súlyos  dárdát.  Paizsát  szétzúzta  az  ottan, 
S  vérző  hátában  fájdalmasan  álla  hegyével. 
Kármel  nyergében  már  nem  tuda  ülni  :  lefordiüt, 
S  porba  merült  arcát  betakarta  halotti  sötétség. 
Csörsz  pedig  a  dárdát  hátából  visszaszakasztá, 
S  fegyvereit  levévén,  nyújtá  Hali-szülte  Rovónak. 
i^Iás  részről  iszonyúbb  harcot  támaszta  hadával 
Hermes,  elől  víván.  Csalatását  látta  ;  de  futni 
Szégyenlett,  s  meg  is  állta  helyét,  hol  előtte  fenyítő 
Rettenetes  képpel  nagy  erőű  hősíiak  álltak. 
Ott  katonái  közül  az  erős  Kotróni  lefordult 
Bulcsú  csapásától.  Szemközt  vágatva  Neander 
Elveti  fegyvereit,  s  keseredve  kiáltja  halálát. 
Ott  vész  Bellerophon,  kit  küldött  hadba  Corynthos. 

Ö  is  elől  küzdő  Várkont  leütötte  lováról 
És  mellcsontja  fölött  Talabort  dárdája  vasával 
Megszúrá,  hogy  torkából  vér  omla  legottan. 
A  bajnok  csikorogva  ledőlt  s  elenyésze  sebében. 
Erre  Bogács  kirohant,  s  karddal  csapa  Hermes  agyához 
Hol  nagyokat  csendüle  sisakja,   de  homloka  téré 
Sértetlen  maradott.  XJ^y  csapkoda  melle  felé  is. 
Tarkás  páncélát  szétrontá  éle  vasának, 
S  vért  ontott  mellén,  s  valahányszor  hátra  vonúla 
Hermes,  hogy  dárdát  nj'ujthasson,  ez  annyiszor  üztön 
Űzte,  s  közelről  emberölő  vad  képpel  ij észté. 
Akkoron  elbúsulva  rohant  neki  spártai  Hermes, 
Nyakszirten  ragadá,  s  közepett  markolva  teméidek 
Dárdáját  süvegébe  véré.  A  szittya  levente 
Bús  feje  törtével  kábul,  és  karja  lehajlik, 
S  őt  dühödő  Hermes  készül  rút  porba  keverni. 
Ellene  már  azalatt  sok  bajnok  gyűle  tömötten. 
Népe  futott,  őt  is  sürü  lövet  érte  ;  boszúsan 
Megfordula  imígy,  és  engede  a  nagy  erőnek, 
Elhagyván  bágyadt  éltében  az  összetörött  hőst. 
Mint  hátrál  lassú  szárnyakkal  az  erdei  nagy  sas, 
Mely  már  szinte  lekoncolván  a  termetes  ökröt, 
Ifjú  vadászoktól  elhaj tátik,  és  nyilak,  éles 
Dárdavasak  sürüen  kilöketve  röpülnek  utána,      [van  : 
Melyre  odább,  meg  odább  röppen  s  szeme  még  az  ö.-rön 
így  mene  vissza  serény  Hermes,  s  a  rajta  ütőkre 
Véres  dárdáját  magasan  tartotta  haraggal. 

Erre  vezéri  Philó  más  harcot  gondola,  látván 
Hogy  gonoszul  forog  a  csata  mérge  hadában,  azonnal 
Fényes  Orontest  és  Sthenelost  ily  szókkal  idézé  : 
«Haíljatok  engem  most  Sthenelos,  s  hadi  fényes  Orontes. 
A  magyarok  seregét,  mely  tömve  nyomulgat  előre. 
Népemnek  sokaságával  bekerülni  reménylem.      [desz 
Menj  el  azért  Sthenelos,  s  mondd  meg  valamerre  ménen 
Itt  a  bal  szárnyon,  hogy  minden  harci  vezérek 
Népeiket  terjesszék  el,  s  Theophilhoz  elérvén 
Mondd,  hogy  eresztett  kantárral  vágtasson  előbbre, 
És  a  többi  sereg  nyomban  kanyaruljon  utána. 
Menj   te  is  Antipater  seregéhez,  fényes  Orontes, 

És  a  jobb  szárnyon  kanyarítsd  a  népet  előre, 

S  légy  vezetője  kemény,  s  diadalmas  harcot  emelvén. 

Ti  pedig  állapodott  honnombeli  régi  vitézek, 

Most  velem  itt  lassan  hátráljatok  a  seregektől. 

Majd  ha  leszen  szükség  támadva  rohanni  csatára, 

El  ne  felejtsétek  neveteknek  hajdani  fényét : 

Kardotokon  legyen  az,  hogy  megláttára  vakuljon 

A  lator,  és  alugyék  díszetlen  porba  örökké. » 

így  azok  elmentek  szaporán,  a  többi  vitézek 

Bátran  emelt  karddal  villogtak  messze  körüle. 

Árpád  ekközben  mindegyre  nyomüla  előbbre 

A  szakadó  hegyként,  mellyet,  ha  robogva  megindul, 

Meg  nem  tart  sem  az  alsó  szirt,  sem  százados  erdő, 

Míg  jégülte  fejét  mélyen  völgyébe  nem  ejti ; 

Állíthatlan  imígy  rohant  fejedelmi  hadával. 

Csattoga,  zuga  haláljátéka  az  ütközteknek  ; 

De  hova  kardja  csapott,  megszűnt  hamar  a  csata  ottan, 

S  fogcsikorító  fájdalom,  és  gyász  omla  helyébe. 

Már  a  két  osztály,  mely  jött  elfogni  Zoárdot, 

Szétszóródva  fut  és  vész  dandárának  előtte. 

Mint  mely  ködre  kemény  éjszak  szele  fú  hatalommal, 

Ritkul,  s  a  levegőn  szétoszhk  erőtlen  alakja  : 

Ügy  ezek  oszlottak  s  vesztek  nyomorultan  elesvén. 

De  azalatt  kiterült  görögök  nagy  tábora  messze. 

Könnyű  futással  Theophil,  s  hadi  fém^es  Orontes 

Harcra  hevítve  vivék  a  népet,  s  gyorsan  utánok 

Ment  a  többi  sereg  kanyarodva.  Betelt  hamar  a  tér, 

És  a  végetlen  sereg  azt  villogva  keríté. 

így  mikor  a  hegyről  sebes  áradat  omlik,  alatta 

Hirtelen  a  nagy  tér  betehk  csillámos  özönnel ; 

Vagy  mikor  éh  madarak  sürüen  csapatozva  röpülnek 

A  gazdag  szőlők  hegyein  telepedni  akarván. 

Hirtelen  így  szélednek  el  egy  fás  délszaki  halmon. 

S  már  kanyarodva  vivén  Theophil,  s  hadi  fényes  Orontes 

Népeiket,  s  fő  gondú  Philó  horpadva  hadával 

Hátrálván,  Árpád  dandárát  szinte  befogták. 

A  fejedelmi  vezér  ekkor  villogva  kikelvén 

Megjárá  seregét,  s  hamar  a  bal  szegletet  érve, 

Dárdával  rohanó  Kadosához  szóla  :  «Hüleknek 

Gyermeke,  édes  öcsém,  harcnak  szeretője  s  veszélynek. 
Jól  tudom  én,  a  visszafutás  nem  kedves  előtted, 
Mégis  igen  szükség  lesz  most  futamodnod;  azért  menj , 
Fuss  sebesen,  mint  a  szélvész,  népeddel  az  ellen 
Terjedező  néptől,  úgy  fuss,  hogy  elérjed  utósó 
Kendéiket,  sőt  jobb,  megelőzzed  s  majd  ha  befogják 
E  dandárt,  te  kivül,  én  itt  ronthassuk  el  őket.» 
így  szólott,  s  amaz  a  harcnak  szeretője,  s  veszélynek, 
G3^ors  szélvész  rohanása  gyanánt  futa  vissza  hadával, 
A  seregek  fejedelme  pedig  most  ére  Zoárdhoz, 
S  ezt  is,  mint  bátyját,  inté,  hogy  visszarohanjon 
És  vigye  Bojta  vezér  népét  szalad ásra  magával. 
Ezt  hogy  elindítá,  így  monda  Izárfi  Lebőnek  : 
«Gyors  paripáju  Lebő,  menj  Tashoz  vissza  sietve, 
S  mondd  neki,  hogy  hátát  hátunknak  vesse  hadával, 
S  kész  legyen  a  kerülő  ellenség  rendire  csapni.      [nal.» 
Menj  el  Izárfi  hamar,  mondd  ezt  neki,  s  térj  meg  azon- 

Egykoron  ezt  Etel  árján  túl  a  Dárdaberekben 
Nagy  fejű  vén  farkas  készült  agyarába  ragadni. 
Sírt  a  kis  gyermek,  s  apját  iszonyodva  kiáltá. 
Apja  futott,  viadalmas  Izár,  ordítva,  fenyítve. 
Hogy  megijessze  vadát,  s  kis  gyermeke  mentve  marad- 
A  vad  csattogatá  agyarát,  s  a  gyermeket  űzte,      [jon. 
Ekkor  Izár  kézíjt  ragadott,  és  kezde  nyilazni. 
Első  lőttékor  a  vas  nyíl  fia  válla  fölött  ment, 
És  mélyen  bele  fúrta  magát  a  cserfa  derékba, 
Melyre  nagyon  megf élemlett  a  bús  atyja  szíve. 
Még  egyszre  reszketve  nyilat  vete  hangos  idegről, 
Jobb  Isten  vezeté  mostan  nyila  boldog  irányát. 
Vas  hegye  a  vadnak  berohant  koponyája  alatt,  és 
Bal  szem.e  fénye  között  kirohant  csúf  véres  özönnel. 
Apja  örült  a  szép  gyermeknek,  jobban  őrült  még. 
Mint  mikor  anyja  ölén  legelőbb  picin  ajka  mosolygott. 
Gondosan  is  neveié  azután,  s  a  gyermek  erős  gyors 
Emberré  serdűlt,  s  jámbor  vala  minden  időben. 
Kárelnek  vala  öccse,  s  nagyon  kedveltje  vezérlő 
Árpádnak.  Most  hogy  hallá  intéseit,  egyben 
Vágtata  vissza  felé,  s  fölüté  a  kis  hadi  zászlót, 
Meíy  hogy  elől  lobogott,  megnyíltának  a  sorok,  és  ö, 

Mint  az  eső  villám,  szaporán  eljára  közöttök. 
Hogy  pedig  ért  Tashoz,  monda  :  «A  párducos  Árpád 
Hagyja,  hogy  e  haddal  vess  hátat  élődi  hadának 
S^  légy  kész  a  kerülő  ellenség  rendire  csapni. » 
Úgy  tőn  az,  ez  pedig  a  zászlót  lassúdan  eresztvén 
Visszarohant  és  a  sorok  elzáródtak  utána, 
így  mikor  elrendelt  mindent  a  párducos  Árpád, 
Még  maga  dandárát  intézé  új  hadi  csellel. 
Egy  részről  Kundot  lobogós  Csörsz  büszke  fiával 
Oldalt  állítá  szemközt  a  csalfa  görögnek. 
Más  részről  Undot  fordítá  ellenök  oldalt. 
Állt  maga  is  szemközt  nagy  haddal  várva  reájok. 
Bulcsú  állott  mellette,  s  Lehel  buzogányos  erővel. 
így  valamerre  került  száguldó  népe  Philónak, 
Szemben  akadt  ellenségével.  Mint  mikor  a  szél 
Fútta  után  rohanó,  ha  az  alszél  ellene  fordul, 
S  porral  elegy  kövecset  csapkod  szájába,  szemébe, 
Visszahajol  s  rohanó  útját  elakasztja  boszúsan  : 
így  sokan  a  görögök  közt  visszaijedve  megálltak. 
De  sok  erős  Kadosát,  más  részről  nyalka  Zoárdot 
Nagy  számú  néppel  vélvén  rettegve  szaladni. 
Rajtok  ütött,  és  űzte  tovább,  mint  kellé,  azonban 
Messze  szakadt  a  hadrendtől,  s  így  amit  okos  gond 
Jól  rendelt,  gonoszul  történt  kárára  Philónak. 

Fényes  Orontes  elől  vágtatva  szalasztja  Zoárdot, 
Általa  Bokros,  Emő,  kik  lassú  lóval  eredtek, 
Porba  merülnek  ;  amazt  oldalt  megsérti  dsidája. 
És  bordái  között  mélyen  bemegy  éle  vasának. 
Ezt,  amint  rá  visszacsapott,  fülön  érte  s  keményen 
Agy  velejébe  szurá  hosszú  kelevéze  halálát. 
Ö  ugyan  így  harcolt,  s  tüzesen  szágulda  tovább  is, 
De  az  alatt  sebesen  megrántá  jó  lova  fékét, 
S  mint  a  könnyű  madár,  kikerülte  Zoárd  is  az  űzőt 
S  őt  rohanásában  követé  jobb  része  hadának. 
Most  üzöttekből  űzőkké  lettek.  Erősen 
Kezdé  nj^alka  Zoárd  őket  csapdosni,  s  szünetlen 
A  hadtörzsökhöz  téríté,  gyorsan  azonban 
Közbe  vetődött,  és  elvágá  harcokat.  Ottan 
Megfordultában  leveré  Béri  szülte  Hoterront, 

És  Laposát,  kik  együtt  járván  kopj  áztak  utána, 
ö  buzogánnyal  amazt  leüté  egyszerre  ;  de  ennek 
Kétszer  üté  mellét,  s  úgy  rendítette  helyéből. 
Ott  zörrenve  lehulltak  ezek,  s  szemeikre  halál  ült. 
Tas,  mint  a  rejtett  keselyű,  neki  vitte  veszélyes 
Fegyvereit,  s  a  közbe  szorult  bús  népet  emészté. 
Nagy  homlok-csontját  Fókásnak  karddal  elosztá. 
Aki  keservesen  elhajlott,  s  leborula  sebében. 
Vágva  derékon  üté  Argost,  ki  sovány  vala,  s  hosszú, 
Mint  valamety  vékony  cserszál  magas  Ida  tetőin, 
És  tarajos  sisakot,  s  vas  vértet  hordoza  testén, 
S  karja  haszon  vétlen  fegyvert,  nagy  n3^ársot  emelt  volt. 
Ezt  mikoron  Tasnak  megdúlta  kegyetlen  ütése. 
Már  csak  alig  birván  derekát,  keseredve  sóhaj ta, 
S  nagy  zuhanással  esett  a  harc  mezejére  aléltan. 
Most  hogy  végvesztét  látá  hadi  fényes  Orontes, 
És  bekerült  népét  rossz  harcban  elesni  miatta, 
Elbőszűlt  s  iszonyú  méreggel  fogta  dsidáját. 
Élni  nem  indult  ő  ;  de  halálát  tenni  dicsővé. 
Mint  mikor  eltévedt  nyíl  sérti  az  erdei  vadkant, 
Csattog  az,  és  haragos  szikrázó  szájjal  agyart  ver, 
S^  megy  villámsebesen  valamerre  van  ember  előtte  : 
Úgy  megyén  ez,  száján  forr,  habzik  szörnyű  haragja, 
S  messze  tömött  csapatok  közepett  ví  karja  merészen. 
Ott  arcúi  megüté  Baliát ;  megszúrta  könyökben 
Gyors  Elit  és  Terelő  paizsát  leütötte  dsidával. 
És  valamerre  körül  nép  volt,  sebet  ej  te  közöttök. 
Rája  tömötten  ment  a  nép,  s  ki  lovára  irányzott 
Kopjával,  ki  magát  sérté  buzogánya  fejével ; 
Jött  rojtos  paizsát  tartván  a  nyalka  Zoárd  is, 
S  látva  vitézségét  meg  kívánt  küzdeni ;  tüstént 
A  rohanó  népet  kardjával  visszariasztá. 
És  egyedül  az  erőssel  erősb  állott  vala  szemközt. 
Most  a  két  bajnok  karddal  csapa  össze  vitézül. 
Megtámadva  Zoárd,  hevén  ellent  hányva  Orontes. 
A  fén\^lő  hegyes  érc  sisakot  leütötte  Zoárd  már, 
S  őtet  bal  vállban  megvágá  fényes  Orontes, 
S  képe  felé  sietett  kártévőn  vinni  csapását. 
Észre  vévé  amaz  és  ellent  vete  karja  vasával, 

Most  iszonyúbb  hangon  kezdett  csattogni  vitájok ; 
összevetett  pajzsok  döngött,  szikráztak  acélos 
Kardjaik,  és  közel  álla  halál  a  büszke  fejekhez. 
Gyorsan  előre  csapot  s  most  a  magyar,  érte  födetlen 
Társa  halántékát,  ki  hogy  elszédüle,  befordult. 
Majd,  mikor  eszmélett,  szép  kardját  adta  Zoárdnak, 
S  vérbe  borult  képpel,  kérőn  ily  szózatot  ej  te  : 
«Megg3'őztél,  s  nagy  erőd  neked,  és  a  harci  szerencse 
Hírt  ada  és  örömet  ;  nekem  átkot,  bút,  veszedelmet. 
Már  elalélt  jobbom  nem  bú"  bajt  víni :  de  légy  te 
Irgalmas,  vedd  e  kardot,  s  hagyj  élni.  Ha  élnem 
Még  lehet,  és  e  bús  csata  elvégződik,  örömmel 
Nagy  kincset  hozván,  rokonim  megváltanak  engem. 
S  oh  ha  vitéz  hadadat  valahára  lehozni  kívánnád. 
Szép  Görögországban,  neked  én  telepedni  virágos 
Strimon  partjainál  termékeny  földeket  adnék. »> 
így  ki  előbb  állíthatlan  jőve  gőgös  erővel. 
Most  megalázódott  végső  fájdalma  hevétől. 
Esdeklett,  s  kardját  önként  oda  hagyta  kezéből. ^ 
öt  kegyesebb  szemmel  látá  most  nyalka  Zoárd  is, 
S  szíve  megindulván  éltét  kímélni  fogadta. 
Hogy  szavait  hallá,  már  akkor  óhajt  vala  lakni 
Szép  Görögországban,  hol  utóbb  hadi  népe  felével, 
Honni  dicsőségét,  rokonit  megvetve,  s  hazáját, 
Megszállott,  s  rútul  elfajzott  szittya  nemétől ; 
Kit  görög  asszony  ölelt,  s  görögöt  szült  gyáva  fiának, 
Hogy  soha  vissza  ne  nézhessen  vérére  Ügeknek, 
S   apja  magyar  hírét  cudarul  betemesse  nevével. 

így  ekkor  sajnálta  nagyon  hadi  fényes  Orontest, 
És  biztatta  ;  de  Tas  komoran  oda  zuga,  Zoárdhcz 
Feddőleg  szólván:  «Valjon  meggyőzted-e  már  a 
Ránk  rohanó  sreget,  hogy  imitt  nekik  éltet  osztasz? 
Oh  bizony  az,  kin  most  könyörülsz,  kicsúfolhat  utóbb  még 
Majd  ha  kemény  nyakadat  gonoszul  megméri  vasával, 
Vagy  tán  a  rokonok  lelkét  hogy  elűzte,  jutalmat 
Szánsz  neki?  sőt  ha  nem  ölt  is,  elég  hogy  ránk  jőve:  haljon.; 
így  szólván  gombos  buzogánnyal  főben  ütötte. 
Fényes  Orontesnek  bemerült  a  gombvas  agyába, 
Teste  lehulltában  csörgött  réz  fegyvere,  s  lelkét 

A  leütött  bajnok,  méltó  jobb  harcra,  kihörgé. 
Feg3rv^ereit  szép  testéről  megölője  leszedte, 
S  hogy  nyugtassa  szívét,  tüstént  átadta  Zoárdnak, 
S  monda  szelídebben  :  «Baliát  ez  vágta  meg  arcúi, 
Nézd  ott  kínlódik,  napfényt  nem  láthat  ezentúl, 
Vér  ül  orcáin,  vér  könny  csordul  ki  szeméből. 
Ezt  sajnáld  ;  de  ne  a  jövevényt ;  hadd  vesszen,  azért 
Erre  megenyhült  a  bajnok,  s  átvéve  Orontes       [jött.* 
Fegyvereit,  búsan  nyujtá  Kara-szülte  Dobónak, 
Aki  nyomot  nem  vesztve  futott  mindenhol  utána. 
Ö  maga  válla  sebét  bekötözni  leszálla  lováról ; 
Tas  pedig  a  beszorult  népet  mérgedve  fogyasztá. 
Mely  mind  egy  lábig  szomorún  ott  lelte  halálát. 
Más  részről  ez  alatt  Theophil  lekerüle  hadával. 
És  megörült  látván  Kadosát  szaladásnak  eredni. 
Ment  is  utána,  de  őt  Schedios  szólítva  meginté  :     [nak. 
«Merre  vezér?  Ne  tovább,  ha  tudod  mi  parancsa  Philó- 
Akik  gyorsabbak,  minek  űzzük  hasztalan?  Inkább 
Mint  rendelte  Philó,  ezeket  bekerülni  siessünk. » 
így  szólván  nagy  acél  kardját  fölemelve  merészen 
Ugrat  elő,  s  vágtatva  sok  ellenségi  közé  csap. 
Ott  mint  a  bús  láng  vizenyős  tájéki  lapokban 
Hév  száraz  napokon  gyökeres  nagy  földet  emészt  meg, 
Most  örvény  szakad,  a  szemnek,  léleknek  ijesztő  : 
így  rombol  Schedios ;  valamerre  kitünteti  kardját 
Bús  hézag  marad  ösvényén.  Hol  ijesztve  reája 
Törtek  erős  katonák,  most  mind  megalázva  feküsznek; 
Fekszik  Imány,  Rohanó  fekszik,  s  szeme  fénye  Barának 
Gyenge  Sugár  leborul  siető  apjának  előtte. 
Most  Schedios  kún  Gál  combját  elvágta,  s  keményen 
Arcon  üté  Tivadart,  kik  előtte  zörögve  lehulltak, 
Jött  Bara  is,  s  tort  nem  gyáván  készíte  fiának. 
Fájdalom  ült  bús  orcáján  ;  de  halálos  erőszak 
Karjaiban.  Macedó  Niketást,  ki  előtte  csatázott, 
Agyban  üté,  s  oldalt  lökvén  levetette  lováról. 
Vállperecét  íetöré  Bogomilnak,  s  ment  Schediosra, 
És  sietett  fia  vesztéért  megvinni  halálát. 
A  bátor  Schedios  mindinkább  vágya  lemenni. 
Hogy  bekerítve  utóbb  a  népet,  könnyen  elölje. 

De  Bara  jött,  s  kerülő  Schediost  vágtatva  elére, 
S  már  hangzik  vala  rettenetes  buzogánya  sisakján. 
Megrendül  az  erős  görög  ott,  s  elszünteti  harcát ; 
De  hamar  újra  erőt  szállít  nagy  lelke  kezébe. 
Visszacsap,  és  bizonyos  vágása  Barára  lecsattan, 
Hol  keze  szárától  öklét  a  kardvas  elosztá 
Épen  hajlásban.   Buzogányvasas  ökle  Barának 
Porba  esett.  A  hős  búsan  megszünteti  harcát, 
Hol  kettős  romlása  miatt  fene  fájdalom  érvén, 
Fogcsikorítva  csavarja  lovát  és  visszahúzódik. 
Már  Schedios  Tasnaíc  seregéhez  szinte  lenyargalt, 
Még  mikor  elleneit  bátran  vagdosta  Orontes  : 
Ott  ő  is  tüzesedve  vívott,  és  rettenet  és  bú, 
S  a  szörnyű  romlás  követék  ;  maga  déli  sugárként 
Vitte  nehéz  kardját,  s  száz  ellen  is  űzte  halálát. 
A  csapodár  Theophil,  példáját  látva,  merészen 
Und  népére  csapott,  s  mellette  vitézi  csatázván, 
A  fáradt  Elemért  kopjával  mellben  ütötte. 
Kit  mikoron  látott  kis  lélekzetre  szorulni, 
Már  dicsekedve  beszélt,  keserű  gúnyszókra  fakadván  : 
«Hát  ugyan  ily  nép  jött  földet  foglalni  Zalántói, 
Akik  szinte,  miként  legyeink  a  dérre,  lehullnak? 
Majd  nyertek  földet ;  de  előbb  az  fogytig  elissza 
Véreteket,  s  alpári  kut3^ák  megemésztenek  onnan.* 

így  szólott  ;  de  hamar  vesztére  talála  ;  serényen 
Ellene  vitte  szekercéjét  Und,  apja  Étének, 
S  rá  iszonyú  szemeit  vetvén,  iszonyítva  kiáltván 
Elrémíté,  hogy  meg  sem  mere  állni  ;  de  Und  őt 
Főben  üté,  s  éles  hangját  elvette  szavának. 
A  fényes  sisak  őt  meg  nem  tartotta,  nem  a  lágy 
Legbelső  szövevény.  Lemerült  a  nagy  vas  agyába, 
S  a  rövid  életnek  fényét  kitörölte  szeméből, 
így  Leo,  Lüsimachos,  s  komor  Arkas  előtte  ledőltek. 
Kikre  midőn  veszedelmet  szórt,  intette  csatázó 
Népeit,  és  sietett  Schediostól  dúlt  hada  rendét 
Visszaszerezni.  Magát  mint  éjszaki  nagy  havas  erdő 
Legragyogóbb  halmát,  látták  vala  messze  kitűnni 
A  harcok  fiai,  s  tüzesedve  siettek  utána. 
Még  sokakat  rontott  ősz  Und.  Az  athénei  Mürtilt 

Vállon  üté,  s  leszakadt  annak  bal  része  egészen, 
Hol  feketés  vérrel  megrendült  lelke  kiszállott, 
így  Tündárt  s  Datamest  leveré  nagy  súlya  vasának. 
Benn  ugyanígy  harcolt  az  öreg  ;  de  kívüle  futását 
Kadosa  szüntetvén,  megfordult  dárdavasával. 
És  jőve  mint  villám,  vagy  mint  sebes  éjszaki  szélvész, 
így  rohan  és  pusztít  a  vad  kölyök  éhes  oroszlán. 
Mely  szilaj  apjával  juhokat  megyén  enni,  vagy  ökröt; 
A  szemes  őrök  azonban  erős  apjára  kutyákkal. 
És  görcsös  bottal  kelvén,  bekerítik  ijesztve. 
Hol  mikor  az  vadán  és  iszonyún  ordítva  vívódik, 
Ez  kiszorulva  zaját  hallván,  megrázza  sörényét ; 
S  rettenetes  száját,  s  körmeit  fene  mérge  kinyitván, 
Visszasivalkodik  ;  a  pórok  reszketnek  előtte  : 
így  mene  ő,  s  vas  dárdáját  hamar  érzeni  kezdek 
A  görögök.  Vele  ínségek,  s  a  szörnyű  halálnak 
Kínjai  szállottak,  valamerre  csatáza,  fölötte 
Bús  felhőn  állván,  s  fogókat  csikorítva  lenézvén. 
És  tüstént  iszonyúbb  zaj  támada.  Csattoga,  renge 
Kard,  sisak  és  buzogány.  Bomlott  a  rend,  az  ölőnek 
Holt  ada  helyt,  s  tetemén  bajvívó  hősök  omoltak. 
Vizsga  Lükurgot  előbb  Kadosának  karja  ledönté. 
És  Piramot  s  Belizárt,  ki  geretyt  löké  rája,  s  könyökben 
Megvérzé,  bőrét  lövetének  vége  lehordván. 
Hogy  futa,  ezt  a  nagy  Kadosának  elérte  haragja. 
A  vas  dárda  bement  füle  mellett  szörnyű  hegyével, 
S  jobb  állkapcáját  lerepeszté.  Ott  Behzárnak 
Teste  nagyot  roppant  a  harc  földére  ledőlvén 
És  melléje  nehéz  vas  fegyvere  csengve  lehullott, 
így  hada  is  nekibátorodott,  s  a  szittya  magyarság 
Bátor  erős  karral  dönté  a  hellasi  népet. 
Kadosa  még  Meriont,  s  Perikiest  kergette  halálra, 
S  hóna  megé  szúrván,  vérét  ontotta  Zinának. 
Százakat  így  ölt  maga,  így  mene  tétova,  gyorsabb 
A  szélnél,  ártóbb  az  erőszakos  éjjeli  tűznél. 
Vér  foly  dárdáján,  kalpag ján  leng  az  ijesztő 
Toll  magasan,  s  bátor  daliák  csattognak  utána, 
A  komor  Ámos,  Ipar,  s  rémítő  Dalma  :  kezökben 
Dárda  forog,  vagy  erős  kardnak  tündökhk  acéla. 

Kik,  mint  a  szakadó  zápor  szélvésznek  utána 
Zú^  s  ziihan,  úgy  dőltek  rohanó  Kadosának  utána, 
Aki  elől  vala,  sok  görögöt  dárdája  emésztvén. 
És  beborult  a  föld,  valamerre  csatáz  vala  :  inség 
S  szörnyű  halálkínok  járván  vele  barna  homálvban. 
Már  oda  jött,  hol  erős  Schedios  villonga  Tas  ellen. 
Rá  ragyogó  karddal  suhogtatva  halálos  ütésit. 
Tas  már  csak  paizsát  tartá  ;  mert  kardja  kifordult, 
Hogy  Schedios  sisakát  megüté  vele  teljes  erőv^el. 
Most  vedül  paizsát  tartá,  mely  összefüződött 
Réz,  s  vas  szálakból  vala  szerkesztve,  s  középen 
Cifra  húzásokkal  s  játékos  tarka  szövéssel 
Látszott,  mint  valamely  sárgálló  völgyi  virágszál. 
Ezt  csapdosta  fején  Schedios,  ronthatni  remélvén. 
És  iszonyú  csengést  tőn  rajta  ;  de  szét  nem  oszoltak 
A  mereven  szálak,  s  közel  ádáz  ifjú  legények, 
S  ősz  bátor  daliák  víván,  mentségre  j övének. 
Még  is  igen  nagy  volt  Tasnak  veszedelme.  Ha  róla 
Nagy  kelevézekkel  Schediost  lökdösve  leverték, 
Az  népét  biztatva  megént  jött  vissza  dühösben, 
S  Tasra  rohant  ismét,  rést  nézve  halálos  ütésre. 
Ily  csata  közben  erős  zúgást  hall,  s  visszatekintvén, 
Könnyű  lovon  dárdás  Kadosát  szemléh  rohanni. 
Mint  feketés  zivatar,  mely  bőg\^e,  morogva  megindul, 
Kergeti  a  zúgó  tengert,  neki  fekszik  egészen, 
S  mély  fenekéről  csillagokig  f öcskendezi  habját  : 
így  ez  előtt     is  háborgott  a  nép  ;  de  megállott 
A  bátor  Schedios,  s  nem  lévén  dárda  kezében. 
Hosszú  nagy  paizsát  széles  vállára  takarta 
És  kardját  rohanó  ellenségére  kitárta. 
Ellene  jött  azalatt  sarkantyút  adva  lovának 
A  magyar,  és  mint  a  mennykő,  megcsattana  rajta 
Hangos  ütésével  szörnyű  dárdája,  holottan 
A  bátor  Schedios  bal  részre  ledőle  lovastul, 
így  földrengéskor  megdőlnek  az  ezredes  ormok, 
S  messze  lemennydörgő  zuhanással  völgybe  lapulnak. 
Mellén  a  paizs  is  meg  van  szaggatva,  de  bellebb 
A  páncél  nem  ereszti  hegyét  leverője  vasának, 
így  mikor  elfordult,  szörnyű  zaj  támada  rajta, 

Víg  a  magyaroké,  szomorú  a  hellasi  népé  ; 
De  Schediost  a  hős  készűle  halálra  sebezni, 
És  neki  vitte  hegyes  dárdáját.  Az  pedig,  ádáz 
Lelke  erőt  adván,  fölkelt,  meghajla  előle, 
S  a  tévedt  dárdát  baljával  félre  taszítván, 
Vassal  vert  szárát  dühösen  megvágta,  holottan 
Ketté  vált,  s  leesett  gyilkos  hegye,  szára  felével. 
Mégis  erőt  véve,  és  a  súlyos  dárda  nyelével 
Verte  fejét  tüzes  ellensége,  s  lecsapta  fejéről 
A  sisakot,  mely  lábához  csördüle  törötten. 
Hős  feje  puszta  maradt,  és  mint  a  felleges  éjben 
Szikrázó  villám,  látszott  bús  lángja  szemének. 
Kadosa  már  emelé  szörnyű  hatalommal  az  érces 
Dárda  nyelét,  de  előbb,  hogysem  lezuhanna  veszélyes 
Vágással,  lova  tarka  szügyét  megszúrta  vasával 
Hős  Schedios,  s  a  ló  szökvén,  kikerülte  halálát. 
Öt  azalatt  hevesen  fiatal  gyors  szittya  leventék 
Környékzék  s  fegyvert  adtak  Kadosának,  elűzvén 
Róla  sok  ércsisakos  görögöt,  sok  dárdahaj  ítót. 
De  nagy  erőben  még  állott  az  athénei  bajnok. 
Mint  valamely  szobor,  emlékűi  állatva,  tövében 
Egy  vén  sziklának,  hol  csínos  büszke  fejével 
Harcol  időnként  a  szélvész  és  záporok  árja. 
És  mikor  a  végső  század  jő  fergetegével, 
Akkor  is  áll  még  ő  ;  de  sötét  képében  az  első 
Tündöklés  csilláma  kivész,  s  meghamvad  alakja  : 
így  állott  Schedios,  s  nem  gyáván  várta  halálát. 
Kadosa  nemtelenűl  nem  akart  megvíni.  Leszállott, 
És  odahagyta  lovát,  mely  már  rogya  kínja  hevében, 
A  hadakat  pedig  eltiltá  Schediosra  rohanni. 
Mindenek  eltérvén,  megnézé  a  görög  arcát. 
És  hozzá  járult,  s  így  monda  hatalmas  ajakkal : 
«Bátor  hős,  gonosz  ügy  hoza  téged  veszni  Zalánhoz, 
Hogy  többé  honnodba  ne  térj,  és  hölgyed  is  otthon 
özvegyi  termében  szomorú  dalt  mondjon  utánad  ; 
Gyermekeid  pedig  a  hajlék  küszöbére  kiülvén 
Sírjanak  és,  várván,  öledet  soha  meg  ne  találják. 
De  te  nem  is  gondolsz  iszonyú  harcodban  ezekkel. 
Jőj  el  azért,  vedd  e  sisakot,  víj  meg  velem,  úgy  is 

A  hadak  istene  már  elszána  halálra  ;  pedig  jobb 
Elveszned  vágásom  alatt,  mint  g^^enge  csatázok 
Ál  nyila  közt,  melly  a  húrról  reszketve  lepattan. » 
Kadosa  így  szólott  dicsekedve,  de  rája  sóhajtván 
Elveszi  a  sisakot  s  felel  a  nagy  athénei  bajnok. 
«Volnának,  mint  hős  eleink,  bajtársim  erősek, 
S  őket  rút  puhaság  ne  tehetné  gyáva  vívókká, 
Nem  szólhatsz  vala  így,  hanem  elfáradva  ledőlvén, 
Vérbeborúit  fejeden  rokonid  testhalma  heverne. 
Most  gyengék  hadaink  :  titeket  teve  a  sor  erőssé. 
Mégis  igen  bízol,  mikor  engem  győzni  reménylesz. 
Majd  ha  fejem  nyakamon  vérét  özönölve  legördül, 
Mondd,  hogy  erősebb  vagy  ;  de  míg  e  kard  villog  elődbe 
Rettegj  ;  mert  eddig  súl3''os  vala,  s  éle  halálos. » 
így  szólván  veszi  a  sisakot,  s  jól  nyomja  fejébe, 
És  indul  komoran  a  büszke  tekintetű  hőssel ; 
Az  pedig  őt,  valamint  szélvész  a  tengeri  gályát. 
Húzta  magával,  erős  ifjú  nagy  szíve  lobogván, 
És  mene  nyugtalanul  iszonyú  lépéssel  előtte. 

Látta  Philó,  hogy  semmire  sem  mehet  álnok  erővel. 
Nem  csökkent,  hanem  a  hadakat  biztatva  vezetvén, 
Hol  szükség  vala,  közbe  csapott,  és  harcola  bátran. 
A  bontott  sorokat  népével  helyre  segíté, 
S  merre  ragyogva  kitűnt  aranyos  szép  fe.s^yvere,  lelket 
Vett  a  had,  s  egyenesb  viadalra  nyomúla  merészen. 
A  fővárosiak  mennek  csillogva,  zörögve  ; 
Büszke  személye  körül  lobog  a  nagy  városi  zászló, 
S  a  porszállta  eget  zúgó  lobogása  hasítja. 
Rémítő  tündökléssel  mikor  így  megyén  e  had, 
Nincs  akadálya  sehol,  s  egyesült  hatalommal  elönti 
A  ritkább  sorokat ;  de  Philó  nem  nyugszik  ezennel. 
Még  több  ösztönt  ád  ily  szóra  fakadva  közöttök  : 
«Konstantinvárnak  lakozói,  ti  úri  leventék. 
Tudjátok,  hogy  ezen  rohanók  csupa  gyáva  parasztok. 
Kikre  ti,  legragyogóbb  várnak  lakozói,  vitézül 
Csapjatok,  és  ha  egyéb  csapatoknál  fényre  nagyobbak 
Vagytok,  azok  legyetek  hadrontó  tettel,  erővel.* 
így  szólott,  és  mindenikét  a  csalfa  dicsőség 
Lángja  vivé,  valamerre  akart  támadni  vezérök, 

A  puha  életi  kéjt  feledék,  és  kocka  helyett  a 
Rettentő  hadi  dárdákat  zuhogással  emelték, 
össa-vidéki  Philó  Viddinhez  téré,  ki  helyben. 
Mint  maga  hagyta,  bosszús  képpel  még  álla,  sietve 
Ehhez  odább  járult,  és  monda  vezéri  szavával : 
«Rettenetes  Viddin,  még  állasz-e?  látod,  az  álnok 
Ellenség  cseleinkre  kevél}^  és  nincs  bekerülve. 
Ránk  pedig  a  harcok  szomorú  forgása  veszélyt  hoz.» 
Erre  boszús  képpel  felel  a  vad  haemosi  bajnok  : 
Csalfa  vezér,  szavaidra  előbb  én  hajlani  kezdtem  ; 
Merinagyon  álnok  vagy,  s  hihetők  nagyon  a  te  beszédid. 
De  ne  reméld  többé,  hogy  Viddint  harcon  igazgasd  ; 
Menni  fog  ő,  s  valamerre  megyén,  dárdája  vezérli 
A  harcok  rendét,  s  hangos  szava  ád  tüzes  ösztönt, 
Nem  pedig  a  te  szavad,  mely  gyenge  s  csalárd  is  azon- 
Erre  szelíd  hangon,  nohabúsvaía,  monda  vezére:  [ban.» 
«Méltatlan  vádolsz  te  erősek  csillaga  engem  ; 
Mert  soha  híredet  én  nem  akartam  rontani.  Haj,  de 
Nincs  most  erre  idő,  nincs  menteni  semmi  hatalmam. 
Rám  noha  most  haragos  vagy  még,  csak  menj  el  azért 
S  rettenetes  karodat  láttasd  a  büszke  latorral.      [hát, 
Majd  ha  dicsőséges  diadalmát  nyerheti  dárdád. 
Megbékélsz,  tudom,  és  örömest  léssz  társa  hadunknak.* 
Erre  boszús  Viddin  kirohant  és  vitte  halálos 
Dárdáját  magasan.   Mint  a  gonosz  éji  sötétből 
Megszabadult  lélek,  melly  ott  csikorogva  tűnődik 
Istene  karjától  lelöketve,  de  végre  kizúdul, 
Fölveri  a  ropogó  sziklát,  mely  válla  gyanánt  lesz, 
S  amint  szörnyűkép  végig  megy  az  ősi  világon. 
Nap,  csillag  beborul,  s  reszketnek  az  ormok  alatta  ; 
Rá  ordítanak  a  viharok,  rá  dörren  az  ég  is, 
Az  mégis  megyén,  és  akadályt  nem  szenved  el  utján  : 
Ügy  menne  Viddin,  erős  népét  bíztatva,  utána 
A  fene  bajvívók  földet  rengetve  rohantak. 

Hadvezető  Árpád  ellenben  erős  keze  súlyát 
A  görögökre  veté.  Legelőbb  is  Heliodórral 
Szembe  került ;  de  az  őt  nem  várta  be,  félre  sietvén. 
Mint  köd  fut  nap  elől,  vagy  az  út  pora  szélnek  előle, 
Ügy  futa,  őt  mégis  szaporán  utolérte  halála, 

Rája  súlyos  rohanó  kopját  vete  párducos  Árpád, 
Mely  végig  rezegett  a  nap  levegői  közön,  s  mint 
Gyors  villám,  megüté  nyakszirten  Heliodórost. 
Nyomban  előre  bukott.  Rémült  katonái  emelték 
Karjaikon  véres  tetemét ;  de  halálos  ütéssel 
Ott  termett  a  szittya  vezér,  s  szivén  érte  Neandert 
És  Nikephor  karját  ragyogó  vasa  vállban  elejté. 
Akkor  Heliodór  leesett  vért  hányva  közökbe. 
Ök  is  hüledező  testtel  tetemére  borultak, 
Nagy  vas  fegyvereik  szörny ükép  összecsörögvén. 
Termetes  Alkest  is  leteríté  párducos  Árpád. 
Rettentő  vala  ez  nézésre  :  fejében  az  álló 
Vas  sisakon  hosszan  rezegett  lószőre,  s  tetőtől 
Talpig  vasban  volt,  nem  látszott  semmi  nyilasa. 
S  mintha  egész  ember  vasból  lett  volna  teremtve  : 
Úgy  jött  fénytelenül,  iszonyú  feketében  :  előtte. 
Mint  hideg  éjjeli  domb,  látszott  nagy  pajzsa,  s  közepett 
Szörnyű  halálkoponyát  mutatott  vert  fényes  ezüstből. 
Ezt  legelőbb  mikoron  látá,  horkanva  szökött  meg 
A  dobogó  hadi  mén  ;  de  ülője  hatalmasan  ülte, 
S  rá  hajtotta,  serény  karját  magasabbra  emelvén. 
Rémületes  némán  közelíte  azonban  az  izmos 
Vad  görög,  és  moraj os  hangon  megszólala  büszkén  : 

«Halni  sietsz-e  vezér,  latroknak  büszke  vezére? 
Tégedet  e  karddal  megemészt  ma  vitézi  hatalmam  ; 
Mert  még  nem  született  ember,  ki  szemembe  kerülvén 
összezúzott  fejjel  nem  szállott  volna  pokolra. » 
Erre  felelt  a  gyors  seregek  fejedelmi  vezére  : 
«Esztelen,  ily  szókkal  ne  remélj  veszedelmet  elűzni. 
Rettents  gyáva  leányt,  vagy  erőtlen  gyermeki  bábot. 
De  ki  reád  karddal  siet  a  hadi  rendnek  előtte, 
Vassal  várd  be,  ne  bő  szóval ;  mert  csúf  leszesz,  és  a 
Durva  halál  kinevet,  mikoron  szemeidre  setétül. 
Gyáva!  ha  bátor  vagy,  minek  a  sok  vas  gyürü  rajtad? 
Lomha  tevére  való  a  terh,  nem  bajnoki  testre. 
Kard  nekem  a  páncél ;  szabadon  viszi  homlokom  a  nyílt 
Könnyű  kalpagot,  és  mikor  eljő  vég  napom,  a  szép 
Föld  színét,  s  ragyogó  egeket  még  látom  utolszor  ; 
Te  pedig  eltakarod  fejedet,  vas  lapba  borítván, 

S  rettegsz  nézni  a  halált,  mellyel  fenyegetve  riaszt  ál. » 
így  szólott  iszonyún,  de  amazt  nagy  félelem  érte. 
Minden  erő  kiveszett  karjából  s  reszketve  gyáva 
Baljában  dombos  paizsán  a  szörnyű  halálfej. 
Árpád  őt  már  nem  szóval,  hanem  isteni  kardja 
Fényes  acélával  rettente,  s  nagy  kelevézét, 
Mellyel  rajta  ütött,  eg57szerre  kiverte  kezéből. 
Még  amaz  ellent  állt,  de  hamar  paizsára  lecsattant 
Árpád  kardja,  s  legott  ketté  szaggatta  középig. 
Hol  sebes  éle  után  lehasadt  a  fényes  ezüst  fej, 
És  nagy  csengéssel  lábának  elejbe  legördült. 
Alkes  hátra  futott  rémülten,  s  fölfoga  végső 
Oltalmúl  egy  kő  darabot,  mely  földbe  merülten 
Álla,  holott  tetején  sok  századok  árnya  borongott. 
Ezt  az  erőszakkal  kivevé  fülepte  köréből. 
És  Árpádra  löké,  de  hibásan  zuga  el  a  nagy 
Kő  lova  bal  szeminéi,  és  érte  Izárfi  lovának 
Gyenge  szügyét,  s  az  alatta  ledőlt,  reszketve  süvöltvén, 
Árpádot  pedig  a  hosszú  harc  mérge  boszontá  . 
Ellene  ment     s  iszonyúbb  vágással  csapkoda  hozzá. 
Alkes  páncélán,  sisakos  feje  rengeteg  ormán 
Csattoga,  s  szikrázék  villámló  kardja,  s  lefüggött 
Rongyosan  Alkesről  a  vas  ruha,  vállban  oszolván. 
Ö  még  a  hegyetört  kelevézt  forgatta  hiába, 
Mellyet  visszakapott,  s  felelt  könyörögve  kiáltá. 
Vas  karját  is  elől  tartván  el-elűzte  halálát. 
De  mentségre  közel  nem  mertek  jőni,  azonban 
Ö  is  lankada  már  s  bús  vége  közeige  sötéten. 
A  fejedelmi  magyar  nagy  rést  szemlélve  nyakánál, 
Markolatig  ragyogó  kardját  torkába  ütötte. 
Alkesnek  tüstént  minden  viadalma  megállott, 
Omló  szikla  gyanánt  leesett  a  földre  csörögve, 
S  véres  torkából  kiröpült  vad  lelke  boszúsan. 
Hős  Árpád  pedig  a  lóról  hozzája  leszállván, 
Feg}.^ereit  leszedé,  és  adta  Izáríi  Lebőnek, 
Aki  gyalog  vala  szinte,  s  közel  kisérte  vezérét. 
A  sisakot  kinyitá  azután,  s  bámulva  tekinté 
Rettenetes  képét,  mellyen  már  sárga  halál  ült, 
S  vérbe  merült  szemeit,  s  így  szóla  hadának  előtte  : 

«Nem  mind  rettenetes,  kit  külseje,  s  nagy  szava  hirdet. 
Láttátok,  mi  magas  vala  ez,  s  mely  rémes  alakja. 
Most  alacson  porban  hever  itt,  s  hadi  napja  leszállott  ; 
Mert  buta  réműlésbe  merült,  s  nagy  kardja  lecsökkent. 
Rajta  tehát!  kiki  bátrabban  forgassa  csapásit. 
Ellensége  habár  eget  ér  is  büszke  fejével, 
S  lábaival  poklokra  tapod,  neki  menni  ne  féljen. 
Vére  vagyon,  melyet  fényes  kardjával  elonthat, 
S  csontból  áll,  mellyet  súlyos  buzogánya  betörhet  ; 
Bátorság  teszi,  nemcsak  erő,  a  harci  hatalmat.* 
így  szólott,  s  tüzesedve  reá  zúgott  az  erős  had. 
És  mene  harcra  hevült  képpel  pusztítani  vágyván. 

NYOLCADIK  ÉNEK. 

Ekkoron  a  szigetek  lakozói  csapatba  verődvén 
A  szaladó  sorokat  biztatva  előbbre  nyomultak, 
S  állt  a  harc  hevén,  és  harsány  zengéssel  egyenlőn. 
Kallimachos,  s  bátor  hadi  sorsosa  Krántor,  az  álló 
Szittya  vezért  látván  gyalog  Alkes  f  egy  veri  mellett. 
Összebeszélve  reá  készültek  menni  halálos 
Alkuval,  és  így  szólt  legelőbb  a  krétai  bajnok  : 
«Most  ugyan  a  legerősb  daliát  mi  veszélybe  kerítjük. 
Csak  te  vitéz  bajtárs,  velem  ellene  menni  ne  késsél. 
Én  legelöl  rohanok,  te  azonban  félrevonulván. 
Vess  kopját,  s  ha  talán  sebet  ejtesz  rajta,  merészen 
Rátörök  én  karddal.  Te  is  akkor  utánam  eredvén, 
Támadd  meg  hevesen  ;  s  ha  vitézül  ketten  elejtjük, 
így  leszen  ifjú  nevünk  sok  hősnek  előtte  dicsővé, 
S  ketten  fegyvereit  tartós  örömünkre  megosztjuk. 
Ha  pedig  engemet  ő  leterítve  megölne,  ne  csüggedj, 
Jőj  inkább,  s  nemesebb  lélekkel  rajta  bőszülj  meg. 
Én  szintúgy,  ha  talán  te  ledőlnél  holtan  előttem, 
Rajta  boszút  állok,  vagy  utánad  az  életi  fényből 
Gj^ászba  megyek,  s  melléd  lerakom  rövid  éltem  alakját* 
így  szólott,  s  amaz  elfogadá  a  vészes  ajánlást. 
Bátran  elindultak,  jó  harcot  víni  remélvén. 
Balgatagok!  ki  erőt  adhat  gyengéknek  is,  és  a 
Sokkal  erősebbet  ronthatja  le  általok,  a  nagy 

Mennynek,  földnek  urát  vedül  elhíni  felejtek ; 
Őket  azért  fogadásoknak  bal  része  lenyomta, 
S  elhervadt  fiatalságok  ;  de  dicső  vala  mégis 
Tettök,  az  ily  romlott  nemzetben  ritka,  s  örökké 
Méltó  szép  hírrel  tündökleni  a  maradéknál. 
Mentek.  Elől  Krántor,  félrébb  bajtársa,  s  hajítá 
Dárdáját ;  el  sem  vété,  hanem  a  paizs  alját 
Érintvén,  Árpádnak  övét  megütötte  hegyével ; 
Krántor  azonban  már  közel  ért,  és  Kallimachos  sem 
Késve  rohant  bajtársának  pártjára,  de  tüstént 
Észrevevék.  Lehel  ott  termett,  s  Krántorra  rohanván 
Aliban  üté  buzogányával :  megkoccana  szörnyen 
Véres  szájában  minden  foga,  s  halva  lefordult 
A  rohanó  ifjú.  Árpád  pedig  a  hadi  kopját 
Megragadá,  és  visszaveté  gyors  Kallimachosra. 
Ment  a  rettenetes  nagy  kopja  halálos  erővel, 
De  kikerülte  urát,  s  Perionnak  bal  szeme  fényét 
Érte,  s  velőig  szúrta  ;  legott  a  bajnok  elájult, 
S  nyögve  halódólag  lebukott  szép  szürke  lováról. 
Ezt  látván  gyors  Kallimachos  megrettene,  s  már  is 
Fordította  lovát  ;  de  setétes  gyászos  alakban 
Szörnyen  elejbe  borúit  Krántornak  verj  éles  árnya  : 
«Vissza !  nyögé,  haj !  Kallimachos,  menj  vissza  bőszülni*. 
S  az  mene  halni ;  de  nem  társáért  állni  boszúját. 
Árpád  megsujtá  őt  a  nagy  szikladarabbal. 
Mely  sisakát  betöré,  és  izzadt  homloka  csontját. 
Kallimachos  leborult,  kelevéze  kihulla  kezéből, 
S  lelke  kidőlt,  velején,  lassú  lebegéssel  enyészett, 
így  az  erős  ifjúk  egymásnak  utána  kivesztek, 
S  mellyet  együtt  fogadának,  együtt  is  elére  halálok. 
Árpád  lóra  kapott,  s  rettentőn  villoga  kardja, 
És  leveré  Peliast ;  koponyáját  bőrsisakostúl 
Elmetszé,  hogy  azonnal  alélt,  s  csörrenve  lefordult. 
A  Peneos  melléki  Leót  is  elölte,  ki  hozzá 
Karddal  csapdosa  ;  ő  fölemelt  karjára  lecsapván 
Elvágá,  s  lelöké  oldalt  rendítve  lováról : 
Népe  körül,  mint  a  nagy  tenger,  zúgva  csatázott. 
Most  Árpád  mellett  leverek  a  gj^enge  Alexist, 
Aki,  midőn  feje  puszta  maradt,  s  nyaka,  melle  födetlen. 

Fegy vérit  elvetvén  Árpádnak  elébe  letérdelt, 
És  siralom  mosván  ajakát,  il}^  szózatot  ej  te  : 
((Nagy  lelkű,  te,  ki  mindennél  százszorta  nagyobb  vag}' 
És  hatalommal  erősb,  hozzád  fol3'amodni  merészlek. 
Nem  harcolni  jövék,  és  ártani  nem  tudok  én  még  ; 
Mert  gyengék  kezeim,  s  nincsen  hadi  lángja  szivemnek. 
Tempe  kies  völgyén  szült  engem  az  árva  Melitta, 
Ott  még  szinte  gyerek  társimmal  játszva  találván, 
Harcba,  hogy  elvesszek,  hurcoltak  irígyi  szülőmnek  ; 
De  te  kegyesb  légy,  és  könyörülj  ifjúi  napomnak. 
Majd  ha  időm  eljő,  hü  kísérője  vitézid 
Harcainak,  fegyvert  viselek  szakadatlan  utánad, 
S  megfizetek  rövid  életemért  hűséges  eszemmel. » 
így  szólott  a  gyenge  ftú,  siralommal  elöntvén 
A  véres  földet  ;  de  felelt  a  párducos  Árpád  : 
«Haj  nyomorult!  inkább  ne  születtél  volna,  vagy  első 
Lépted  után  a  sír  mélyébe  letéve  nyugonnál. 
Itt  hol  szörnyű  halál  villong  a  fegyverek  élén, 
Hol  nincsen  kegyelem,  nyomorult  itt  kérsz-e  kegyel- 
Mégis  hasztalanul  ne  remélj  Árpádnak  előtte,      [met? 
Menj  be,  ha  élni  akarsz,  seregem  már  bántani  nem  fog.» 
Erre  felállt  a  bús  gyermek,  s  jól  hátra  vonódván, 
A  rohanó  hadak  érc  sora  közt  rettegve  megállott. 
Uti  Lehel  pedig,  eltelvén  hadi  lelke  haraggal, 
A  sziget  ifjait,  és  kiket  ellentállva  talála, 
Mint  lecsapott  mennykő,  buzogánnyal  sújtva  fogyasztá 
Általa  nagy  Médon,  s  a  spártai  Dáres  elesnek. 
Elvész  gazdag  Araxesnak  magzatja  Leo  is, 
S  a  beszakadt  mellből  vérét  feketedve  okádja. 
A  nagy  erő  téged,  Klonios,  nem  mente  haláltól, 
Téged  sem  gyönyörű  külsőd,  fénylepte  Nikátor 
Mind  leütött  titeket  hadrontó  karja  Lehelnek. 
Ö  most  a  sebesen  szaladó  Lükaonra  rohanván. 
Vállban  üté,  kinek  is  leszakadt  nagy  válla  vasastul. 
És  maga  hirtelenül  jajgatva,  zörögve  lefordult. 
Ennek  alatta  serény  pej  kanca  szökik  vala,  szügyben 
Csillagos  és  bíbor  takaróval  büszke,  holottan 
Hímes  aranyszálak  széltében  tűzve  valának, 
A  szép  ifjú  tavaszt  képezvén  tarka  mezőben. 

Vörösmarty  munkái.  II.  15 

Ezt  mikoron  elfogta  Lehel,  meglátta  Lebőt  a 
Súlyos  fegyver  alatt  bajosan  gyalogolni,  feléje 
Vágtata,  s  általadá,  hogy  rajta  csatázzon.  Az  a  szép 
Lóra  legott  föl  is  ült,  s  a  fegyver,  s  gyenge  Alexist 
A  seregek  sora  közt  besietvén,  bátj'^ja  kezénél 
Hagyta,  dicső  agg  Kárelnél,  ki  n3mgodtan  az  első 
Harci  szekéren  volt,  istenhez  az  égbe  sóhajtván. 
Ehhez  járult  most,  s  így  szólt  ifjabbik  Izáríi  : 
«Bátya,  te  jól  teszed  azt,  hogy  kérleled  a  magas  Istent, 
Áld  az  tégedet,  és  a  nemzetet  áldja  meg  érted. 
Mégis  nézz  ide  most,  siető  szavaimra  figyelmezz. 
Itt  e  gyenge  fiút,  s  e  fegyvert  küldi,  hogy  őrözd, 
A  rohanó  seregek  fejedelme,  dicséretes  Árpád, 
De  mostan  ne  kivánd,  hogy  többet  mondjak,  erősen 
Ver  szivem  a  had  után,  veszedelmek  szelleme  húzza. » 
Ezt  mondván,  a  vas  fegyvert  ott  hagyta,  s  Alexist, 
Kárel  örömkönnyel  nézett  öccsének  utána. 
Szólna,  de  szélvésznél  gyorsabban  visszafutott  az, 
S  a  harcok  közepébe  merült.  Ott  messze  világló 
Fegyverrel  sok  időig  ütött,  elhagyva  vezérét. 
Megsebzetté  Biast,  nyakszirten  vágta  Philémont, 
És  agyas  Aressel  egyszerre  leverte  :  halálos 
Lévén  minden  ütés,  mellyé t  keze  szóra  ;  de  végre 
Ötét  is  a  hadi  sor  díszetlen  porba  temette. 
Ossavidéki  Timon  jött,  és  megszúrta  derékon 
Nagy  kelevézével,  mely  béléit  összeszakasztá. 
Erre  ledőlt,  s  vele  szinte  rogyott  a  díszes  ajándék, 
Jó  lova  ;  mert  bal  combja  fölött  nyíl  érte  keményen, 
így  ezek  itt  egyszerre  megütve  a  földre  zuhantak. 
Zajt  üte  rajta  Timon,  s  biztatta  barátit  is  egyben  : 
«Társaim,  ezt  látván  ne  remegjünk  harcba  rohanni, 
Gyenge  halandók  ők,  mint  mink,  kik  szinte,  ha  éles 
Fegyvereink  nyomják,  a  földet  rágni  lehullnak. » 
így  szólott,  s  dicsekedve  leszállt,  hogy  szedje  vitézi 
Fegyvereit,  s  a  lótakarót  megtartsa  haszonra 

Ekkoron  Árpád  a  seregeknek  előtte  ragyogván. 
Nem  sejté,  mi  esett,  s  a  rémült  népeket  űzte. 
Nagy  Bulcsú  mellette  nyomult,  s  a  nemzeti  zászlót 
Vitte  magas  karral  Lehel  is  bal  részen  erősen 

Harcolván  a  még  későket  nyomta  vasával, 

S  mint  a  mennykövező  Isten,  ment  közben,  erősebb 

Földi  halandóknál,  a  győző  párducos  Árpád, 

üe  mikoron  szemlélte  Lebőt,  hogy  büszke  örömmel 

Fosztják  a  görögök,  s  bátrabban  is  állanak  ellent, 

Fájdalom  érte  szivét,  s  iszonyú  harag  üle  szemébe. 

És  oda  villámlott,  oda  csattant  kardja  legottan. 

Megfélemle  Timon,  sietett  paripára  szökelni  ; 

De  mikor  immár  kelt,  combját  elvágta,  s  lováról 

Visszalöké  Árpád  s  elhunyt  fegyverneke  mellé 

Még  sokat  eltemetett,  s  még  nem  szűnt  búja,  haragja, 

A  görögök  pedig  elvesztek  nyomorúltan  az  ádáz 

Szittya  vezérnek  kardja  miatt  ;  de  Philó  is  azonna 

Ellene  jött  számos  népnek  közepette  ragyogván, 

S  a  szaladok  seregét  fölfogta  hatalmas  erővel. 

Más  részről  ezalatt  Viddin  szörnyű  hada  rontott. 
O  maga  rettenetes  karral  nyita  szerte  nagy  ösvén\'t, 
S  a  csengő  sorokat  kiveré  öldösve  helyökből, 
És  legelőbb  Und  népe  javát  rontotta  ;  hatalmas 
Dombait,  aki  nyilat,  s  hadi  kopját  vetni  legelső 
Volt  ezen  osztályban.  Most  ő  egyebekre  csatázván 
Nyillal  ölé  Kieseket,  s  rohanó  magas  Iliit  elejté. 
Somnyelü  kopjával  leszegezvén  karja  hatalmát. 
Ötét  azonban  erős  Viddin  dárdája  leverte. 
Szinte  mikor  gerelyét  izmos  markába  szorítá  : 
Ágyékát,  annak  dárdája  veszélyesen  érte. 
Melyre  alá  fordult,  fájdalmas  végre  sietvén, 
S  döngött  a  bús  föld  zuhanó  testének  alatta. 
Viddin  kegytelenűl  tova  ment,  s  mentében  elejté 
A  bárdos  Csiszárt,  s  oldalt  megszúrta  vitézlő 
Vámost,  s  Zongornak  koponyáját  földig  alázta, 
Kik  hamar  a  vad  enyészetnek  karjába  borulván 
Színtelenül  csörgő  fegyverben  elestek.  Üvöltő 
Népe  hasonlókép  rontott  vala,  s  durva  morajjal, 
Mint  az  ölő  szélvész,  küzdött  hevén  a  magyar  ellen. 
Ö  még  Halmilakót  kergette  halálra  fiastul. 
Aki  midőn  atyját  látá  lankadni  sebében, 
Rettenetes  Viddint  kelevézzel  szúrta  derékon ; 
I3e  vas  övét  annak  meg  nem  rontotta,  s  lecsúszván 

15* 

Csak  csípejét  sérté.  Súlyos  dárdával  elérvén 
Öt  is  agyon  sujtá  Viddin,  s  levetette  lováról. 
Ott  a  hü  gyermek  nyugodott  bús  apja  fejénél, 
S  lelkével  lelkét  az  üres  levegőbe  bocsátá. 
Látta  az  ősz  bajnok  dúlt  rendéit  esni  halomba, 
S  nem  rémült  veszedelmének  közepébe  rohanni : 
Arra  csavarta  lovát,  nagy  fegyvere  arra  világolt, 
S  mentében  kére  istent,  az  egekbe  tekintvén  : 
«Isten!  erősebb  a  villámnál,  aki  alatt  ég 
S  föld  megrendülnek,  kegyes  Istene  ütközetinknek. 
Vidd  az  öreg  karját,  mint  hajdan  vitted  az  ifjú 
Karját,  a  diadal  kétes  mezejére  vitézül. 
És  ha  ma  végső  lesz  lelkének  ez  óra,  te  ójad 
Honnosait,  s  nekik  adj  diadalt  vérülte  fejénél.* 
így  szólott,  s  első  kéréseit  Isten  elérté, 
S  rá  intett  ragyogó  kardjával,  melyre  hatalmasb 
Lett  az  öreg,  s  mene  gyorsan  elő,  keze,  szíve  buzogván. 
Kit  hogy  rettenetes  Viddin  megláta  fehérlő 
Jó  paripán  tisztes  komoly  arccal  jőni,  csatáit 
Szüntetvén,  elejébe  került,  s  ily  szózatot  ej  te  : 
«Bajnok  öreg,  téged  mi  veszély  hoz  élőmbe  halandót? 
Véled-e,  hogy  míg  erős  bárdod  közelíthet,  ölő  nagy 
Dárdám  vége  henyél,  s  fejedet  nem  dönti  homályba? 
Sőt  mondom,  ha  talán  háromszoros  életet  élnél, 
S  élted  mindenikén  két  ember  szelleme  volna. 
Mégis  elűzném  azt  az  üres  levegőbe,  s  előbb,  mint 
Hozzám  érne  vasad,  porrá  töredezve  hevernél. » 
így  szólott ;  de  amaz  hallgatva  közelgete  búsan, 
És  neki  vitte  szekercéjét,  mely  mint  az  egekben 
Megcsattant  villám,  fénylett  rontásra  emelten. 
Hátrább  állt  Viddin,  s  kétszer  rá  sujta  halálos 
Dárdával,  kétszer  leveré  az  Isten  ;  azonban 
Ősz  Und  a  bolgár  sisakát  megvágta  legottan, 
És  külső  lapját  lehasítá.  Melyre  boszúsan 
Hátrált  a  bolgár,  s  iszonyúbban  emelte  az  élet 
Vesztegető  dárdát.  Az,  mint  magas  éktelen  árboc, 
Zúgva  leszállt  Undnak  süvegére  ;  de  onnan  is  a  nagy 
Isten  erős  keze  visszaveté,  s  a  földbe  szegezte. 
Und,  mikor  a  nagy  ütést  hallá  lesuhanni,  szivében 

Megrettent  :  Viddin  hogy  látta  erőtlen  ütését, 
Mérgében  megrázkódott,  s  nem  merte  bevárni, 
Hogy  (kit  előbb  gúnyolt)  másodszor  vágja  sisakját. 
Káromkodva  vévé  dárdáját,  és  tova  zúgott  ; 
Bámuló  katonái  nyomát  zavarodva  követték  ; 
Und  pedig  elpusztult  sorait  meg'  helyre  javítá, 
S  a  bolgár  népnek  bátrabban  tíirte  csapásit, 
De  Viddin  Kadosának  erős  népére  csapott  most, 
S  ott  hamar  Ómba  fejét  megtörte  halálos  ütéssel. 
Mellben  üté  Villant,  hogy  azonnal  földre  han3'atlott. 
Rajta  nagyot  zörrent  megütődött  pajzsa  vasával  ; 
Ifjú  Csombornak  sem  szánta  meg  élte  virágát  : 
Ez  legelőször  most  kezdett  harcolni,  s  miként  a 
Reggeli  tiszta  sugár,  tündöklött  gyenge  korában. 
De  hamar  ölni  tanúit  kezein  vér  kezde  lefolyni, 
S  őt  a  rettenetes  bolgárhoz  vitte  halála. 
Szinte  midőn  leütötte  Hibót  harmadszori  súllyal. 
Rá  jőve  nagy  Viddin,  s  megsujtá  vakszeme  táján  : 
Akkor  alá  hajlott  feje,  s  megszűnt  harca  kezének. 
Mégis  erőt  nyert,  és  másodszor  elébe  vetődött 
A  nagy  Viddinnek  megvágta,  de  nem  sebesíté, 
A  vas  páncélon  tompulván  éle  vasának. 
Őt  pedig  észre  vévé,  s  a  súlyos  dárda  hegyével 
Viddin  megszúrá  gyengén  leit  tompora  táján, 
S  monda,  kevély  szüből  ily  gyászos  szókra  fakadván  : 
«Féreg,  hát  téged  kétszer  kellett-e  megölnöm? 
Ám  jőj  bár  tizszer,  tizszer  megrontom  erődet. 
De  tudom,  a  te  szemed  nem  fog  már  látni  világot, 
S  tévelygő  keselyű  temet  el  gyomrába,  ha  rád  jő.» 
Szörnyen  imígy  szól  ő  ;  de  nemes  tüz  gyújtja  vitézlő 
Dalma  szívét,  keserű  szavait  nem  hallja  nyugodtan. 
Mint  lobogó  mennykő,  vagy  mint  dühös  étlen  oroszlán. 
Rá  zúg,  s  villámíó  karddal  megvágja  sisakját. 
Porba  megy  az  ;  de  utána  lecseng  Dalmának  acéla. 
S  most  látszott  Viddin  rettentő  képe,  miként  az 
Égre  borúit  rémé,  mely  villám,  fergeteg  ülvén 
Mérges  alakja  körűi,  képét  egyszerre  kitolja. 
És  iszonyú  szemmel  letekint  a  földi  világra  ; 
így  látszott  Viddin,  de  hamar  fölkapta  sisakját ; 

Dalma  pedig  mint  a  körmetlen,  agyatlan  oroszlán, 
Megfuta  kard  nélkül,  s  hátráló  társait  inté, 
Hogy  fegyvert  kapjon  ;  nyomban  volt  Viddin  erősen, 
S  mintha  egyébbel  már  nem  volna  csatája,  csak  arra 
Zuga,  csak  azt  üzé,  szóval,  dárdával  ijesztvén  ; 
Az  pedig  a  seregek  közepett  sík  puszta  mezőben 
Jóval  előbbre  futott,  s  csavarogva  kerülte  halálát. 

Már  ekkor  Kadosával  elállt  az  athénei  bajnok 
Távol  egy  alsíkon,  hol  csínos  zöld  sudara val 
Két  remegő  levelű  nyár  közt  szép  szilfa  virított, 
S  változatos  fejőkön  játékosan  álla  meg  a  nap. 
Mindenikét  f  egy  vernéké  távolról  léptetve  követte. 
Ott  a  két  nagy  erő  közel  ért  egymáshoz  azonkép. 
Mint  az  ölő  villám,  mely  messze,  borongva  ködében, 
Végre  nag3'ot  lobban,  s  végig  megy  az  égi  határon, 
Hol  rohanása  előtt  fut  az  éj,  s  felhői  setétség, 
És  mikor  ő  dörög,  a  viharok  hallgatnak  alatta  : 
Ügy  készültek  ezek  szörnyű  rohanásra  s  körűlök 
Hallgata,  míg  víttak,  a  nagy  csata  hangja  ;  de  elsőbb 
Társához  rohanó  Kadosának  im  e  szava  zengett ; 
«Már  ha  vitéz  elszánással  vég  bajra  kijöttél. 
Hadd  halljam  nevedet,  görög,  és  nemed  ágait  avval, 
Hogyha  levághatlak,  tudjam  megmondani,  mit  tett 
Fegyverem,  és  mi  jeles  lehet  énnekem  a  te  halálod. 
Vagy  ha  talán  engem  kezeiddel  alázna  meg  Isten, 
Megmondom  ki  vagyok,  hogy  tudd,  mi  dicső  lesz  utána 
Aki  megöl.  Noha  nem  hiszem  azt,  míg  porba  nem  esnek 
Karjaim,  és  szemeim  láthatnak  tiszta  verőfény t.» 
Ezt  monda,  de  amaz  szomorún  így  válaszol  erre  : 
«Nem  bölcsen  teszed  azt,  hogy  míg  forr  harca  hadunknak 
Szóval  vesztesz  időt.  De  ha  tudni  elannyira  lángolsz. 
Halld  nevemet,  s  röviden  nemzetségemnek  utóját. 
Főnemből  vagyok  én,  nagyatj^ámat  bíbor  ölelte, 
Mint  mondják ;  de  homály  van  ezen,  s  nem  is  űzöm  az  elmi 
Dolgoknak  nyomait,  sem  avult  hírökre  nem  aggok. 
Engem  Athéné  neveit,  ott  láttam  az  ősi  dicsőség 
Romjait  és  Marathon  mezején  hadi  szikra  fogott  el. 
Ottan  atyám,  mikor  izmosodám,  mind  sorra  mutatta 
A  dőlt  sírköveket  s  hadi  lángot  gyujta  szívemben. 

Ott  ada  kopját  és  kardot,  hogy  víni  tanuljak. 
És  maga  fárasztott,  s  ha  henyén  mozdúla  kezemben 
A  fegyver,  nyomban  mutatá  emlékeit  elhunyt 
Ősinknek,  kiket  a  diadal  nagy  hírre  vezérlett  .  .  . 
Hej !  magyar,  aki  előbb  büszkén  Marathonra  lenézett. 
A  nagy  athénei  nép,  nem  volt  szívére  hasonló 
Ehhez,  mely  ma  vitéz  hadatoknak  előtte  veszendő. 
Tízezer  ott  százezredeket  meghajta  vasával, 
S  szárazon  és  vizén  űzte  dicsőn  a  persa  hatalmat. 
Most  Marathon  mezején  a  gyávák  nemzete  tévelyg, 
S  régi  dicsőségét  nem  birja  Athéné,  ledőlvén 
A  falak,  s  a  benne  lakók  erkölcse  bomolván. 
De  te  ne  hidd,  hogy  ezért  engem  rémítve  megüzhetsz, 
Vagy  hogy  visszaragad  valamely  kéj  s  honni  szerencse. 
Nincs  rokonom,  s  egyedül  végső  nyavalyában  atyám  él. 
Azt  is  azóta,  tudom,  letevék  sírjába  nyugodni. 
Lánya  Lisandernek,  kit  hölgyül  gyenge  korában 
Vettem,  az  ártatlan  Theodósia  meghala  első 
Szültével,  s  örömét  elzárta  szívemnek  örökre. 
Most  ki  sirathasson,  nincs  többé  senki,  se  tőled 
Nem  retteg  Schedios,  ha  ezer  villámmal  omolsz  is.» 
Dárdával  rohanó  nagy  Kadosa  erre  imígy  szólt  : 
«0h  bajnok,  boldogtalanul  maradtál  te  az  élet 
Napjaiban,  s  gonoszul  pusztán  hagy  a  csalfa  szerencséd, 
Hogy  ne  legyen,  ki  örülhessen,  ha  hazádba  jutandasz, 
Vagy  ki  halálod  után  termidben  sírva  fakadjon. 
Engem  erős  Isten  kegyesen  letekintve  megáldott. 
De  halld  meg  nekem  ágazatit  s  ismerj  meg  egészen. 
Hajdan  Etel  mellett  könnyű  elméje  tanácsán 
Széplakon  élt  egyedül  gyönyörű  Nemibonta  sokáig. 
Ott  közel  a  zúgó  liget  alján  férfiruhában 
Gyakran  egész  napokon  vadat  űze,  gyakorta  csatába 
Ment  ragyogó  szép  fegyverben,  s  fenn  csilloga  kardja, 
Mint  lobogó  vad  láng,  s  bús  harca  veszélyeit  űzte. 
A  viadalmas  Erő,  szép  termetes  égbeli  tündér. 
Öt  minden  nyomain  követé  látatlan  alakban, 
S  titkon  emelt  sóhajtással  sugdosta  szerelmét. 
Nem  hajlott  a  szűz,  de  szívét  elfogta  tűnődés, 
S  látni  kívánta  hívét.  Az  előjött  díszes  alakban, 

S  csábító  képpel  mosolyogva  közelgete  hozzá  ; 
De  Nemibonta  futott,  a  férfias  arcot  utálván  ; 
Vette  nyilát,  s  az  ijedt  vadakat  kergette  napestig. 
Már  magasan  föltűnt  a  hűs  esthajnali  csillag  ; 
De  hamar  a  tündér  ráhozta  az  éjnek  alakját, 
És  beborult  a  táj,  s  a  szűz  megtévede  rajta, 
így  mikoron  tova  bujdosnék,  megláta  ragyogni 
Egy  siető  lánykát,  ki  fejével  gyenge  sugarú 
Csillagot  ingatván  szabadon  mene  a  bajos  úton. 
Ehhez  az  elfáradt  gyönyörű  Nemibonta  imígy  szólt : 
<(Ég  szüze,  aki  dicső  fejeden  szép  csillagot  ingatsz, 
Vígy  haza,  s  amit  kérsz,  szándékom  tartja  megadni.* 
Ekkor  Erő,  mint  gyenge  leány,  mosolyogva  imígy  szólt: 
«A  hold  lánya  vagyok,  s  Mahamisnak  mondanak  engem 
Most  ide  szállottam  jegyesemnek  szedni  virágot. 
Megtérek  tüstént  föltenni  az  éj  koszorúját. 
De,  ha  mit  én  kérek,  szándékod  tartja  megadni, 
Jer,  haza  viszlek  s  megkoszorúzlak  az  éji  virággal.* 
így  szólott,  s  csalfán  rá  tette  az  éj  koszorúját. 
Széplakon  a  szűznek  már  égett  keble  s  szerelmet 
Sajdító  szívvel  leborult,  és  monda  rebegve  : 
«Ég  szüze,  oh  könyörülj;  vedd,  vedd  el  az  éj  koszorúját  1 
De  amaz  ellenzé,  s  most  visszacserélve  alakját. 
Mind  tündér  ifjú,  szerelemmel  haj  la  ölébe. 
Ettől  szülte  szelíd  Elmét,  piros  ajkú  leánykát, 
vS  szép  arcú  Hüleket,  s  meghalt  heves  ifjú  korában, 
Elme  szüle  Álmost,  hadat  űző  bátor  Ügeknek, 
Álmostól  eredé tt  a  győző  párducos  Árpád, 
Aki  elől  csattog,  s  Álpárt  rettenti  hadával. 
Más  részről  engem  nemzett  Hülek  Esztora  nőtől. 
Engem  kit  hínak  Kadosának,  s  nyalka  Zoárdot. 
S  mink,  mint  fergetegek,  járunk  a  puszta  mezőben, 
S  messze  seregbontó  kezeinkben  villog  ölő  vas. 
Van  pedig  egy  hölgyem,  deli  tiszta  tekintetű  Jóla, 
S  anyja  körűi  játszó  kis  gyermekem,  ékes  Alember, 
Kik  Csepel  árnyai  közt  a  zúgó  nagy  Duna  partján 
Várnak  emelt  karral,  s  szomorú  dalt  zengnek  utánam. 
De  fut  időnk,  szóval  többé  nem  tartalak  :  ott  fenn 
Lát,  s  igazán  vet  sort  a  nagy  hadak  Istene  ;  víjunk!* 

így  szólván  neki  vitte  vasát.  Mint  tení^jeri  szélvész. 
Jött  hatalommal  az  is,  s  fenn  villoga,  csattoga  kardja, 
Mégis  alig  győzé  Kadosának  elütni  csapásit. 
Kadosa  öldöklő  kezeit  most  összecsatolván 
Rettentőn  lecsap  arca  felé  ;  nagy  gyorsan  elugrik 
Hős  Schedios,  s  ellent  tartván,  kikerüli  halálát. 
Amint  félre  szökik,  megakad  bal  lába,  s  lebotlik, 
Ottan  hirtelenül  dőlt  testét  talpra  segíti, 
S  bántott  erdeiként  iszonyítóbb  arccal  előáll, 
Kettőztetve  hevét  és  kettőztetve  csapásit. 
De  az  erős  ifjú  iszonyúbban  nyomja,  szünetlen 
Képe  előtt  villog  gonosz  élü  kardja  :  megindul 
A  sisak  is,  zörög  a  páncél,  s  vas  rongyai  hullnak. 
Nem  tűrhette  tovább  e  harcot  nézni  lovásza, 
A  nyilazó  Phaéton  s  a  szívós  hangos  idegről 
Gyors  nyilat  indított,  Kadosát  leterítni  remélvén, 
És  rövidíteni  ütközetét  viadalmas  urának. 
Elröppent  a  nyíl  ;  de  hibásan  vette  irányát. 
Éppen  emelte  kezét  Schedios,  hogy  hóna  kinyiiván 
A  vessző  berohant,  s  szívét  megjárta  hegyével. 
Ott  tüstént  lehajolt  hős  karja,  homályba  borultak 
Arcai,  s  melle  szorult ;  a  vér  pedig  omla  sebéből, 
S  bőven  alá  folya  nagy  testén,  s  szép  fegyvere  színén. 
A  boldogtalanul  nyilazó  maga  gyilkos  acéllal 
Dúla  saját  kebelén,  s  leborúla  urának  előtte. 
Már  ekkor  Schediost  az  erő  elhagyta,  leroggyant 
Lábáról,  s  nagyokat  csörrent  vas  fegyvere  testén, 
Kadosa  visszariadt,  s  mint  bálvány  álla  hetyében. 
Látván  a  görögöt  méltatlan  harccal  elesni, 
És  fájdalmai  közt  fetrengeni  vére  tavában. 
Könnyre  fakadt,  s  hidegült  jobbját  megfogva  imígy  szólt 
♦így  kellett  neked,  oh  méltó  jobb  harcra,  kiveszned? 
A  reszketve  jövő  nyílnak  gonosz  éle  ledöntött  .  .  . 
Ám  ha  reád  ily  vég  vala  rendeltetve,  borulj  le, 
S  Istenedet  vérző  szívvel  szólítva  köszöntsed. 
Mink  ugyan  a  dalban  híredre  dicséretet  osztunk  ; 
Mert  bátor  szívedet  tisztelnünk  illik  ;  azonban 
Elmondjuk,  kezed  is  mint  bírta  halálos  acélát. 
Mint  ragyogtál  az  erős  napként  csatatéri  mezőkön, 

Most  pedig  a  hitlen  katonának  vesszeje  ölt  meg, 
S  baj  viselő  fejedet  gonoszul  a  földig  alázta. » 
így  szólott ;  de  amaz  meg  nem  hallhatta  utósó 
Szép  szavait,  s  szomorú  lelkét  az  egekbe  bocsátá. 
Kadosa  lóra  szökik,  dárdát  markolva  kezébe, 
S  amint  rettenetes  képpel  megy  vissza  serényen. 
Látja  zavart  seregét  gyengébb  csapatokra  bomolni, 
Látja  futó  Dalmát  dühödött  Viddinnek  előtte. 
Ekkoron  a  kinyugodt  paripát  meghajtja  vasával, 
S  megy  mint  fergetegek  szárnyán  a  gyilkos  erőszak. 
Mely  tör,  emel,  vagy  aláz,  s  mindent  fölforgat  utában  : 
Úgy  megyén  ez,  s  az  ölő  seregek  közepébe  csapódik. 
Ott  az  erős  Lirmek  csikorogva  visz  ellene  dárdát, 
De  rohanó  Kadosát  ki  nem  állja  ;  lehajlik  előtte, 
S  homloka  megtörvén,  velejét  vérével  elönti. 
Kermeli  és  Radován  s  Radovánnak  vad  fia  RoUán, 
S  akik  elébe  rohannak,  az  utat  elállni  akarván. 
Mind  leborul,  s  keserűn  a  földet  rágva  halódik. 
Viddin  is  a  szörnyű  romlást  közeledni  gyanítván, 
Dalmát  hagyja,  kinyúlt  dárdával  elébe  vetődik. 
Most  valamint  forró  Lybiának  puszta  határin 
Összemegy  életölő  agyarakkal  két  fene  állat : 
Ügy  rohan  a  két  hős  egymást  pusztítani.  Elsőbb 
Kadosa  messze  vetett  karral  mellére  irányoz, 
El  sem  véti,  födött  mellén  megzörren  az  éles 
Dárda,  paizst  tör,  s  nagy  páncél  át  bontja  hegyével : 
Ellensége  pedig  szint'  ekkor  eléri  hatalmas 
Dárdájával  emezt.  Bemegy  a  vas  Kadosa  jobbján, 
Megszegi  köntöseit,  s  megtördeli  oldala  csontját. 
De  Viddin,  mikor  a  nagy  ütés  mellére  leszállott. 
Nem  tarthatta  magát,  leesett  csörrenve  lováról. 
Kadosa  ült ;  de  sebét  szörnyen  fájlalta,  s  lelankadt 
Karjával  dárdája  legott  a  földre  lehajlott. 
Viddin  megdöbbent,  nagy  pajzsa  kihulla  kezéből, 
S  a  vas  megromlott  mellén,  de  nem  érte  seb.  így  ő 
Földre  borulta  után  erejét  nem  vesztve  megállott, 
Melle  szorulását  hamar  ébredt  lelke  felejté, 
S  visszarohant  vérző  Kadosát  megvíni  halálra. 
Ekkoron  ott  termett  A  mos,  buzogány  os  Iparral, 

És  Új  fegyverben  rettentő  Dalma,  kik  őtet 
Hármas  erőszakkal  leverek  viadalmas  urokról. 
Ott  ismét  véres  harc  támada  köztök,  az  álló 
Bolgárok,  s  rohanó  magyarok  vetekedve  csatázván  ; 
Dalma  pedig  nagy  bőrpaizsát  mellére  borítván, 
A  seregek  közt  vitt  s  öldöklő  kardja  vasával 
Visszacsapott  gyakran  s  mint  könnyű  sólyom  azonnal 
Elvesze  \'iddin  elől  fiatalkorú  jó  lova  hátán. 
Óva  csatázott  már  a  nagy  bolgár  is,  erősen 
Meg  lévén  szaggatva,  s  födő  nagy   paizsa  hibázván. 

E  közben  fejedelmi  Zalánt  lángfürtü  Preheszka 
Ily  keserű  szókkal  feddőleg  harcra  tüzelte  : 
«Fejedelem!  minket  te  talán  csak  nézni  hozál  ki, 
S  fegyvereink  fényét  mutogatni,  holottan  az  ádáz 
Harc  már  rég  kevereg,  s  ezereknek  hozza  halálát, 
Jer,  vagy  ugyan  többé  nem  várok  semmi  vezérre, 
S  elrohanok  valamerre  szívem,  valamerre  szemem  visz. 
Szükségem  nincsen  népedre  ;  van  aki  kövessen. » 
így  szólott,  s  vele,  mint  medvék  barlangja,  morogtak 
Gyermeki,  s  apró  lángszemök  a  harcokra  sugárzott. 
Erre  pedig  fejedelmi  Zalán  ily  szózatot  ej  te  : 
«Ily  keserű  szókkal  kívánsz-e  csatázni  Preheszka, 
S  hogy  fejedelmed  alább  szállott,  nem  tiszteled  őt  már? 
Ám  legyen  ;  ínségem  poharát  kiürítem  egészen. 
Én  ugyan  a  hadakat  nem  akartam  nyugva  követni. 
De  Viddin  tiltott,  s  mondotta  vitézi  szavával, 
Hogy  míg  fenn  rezegő  dárdáját,  s  népe  nyomultát 
Láthatom,  a  csatatért  távolról  nézve  kerüljem. 
Most  rohanó  népét  látom  keveredni,  s  hanyatló 
Dárdáját  lassúdni  ;  .  .  .  megN'ek,  kell  mennem  utána. 
Jer  te  is,  és  villámkardoddal  nyisd  meg  az  útat.» 
így  szólott,  s  keseredve  legott  a  zajba  merüle, 
S  most  az  egész  síkon  szörnyű  rohanással  az  egymást 
Öldöklő  népek  szemközt  rivadozva  rohantak. 
Ment  fejedelmi  Zalán,  s  ellenben  népe  Zoárdnak  ; 
Ossa-vidéki  Philó  szemközt  vala  istenes  Unddal, 
Két  részről  pedig  a  bolgárok  csillaga,  Viddin, 
S  a  széllel  rohanó  Hermes  veszedelmes  erővel 
Keltek  elő,  s  egyszerre,  miként  a  felleg  esése. 

Rengő  dárdákkal  harcos  magyarokra  rohantak. 
Hangzott  ég  és  föld,  és  messze  morogtak  az  öblök. 
S  most  iszonyú  képpel  Ármány  is  előkele  újra, 
S  amint  hozta  setét  népét,  a  síkra  leszállván, 
S  ellene  szikrázó  kardját  n3mjtotta  Hadisten, 
Megmozdult  a  föld,  szikrái  remegtek  alatta, 
S  a  daliák  képén  iszonyító  sárga  halá.1  ült. 

Oh  most  villanj  meg  rejtett  hadi  szikra  szememnek. 
Mely  nagy  századokon  m.élyen  sülyedve  borongasz, 
Villanj  meg,  s  láttasd  harcát  két  isteni  karnak!  — 
Hogy  kacagányos  Étét  megtartá  kardja  Hadúrnak, 
Ármány  megdühödött,  s  titkon  forralta  bosszúját, 
Most  hallván  a  bús  diadalt,  fölkapta  halálos 
Dárdáját,  s  barlangjából  dömiölve  megindult. 
Nem  vala  még  soha  rettentőbb,  nem  kárhozatosb  még. 
i\Iátra  nehéz  ormát  fölütötte  ropogva  fejével. 
Fergetegek  voltak  zúgó  nagy  szárnyai ;  képe 
Emberevő  sárkány.  így  jött,  vagy  mászva,  holottan 
A  föld  megsűU'edt  nyomain,  vagy  szárnya  suhogván 
Fölkele,  s  vérlángú  taraját  magas  égig  emelte. 
Benn  pedig  égő  gyomrában  nagy  sziklahasábok 
Hánykódván,  mereven  vas  tagjai  összecsörögtek  ; 
Jobbik  körmében  felleg  dárdája  világolt, 
így  fölemelkedvén,  már  szinte  Hadúrhoz  elére, 
De  mikor  az  villámkardját  csattogva  lenyujtá, 
Visszaesett,  és  mászva  futott  a  földön  előbbre, 
Mint  valamely  nagy  bérc,  melly  a  sík  földre  leomlik. 
Órjás  képében  vele  volt  a  Félelem,  és  a 
Megnehezült  Átok,  mely  hogy  menc,  messze  kiszáradt 
A  növevény es  föld,  s  fa,  virág  meghervada  útján. 
Nagy  vala  mindkettő,  de  nagyobb  a  Félelem.  Ennek 
Árnyékként  egekig  nyúlt  vékony  termete.  Sápadt 
És  beesett  arcán  borzasztó  álmok  ülének  ; 
Mert  látszat ján  kül  nem  volt  rajt'  semmi  valóság. 
Lábai  ingadozók,  s  magasabbak  az  ormi  fényüknél- 
így  volt  a  síkon  sokszor  bujdosni  szokása. 
Hol  hamar  Alpárnak  megjárván  néma  határit, 
Pórokat  és  fiatal  baromőröket  éjjel  ijesztett. 
Most  a  hadba  vegyült  e  nagy  kísértetes  árnyék, 

S  ellenségei  Alpámak  rettegve  kerülték. 
Életölő  szemmel  ment  lassan  utána  az  Átok. 
A  vezetők  bátor  szavait  megnyomta  szavával, 
Mely  fene  torkából  mélyen  hangzik  vala,  s  tompán. 
Hasztalanul  riadoz  kürtöd,  Lehel,  a  hadak  immár 
Nem  hallják  hangját,  és  nem  buzdulnak  utána. 
Mindent  eltemet  és  leszorít  a  szörnyeteg  Átok. 
Jő  a  Zűrzavar  is.  Fél  ló,  fél  ember,  erőtlen 
Ámyékkép  ;  de  vezérképen  futkos  a  magyarok  közt. 
ölnyi  vasas  buzogányt  forgat  zuhogatva  kezében, 
Durva  fején  borzas  süveget  visel,  és  daru-tollat, 
Benne  hazugsággal  folyvást  küzd,  s  veszt  az  igazság. 
Nyelve  csalást  árúi.   így  jár  a  szittya  seregben  ; 
Tétova,  űz  s  biztat,  rémít  és  ösztönöz  ;  erre 
A  sereg  oszlani  kezd,  sorai  szakadozva  bomolnak, 
így  a  többi  gonosz  csapat  is  keveregve  kiszállott, 
S  a  rohanó  hősnek  remegett  markában  acéla. 
De  közelíte  Hadúr,  s  megvágta  hatalmasan  Ármányt. 
Szikrázott  a  kard,  amint  lemerüle  nvakába, 

s  rengett  az  egész  környék.  Amaz  ördög  erővel 
Tagjait  összeszedé  ismét,  s  még  álla  erősen. 
S  mintha  heves  déltől  szájt  nyitna  vad  éjszakig  a  föld. 
És  azon  örvényes  torkokkal  ülvöltene,  bőgne  : 
Úgy  bőgött,  s  az  egész  levegőt  bőgése  betölté. 
Másodszor  köddárdáját  szétverte  Hadisten, 
S  hasztalanul  ismét  vagdosta,  hogy  összebomoljon 
Termete,  összebomolt  és  újra  felálla  keményen. 
Rettenetes  csörgést  tettek  vas  tagjai,  szája 
Folyvást  zuga,  s  mag^'ar  hadakat  rémi  te  szavával. 
Ekkoron  Isten  erős  kardját  hüvelyébe  taszítá, 
S  messze  kinyúlt,  s  markát  viharos  Tátrára  vetette. 
Ott  a  nagy  sziklát  csikorogva  kitörte  tövéből. 
És  emelé  magasan,  mint  szinte  az  égi  kaszások 
Fénylenek  éjenként,  onnan  pedig  egyben  ereszté 
Rettenetes  karját,  s  Ármányt  megütötte  kövével. 
Röpdöse  már  a  Rém,  s  körmét  Istenre  mereszté. 
De  mikor  a  nagy  szirt  roppanva  leszálla  fejére. 
Földbe  lapult,  s  iszonyú  torkán  morgása  megállott. 
A  hadak  Istene  most  rá  hága,  s  tiporta  boszúsan. 

Lába  alatt  Ármány  vas  tagjai  összeszakadtak, 
Széllel-gördűltek  töredéki ;  de  nyögve,  remegve 
Ingott  a  föld  is,  két  sarkai  összeropogtak. 
A  Rémet  pedig  elhagyták  gyors  szárnyai.  Eldőlt 
Isten  alatt  bérces  nagy  termete.  Félelem,  Átok, 
S  társaik  Isten  előtt  mindnyájan  omolva  futottak. 
Ö  legutól  iszonyú  kínnal  terhelve  megindult, 
S  visszaröpült  egyedül  nyomorult  rossz  lelke  pokolra. 
Isten  is  a  harcok  mezejét  elhagyta  serényen, 
S  ment  ragyogó  diadalmával  hév  déli  napon  túl. 
Ott  fényes  kapuját  kinyiták  magas  égi  leányok, 
Megtörlek  kezeit,  s  izzadt  szép  homloka  térét, 
O  pedig  a  nagy  feg3'vereket  villogni  hagyá  még, 
De  nem  csattogatá,  kékes  fellegre  bocsátván. 
Víg  lett  mostan  az  ég,  boltját  nem  vonta  be  felhő, 
S  lassan  zenge  körül  a  forgó  többi  világok 
Ezrede,  a  hüs  szellő  játszott  a  nap  sugarával. 
Csak  maga  küzdött  a  nyomorú  föld,  rajta  halandó 
Emberek  eg3^máshoz  gyilkos  viadallal  omolván. 
Csak  maga  nem  nyugodott,  s  fiait  keseredve  viselte. 
Akiket  ő  szült  és  kebeléből  fényre  bocsátván, 
Nem  táplált  egyaránt.  Gőzölgő  verőket  itta 
Most,  s  fölszáguldott  pora  lett  temtője  sokaknak. 

KILENCEDIK  ÉNEK. 

Gyászos  az  ütközetek  folyamat  ja.  Halálos  erőszak 
Járja  kemény  sorait,  s  ordító  feregetegekként 
Benne  vitéz  seregek  mind  vesztig  emésztik  el  egymást. 
Hangjától  iszon3^út  csendül  a  kényre  szokott  fül, 
S  kedvetölő  vérképeinek  látása,  s  kietlen 
Bár  a  nap  delelő  sugarát  megelőzze  világgal 
S  könnyű  sebességgel,  míg  a  harc  részeit  és  a 
Küzdők  tetteiket  híven  kíséri  dalával. 
Fárad  az  elme  ;  de  ők  el  nem  fáradva  dicsőség 
Vérbe  borúit  mezején  hadakoztak  urára  hanyatló 
Alpárnak,  rád,  büszke  Philó,  rád  szívtelen  Ármány, 
S  aki  vadabb  vagy  még  tereád,  nag}^  haemosi  Viddin. 

Oh  ha  talán  vagytok,  kik  meghallgattatok  eddig. 
El  ne  ijedjetek,  a  hadakat  nem  folytatom  én  most. 
Párducos  Árpádnak  mint  romlott  nemzete,  miglen 
Kardja  Hadistennek  gonosz  Ármányt  meg  nem  alázá, 
S  a  búsult  daliák  harcát  nem  mondom  el ;  innen 
Bodrogköz  csendes  szigetébe  kívánkozik  elmém. 
Puszta  az  :  al  mezején  nem  hallatik  édes  enyelgés, 
Nem  dobog  emberi  láb.  Ormán  bús  szellet  üvöltöz. 
És  megürült  hajléki  világtalan  állnak  az  éjben. 
Hol  Huba,  fürge  Bodor,  hol  vannak  Haj  na  Étével, 
Kérdezitek  ;  mert  messze  hagyám  kétségesen  őket. 
Hol  van  gyenge  Szömér?  Hadrontó  Tüzima  hol  van? 
Elmondom,  s  megeredt  szavaimnak  szünete  sem  lesz. 
Míg  nem  hirdetek  új  örömet  Bodrogköz  urairól, 
Kedvesek  ők  nekem  is,  kedves  vagy  Hajna,  te  főkép, 
Szűz  hajadon,  szép  szőke  fodorhajú  lánya  Hubának  ; 
Mert  te,  midőn  nyugszom,  hitető  álmomhoz  is  alj  ősz, 
És  köszönöd,  hogy  szűz  ajakidról,  s  szőke  hajadról 
Édes  szózatokat  mondék,  s  kacagányos  Étéről, 
Aki  erőre  nagy  a  harcban,  szépségre  legelső. 
Ezt  köszönöd,  s  ekkor  látom  megnyüni  szelíden 
Bíboros  ajkaidat,  s  füleim  lágy  hangidat  érzik. 
Ekkoron  a  havazó  karokat  meglátom,  az  égből 
Isteni  szikra  gyanánt  szállott  szem  tiszta  világát. 
Délnek  völgye,  szivem  titkának  régi  hazája. 
Dél  völgyében  is  ily  tüzes  a  lány  szép  szeme.  Rajtam 
Nem  könyörül ;  de  megöl  ragyogó  sugarával  utóbb  is. 
Vagy  hova  vesztem  el  így?...  Megtérek  Hajna,  tehozzád. 

Hű  Szakadár  hogy  Hajna  után  mind  hasztalanul  járt, 
Visszakerült  szomorú  lépéssel  az  éji  tam'ához. 
Ott  még  ősz  Huba  szendergett  és  nyugtos  ölében 
Gyermeki  összevetett  fejjel  szép  álmot  aludtak, 
S  alva  körülfekvék  tetemét  bús  gyenge  cselédek. 
Erre  hogy  ért  Szakadár,  el  nem  hallgathata,  mélyen 
Vette  sóhajtását,  s  így  monda  keserves  ajakkal : 
«Alhatol  oh  Huba?  Sőt  alszol  feledékeny  eszeddel. 
Nem  kérded  többé,  hol  van  deli  Hajna  ;  de  kelj  föl. 
Lásd,  hogy  reggeledik,  s  Hajnának  reggele  nincsen. » 
Szólt  és  fölrázá.  Kelé  az,  s  hallotta  beszédét, 

És  Álmos  kezeit  Hajnának  utána  vetette. 

Hajnát  nem,  de  leié  két  gj^ermekit  alva  ölében. 

Még  is  nem  vala  most  lelkének  búja  emésztő. 

Sejtve,  hogy  égből  jött,  hitt  a  magas  álomi  képnek. 

Lassan  elindítá  magzatjait,  és  bizakodván. 

Égi  remény   hangján  szólott  vala  gyenge   szívókhoz, 

És  azok  elhitték  szavait,  szaladoztak  utána. 

Ö  pedig  a  gondos  Szakadárral  előre  sietvén. 

Messze  ható  szemeit  hevesen  járatta  tan3^áján. 

Már  oda  ért.  Épen  vala  mindene.  A  dühös  alnép 

Vad  rohanásában  kikerülte  lakása  határit. 

Mindene  visszakerült,  maga  Hajna  hibáza  közülök. 

Üjra  nagy  aggodalom  szállott  lelkébe  Hubának  ; 

Nem  nyugovék,  hanem  a  környéket  messze  bejára. 

«Hajna  hová  tüntél?»  monda.  «Deli  Hajna !»  kiálták 

Kis  Bodor  és  a  gyenge  Szömér,  s  zajgottak  utána. 

Nem  jőve  az ;  de  kik  a  sűrűben  rejtve  maradtak 

A  láz  pórok  előtt,  ösmert  hangjára  kijöttek. 

Jött  nagy  Elem,  Csákány,  hadrontó  Tíízima  eljött 

Végtire,  s  szömj^ü  kezét  nyujtá  keseredve  Hubának. 

Mint  meh'  szikla  felét  az  idő  vas  karja  letörte. 

Oly  vala  ő,  balról  meg  lévén  termete  rontva. 

Nem  látott,  örök  éj  üle  fényén !  bal  szeme  ;  képe 

Fél  vala  csak,  fele  a  dárdától  összezuzódott. 

Még  tetemén  látszott  csak  erő  és  szikla  szabású 

Vállain  és  karján.  A  pórokat  ő  maga  kétszer 

Visszaveré  hajlékától.  Harmadszor  előlök 

Nem  gyáván,  gyilkos  karral  hátrála,  lever\'én 

Négy  hegyi  pásztort,  kik  bizakodva  rohantak  utána. 

Most  is  nem  jött  ő,  mint  akit  bú  vagy  ijesztő 

Gond  bágyaszt  ;  haragos  lépéssel  jött  le  hegyéről, 

Mint  ki  az  ellenség  jövetét  óhajtja  szivében, 

S  mostani  kén^/esedett  üakat  fél  szemmel  is  ölne. 

Nem  volt  kápa  fején  ;  de  halálos  szálfa  kezében. 

Ugy  jőve  és  komoran  nézett  a  puszta  lapályra. 

Majd  hog3^  elért  Huba  társához,  kön}^  omla  szeméből, 

S  zordon  erős  ajakán  iszonyún  ily  szózatot  ej  te  : 

«Hah !  Huba  még  mi  gonosz,  mi  csapás  van  hátra?  nagy  ádáz 

Harcokat  eltűrtünk,  s  nincsen  nyugodalma  fejünknek? 

Hajdan  azért  győztünk  Álmosnak  idétte  Kiónál, 
És  Munkácsot  azért,  csak  azért  nyerhettük  el  Ungot, 
Hogy  buta  pórok  előtt,  nem  hős  seregeknek  előtte, 
Bújuk  az  erdőket  és  napfényt  nézni  ne  merjünk! 
Gyűlölöm  életemet,  nem  hogy  csúffá  lőn  ez  orca, 
Sem,  hogy  balszememet  komor  éjszaka  rejti;  de  bánom, 
Átkozom  a  napot  is,  melyben  a  tábor  öléből 
Félre  henyélni  jövék  ;  hiszen  a  vasat  elbirom  én  még 
El,  csak  volna,  az  érc  dárdát  tíz  rétü  paizssal. 
És  magam  egy  sereget,  jőjön  bár,  fölverek  itt  is, 
De  nincs  feg3rverem  is.  Fiam  elhordozta  magával. 
Egy  fiam,  és  vele  elmaradott  harcában  örökre. 
Boldog!  hantja  fölött  elmennek  az  esti  fuvalmak, 
Megrázzák  füveit  ;  de  nem  őt  a  sir  fenekében. 
Apjának  nincs  enyhelye  még.  Vénsége  utóján 
Dúlt  hajlékában  nincs  semmié,  semmié  nincsen! 
S  őszült  fürtéivel  szabadon  csapodárkodik  a  szél.* 
Elvégzé.  Amaz,  a  hegyhátnak  végi  lakója. 
Megbúsult  szavain,  s  szomorún  így  monda  viszontag 
«Romlunk  már  nagj/'on,  oh  bajtársam,  Tüzima,  romiunk, 
S  nem  maradott  egyebünk  lemenő  napjainkra  panasz- 
Mégis  mely  bajokat  mondasz  terhedre,  azoknál     [nál ; 
Több  az  enyém  százszor,  keserűbb  fájdalma  szivemnek. 
Vagy  mi  az,  ami  reád  jöhet  és  több  volna  halálnál? 
Sőt  halnod  sem  gyáván  kell.  Iszonyodva  tekintik 
A  pórok  karodat,  s  nagy  erő  kell,  hogy  te  ledőlhess. 
És  ha  ledőltél,  nincs  ki  utánad  sírva  kiáltsa  : 
«Kelj  föl  apám !  ocsmány  férjnek  keze  fekszik  ölemben». 
Nincs  illyen,  nincs,  aki  reád  félhalva  omoljon, 
Akit  szellemed  is  borzadva  kerüljön  az  éjben  .  .  . 
Én  többszörte  halok,  s  kínomra  marad  meg  az  élet 
Aki  előbb  ezerek  közt  voltam  karra  legelső. 
Nem  birom  a  dárdát,  kifutok  keseredve  lakomból. 
Magzatimért  is  futnom  kell.  És  mégis  azoknak 
Szebbiké,  főbb  örömem,  kimarad  tévedve  nyomomból. 
Éjszaki  honjából  eljő  a  kellemes  Álom. 
Hasztalanul  jövök  el  tündér  képének  utána. 
Nem  közelít  Hajnám,  Hajnának  nyomdoka  sincsen, 
S  a  heves  aggodalom  nyilalásai  ölnek  el  érte.» 

Vörösmarty  munkái.  II.  10 

Jól  el  sem  végzé,  hogy  nagy  dobogási  robajjal 
Pór  csapatok  jöttek  több  részről,  melyre  sikoltva 
összefutott  a  két  gyermek.  Maga  Tüzima  állott, 
Mint  az  erős  kőszál,  semmit  sem  félve  helyében, 
S  néze  hová  üssön,  s  fölkelt  a  szálfa  kezével, 
Nem  késett  sok  időt.  Mely  nép  már  legközelebb  jött. 
Arra  rohant  s  zivatar  hangján  ordíta  elébe : 
«Haj !  hiszen  ezt  vártam,  pór  férgei,  még  csak  ez  egy  volt 
Szíves  imádságom,  hogy  nappal  lássalak,  íme 
Meglátlak  most,  s  e  látásomat  el  nem  eresztem  : 
Sorra  kemény  áldást  mondok  fejetekre  botommal.* 
így  szólott ;  de  azok  zavarogva  megálltak.  Azonban 
Bodrogköz  tele  lett  pórral,  s  Huba  közbeszorúla. 
S  hogy  látá,  nincs  semmi  segéd,  biztatta  szorongó 
Gyermekit  és  kardját  még  ép  baljába  szorít á. 
Rejtve  maradt  kebelén  tépő  gyötrelme  szívének, 
S  úgy  mutatá  képét,  valamint  mikor  ezrek  előtt  a 
Vér  mezején  Susadal  fejedelmit  verte  Kiónál. 
Ehhez  tiszteletes  kora  és  atya  léte  nagyítá 
Bánthatlanságát ;  s  vele  Csákány  és  Elem  ott  volt. 
Mint  hegyen  a  rég  múlt  századnak  tölgyei  állnak. 
Villámot  zivatart  elvárván  bátran,  azonban, 
Illattal  viselős  ibolyák  nyílnak  ki  töveiknél, 
S^  a  fiatal  tölgyek  meg  sem  rendülnek  alattok  : 
Úgy  a  régi  csaták  győzői  hatalmasan  álltak 
A  két  gyenge  körül,  várván  az  erőszakot.  És  ha 
Ellenségben  szív,  ha  kegyesség  volna  parasztban, 
Megszűnnek  vala  itt ;  de  doronggal,  görbe  kaszákkal 
Jőnek  azok  s  Szakadár  csak  alig  tarthatja  meg  őket. 
Szidva  riasztva  körülszáguld,  s  kelevéze  hegyével 
Döfdösi  a  közelítőket.  Majd  gyorsan  odább  áll, 
S  visszakerül  ismét  s  rontóbban  ereszti  ki  karját. 
Már  ötször  szágulda  körül,  már  Tüzima  botján 
Soknak  vére  lefolyt  s  hét  élet  aludt  el  örökre. 
Ekkor  Csongorral  közelített  a  temető  had. 
Jött  Ete,  s  megmozdult  rettentő  jobbja  legottan. 
A  ragyogó  kardot  markába  ragadta  ;  de  elsőbb 
Szólt  szerelem  hangján  a  szőke  fodorhajú  lányhoz  : 
cHajna  te,  szép  örömem,  a  harc  veszedelme  ne  érjen 

Tégedet,  a  hegynek  tetejére  lovaddal  eredj  föl, 
S  várd  be,  míg  a  környék  dúloi  elesnek  előttünk.* 
Még  el  sem  végzé,  már  Tomboli  tudta  mit  érez, 
Megmozgatta  fejét,  s  mint  a  jó  gondolat,  úgy  ment 
S  a  hegy  legmagasabb  tetejét  Rajnával  elérte. 

Most  ezek  a  szigeten  zajgó  népségre  ütöttek, 
És  Csongor  mene  társaival,  hol  látta  ijesztő 
Tüzima  szálfáját  lezuhanni  halálos  ütéssel, 
Rá  pedig  a  szaladó  népet  hadakozni  kövekkel. 
Arra  rohant  ;  de  Étét  szilaj ító  gondjai  vitték. 
Mint  mely  villám  a  felhőt  csattogva  hasítja. 
Úgy  mene  szörnyű  sebességgel.  Csapdosta,  tiporta 
Akiket  ért,  s  élők,  holtak  düledeztek  előtte. 
Csak  hamar  a  nagy  tért  befutá  öldösve,  zavarva. 
Majd  itt,  majd  meg  amott  csattant  meg  fegyvere  s  ez 
Harc  sem  volt,  hanem  irtózat,  magas  égbe  kiáltás,  [már 
S  a  rémülve  futó  pórok  veszedelme,  halála. 
Sokszor,  kik  szabados  menedéket  lelni  reméltek, 
Visszariasztattak  rohanó  kacagányos  Ététől, 
S  nyögve  el-elhaltak,  ha  közel  szágulda  fejőkhöz  ; 
Ö  pedig  egyre  véré  őket,  s  nem  lelte  nyugalmát. 
Mint  megyén  a  nyihogó  ménesnek  büszke  csikósa 
Bogláros  paripán  lovait  téríteni :  úgy  ment 
Hős  Ete  s  a  szaladok  csapatit  mind  összeterelte, 
Hogy  keze  súlya  alól  csak  egy  ember  lelke  se  vesszen, 
Aki  előbb  számot  nem  adand  kedvelteiről,  az 
Ösz  Huba  életiről  s  bodrogközi  többi  lakókról. 
Már  sokat  egybezavart,  kikhez,  hogy  utószor  elére, 
összerogyott  a  ló  huzamos  futtában  alatta,       [zogván: 
Melyre  vadabb  lőn  még,  s  így  szólt,  keze  kardja  mo- 
«Hah!  nyomorult  férgek,  ki  hozott  ide  titeket  is  még? 
Vagy  hogyan  öljelek  el,  hogy  emésszem  lelketeket  meg. 
Ha  Huba  veszni  talált,  s  Bodrogköz  előbbi  lakói?» 
Szóla.  Nem  értették  ;  de  remegtenek  a  buta  népek, 
És  az  ölő  ifjú  lábához  sírva  borultak. 
Az  pedig  a  ragyogó  kardot  már  fogta  fejökre  ; 
Hogy  vallják  ki  Hubát.  De  Hubát  meglátva,  legottan 
Szűnt  dühe  s  a  ragyogó  kardot  hüvelyébe  taszítván 
öldöklő  jobbját  szívesen  nyújtotta  Hubának, 

S  társainak,  s  a  gyermekeket  kebelére  szorítá. 
Ott  az  öreg  bajnok  sem  örült  még  teljesen,  és  már 
Ajka  kinyílt,  hogy  Hajna  baját  panaszolja  Étének  ; 
Az  pedig  őt  megelőzve  imígy  ejtette  beszédét : 
«Hadban  előszült  hős,  bajainknak  vége  szakadt  már. 
Szüntesd  meg  szomorú  lelkednek  gondjait :  ott  áll 
A  hegynek  tetején  egyedül  deli  Hajna  leányod. » 
Akkor  az  ősz  fölemelte  szemét,  meglátta  leányát ; 
Elnémult  örömén,  s  köszönettel  Étére  borúla. 
Csongor  is  elvégzé  harcát  és  sorra  kötözte 
A  rabokat,  hogy  több  kárral  ne  jöhessenek  ismét. 
Tomboli  a  dúlás  közben  Rajnával  alább  jött. 
És  a  hegy  közepén  leborúla  egy  almafa  mellett, 
Hajna  leszállt  hószín  lábával  az  ifjú  füvekre, 
És  megörült  Ete  látásán,  ki  halálos  erővel 
Járta  meg  a  szigetet,  s  feje,  s  bajnoki  karja  kitetszett. 
Látta  rohantában,  s  döntő  erejében  az  ifjút 
A  deli  lány,  s  megörült,  s  elbámult  szörnyű  hatalmán. 
Jobban  örült  még,  hogy  nyomban  meglátta  Hubát  is, 
S  gyenge  Szömért,  s  a  fürge  Bodort  kapcsolva  kezéhez. 
Akkor  Tomboli  fölkele,  és  így  szól  vala  hozzá  : 
«Asszonyom!  a  bajokat  kikerültük.  Nincsen  ezentúl 
Aki  reád  haragos  karját  nyújthassa  ;  de  boldog 
Léssz  az  erős  kebelén  s  örömidnek  napja  soká  tart. 
Mégis  az  elmúltról  ha  szívednek  kedves  az  emlék, 
Tartsd  meg  arany  szálát  a  bús  tündéríi  hajának. 
Szép  dolog  a  szívnek  boldogtalanért  is  epedni, 
S  még  valahára  talán  veszedelmed  ijesztene  :  akkor 
Vedd  azon  emléket,  s  délnek  tájára  lobogtasd. 
Megjövök  én  tüstént :  szél,  villám  nem  jön  előbb  meg, 
Megjövök  én  délről,  s  biztos  menedékre  kiviszlek. » 
Monda  siralmasan  és  eltűnt  a  híg  levegőben. 
Ment  közel  a  nap  alatt,  s  a  nap  hallotta  uráért 
Gyenge  süvöltését,  s  az  egek  kis  csillagi  hallak  ; 
Hajna  pedig  szomorú  hálával  néze  utána. 
Fényes  aranyszálát  pihegő  kebelébe  bocsátá, 
S  szánakodás  hangján  ily  szózatot  ej  te  szelíden  : 
«Tégedet  oh  tündér,  hogy  menteni  földre  leszálltai, 
Elrontott  az  erős  Isten,  s  most  szerte  vetődvén. 

A  nagy  egek  színén  lebdes  szép  tagjaid  árnya. 
Szörnyű  végzetedért  nem  elég  kis  könnye  szememnek, 
S  gyenge  az  én  panaszom  napodat  meg  vissza  idézni. 
Téged  azért  nemződ  nem  lát  tündökleni  többé 
Hajnali  fényében,  sem  anyád  nem  nyujija  kezét,  hogy 
Bánatos  orcádat  harmattal  mossa  vidámmá. 
Mégis  enyészted  után  ha  van  árnyékodban  is  érzés. 
Lásd,  hogy  az  emlékező  lánynak,  noha  boldog  egészen. 
Kedvese  karján  is  megtisztel  néha  siralma  — 
De  te  vészeséért  engem  sanyarítva  ne  büntess. 
Istene  hősömnek!  soha  én  nem  kértem  óhajtva. 
Hogy  dél  fényes  egét  tündér  oda  hagyja  miattam 
És  gyermekkorom  álmaival  szívemre  boruljon. 
Nem  kértem  ;  de  nagyon  kívántam,  imádtalak  érte. 
Hogy  valahára  erős  karral  deli  bajnok  öleljen. 
És  megadád,  Ete.  hadzavaró  deli  bajnok  ölelt  meg. 
Most  mikoron  boldog  napjaimnak  kelne  világa, 
A  boldogtalanért,  hogy  az  értem  romla,  ne  büntess.* 
így  végzé,  s  szemeit  levoná  a  kékes  egekről. 
Nem  mulatott  :  szívét  a  földhöz  húzta  szerelme. 
Arra,  hogy  örvendő  képpel  rá  vár  vala  apja, 
S  a  kis  testvérek,  hol  hős  Ete  teljes  erőben 
Büszke  magas  fejjel  fölségesen  álla  közöttök. 
Ment  szaporán,  s  legelőbb  Bodor  útját  állta  Szömérel. 
Csókolták,  karján  csüggöttek,  sírtak,  örültek, 
És  aty jókra  vivék.  Az  hogy  kebelébe  fogadta, 
Épségén  megörült,  s  örömét  ily  szóra  fakasztá  : 
«Látom,  kétségem  sincs  benne,  leányom,  az  égből 
Szállt  kezek  ápoltak,  s  az  öreg  katonára  tekintvén 
Égi  Hadúr  küldött  tévelygésidre  segédet. 
Áldassék  neve!  sokszor  rám  ontotta  kegyelmét, 
Most  a  legfőbbet,  hogy  téged  visszavezérlett, 
Aki  öregségem  napját  föltartsa  szemével, 
S  az  ha  leszállt  egykor,  testvérinek  anyja  maradjon*. 
Elvégzé  az  öreg,  s  teljes  lett  álma.  Leánya 
Megcsókolta  kezét,  és  kedveze,  szóla,  mosolyga, 
Mint  csókolta  előbb,  s  vala  szólni,  mosolygani  kedve. 
Majd  pedig  elválván,  a  hős  karjára  fűződött, 
S  állt  mellette,  hogyan  fiatal  szép  kerti  fa  mellett 

Áll  a  völgyi  virág,  s  rá  hajlik  az  esti  szelekkel. 
Szűz  feje  ott  a  fát  gyengén  megfekszi,  s  puhán  nőtt 
Lombja  közöl  a  hajnallal  pirosodva  kifejlik  : 
Haj  na  is  így  hajlott  a  hős  kebelére  fejével, 
S  nem  vala  nyugta  soká.  Amint  már  visszamenének, 
Egy  fia- vesztett  pör  rejtekből  űzte  bosszúját. 
Látta  fiát  a  síkon  elesni  Étének  előtte, 
Most  meghúzta  magát,  s  kopját  vete  rája  boszúsan. 
Vélte,  talán  őt,  vagy  lánykáját  lelheti,  s  akkor 
Lelke  nyugodtabb  lesz.  És  ment  a  kopja  suhogva, 
Vitte  halálos  erőszakkal  boldogtalan  élét. 
Észrevéve  Ete,  s  Hajnáját  elvonta  előle. 

Gyilkos  szer!  hova  indultál?  Nem  Hajna  szívének 
Termett  a  te  vasad  ;  de  halálul  terme  lövődnek, 
Aki  ha  el  nem  ereszt,  fia  utján  nem  megy  alunni. 
ím  lemerül  a  kopja  kemény  fagyökérbe  hegyével. 
És  rezzenve  megáll ;  de  az  izmos  pór  fut.  Az"^  élet 
Kedves  lesz  neki,  és  fut  ijedve.  Utána  hevülten. 
Mint  zúgó  zivatar  fut  hős  Ete,  s  űzi,  riasztja. 
A  hegyen  ők  szörnyű  dobogással  messze  szaladtak. 
Jóval  előbb  a  pór,  mindig  közeHtve  az  ifjú, 
S  öldöklő  jobbját  fölemelve  halálos  ütésre. 

Egy  nagy  szikla  feküdt,  szabadon,  sűlyedve,  középen 
Végső  oltalomul  dühösen  neki  dőlt  az^  erős  pór, 
És  meg  is  indítá  rohanó  kacagányos  Étére. 
A  gyors  bajnok  után  Bodor  is  futa  nyugtalan  ésszel. 
Most  a  rettenetes  sziklát  meglátva  sikoltott : 
Kit  hogy  hallá  emez,  az  eső  sziklának  előle 
Nem  futa,  megtartá  bajosan,  s  más  útnak  ereszté. 
És  a  szikla  szakadt  iszonyú  robogással,  az  alsó 
Bokrokat  és  fákat  csikorogva  lehordta,  míg  a  mély 
Völgybe  legördülvén  iszapos  lágy  földben  elűle. 
A  pór  addig  előbb  kelé,  és  folytatta  futását, 
S  szinte  elért  a  hegy  tetejéig,  hol  feketéllő 
Rozzant  vén  sziklák  oromul  tornyozva  fölálltak. 
Nem  késett,  a  sziklákat  megmászta  :  de  jókor 
Ott  termett  Ete  hős,  lábát  megfogta  kezeivel, 
S  rajta  nagyot  rántott.  A  pór  a  szikla  kiálló 
Szálát  átölelé,  s  nem  esett  le  ;  de  a  nagy  erőtől 

Termete  megroppant.  Még  egyszer  húzta  meg  a  hős, 
És  a  nagy  kőszál  leszakadt  a  pórra  ropogva. 
Halva  marad  nyomorult,  vérét  velejével  elöntvén, 
S  a  tört  kődarabok  mellette  zörögve  futának. 
Nagy  zavar,  aggodalom  volt  lenn  ;  de  előttök  ezennel 
Megjelenek  Ete,  s  fenn  ült  a  kis  gyermek  ölében, 
Melyre  oszolt  a  gond,  s  öröm  állott  vissza  helyébe. 
Már  mindnyájan  az  ősz  Huba  hajlékához  elértek, 
S  mindenik  éhét  és  szomját  hevenyében  elüzé. 
Kedvre  derültek  az  ősz  daliák  ;  mert  bajnak  utána 
Édesb  a  lakozás.  Hadrontó  Tüzima  képét 
Mint  lehetett,  kividámította,  s  haragja  megenyhült. 
Félre  tévé  nagy  szál  fáját,  s  szál  fája  helyett  a 
Sorba  került  rag^^ogó  nedvü  kupa  forga  kezében. 
Ily  lakozás  közben  Huba  szólította  fiát,  és 
Hegyre  futásáért  így  feddődék  vele,  mondván  : 
♦Gyermekem  a  te  időd  nem  jött  el,  még  te  veszélybe 
Oktalanul  ne  szaladj.  Ha  korán  elrontod  erődet. 
Nem  lesz  azon  korban,  hol  többnek  kellene  lenni. 
Majd  ha  karod  dárdát  bírhat,  s  a  kengyehg  érnek 
Lábaid,  a  hadakat  bízvást  megjárhatod  :  addig 
Ódd  magadat  bajtól,  ne  rohanj  vesztednek  elébe.* 
így  feddette  fiát,  s  annak  beborul  vala  képe. 
Síra,  hogy  a  dárdát  nem  bírják  karjai,  s  lába 
Még  kengyelbe  nem  ér.  De  örült  neki  Tüzima  s  hítta. 
Amint  hozzá  szólt,  megijedt  a  gyermek  először 
Zordon  hangjától,  később  lábára  fölüle, 
S  félve  vévé  kenyerét  hadrontó  szörnyű  kezéből. 
Csongor  előkele  most  véres  feje  könnyű  sebével, 
Kit  hogy  láta  Szömér,  s  deli  Haj  na,  kötözni  siettek. 
(Mert  ilyen  kezek  ápolták  a  bajnokot  akkor.) 
Hajna  törölte  sebét,  s  vérét  elmosta  szelíden 
Ifjú  arcairól,  s  a  sebről  félre  simítá 
Szög  haja  lágy  fürtét.  Hozzá  jött  gyenge  Szömér  és 
írt  köte  rá,  és  a  bajnok  megörüle  sebének, 
És  mosolyogva  hajolt  a  gyenge  kezeknek  alája. 
Akit  egyébként  nem  könnyű  illetni  erősebb 
Karnak  is  a  viadal  mezején,  s  elvárni  veszélyes. 
Most  csendes  vala,  és  hozzájok  nyájasan  így  szólt 

((Szőke  fodor  hajú  lány,  s  te  mosolygó  barna  leányka, 
A  sebeket  ti  nagyon  kegyesen  kötitek  be,  azért  ha 
Még  sebeim  lesznek,  hozzátok  térek  azokkal. 
Vagy  magam  is  könnyű  sebet  ejtek  testemen  önként, 
Hogy  ti  bekössétek,  és  annak  lelkem  örülj  ön. » 
így  szólt  és  amazok  pirulának,  társi  dicsérték. 
Félre  vonult  ezután,  s  egyedül  lőn  Haj  na  Étével. 
Messze  terül  a  sík  tájék  szemeiknek  előtte, 
Bodrog  alattok  megy,  csillámos  habjait  űzvén. 
Kedves  az  ég,  suhogó  szeleit  lassúdan  ereszti. 
Némán  áll  a  hős,  szeme  Alpár  tája  felé  vész, 
S  aggodalom  hangján  hozzá  deli  Hajna  imígy  szól: 
«Hős,  ha  szavam  téged  nem  bánt  meg,  az  este  közelget, 
Smég  te  nyugodt  nem  vagy:  van  kedvesb  titka  szívednek. 
Messze  kívánkoznak  rettentő  karjaid  innen, 
S  Hajna  tüzes  szemeid  látásán  nem  mer  örülni. » 
Végezi ;  szép  Ete  hős  tüstént  így  válaszol  erre  : 
«Nem  vagyok  én,  oh  Hajna,  nyugodt,  és  karjaim  innen 
Messze  kívánkoznak  :  de  ne  aggódj';  titka  szivemnek 
Nincs,  ezután  sem  lesz,  mely  kedvesb  volna  szivednél. 
Alpár  vérengző  viadalmai  gyújtanak  engem  ; 
A  harc  híre  után  lesz  csak  nyugodalma  fejemnek  ; 
Mert  tudod,  a  magyar  itt  harc  nélkül  nem  tud  örülni. » 
így  szóltak.  Távol  pedig  Alpár  puszta  vidékén 
Véres  harc  vala  még,  s  iszonyú  morajával  eget  vert. 

TIZEDIK  ÉNEK. 

Ekközben  lassan  futa  már  a  déli  verőfény. 
És  nyugatot  közelebb  kezdette  hevíteni  lángja, 
S  még  folyvást  dühödött  a  harc,  s  vér-izzadozással 
Mérgesedett  daliák  egj'^mást  fene  búban  emésztek, 
És  míg  erős  Isten  dühös  Ármányt  meg  nem  alázta. 
Vert  vala  a  rohanó  seregek  nagy  része,  s  zavarban. 

Itt  fejedelmi  Zalán  Kundot  megnyomta  hadával, 
S  a  lobogós  Csörszöt ;  vele  volt  a  spártai  Hermes, 
S  mint  kirepített  nyíl,  haladott,  hős  népeket  űzvén. 
A  két  hadvezető  áÜt  még,  s  tüzesedve  merész  Kund 
Vissza  Zalánra  csapott.  Megrengett  sárga  sisakja. 

Súbs    csengése  riadva  hatott  viselője  fülébe. 
De  hamar  a  nyilazó  Krallin,  s  lángfürt ü  Preheszka, 
A  daliás  Kundot  leverek  fejedelmi  Zalánról, 
S  fürge  lovát  nyilazó  Krallin  vesszője  megölte. 
Ott  a  bátor  hős,  megbúsult  lelke  tüzelvén, 
Csapdosa  szerte,  s  futó  népét  harsogva  kiáltá  : 
Akkor  Hermessel  harcolt  fia,  s  meg-megakasztá 
Vad  rohanásában.  Mint  két  hegyes  éktelen  árboc. 
Látszottak  nagy  dárdáik,  s  mikor  összecsapódván 
Egymást  rontották,  recsegett  a  nagy  fa  kezökben. 
Nem  lehetett  Csörsznek  leteríteni  spártai  Hermest, 
A  lobogós  Csörszöt  nem  tudta  ledönteni  Hermes  ; 
Néha  kimozdítá  ;  de  merészen  visszacsapott  az, 
És  megdöbbenté  haragos  vad  képe  az  űzőt. 
Senkinek  a  lobogós  Csörsz  nem  hátrála  csatáin, 
Nem  hátrált  most  is  ;  de  mikor  hadi  népe  futamlott, 
S  atyja  szavát  hallá,  mene  ő  is.  Utána  zörögve 
Vitte  hadát  Hermes,  s  rengő  dárdája  nagy  ércét, 
Csörsz  hogy  Kundhoz  elért,  bíztatta  fiúi  szavával, 
S  végtelen  örvényként  mindent  leteríte  körében. 
Ellenben  rohanó  Hermes,  s  lángfürtü  Preheszka 
Víttak  erőszakosan,  s  vérengző  harc  leve  köztök. 
Víva  körül  a  népség  is,  s  nagy  zajt  üte,  s  hullott, 
Mint  szelek  indultán  elhullnak  az  őszi  levélkék. 

Kadosa  ekközben  belső  szekerére  borulva 
Sínlődött  sebein  ;  de  leginkább  harca  szünésén. 
Ekkoron  elhagyván  harcát,  jőve  nyalka  Zoárd,  és 
Lágy  testvérhangon  szomorú  bátyjához  imígy  szólt : 
«Bátya!  miért  vesznél  te  dicsőség  nélkül  előttem? 
Lásd  gonoszul  fordul  a  harcon  csalfa  szerencsénk  : 
Elviszlek  tova,  hol  csata  nincs,  s  kéjedre  pihenhetsz. 
Én  meg  visszajövök  meghalni,  ha  vég  napom  eljött». 
Erre  keményleikü  hős  bátyja  viszontag  imígy  szólt  : 
dÓh  mért  szólsz  nekem  illyet  öcsém,  testvéri  kezeddel 
Mért  inkább  a  földbe  nem  ölsz,  nem  fojtasz  el  engem? 
Menj,  a  nagy  bolgárt  népemből  hidd  ki,  s  bőszülj  meg. 
ötét  imént  dárdám  leütötte  ;  de  melle  vasával 
S  pajzsa  nyomásával  jókor  kikerülte  halálát. 
Engem  azonban  elért  súlyos  dárdája  födetlen 

Oldalamon  ;  de  azért  meglátsz  a  harcokon  engem  : 
Csak  te  rohanj  most,  s  véremnek  vasad  állja  boszúját.* 
így  szólott ;  amaz  is  szavain  nem  késve  megindult. 
Vitte  hadát  iszonyún,  iszonyúbban  vitte  acélát. 
Már  is  erőtelenűl  hátrál  vala  Kadosa  népe, 
Őket  Viddinnek  bátor  katonái  szoríták, 
Bár  Viddin  maga  nem  vala  itt.  Maga  a  seregekhez 
Ment  legelőre,  hol  a  hadat  űző  párducos  Árpád 
Küzd  vala,  s  a  seregek  ritkulva  bomoltak  előtte. 
Ö  oda  ment ;  de  nevét  a  hős  ordítva  kiáltá, 
S  a  rohanó  bolgár  sokaságnak  elébe  vetődött. 
Ott  haragos  hangon  Viddint  többszörte  kiáltá, 
S  véres  utat  tőre  kardjával.  Levetette  Berinkát, 
És  Tivarót  s  Rohemet  lassúvá  tette  sebekkel. 
Volt  egy  Ronka  nevű  bolgár  alhadnagy i  tisztben. 
A  nagy  Viddinhez  termetre  ruhára  hasonló, 
S  bár  nem  is  ollyan  erős,  de  merész,  és  küzdeni  termett. 
Ez  hogy  népe  között  száguldani  látta  Zoárdot, 
Arra  csapott.  «Viddint,  nyomorú  te,  mi  végre  kiáltod? 
Itt  van  most,  rettegj,  s  érezd  meg  karja  hatalmát. j> 
így  szólván  nagy  dárdával  megütötte  Zoárdot, 
S  rojtos  pajzsa  felét  letöré.  Mind  hitte  csalódva, 
Hogy  Viddin  harcol.  Viddint  ordíta  Zoárd  is, 
S  hitte,  de  nem  rémült,  hanem  elnémúla  keserves 
Mérgében,  s  oda  ugratván,  megszúrta  halálos 
Sebbel  erős  mellét,  s  vérét  ontotta  szívének. 
Ronka  legott  megszűnt,  s  elhajlott  büszke  fejével. 
Rajta  örömbe  merült  győzője  ;  de  búsan  üvöltött 
A  bolgár  sokaság,  s  rémülten  elálla  körüle. 
Tas  hátúi  szemesen  minden  mozgásra  vigyázott, 
S  merre  kevergő  nép  csüggedve  vezértelen  állott, 
Ott  termett  tüstént,  és  közbevetette  hatalmát. 
Szinte  nem  is  tuda  most  hova  menni,  holottan  ijedve 
Ármány  lelkétől  több  részről  engede  a  nép. 
Mégis  legzajosabb  harcot  kezdett  vala  Hermes, 
S  a  fejedelmi  Zalán,  s  iszonyú  katonája,  Preheszka, 
Hol  mikor  a  szomorú  zengést  hallotta,  serényen 
Vitte  feléje  hadát.  De  Philó  a  városi  zászlót 
Szerte  lobogtatván,  szaporán  mene,  mint  az  ölő  nyíl. 

S  gyújtogatá  népét,  s  rontotta  az  ellene  vágót. 
S  most  vala,  hogy  magyarokra  rohant  szütelen  Ármány. 
Ingadozó  fejjel  csak  alig  víva  része,  nagyobb  rész 
Már  futa,  s  visszacsavart  paripán  mellőzte  csatáját. 
Csak  maga  nem  rettenve  megállt  a  párducos  Árpád, 
A  dühödő  Rémnek  helyt  nem  hagya  büszke  szivében  ; 
Küzde  s  dicső  feje  rettenetes  mozgással  emelte 
A  rezegő  tollat  s  tündöklött  isteni  kardja. 
Mint  lobogó  mennykő.  Hogy  azonban  látta  bomolni 
Visszafutó  hadait,  megfordította  hatalmát, 
És  keserű  szívvel  mene  vissza,  holottan  elérte 
Öt  rohanó  Viddin,  s  így  szólította  kevélyen  : 
«Futsz-e  vezér,  nyomorult  latroknak  büszke  vezére? 
Fuss  bár,  eltemetem  nevedet,  s  e  dárdavas  át  jár 
Testeden,  és  félénk  szívedet  megmetszi  hegyével. » 
így  szólt,   s  a  feketés  nagy  dárdát  szörnyen  emelte. 
Jól  hallá  e  zajt,  el  sem  futa  tőle  nagy  Árpád, 
Mint  más  futna,  kit  asszony  szült    félékeny   apától. 
Nem  futa,  megfordult,  s  nagyságos  homloka  látszott. 
És  csak  alig  látszott,  már  villoga,  csattoga  kardja, 
S  a  rohanó  Viddint  megszédítette  csapása  : 
így  fordul  meg  az  égi  vihar  nagy  tengerek  árján, 
így  fordul  meg  vele  a  tenger  szörnyű  hatalma  : 
Mint  Viddin !    tereád  fordult  meg  erőszakos  Árpád  ; 
Akkor  dárdádat  nem  bírtad  emelni  fejére, 
Nyelved  is  elnémult ;  de  az  ott  hagya  téged  azonnal, 
S  a  szaladó  seregekhez  elért.  Reszkettek  előtte 
A  sanyarú  Rémek,  s  népét  kergetni  szünének  ; 
Ö  pedig  íg}'  szólott,  s  meghallak  a  hadak  őtet  : 
«Hősök  vagytok-e  még?  ti  vag\'tok-e,  kikkel  Ügeknek 
Hős  fia.  Álmos  apám  indult  telepedni  nyugatra? 
Vagy  hova  futtok  most?  Hah  I  hol  vagyon  a  ti  hazátok? 
Vissza  magyar !  most  vissza  velem,  vagy  halni, vagy  ölni ! 
Merre  vasam  villog,  s  hadat  űző  hangja  sivítand.» 
Így  szólt,  s  a  hadakon  végigharsog  vala  hangja. 
Mindjárt  égreható  riadással  visszanyomultak 
A  szaladok.  Valamint  mikor  Isten  járja  hatalmas 
Lábbal  tengereit,  hullám  megy  előtte  tolongva, 
Melly  az  idős  sziget  orma  fölött  tüneményesen  elcsap. 

És  szirtet,  partot  betemet  zabolátlan  özönnel : 
Ügy  mene  a  had  erős  Árpád  fejedelmi  szavára. 
Megfúvá  kürtét  Lehel  is,  s  a  nemzeti  zászlót 
Vitte  magas  kézzel  Bulcsú  ;  most  lelkesedetten 
Mind  új  harcra  hevül,  mind  új  dúlásra  törekszik. 
Most  vala,  hogy  futa  Isten  elől  a  mátrai  Rém  is. 
Tüstént  a  csüggedt  szíveket  megszállta  merészség. 
Kund  s  lobogós  fia  Csörsz  ordítva  rohantak  előbbre. 
Jött  Tas  is,  és  ragyogó  kardját  hozzájok  emelte. 
Istenes  Und  bátrabb  viadalba  vezette  vitézit, 
És  maga  hadrontó  hatalommal  víva  közöttök. 
A  bolgár  harcot  bátrabban  tűrte  Zoárd  is, 
És  kivivé  tetemét  a  vélt  Viddinnek  előlök. 
Kadosa,  hogy  hallá  riadozni  vezére  szavával 
A  harsány  kürtöt,  dárdát  emelinte  hevülten, 
S  nem  bírván,  valamint  ezelőtt,  keseredve  lehajt á 
Büszke  fejét,  és  könnyei  a  dárdára  csorogtak  ; 
Bojta  is  elbágyadt  szemeit  még  egyszer  emelvén, 
A  magas  égre  veté,  s  így  szóla  törékeny  ajakkal : 
«0h  csak  még  ma  viselhetném  a  harci  szerencsét, 
S  bajvívó  karomon  bolgárok  vére  csorogna, 
Milly  örömest  halnék  ;  de  talán  majd  halni  fogok,  haj ! 
S  a  csata  híre  között  nem  lesz  ragyogása  nevemnela. 
Ekkép  szóla  keservesen,  és  bág3^adva  lehunyta 
Bús  szemeit ;  de  Hadúr  rá  inte  nagy  égi  kezével, 
S  sorsa,  hogyan  kére,  a  harc  és  a  harci  halál  lön.    [het, 
Fenn,  hova  emberi  szem,  sem  az  agg  föld  hangja  nem  ér- 
Áll  egyedül  gyönyörű  ragyogással  az  életi  csillag. 
Onnan  külde  sugárt  a  hős  tetemébe  Hadisten. 
Szállt  a  tiszta  sugár,  vékony  ragyogása  megosztá 
A  levegőt  s  kedves  hangzat  jőve  lassan  előtte. 
Éledezett  a  hős.  Lelkét  öröm-ösztön  emelte, 
S  a  jövevény  hangzat  megrázkódtatta  halálát : 
Végre  beszállt  a  fény  s  kebelében  vette  lakását. 
Akkor  Bojtának  megnyílt  szeme,  homloka  gyógyult, 
jj^s  behegedt.  Tetemét  nagy  erő  izgatta  s  merészség. 
Ismét  látá  a  napot,  a  napalatti  világot, 
Látá  a  szörnyű  viadalt,  s  kívánta  veszélyit. 
Lóra  kapott  és  népe  közé  vágtatva  kinyujtá 

Fényes  acél  kardját,  hol  örömbe  merülve  tekintek 
Bámulatos  szemmel  katonái,  s  nyomába  rohantak, 
így  mikor  a  daliák  mind  föllázadtak,  előttök 
Hadvezető  Árpád  szágulda  serénN^en  :  az  izzadt 
Mén  futa,  mint  szellő,  tajtékzó  szájjal  alatta. 
És  földet  döbbentve  vivé  fejedelmi  hatalmát  ; 
ö  pedig  ült,  daliás  képén  nagy  lelke  kitűnvén. 
Rettentő  szeme,  mint  az  erős  nap  fénye  világolt, 
S  mint  az  ölő  villám  ragyogott  markában  acéla. 
Párduca  messzerepült  suhogó  szélszámyon  utána, 
S  fenn  a  bús  levegőt  rezgő  lobogója  hasítá. 
Gyorsabban  nem  száll  az  egek  villáma,  sem  ennél 
Nem  rettentőbb  a  felhők  szakadása,  holottan 
Végtelen  országok  zuhogó  özönébe  merülnek  ; 
Nem  megyén  így  keserű  mérgében  az  étlen  oroszlán  ; 
Csak  bátor  keselyő  rohanása  hasonlatos  ehhez. 
Mely  magasan  suhog  el  szárnyával  az  égi  szelek  közt, 
S  a  moraj  OS  felhőbe  merül.  Ott  szája  hegyébe 
Villámot  vészen  és  sziklás  fészkére  lecsattan. 
A  fejedelmi  vezér  ekkép  szágulda  s  omoltak 
A  népek,  valamerre  csapott.  Maga  dötyfösen  állott 
Rettenetes  Viddin,  szédült  feje  újra  fölélvén. 
És  Bulcsúra  veté  másodszori  harca  haragját. 
Véresen  és  bátran  állott  ez  előtte,  s  kezétől 
Félté,  nem  félvén  maga,  a  nagy  nemzeti  zászlót. 
Ekkor  jött  Árpád  rohanó  népeinek  előtte, 
Kit  mikoron  látott  nagy  erőben  hsemosi  Viddin, 
Hadra  szokott  szíve  megdöbbent,  s  kétségbe  vonúla. 
De  hamar  ismét  s  vak  tüz  szikrája  foga  el, 
S  lelke  vadul  ily  gondolatokba  merülve  tűnődött  ; 
((Viddin!  Viddin!  erőd  hova  lett,  hova  bátorodásod, 
Mely  veszedelmiddel  nőtt,  mint  kísértetes  árnyék 
A  lemenő  nappal,  hova  lett  most  bajnok  eszedből? 
Hah !  hogy  egy  ember  előtt  meg  kell  döbbennem  ijedve. 
Aki  előtt  csak  imént  seregek  nem  mertének  állni! 
Óh  szállj  vissza  megint  hadi  bátorsága  szívemnek  : 
Nem  gyermek  vagyok  én,  nem  enyelgő  g^'enge  leányka, 
Nem!  hanem  a  bajnok  Temoronnak  fajzata  Viddin, 
Akit  erősök  nemzettek,  hogy  lenne  vitézebb 

Minden  egyéb  hősnél  és  általa  lenne  dicsővé 
A  bolgár  sokaság  .  .  .  Ám  jőj  hát  büszke  lator,  te, 
Jőj,  hogy  véred  után  Viddinnek  híre  maradj on.» 
Hasztalanul  így  szólt  s  az  üres  levegőben  enyésző 
Szózatival  gonoszul  játszott  a  csalfa  szerencse. 
Ö  szaporán  Sthenelos  ménét  megkapva,  reá  ült  ; 
Tárta  nehéz  paizsot,  s  kivoná  új  kardja  hatalmát, 
Mely  még  vértelenűl  nyugodott  a  cifra  hüvelyben  ; 
Most  pedig  a  legerősb  bolgártól  fényre  hozatván, 
Síva  röpült,  s  a  porlevegőt  csillogva  hasít á. 
Árpád,  hogy  daliás  Viddint  közelíteni  látá, 
Ráösmert,  s  egy  pillanatig  szüntette  rohantát. 
Majd  az  előre  haladt  sokaságot  félre  kerítvén 
Szólt  s  ezeket  monda  Viddinnek  lelke  hevéből : 
«Ösmerlek  Bodony,  (így  hangzék  magyarul  neve)  híred 
Elterjedt,  valamerre  magyar  hordozza  szerencsés 
Fegyvereit ;  de  gonosz  bélyeg  van  nyomva  nevedre  ; 
Mert  nemzettagadó  kész  vagy  gázolni  rokonvért 
És  bérért  idegent  szolgálsz  ;  idegennek  adózol 
Annyi  vitézséggel,  hogy  végre  erős  hadi  munkád 
Hírt  hozzon  neki  és  neked  és  népednek  alázást. 
Vajha  ne  jósoljak,  hír  nélkül  fogtok  enyészni, 
A  fizető  úrnak  harcaiban  elaljasodottak. 
Száma  fogyott  kis  nép ;  mert  önként  messsze  szakadtok 
A  vértől,  melyhez  tartozni  szerencse  s  dicsőség. 
Térj  meg  azért,  hajtsd  meg  karodat  hódoltan  előttem, 
Térj  meg  népeddel,  nagy  térü  földet  adandók 
Birtokodúi  s  helyet  és  szólást  a  népi  tanácsban. 
Nemzetnek  léssz  tagja,  kit  én,  —  úgy  adja  Hadisten! 
Megtelepítendek  e  boldog  földön  örökre. » 
E  szavakon  Viddin  gondokba  merüle  ;  de  büszke 
Szíve  acéláról  a  szó  nyila  végre  lepattant. 
Meghódolni  kevély,  inkább  hódítani  vágyó, 
Veszni  rohant  vadságában  elszánt  vala  menni 
A  veszedelmes  utón  ;  megtérnie  szégyen  eszének. 
Hős  Árpádhoz  azért  így  szólt  vala  válaszadólag  : 
«Csábítók  szavaid  ;  de  valók  nem,  büszke  vezér  te, 
S  nem  csatatérre  valók,  hol  kard  és  dárda  parancsol. 
Vagy  hiszed  azt,  hogy  kit  még  ember  meg  nem  alázott, 

Viddin  előtted  csak  szóért  meghódol  örömmel? 
S  nem  gázolsz-e  te  is,  ki  fenyítesz,  szinte  rokonvért? 
S^  földet  Ígérsz,  mely  még  el  sincs  foglalva?  s  ha  Isten 
Úgy  akarandja,  soká  nem  lesz?  De  halálos  ütésre 
És  nem  szóra  jövék  ma  eléd.  Az  utóbbi  világ  majd 
Lássa  meg,  a  két  nép  meddig  fog  fényleni?  Mellyik 
Fogy  meg  előbb  nemzettagadó  romlásban  elesvén  ; 
Kettőnknek  sorsát  pedig  itt  válassza  ez  óra.» 
így  szólt,  s  megrohaná  a  nagy  fejedelmi  leventét. 
Mint  mikor  éktelenül  zendülvén,  összecsap  ég,  föld, 
S  a  beborult  egeket  csak  villám  fénye  deríti : 
Itt  pedig  elmohosúlt  üregekből  kél  döbörögve 
A  zivatar,  s  vele  fölharsog  nagy  tengered,  oh  föld! 
És  egyszerre  világ  vas  sarkai  meghasadozván. 
Völgy  és  hegy  remeg,  a  nap,  hold  és  csillagok  ingnak, 
S  mindeneken  rémítve  uralkodik  a  vad  erőszak  ; 
Hlyen  erőszakkal  két  hős  egymásnak  eredvén 
Összemegy  itt  földet  rengetve,  halálos  ütésre. 
És  csattog,  csörög  a  fegyver  s  a  fényes  acélhegy 
Messze  kivillámlik,  haragos  szikrái  lehullván. 
Bámul  a  sokaság  környül  és  szünteti  harcát ; 
De  hamar  elzúg  a  szélvész,  hamar  elvesz  erősök 
Karjai  közt  a  harc,  ha  harag  gerjeszti  föl  őket, 
S  verőket,  életöket  meg  nem  kímélve  csatáznak. 
Vág  Viddin,  s  fényes  vasa  Árpád  pajzsa  felé  száll 
S  azt  nagy  zörgéssel  ketté  lehasítja  középen  ; 
A  rezet  és  a  bőrtömetet  s  a  vas  lapot  egyben 
Megszegvén  bemerül ;  de  nagy  Árpád  sértelenül  van  ; 
Visszacsap  és  Viddin  sisakára  lecsattan  ütése. 
Szömyebbül  ennél  Istennek  mennyköve  nem  csap, 
Nem  súlyosb  a  vízszakadás.  Nem  tartja  hatalmát 
A  sisak  és  nagy  haj,  sem  erős  koponyája  ;  az  éles 
Vas  lemerül,  hol  az  életerő  lakik,  ag^-velejébe. 
És  hidegen  megy  mélyen  alá.  Viddin  feje  hajlik. 
Mint  hajHk  Hsemos  tetején  a  díszes  iharfa, 
Mellyet  hasztalanul  sok  időig  vágtak  erőtlen 
Fejszések,  s  környül  ültek  fáradva  ;  de  jő  a 
Tengernek  zivatarja  vadán,  megrázza  tövében, 
S  ott  harsogva  ledől  a  nagy  fa  vak  éjszaki  völgybe. 

így  dőltél  te  is  el,  bolgárok  erős  feje,  Viddin! 
Rajtad  az  összetörött  fegyv^er  rémítve  csörömpölt, 
És  bátran  dobogó  szívedet  megtörte  halálod. 
A  fejedelmi  magyar  tova  menvén,  déli  világként 
Vitte  az  öldöklő  vasat,  és  sereg  omla  előtte. 
Bojta,  hogy  a  harcokhoz  elért,  népére  Zalánnak, 
Mint  lecsapó  sólyom,  veszedelmet,  s  szörnyű  halált  vitt. 
És  legelőbb  agyas  Ocsko  fejét  megszegte  vasával. 
Aki  legott  nyergére  borúit,  és  vére  leomlott. 
Ennek  védelmét  Kralhn  vállalta  ívére 
És  nyilazott,  de  nyilát  nem  jól  hordozta    szerencse. 
Elröppen  vala  Bojta  fölött,  és  messze  suhanván, 
Gyengén  a  lobogós  Csörsznek  süvegére  leszállott. 
Még  egyszer  nyilazott,  de  vitéz  Bojtára  hiába 
Szórta  nyilát.  A  bús  vég  még  nem  szállá  szívéhez. 
Bojta  ezen  közben  lecsapott  Dernára,  ki  görcsös 
Nagy  bottal  közehte  vadul ;  őt  Bojta  fülénél 
Balról  támadván,  megvágta,  s  midőn  amaz  erre 
Megfordult  csikorogva,  nehéz  véres  feje  zúgván, 
Jóval  előbb,  hogysem  botját  Bojtára  lecsapná, 
Már  hős  Bojta,  nyakán  beveré  kardjának  acélát : 
így  ez  is  a  véres  földet  megölelte,  keserves 
Kínjában  kezeit  rágván.  Nagy  botja  fejénél 
Fetrengett,  mint  egy  magas  ág  letörött  fa  tövénél. 
Bojta  tovább  rándult,  s  Rányit  megütötte  derékon, 
S  cifrás  nyergéből  lebukott  ez  azonnal.  Utána 
Elvesze  Dorminolik,  s  agg  Kempi  Preheszka  fiával, 
Sárga  Zoborral,  kit  mikoron  kopját  löké  hozzá, 
Visszavetett  kopjájával  hős  Bojta  lesújtott. 
Ment  azután,  hol  nagy  zajjal  fejedelmi  leventék 
Víttanak  egymás  közt.  Hős  Kund  alpári  Zalánnal ; 
A  lobogós  Csörszszel  Hermes  ;  lángfürtü  Preheszka 
Visszaverő  Tassal,  kik,  mint  az  erőszakos  éjszak 
Erdeje  zúg,  ropog  a  zivatarban,  zúgva,  zörögve 
Egymás  közt  iszonyú  zajjal  fene  harcokat  űztek. 
Bojta  is  arra  rohant,  s  Hermes  katonái  közül  az 
Ellene  jött  macedó  Theophilt  nyakszirten  ütötte. 
Védni  rohant  Xenophon,  Hermes  testvére,  dsidával. 
Bojtát  hóna  körül  megszúrta,  de  Bojta  boszúsan 

Visszacsapott,  és  jobb  karját  leütötte  könyökben, 
S  nem  szűnvén,  kebelébe  véré  a  kardot :  amannak 
Teste  legott  leesett,  s  nyájas  képére  halál  ült. 
Bús  feketén,  mint  ül  tengerre  az  éktelen  éjfél. 
A  porban  még  fetrengett,  rángatta  nyakával 
Gyenge  fejét,  s  Hermes!  Hermes!  kétszerte  kiáltá. 
Harmadszor  rebegett,  s  ajkán  testvére  nevének 
Hangjai  szellőként  szomorú  lelkével  enyésztek, 
így  vésze  ő,  Bojtát  a  seb  fájdalma  hevíté. 
Népe  közé  mene  kötni  sebét  ;  de  körüle  süvöltő 
Torkokon  a  görögök  Hermest  szomorodva  kiálták. 
Jött  az,  s  a  lobogós  Csörsznek  kikerülte  csatáját. 
Mint  repülő  nyíl,  jött,  s  haj !  öccsét  halva  találta. 
Nem  várt,  nem  szólott,  köny  nem  futa  bánatos  arcán; 
De  szíve  síra,  s  boszút  ordított  benne  haragja. 
Mind  a  népe  között  álló  Bojtára  mutattak. 
Arra  rohant  ;  az  erős  népet  dárdája  megosztá, 
Bojtához  juta,  és  oldalt  megszúrta  dühödve. 
Bojta  nehéz  szívvel  tüstént  eldőle,  s  veszendő 
Bús  feje  porba  merült.  És  ekkor  az  életi  csillag 
Visszavevé  sugarát,  mely  búsan  zenge,  miként  zeng 
A  panaszos  lantnak  megpattant  húrja,  s  rezegve 
Égbe  kerengett  a  kínnal  telt  földi  határból. 

Ossa-vidéki  Philó  bal  szárn3^ait  űzte  nagy  Árpád 
S  már  készült  a  várasiak  harcába  merülni, 
Hogy  kezöket  fáradt  ündról  csattogva  leverje  ; 
De  szomorú  zajjal  jött  Bojta  halála  fülébe, 
S  a  győző  Hermest  bús  szemmel  látta  ragyogni. 
Ekkor  megfordult,  s  biztatván,  szóla  Lehelhez  ; 
*Hallod-e  a  bús  zajt,  szép  kürtü  gyermeke  Tasnak? 
Ha!  nem  csalfa  zaj  az,  Bojtának  veszte  van  ottan  ; 
Menj  szaporán,  ódd  a  népet,  verd  vissza  ölőjét.» 
Monda  s  rohant  a  hős,  szép  kürtü  gyermeke  Tasnak. 
Lógva  hagyá  buzogánya  fejét  kürtének  alatta, 
S  dárdát  vett  jobbjába,  de  a  hadi  kürtöt  először 
Megfúvá  nyargaltában.  Harsogva  hatott  el 
Hangja,  s  az  elcsüggedt  fejeket  büszkébben  emelte. 
Bojta  körül  tüstént  iszonyú  harc  támada.  Haliák 
A  kürtös  daliát  közelíteni,  s  bízva  csatáztak. 

Hermes  is  elborzadt  hangjára,  s  kitére  közülök, 
Hogy  Lehel  ellen  erős  dárdáját  g3^őztesen  üsse. 
össze  megy  a  két  hős.  Hermes  téveszti  szúrását, 
Ellensége  ruhái  között  megy  el  érc  hegye.  Akkor 
A  szép  kürtü  Lehel  Hermes  paizsának  irányoz. 
És  üti ;  de  kitörik  ropogó  dárdája  kezéből ; 
Öt  Hermes  n^^omban,  mint  gjdlkos  erős  fejű  sólyom 
Űzte,  s  körül  szomorún  harcoltak  Bojta  vitézi. 
S  már  emelé  iszonyú  magasan  dárdája  hatalmát, 
Mely  mint  nagy  mennykő  csattanna  Lehelre,  de  gyorsan 
Visszaszökik  jó  sárga  lován  a  szittya  levente. 
És  buzogánnyal  csap  Hermes  melllére,  holottan 
Nyílt  vaía  a  páncél,  s  vastag  nyaka,  bőre  fehérlett. 
Ottan  (előbb  hogysem  suhogó  dárdája  leszállna) 
Érte  csapás,  s  felső  csontját  döbbentve  betörte. 
Hermesnek  dárdája  leszállt,  de  nem  ollyan  erővel, 
Mint  kelé,  s  kártalanúl  lezuhant  vállára  Lehelnek  : 
Hős  Lehel  a  dárdát  büszkén  elrázta  magáról ; 
De  Hermest  végső  lélekzete  nyomta.  Keményen 
Csapkoda  rá  Lehel,  és  agyban  verdeste.  Lefordult 
Ö,  s  szép  fegyvereit  s  testét  paripája  tiporta. 
Ekközben  Krallin  Lehel  arcát  vette  irányba. 
És  meg  is  érte,  piros  vérét  bőrére  kiontván  ; 
De  Lehel  a  könnyű  sebbel  nem  gondola  :  harcolt. 
És  ismét  jőve  más  nyü  is,  mely  szügyben  ütötte 
Sárga  lovát.  Megroggyant  az,  s  nem  vitte  ülőjét  : 
Akkor  mind  örömes  zajjal  rohanának  elébe 
A  sisakos  görögök  s  tótok  fejedelmi  Zalánnal. 
Ellenben  leütött  Bojtának  népe  csatázott. 
Jött  maga  is  fejedelmi  Zalán,  és  üstökös  Indát 
Földre  véré,  süvegét,  s  koponyáját  össze  hasítván. 
Megkergette  Vihart  s  oldalt  úgy  szúrta,  hogy  egyben 
Összerogyott,  és  földre  zuhant  nagy  teste  lováról. 
Már  Lehel  a  hősök  közepett  maga  álla  ;  de  jöttek, 
Mint  ropogó  villám,  lobogós  Csörsz,  s  apja  merész  Kund 
Megronták  a  kört,  tágulást  adva  Lehelnek. 
Jött  Tas  is,  és  harcolt  rohanó  fejedelmi  Zalánnal ; 
Csörsz  pedig  egy  csapatot  maga  bontott,  s  vitte  halálos 
Dárdáját  legelői.  Krallin  futa  tőle  ;  de  nyomban 

Száguldott  Csörsz,  és  félénk  hátába  ütötte 
Dárdáját.  Hegye  messze  bement,  s  megfúrta  veséjét. 
Gyors  Krallin  leborult.   íján  megpattana  húrja, 
S  dőltében  nyíllal  ragyogó  puzdra  ja  lecsörrent. 
Csörsz  kivoná  az  erős  dárdát,  s  így  szóla  fölötte  : 
((Hitvány !  tőled  sem  fog  többé  senki  remegni ; 
Sőt  tőled  nem  is,  a  nyíltól,  mely  szívedet  őrzé. 
Jó  híred  sem  lesz;  mert  Csörsz,  Kund  gyermeke  győzött 
Gyors  nyilazó  kezedet  fényes  dárdája  leszegvén  ; 
És  nem  lesz,  ki  dicsérhessen,  mert  nemzeted  elvész 
Még  ma,  reád  pedig  a  pusztának  férgei  jőnek, 
S  tagjaidat  megeszik,  s  nyomorult  rossz  véredet  isszák.* 
így  szólván  fölemelte  fejét  a  büszke  levente. 
Ment  tova,  mint  vértől  párolgó  mérges  oroszlán; 
S  a  leütött  Krallin  katonái  futottak  előtte  ; 
Más  részről  azalatt  végső  munkára  sietvén, 
Jára  vezéri  Philó,  s  a  rémült  népeket  inté, 
A  hadakat  szaporán  megjárta  serény  lovon,  és  hol 
Viddinnek  népét,  s  a  többi  vezértelen  álló 
Népeket  észrevéve,  fennszóval  kérve,  fenyítve 
Harcra  tüzelte,  s  kemény  sorokat  rendelve  tovább  kelt. 
És  mikor  a  sorokat  mind  végig  járta  hadához 
Ment  ismét,  s  magasan  viteté  a  várasi  zászlót. 
Ott  a  várasiak  közepett  vágtatva  ragyogván 
Harczba  rohant  ;  de  közel  jött  már  a  párducos  Árpád. 
Földre  véré  Sthenelost,  ki  vezéri  Philónak  elébe 
Futva  gyalog  sietett,  kelevézét  hátra  feszítvén. 
A  kelevézt  Árpád  elvágta,  s  utána  leszegte 
Gyenge  nyakát  az  erőt  vesztett  n^'úlszívü  görögnek. 
Árpád  öldöklő  kezeit  nem  vette  le  rólok  ; 
Szüntelen  ölt,  s  a  nagy  zászlót  közel  érte  vasával. 
Ott  szorosan  paizsos  görögök  búsulva  megálltak, 
Közbevevék  a  nagy  zászlót  a  harci  vezérrel ; 
De  mikor  Árpádnak  megcsattana  kardja  közöttök, 
Sárga  halálképpel  mind  nagy  rémülten  oszoltak, 
S  a  zászló  remegett  félénk  tartója  kezében. 
Bulcsú  leverte  Thoást,  Árpád  a  strímoni  Zénót, 
És  Notarast :  annak  beleit  kihasítva,  emennek  a 
Vállát  érv^e,  s  erős  fogait  megtörve  agyában, 

Mind  egyszerre  nehéz  fegyverrel  földre  zuhantak. 
Árpád  harmadszor  Zakóra,  a  várasi  zászló 
Tartójára  csapott.  Megüté  azt  vakszeme  táján, 
Hogy  tüstént  nyergére  borúit,  szédült  feje  csüggvén. 
Ekkoron  Árpádot  végső  diadalma  vezette, 
Rája  rohant,  szörnyű  szemmel  két  félre  tekintvén, 
A  zászlót  kivevé,  s  magasan  fölemelve  kiálta, 
Hogy  végig  rengett  seregén  nyers  hangja  szavának. 
Nagy  Faragónak  adá,  magasan  hogy  tartsa  közöttök. 
Ekkoron  a  zászlót  meglátták  gyors  hadi  népek. 
Kik  követék  Undot,  kik  víttak  nyalka  Zoárddal, 
Mind  magasan  ragyogó  fegyverrel  előbbre  rohantak. 
Megrémült  pedig  a  görög,  és  futa  gyorsan  előttök. 
A  bolgár  makacsán  helyt  álla  ;  de  kardja  Zoárdnak 
Irtogatá  őket,  mint  tüz  a  sárga  kalászok 
Dús  sorait,  vagy  erős  fejszés  töves  erdei  fákat, 
Aki  korán  kimegyen  sűrűn  nőtt  dombi  berekbe, 
Hol  fiatal  fáit  szaporán  vagdossa,  s  mikorra 
Szemközt  a  delelő  nappal  fáradva  lenyugszik, 
Már  hosszan  beterítve  van  a  zöld  erdei  tájék. 
Ekkép  ölte  Zoárd,  s  kopj  ás  katonái  az  álló 
Bolgárok  seregét ;  de  megüzé  párducos  Árpád 
Ellensége  hadát,  s  most  ketté  válva,  veszendő 
Osztályban  gyengén  harcolt  segedelme  Zalánnak  : 
Hermes  népeit  ővele  a  harc  mérge  kizárta 
Vára  mezői  felé.  Lobogós  Csörsz,  s  apja,  merész  Kund 
S  a  fene  képű  Tas  villogtak  előtte  tömötten. 
Itt  pedig  a  fejedelmi  magyar  csattogva  szalasztá 
A  rémült  hadakat,  s  a  várasi  büszke  csoportot. 
Megfordúla  Philó  kétszerte  ;  de  a  hadat  űző 
Árpádnak  kezeit  nem  merte  bevárni,  nem  a  bús 
Villámló  szemeket,  s  daliás  komor  arca  hatalmát. 
Most  imez,  a  rohanó  seregek  fejedelmi  vezére 
Megszüntette  lovát,  s  nagy  hangon  utána  kiáltott  : 
♦Gyáva!  ki  más  ezerek  lelkét  viadalra  tüzelted. 
Futsz  most  kardom  elől,  nem  tudsz  meghalni  vitézül. 
Bár  hát  fuss  :  de  tiporjon  meg  vas  lába  lovadnak, 
S  a  véres  Tisza  nagy  halait  táplálja  sziveddel ; 
Mert  nem  vagy  méltó  seregeknek  előtte  ragyogni-.? 

Gúnyosan  így  szólott,  hogy  megfordítsa  futását  ; 
Mert  igen  óhajtá  megvíni ;  de  hűlve,  remegve 
Ment  a  csalfa  vezér,  mint  párás  csillag  az  égen, 
Mely  leszakad,  s  halovány  lángjának  fénye  kialszik. 
Már  közel  ért  veszedelméhez.  Tisza  partja  fölött  egy 
Füz  mellett  hökkenve  megállt.  Örvényesen  ingott 
Lábainál  a  víz,  remegő  árnyéka  halálként 
Látszott  mély  fenekén,  de  körüle  csoportosan  álltak 
A  rémült  katonák.   Mind  erre  rohantak  eszetlen 
Bódúlásokban,  s  nem  volt  ki  megója  haláltól  ; 
Hátúiról  pedig  a  magyarok  riadása  dörömbölt. 
Mint  rontó  zivatar  jöttek  csillogva,  robogva, 
S  mérges  ölő  nyilak  és  kopjak  röpdöstek  előttök. 
Ritkult  a  sokaság  ;  jaj,  üvöltés  támada  benne  ; 
Holtakkal  beterüít  a  part,  s  Tisza  árja  piroslott. 
Árpád  is  véres  kardját  hüvelyébe  taszítá. 
És  dárdát  ragadott,  s  kivetette  vezéri  Philóra. 
Jó  tova  volt,  amennyire  majdnem  futhat  el  ember 
Húsz  lélekzet  alatt  ;  a  szörnyű  dárda  pediglen 
Elfuta,  mint  villám,  s  lecsapott  derekára  Philónak. 
Ekkoron  az  többé  nem  mert  mulatozni  helyében  ; 
A  víznek  szöktette  lovát.  Hortyogva  vesződött 
A  hü  pára,  s  urát  magasan  hordozta  ;  de  égett 
Ennek  háta  közén  a  dárda,  s  befogta  sötétség 
Bús  szemeit.  Most  mind  zajosan  szöktettek  utána 
A  vert,  dúlt  seregek,  s  mikor  a  mély  vízbe  m.erültek, 
Két  részről  kicsapott  a  víz,  s  gyász  színbe  borulván, 
A  letiport  füveket  görögök  vérével  itatta. 
Benn  az  erős  örvény  közepén  sok  bajnok  elüle  ; 
Sok  lemaradt  lova  hátáról,  elhányva  sisakját 
Küzdött  a  habbal,  de  veszendő  társa  lehúzta, 
S  vad  halak  étkéül  a  mélybe  ragadta  magával. 
Másokat  a  nyilak  értenek  el,  kik  halva  lehajták 
Vérbe  borúit  fejőket,  s  bőrös  pajzsokra  terültek. 
Haldoklók  közepett  sokszor  lemerüle  az  élő. 
Jaj  hangzott  s  szomorú  bőgés,  s  magas  égbe  kiáltás 
Zengett  a  dagadó  Tisza  s  partjai  visszamorogtak. 
Ossa-vidéki  Philót  siető  lova  vitte  :  de  mostan 
A  szárazhoz  elért,  s  lerog^^ott,  párája  kifogyván. 

Ott  ura  is  csak  alig  bírván  nagy  fegyvere  súlyát. 
Nyögve  kiváncorgott  s  lelkét  a  partra  lehelte.' 
Ez  lett  a  kiveszett  görögök  hírére  Görögrév. 

Ekközben  tüzesen  harcolt  a  második  osztály, 
Még  fejedelmi  Zalán,  és  a  lángfürtü  Preheszka 
Álltának,  és  az  erőt  nyomták  bizodalmas  erővel. 
Példa  jókra  megállt  Alpár  bús  népe  s  csatázott. 
Mindennél  rettentőbb  a  lángfürtü  Preheszka. 
Ez  hogy  sárga  Zobort,  kit  főkép  kedvele  köztök, 
Nem  látá  a  harci  mezőn,  fene  bánatot  érzett 
Durva  szivén,  s  lobogó  dühhé  vált  búja  szívének. 
Vér  habzott  ajakán,  s  égett  hadi  tőre  kezében  ; 
Szerte  futott,  ordítva  fiát,  és  ölve  kereste. 
Sokszor  mennydörgő  szava  zengett  a  hadi  zajban: 
«Hol  vagytok,  kik  elöltétek  deli  gyermekem  éltét? 
Hol  ti  veszett  ebek?  x\h  mért  bátran  élőmbe  nem  álltok 
Hogy  lecsapott  fejetek  dőljön  tetemére  fiamnak?* 
így  ordíta.  Reá  bátran  rohanának  az  elhunyt 
Bojta  vitézei :  ő  pedig  ölt  s  pusztíta  közöttök. 
Mellben  szúrta  Bakót,  mikor  ez  buzogányt  víve  rája, 
S  f  ültő  vön  agg  Csabait  s  a  tőr  átjárta  egészen 
Hősi  fejét.  Ezeket  tüstént  betakarta  halálok, 
S  testeiken  habzó  paripák  vágtatva  tiportak. 
Ezt  az  erős  Balator  nem  tűrte  nyugalmasan  indult, 
Mint  szakadó  felleg,  s  arcúi  támadta  Preheszkát. 
Szinte  fejét  ketté  vághatta  ;  de  összesivítván 
Parti  darázsrajként  rázúgtak  az  ifjak  azonnal, 
És  leverek  apjok  lábához,  előbb  az  idősbik 
Szúrta,  s  vidám  szeme  húnyorgásit  örökre  lezárá. 
Ott  elesett  Balator,  hálóként  összelyukasztott 
Teste  körül,  bőven  gőzölgő  vérit  okádta. 
Szint  akkor  vesztére  jővén  az  idősbet  agyalta 
Réz  buzogányával  gyors  Téti ;  de  visszakerülvén, 
A  testvérekből  háborgó  Konka,  nagy  átkok 
Közt  Tétit  hátúi  karddal  megvágta  derékon. 
A  gyors  Téti  hajolt,  valamint  szép  délszaki  szálfa 
Hajlik  az  erdőben,  mellyet  vihar  ére  középen  ; 
Mégis  emelte  vitéz  karját,  és  visszasuhintván. 
Ketté  vágta  fejét  Konkának  :  csakhamar  őt  is 

Körbe  vevék,  s  az  erős  és  bús  atya  tőre  hegyével 
Megszúrá  mellét,  hogy  szörnyet  halva  lefordult. 
Most  iszonyúbb  lett  még  a  harc  riadása  közöttök. 
Mint  mikor  a  sívó  tigriskölykekre  rohanva 
öl,  pusztít  nagy  erőszakkal  két  sárga  oroszlán, 
S  nyomban  előrohan  a  tigrisnő,  s  hímé  :  holottan 
Körmeik  és  fogaik  egymást  lángolva  szakasztják  ; 
Reng  a  nagy  barlang  s  morajokkal  bömböl  az  erdő  : 
így  küzdött,  fiait  védvén,  lángfürtü  Preheszka, 
S  messze  sivalkodván  szava  s  hosszú  tőre  ragyogván, 
Rettentő  vala  harcaiban,  s  rohanása  halálos. 
Hallá  ezt  alpári  Zalán,  s  bizodalmas  erővel 
Villogatá  kardját ;  de  körül  alig  állhata  népe 
Kundnak  s  a  lobogós  Csörsznek  s  fene  Tasnak  előtte. 
Még  csak  az  elbúsult  at^'a  harcolt  győztös  erővel. 
De  most  közbecsapott  Karadónak  gyermeke  bátran, 
A  paizsos  Tele  vér,  s  mint  kőtorony  álla  közöttök, 
Somnyelü  dárdáját  sebesen  forgatva  fejőknél. 
Izmos  volt  Televér,  izmosb  valamennyi  vitéznél, 
Aki  ma  itt  harcolt,  s  volt  bátorsága  szívének 
Tagjaihoz  képest  :  ki  sem  is  tért  senkinek,  és  a 
Seregeken  dúló  keze  s  fegyvere  véres  utat  tört. 
Hímes  erős  kapát  emeUntett  barna  fejével, 
És  paizsán  látszott  az  iramló  Rémnek  alakja. 
Akit  erős  Isten  hajdan  megaláza  Kiónál, 
így  mene  nyugtalanul  járván  a  vas  csapatok  közt  : 
Dárdáját  vér  és  por  lepte,  s  vitézi  ruháját. 
Most,  hogy  alóla  kidőlt  lova,  harcra  gyalog  mene,  döntő 
Órjás  lábával  letiporta  az  ellene  küzdőt, 
így  jött  a  szörnyű  ide  is,  s  hogy  zúgva  kinyujtá 
Hosszú  dárdáját,  megütötte  Preheszka  vitézlő 
Két  fiait,  kik  azonnal  együtt  a  földre  borultak. 
Ott  ugyanaz,  kit  utóbb  ért  meg  dárdája,  ledőlvén . 
Élve  maradt  a  holt  testvér  tört  oldala  mellett, 
S  lassan  emelte  fejét,  s  kivoná  a  kardot  alóla. 
Ekközben  Televér  ágyékon  szúrva  lesujta 
Még  egy  erős  testvért  s  mikor  atyjok  szíve-szakadva. 
Vért  sírván  szeme,  tőrével  Televérhez  utat  tört, 
A  negyedikre    rohant,  s  kebelét  leszegezte    vasával. 

Ekkoron,  akit  előbb  leütött,  föltámada  ismét 
Holt  testvérétől  s  karddal  megcsapta  derékon 
Dárdanyelét,  melly  ott  mindjárt  a  földre  lehajlott. 
Még  hozzá  csapa  harmadszor  ;  de  hatalmas  ütését 
Föltárta  Televér  paizsával,  s  visszarohanván, 
Megragadá  őt  és  kardját  kicsavarta  kezéből. 
Ekkor  erős  karral  fölemelvén  vitte  magával, 
Mint  viszi  héja  fiát  s  keselyű  a  gyáva  galambot. 
A  gyermek  szomorún  vergődött,  síva  kiáltá 
Hátramaradt  apját.  Öt  a  nagy  bajnok  azonban 
Szüntelenül  ragadá,  széles  mellére  szorítván. 
De  közelíte  vadul  a  bús  atya,  és  löké  súlyos 
Somfa  gerelyt,  mely  nagy  Televért  lábszáron  ütötte, 
Erre  megállt  és  a  vergődő  gyermeket  ottan 
Földbe  csapa  nagy  erőszakkal,  hogy  azonnal  elájult. 
Rátapodott  azután  s  lelkét  kitiporta  dühében. 

Oh  mért  kellé,  szegény  atya,'nemzened  ennyi  veszélyre 
Hős  fiakat,  vagy  mért  egyebütt  nem  veszhete  léted, 
Hogy  fiaid  szomorú  végét  keseredve  ne  látnád? 
Jősz,  s  lecsapott  fiadat  már  késő  menteni.  Gyilkolsz, 
S  haj !  elhunyt  fiadat  tőröd  hegye  vissza  nem  adja. 
Jött  némult  kínban  szaporán  lángfürtü  Preheszka, 
*S  már  fia  halva  feküdt.  Televér  is  visszatekintvén, 
Oltalmat  keresett  ;  gerelyét  csikorogva  kirántá 
Nagy  szárcsontjából  ;  de  hegyes  tőrével  elérte 
Ellensége,  s  kinyílt  hónát  megszúrta,  holottan 
Mélyen  elült  a  vas  vérében.  Szúrni  akarta 
Még  egyszer  ;  de  reá,  mint  sértett  erdei,  mely  nagy 
Méreggel  veri  lángagyarát  s  öli  marja  vívóii  : 
Úgy  mene  megbúsult  Televér  s  megölelte  derékon 
Vérengző  vas  karjaival,  s  a  földre  lenyomta. 
Ott  hangos  torkát  végső  veszedelmes  erővel 
Fojtogatá  s  iszonyú  kínzással  elölte,  aléltan 
Földre  rogyott  maga  is  s  diadalmát  érte  halála. 
Bámult  a  sokaság  s  iszonyodva  megálla  körülök. 
A  fejedelmi  Zalán  többé  nem  merve  megállni, 
Vérző  szívvel  eredt  szaladásnak.  Utána  csapongva 
Csak  kevesen  mentek  hűséges  régi  vitézek. 

Már  félig  lemerült  a  nap,  s  bús  gyenge  sugara 
E  gyilkos  földön  s  vizein  reszketve  borongott, 
S  szállá  setéten,  mint  örök  éj,  a  felleges  alkony. 
Párducos  Árpád  most  fordúla  meg  a  Tisza  mellől, 
S  amint  jött  sebesen,  szaladását  látta  Zalánnak, 
Aki,  miként  felhő  szalad  a  szélvészes  erőtől. 
Mely  feketén  döbörögve  kikél,  s  ordítoz  utána  : 
Úgy  szaladott  szomorodva  setét  végének  előtte, 
S  várait  és  gazdag  földét  megvédni  felejté. 
A  fejedelmi  magyart  nagy  erő  izgatta,  serényen 
Vágtata,  s  vitte  vasát  öldöklő  karral  utána. 
Már  közel  ért,  s  zúgó  Halecet  megütötte.  Lovastul 
Megdőlt  az,  s  ott  halt,  lelkét  elszánva  uráért. 
De  legelői  futa  gyors  paripán  a  gyáva  vezérlő, 
S  futta  körül  immár  kört  vont  a  barna  setétség. 
Ekkor  elállt  Árpád,  s  harsogva  utána  kiáltott  : 
«Alpárnak  fejedelme!  megállj,  hova  futsz  el  előlem? 
Hol  van  büszke  szavad,  mellj^et  követiddel  üzentél? 
Vagy  fuss  bár  ;  de  tudom  többé  nem  látod  ezentúl 
Alpárod  mezejét,  se  füvét  nem  rágja  le  marhád, 
Bajnokaim  s  az  erős  fiak  anyjai,  díszleni  termett 
Hajnal  ölü  hölgyek  fognak  telepedni  meződön  : 
Rajta  tenyészend  e  nemzet  s  országokat  áUít.* 
így  szólott.  Amaz  a  rettentő  szózatok  árját 
Még  hallá  s  szörnyű  dobogással  vert  szíve  keblén. 
Meg  sem  is  álla,  kevés  haddal  keseredve  szaladván 
Honja  határaitól,  míglen  Nándorhoz  elére, 
S  búba  merülten  csak  távolról  nézte  sajátját. 

